
PUOTA 


APOLODORAS  BICIULIS 


Apolodoras: 

— Manau, esu neblogai pasirengęs atsakyti į jūsų klau- 
simus: mat aną dieną iš namų, Falero, kilau miestan. Vie- 
nas pažįstamas, pamatęs mane iš nugaros, iš tolo juokais 
pašaukė: „Ei, Falėro pilieti! Tu, Apolodorai, gal palauk- 
tum?“ Sustojęs lukterejau. 

„Apolodorai, — pasakė jis, — neseniai kaip tik ieškojau 
tavęs. Norėjau išklausinėti apie pobūvį, kuriame vaišinosi 


172 


Agatonas, Sokratas, Alkibiadas ir kiti: kokios ten buvo kal- b 


bos apie meilę? Mat vienas žmogus man mėgino pasakoti, 
ką pats apie tai girdėjęs iš Filypo sūnaus Foiniko. Sakė, 
kad ir tu žinai. Tik pats jis negebéjo papasakoti nieko aiš- 
kaus. Tad papasakok man tu: kam, jei ne tau persakyti 
savo bičiulio kalbas. Tik pirma, — pridūrė, — sakyk man: ar 
pats dalyvavai tame pobūvyje, ar ne?“ 

Atsakiau jam: 

— Matyti, jog anas tavo pasakotojas nieko aiškaus tau ne- 
papasakojo, jei manai, jog pobūvis, apie kurį klausi, vyko 
neseniai, ir aš galėjau jame dalyvauti. 

— Būtent taip ir maniau. 

Paklausiau: 

~ Iš kur tai ėmei, Glaukonai? Argi nežinai, jog Agato- 

nas jau daug metų čia nebegyvena, o nuo to laiko, kai aš 
pats pradėjau bendrauti su Sokratu, ir mano kasdieniu rū- 
pesčiu tapo sužinoti visa, ką jis sakė ar darė, nepraėjo nė 
trejeto metų. O iki tol šlaisčiausi be tikslo, tikėdamas kažką 
veikias, — buvau didžiausias nelaimėlis, lygiai kaip tu dabar, 
tikjs, esą bet ko labiau verta imtis, tik ne filosofijos. 

— Nesiryčiok, — pasakė anas. — Geriau sakyk, kada gi 
vyko tas pobūvis? 

Atsakiau: 

— Mūsų vaikystės dienomis, kai Agatonas laimėjo apdo- 
vanojimą už pirmąją savo tragediją, kitą dieną po to, kai 
jis drauge su choro nariais aukojo pergalės auką. 

— Vadinasi, — tarė, — išties labai seniai. O kas tau pasa- 
kojo? Gal pats Sokraras? 

— Dievaži, ne, — pasakiau. — Tas pats, kas ir Foinikui. 
Buvo toks žmogelis Aristodemas Kidatėniškis, mažutis ir 
amžinai basas. Jis dalyvavo tame pobūvyje, nes, man regis, 
buvo vienas didžiausių ano meto Sokrato gerbėjų. Bet ir 
patį Sokratą paskui paklausinėjau apie tai, ką iš ano girdė- 
jau, ir jis man patvirtino tai, ką anas pasakojo. 

— Kodėl gi, — pasakė, — man nepapasakojus? Šiaip ar taip, 
kelias miestan kaip tik parankus ir pasakoti, ir klausytis. 


Sitaip tad keliaudami kalbėjomės apie tuos dalykus. 
Todėl, kaip pradžioje minėjau, nesu nepasirengęs: jei ir 
jums reikia papasakoti, privalau tai padaryti. Tiesą sakant, 
apskritai — ar pats kalbėdamas apie filosofiją, ar kitų besi- 
klausydamas — ne tik tikiuosi naudos, bet dar ir patiriu 
nepaprastą malonumą, o klausantis kitų, ypač jūsų, turčių 

verslininkų, kalbų, pačiam darosi liūdna ir jūsų, bičiuliai, 
gaila: dirbate niekus, tikėdami, jog darote kažką rimta. 
Tikriausiai ir aš jums atrodau nelaimingas; gal jūs ir tei- 
singai spėjate. Ber aš dėl jūsų nespėju, — esu tikras. 

Bičiulis: 

— Vis esi toks pat, Apolodorai: amžinai koneveiki ir 
save, ir visus kitus. Regis, išskyrus Sokratą, stačiai visus lai- 
kai nelaimėliais, pradedant savimi pačiu. Nežinau, iš kur 
gavai tokią pravardę „švelnusis“, — tavo kalbos visada to- 
kios, — šėlsti ant savęs ir visų, išskyrus Sokratą. 

Apolodoras: 

— Mielasis! Savaime suprantama, jog šitaip apie save ir 
apie jus manydamas, kliedžiu lyg pamišęs? 

Bičiulis 

— Neverta dabar del to ginčytis, Apolodorai. Geriau 
nesipriešink, padaryk, ko prašėme, — papasakok, kokios 
ten buvo kalbos. 

Apolodoras: 

— Ką gi. Tos kalbos buvo maždaug tokios... Bet ver- 
čiau mėginsiu papasakoti jums nuo pat pradžios, kaip ir 
Aristodemas man pasakojo. 


— Sutikau, — pasakojo Aristodemas, — Sokratą išsimau- 
džiusį ir apsiavusį sandalais, — nedažnai jis tai darydavo. 
Paklausiau, kur ketinąs eiti šitaip išsipustęs. Tas atsakė: 
„Vakarienės pas Agatoną. Išsisukau, kai vakar šventė per- 
gale, — bijojau, kad bus daug žmonių, bet šiandien paža- 
dėjau būti. Tad ir išsipuošiau, idant gražus nueičiau pas 
gražų. O pats, — pridūrė jis, — kaip į tai žiūri: ar nenorė- 

tum nekviestas eiti vakarienės?“ Aš, - pasakojo Aristode- 
mas, — atsakiau: „Kaip pasakysi“. „Tad eikš su manim. 
Šitaip pakeisime bei paneigsime patarlę: ir į geryjų vaišes 
patys ateina gerieji. Bijau, kad Homeras šią patarlę ne tik 
paneigė, bet ir išniekino: padaręs Agamemnona nepaprastai 
c geru bei narsiu karžygiu, o Menelają menku ietininku, pa- 
rodė, kad, Agamemnonui aukojant ir rengiant vaišes, Me- 
nelajas švęsti ateina nekviestas — prastesnis vyras pas geres- 
nįjį.“ Į tai Aristodemas atsakęs: „Bijau, kad ir aš, ne taip, 
kaip sakei, Sokratai, bet homeriškai: neišmanėlis nekviestas 
eisiu švęsti pas tokį išmintingą vyrą. Galvok, kaip teisinsies 
mane atsivedęs, — neprisipažinsiu juk atėjęs nekviestas, — 
d sakysiu: tu mane pakvietei.“ „Šitaip keliaudami dviese, — 
atsakė, — pakeliui svarstysime, ką pasakyti. Eime!“ 


Po tokio tad pokalbio, pasak Aristodemo, jie leidosi į 
kelią. Kelyje Sokratas buvo susimąstęs, atsiliko ir liepė stab- 
telėjusiam Aristodemui eiti toliau. Atėjęs prie Agatono 

e namo, jis rado atdaras duris ir čia, pasak jo, patyrė juokingą 
nuotykį: tuoj pat iš namų išėjo vienas tarnas ir nuvedė jį 
tiesiai ten, kur buvo įsitaisę kiti svečiai, jau pasirengę vaka- 
rienei. Tik jį pamatęs Agatonas tarė: „Pačiu laiku, Aristo- 
demai, — vakarieniausi su mumis. O jei atėjai kitu reika- 
lu, atidėk kitam kartui. Vakar ieškojau tavęs, norėdamas 
pasikviesti, bet negalėjau surasti. Bet kaip nutiko, kad ne- 
atsivedei Sokrato? “ 
Atsigreziu, — pasakojo Aristodemas, — ir nebematau už 
savęs Sokrato! Pasakiau, kad tai aš ėjau kartu, jo čia pa- 
kviestas vakarienės. 

„Puikiai padarei, — atsakė Agatonas, — bet kur jis?“ 

„Tik ką ėjo man iš paskos. Pats stebiuosi, kur jis galė- 
tų būti“. 

„Berniuk, — liepė Agatonas, — eik, pasižiūrėk ir atvesk 
Sokratą. O tu, — sakė jis, — Aristodemai, gulkis šalia Erik- 
simacho“. 

Tarnas, tęsė Aristodemas, nuplovė jam kojas, kad galėtų 
įsitaisyti ant gulto. Kitas atėjo pranešti: „Sokratas čia, stovi 
pasitraukęs prie kaimyno durų. Kviečiau vidun, bet neina.“ 

„Tai bent keistenybe sakai! — tarė Agatonas. — Kvieski 
jį ir nepaleisk!“ 

„Ne, ne! — nesutikau, pasakojo Aristodemas, — Palikite 
jį. Jam tai būdinga: atsistoja kur nuošaly ir stovi. Manau, 
kad tuoj ateis. Nelieskite jo, palikite ramybėje.“ 

„Teks palikti, jei taip sakai, — taręs Agaronas. — Ber 
mus visus, vergai, prašom vaišinti. Šiaip ar taip, vaišinare, 
kuo norite, kai niekas jūsų neprižiūri, — aš to niekad ne- 
darau, — tad ir dabar įsivaizduokite, jog ir aš, ir visi kiti 
jūsų esame kviesti vakarienės: patarnaukite, kad galėtume 
jus pagirti!“ 

Po to jie vakarieniavę, tačiau Sokratas vis nesirodęs. 
Agatonas ne sykį liepęs jį parsivesti, bet Aristodemas ne- 
leidęs. Pagaliau, tas atėjo, kaip paprastai ne per ilgiausiai 
užtrukęs, — vakarienė buvo bemaž įpusėjusi. Tada Agtonas, 
vienas gulėjęs ant kraštinio gulto, pašaukė: „Eikš, Sokra- 
tai, įsitaisyk šalia, idant, prie tavęs liesdamasis, ir aš pasi- 
naudočiau išmintimi, kuri aplankė tave priebutyje. Aiš- 
ku, kad radai šią išmintį ir ja turi, — antraip nebütum 
pasitraukęs.“ 

Sokratas atsisėdo ir tarė: „Gera būtų, Agatonai, jei iš- 
mintis būtų toks daiktas, kad, vienam prie kito prisilietus, 
tekėtų iš pilnesnio į tuštesnį, kaip vanduo vilnoniu siūlu 
iš pilnesnės taurės teka į tuštesnę. Jei ir su išmintimi taip 
būtų, dideliu turtu palaikyčiau įsitaisyti šalia tavęs: tikiu, 
kad prisipildyčiau iš tavęs gausios ir gražios išminties. Juk 
maniškė turėtų būti menkutė, netgi netikra lyg koks sap- 
nas, O tavoji — puiki ir daug žadanti: dar jaunas esi, o ji 
užvakar taip skaisčiai iš tavęs pažiro, apsireikšdama dau- 
giau nei trisdešimt tūkstančių graikų akivaizdoje.“ 

„Įžūliai šaipaisi, Sokratai, — atsakė Agatonas. — Šią bylą 
dėl išminties ir vėlėliau galėsime išspręsti teisėju pasitelkę 
Dionisą. Bet pirmiausiai pasirūpink vakariene.“ 


Po to, tęsė Aristodemas, Sokratas įsitaisė ant gulto. Kai 
jis ir visi kiti baigė vakarieniauti, nuliejo vyno, sugiedojo 
giesmę dievui ir po visų kitų įprastinių apeigų pasirengė 
gerti, Pausanijas pradėjo tokią kalbą: „Ka gi, bičiuliai, ar 
nerastume kokio nors būdo pasilengvinti išgertuves? Pri- 
sipažįstu, labai sunkiai laikausi po vakarykščio ir esu rei- 
kalingas šiokio tokio atokvėpio; manau, jog ir daugumas 
jūsų, — patys vakar čia buvote. Nagi, pagalvokite, kaip ga- 
lėtume pasilengvinti išgertuves?“ Aristofanas į tai: „Gera 
mintis, Pausanijau! Turėtume rimtai pasistengti, kad išger- 
tuvės būtų lengvos: pats esu vienas iš vakar permirkusiųjų.“ 
„Išties puiki mintis, — sutiko Akumeno sūnus Eriksima- 
chas. — Norėčiau tik išgirsti dar vieno iš jūsų nuomonę: 
Agatonai, ar turi sveikatos gerti?“ „Tikrai ne, — atsakė Aga- 
tonas, — ir aš negaliu.“ „Regis, mums labai pasisekė: man, 

Aristodemui, Faidrui ir kitiems, jei jūs, stipriausieji gėri- 
kai, atsisakote gerti, — mes juk visad silpnuoliai. Apie Sok- 
ratą atskira šneka: tas gali ir viena, ir kita; jam tiks, kad ir 
ką pasirinktume. O kadangi atrodo, jog niekas iš čia esančių 
nesiveržia daug gerti, tikiuosi, kad ne per daug jkyrésiu, 
jei pasakysiu tiesą, kas yra girtumas. Manau, jog gydytojo 
patirtis aiškiai man tai atskleidė: girtumas žmonėms — ne- 
geras dalykas. Pats tikrai nenorėčiau perdaug gerti ir ki- 
tam nepararčiau, ypač dar neišsipagiriojus po vakardienos.“ 

„Esu pratęs tavęs klausyti, — pritarė Faidras Mirinusiš- 
kis, — ypač kai kalbi apie medicinos dalykus, o šiandien ir 
kiti, gerai pagalvoję, turėtų paklusti.“ 

Po tokių kalbų visi sutiko šįkart per pobūvį nenusiger- 
ti, o gerti tik savo malonumui. 

„Kadangi, - kalbėjo Eriksimachas, — nutarta gerti, kiek 
kas nori, be jokios prievartos, turiu dar vieną pasiūlymą — 
paleisti tik ką atėjusią äulininke: lai groja pati sau arba, jei 
nori, tegu eina namuose groti moterims. O mes šiandien 
pabendraukime kalbomis. Jei norite, turiu pasiūlymą ir 
dėl pačių kalbų.“ Visi pasakė norį ir ragino siūlyti. Eriksi- 
machas tęsė: „Pradėsiu savo kalbą kaip Euripido Melani- 
pė: Ne savo sakme aš, o mūsų Faidro noriu susakyti. Faidras 
pasipiktinęs man vis kartoja: "Argi tai nekeista, Eriksima- 
chai: visokiems kitiems dievams poetai prikūrė giesmių 
bei dainų, o Erotui — tokiam senam ir didžiam dievui — nė 
vienas iš visos poetų gausybės niekad nesudėjo jokio pa- 
gyrimo! Nori, paimkime kad ir padoresnius sofistus: šie 
prozininkai rašo liaupsinimų Herakliui bei kitiems, — an- 

tai garbusis Prodikas. Ir tai dar ne pats keisčiausias daly- 

kas: aptikau vieno mokyto vyro knygą, kur dėl teikiamos 
naudos nuostabios liaupsės sulaukė druska! Rastumei dau- 
gybę kitų panašių daiktų pagyrimų. Dėl tokių dalykėlių 
tiek pluséta, o tinkamai apgiedoti Erotą ligi šios dienos dar 
nė vienas žmogus nesiryžo! Toks dievas, ir taip apleistas! 
Manau, jog Faidras teisus. Pats trokštu prisidėti tenkin- 
damas jo norą ir tikiu, kad mums čia susirinkus derėtų pa- 
gerbti šį dievą. Žodžiu, jei pritartumėte mano nuomonei, 
turėtume kokiomis kalbomis save užimti. Manau, jog kiek- 
vienas mūsų iš kairės į dešinę turėtų pasakyti Erota liaup- 
sinančią kalbą — kaip įstengdamas gražesnę. O pradėti tu- 
réty Faidras: jo gultas pirmas, be to, jis šios kalbos tėvas.“ 

„Niekas, Eriksimachai, — tarė Sokratas, — nebalsuos prieš 
tavo siūlymą: aš, reikia tikėtis, nesipriešinsiu, — pats skel- 
biuosi nieko neišmanąs, išskyrus meilės dalykus, - turbūt, 
nei Agatonas su Pausaniju, žinia, ir ne Aristofanas, ku- 
riam vien Dionisas su Afrodite terüpi, nei kas nors kitas, 
ką čia matau. Tiesa, mūsų, paskutinių, padėtis bus nely- 
gi, bet mums pakaks, jei ankstesnės kalbos bus taiklios ir 
gražios. Tad, geros kloties, — tegu pradeda Faidras. Lai 
liaupsina Erorą.“ 

Visi pritarė ir ragino daryti, kaip sakė Sokratas. Visa, 
ką kiekvienas sakė, nei Aristodemas gerai neprisiminė, nei 
aš armenu viską, ką jis pasakojo. Ką labiausiai prisimenu bei 
laikau jsimintiniausiu, — visas tas kalbas jums atpasakosiu. 

Taigi, kaip sakiau, pirmas, pasak Aristodemo, kalbėjęs 
Faidras; pradėjo maždaug tuo, kad Erotas esąs didis dievas, 
dievus ir žmones žavįs daugeliu dalykų, iš kurių ne pats 
menkiausias — jo kilmė. „Juk būti vienu seniausių dievų - 

garbinga, — kalbéjo jis. — Stai jrodymas: Eroto gimdytoju 
nėra, jų niekas nemini, nei joks poetas, nei šiaip koks Zmo- 
gus. O pasak Hesiodo, pirmas gimęs Chaosas, 

... O paskui 

Žemė placiakrittiné, visų amžinai tvirta atrama, 

Ir Erotas... 

Hesiodui pritaria Akusilajas, sakydamas, jog po Chao- 
so gimė šiuodu — Žemė ir Erotas. O Parmenidas apie kil- 
mę sako: 

Pirmąjį iš dievų sumanė Erotą. 

Žodžiu, daugelis sutartinai laiko Erorą vienu seniau- 
sių dievų. O būdamas seniausias jis mums — didžiausių 
gėrybių priežastis: negalėčiau sugalvoti didesnės gėrybės, 
negu nuo pat jaunystės turėti gerą įsimylėjėlį, o įsimylėjė- 
liui - mylimąjį. Juk nei giminystė, nei garbinga padėtis, nei 
turtas, nei kita kas nepajėgia gražiau už meilę sukelti tai, 
kas turėtų per visą gyvenimą vesti garbingai gyventi besi- 
rengiantį žmogų. Ką turiu galvoje? Gebėjimą gėdytis gė- 
dingų dalykų ir veržliai trokšti garbingųjų. Juk be šito nei 
valstybė, nei paskiras žmogus neįstengia nuveikti didelių 
ir gražių darbų. Taigi, kalbu apie įsimylėjusį vyrą: pagau- 
tas darąs ką nors negražaus ar nevyriškai nesugebėdamas 
apsiginti ir iš kito ką nors gėdinga patirdamas, jis nei tėvo, 
nei draugų, nei kiro ko akivaizdoje nekentės taip skaus- 
mingai, kaip prieš savo mylimąjį. Taip pat ir mylimasis, — 
argi nematome, jog pastebėtas kokioje nors negarbingoje 
padėtyje labiausiai jis gėdijasi tų, kurie jį myli? 

Jei galima būtų kaip nors sudaryti valstybę ar kariuo- 
mene iš įsimylėjėlių ir mylimųjų, nerasty jie geresnio bü- 

do jos tvarkyti, negu vengdami viso, kas gėdinga, ir rung- 
tyniaudami dėl garbės. O kaudamiesi vienoje gretoje to- 
kie žmonės, kad ir nedaug jų būtų, nugalėtų kone visą 
žmoniją. Juk įsimylėjęs vyras mažiausiai norėtų, kad myli- 
masis, — geriau jau visi kiti, - pamatytų jį paliekant rikiuo- 
te ar metant ginklą, — verčiau jau mirti! Palikti mylimąjį? 
Nepadėti jam pavojuje? Nėra tokio bailio, kuriam pats Ero- 
tas neįkvėptų šaunumo, sulygindamas jį su narsiausios pri- 
gimties žmogumi. Tiesiog, kaip sako Homeras, dievas įkvė- 
pia kai kuriems herojams veržlumo, — mylintieji gauna tai 
iš Eroto, jis jų įkvėpimo šaltinis. 

Negana to, tik mylintieji sutinka numirti už kitą: ne 
vien vyrai, bet ir moterys. Mano žodžius visų graikų aki- 
vaizdoje aiškiai paliudijo Pelijo duktė Alkestidé, vienintelė 
sutikusi mirti už savo vyrą, nors jis turėjo ir tėvą, ir moti- 
ną. Ji tiek pralenkė juos meilės prielankumu, kad parodė, 
jog jie svetimi savo sūnui, vien vardu su juo tesusiję! Šitaip 
pasielgus, jos poelgis ne tik žmonėms, ber ir dievams pa- 
sirodė toks gražus, jog — nedaugeliui iš daugelio gausius 
gražius darbus nuveikusiųjų dievai suteikė tokią dovaną, 
išsiųsdami sielą atgal iš Hado, — jos sielą išsiuntė, susiža- 
vėję tuo poelgiu. Taigi, ir dievai didžiai vertina atsidavimą 
bei šaunumą meilėje. O Ojagro sūnų Orfėją jie iš Hado 
išprašė nieko nepešusį: parodė žmonos, dėl kurios jis at- 
ėjo, pamėklę, bet pačios nedavė, palaikę jį perdėm išgle- 
busiu (mat buvo kitarininkas), — nesiryžo juk numirti del 
meilės, kaip Alkestidė, bet įsigudrino gyvas įsigauti į Ha- 
dą. Todėl dievai ir skyrė jam bausmę — mirti nuo moterų 
rankų. Su Tetidės sūnumi Achilu jie kitaip pasielgė: pa- 

gerbdami nusiuntę jį į Palaimintųjų salas. Mat sužinojęs 

iš motinos, jog nukovęs Hektorą žus, o nenukovęs sugrįš 
namo ir mirs sulaukęs senatvés, jis atėjo pagalbon ir at- 
keršijo už jį mylėjusį Patroklį, drąsiai pasirinkdamas ne 180 
tik už jį mirti, bet ir mirti jam įkandin. Todėl nepaprastai 
susižavėję dievai ypatingai jį pagerbė, nes jis labai brangino 

tą, kuris jį mylėjo. 

Aischilas kalba niekus, teigdamas, esą Achilas buvo įsi- 
mylėjęs Patroklį: Achilas buvo gražesnis ne tik už Patroklį, 
bet ir už visus kitus herojus, jam dar nežėlė barzda, vadi- 
nasi, kaip sako Homeras, jis daug jaunesnis už Patroklj. Iš- 
ties, jei dievai didžiai gerbia šaunumą meilėje, vis dėlto b 
labiau jie žavisi, gėrisi ir teikia malones, kai mylimasis atsi- 
davęs mylinčiajam, negu mylintysis - mylimajam. Juk my- 
lintysis dieviškesnis už mylimąjį, nes jame dievas. Todėl 
dievai ir pagerbė Achilą labiau už Alkestide, nusiusdami jį 
Palaimintųjų salosna. 

Taigi, tvirtinu Erota esant seniausią ir garbiausią die- 
vą, didžiausią šaunumo ir laimės žmonėms — gyviems ir 
mirusiems — teikėją.“ 


Tokią maždaug kalbą, anot Aristodemo, pasakė Faid- 
ras. Po jo būta kitų kalbų, kurias Aristodemas nelabai pri- c 
siminė. Jas praleidęs, jis ėmėsi Pausanijo kalbos. Pausani- 
jas kalbėjęs: „Mano manymu, Faidrai, mūsų kalbos nėra 
deramai nukreiptos: paraginta tiesiog šlovinti Erota. Jei Ero- 
tas būrų vienas, viskas būtų gerai, bet iš tiesų jis ne vienas. 

O kai Erotas ne vienas, teisingiau būtų pirmiausia išsiaiš- 
kinti, kurį Erota reikia Slovinti. Tad aš pamėginsiu ištaisy- d 

ti padėtį: pirma paaiškinti, kuris Erotas MOvINEINAS, paskui 
deramai išliaupsinti šį dievą. 
Visi žinome, jog be Eroto nėra ir Afroditės. Taigi: jei 
būtų viena Afroditė, ir Eroras būtų vienas. Bet kadangi 
esama dviejų Afrodičių, turi būti ir du Erotai. Argi ne dvi 
yra deivės? Viena, kaip žinia, vyresnė, motinos neturi, O tė- 
vas — Uranas, — ją vadiname Uranija, „Dangiškąja“. O jau- 
nesnioji gimė iš Dzeuso ir Dionės, šitą vadiname Pandė- 
miška, „Liaudiškąja“. Todėl ir vienos jų talkininka Erota 
privalome vadinti teisingu Liaudiškojo vardu, o kitą- Dan- 
giskuoju. Slovintini visi dievai, todėl reikia pamėginti nu- 
sakyti kievieno jųdviejų valdas. Su visais veiksmais yra taip: 
pats savaime joks veiksmas nei gražus, nei gėdingas. Kad 
ir tai, ką dabar veikiame: nei gėrimas, nei giedojimas, nei 
šnekėjimasis, — nė vienas šių veiksmų savaime nėra gražus, 
tačiau tampa toks priklausomai nuo to, kaip nuveiktas. 
Gražiai ir teisingai padarytas veiksmas tampa gražus, o 
neteisingai — gėdingas. Taip pat ir mylėjimas: ne kiekvie- 
nas Erotas yra gražus ir nusipelno liaupsių, bet tik ragi- 
nantis gražiai mylėti. 

Liaudiškosios Afroditės Erotas išties liaudiškas: atlieka 
savo veiksmą kur pakliūva. Tai paprastų žmonių mylėji- 
mas: pirmiausia, jie myli moteris nemažiau už berniukus; 
be to, labiau myli jų kūną nei sielą, galiausiai, pasirenka 
kuo kvailesnį taikinį, siekdami vien atlikti veiksmą, nė kiek 
nesirūpindami, gražiai, ar ne tai bus padaryta. Todėl pasi- 
taiko, kad jų veiksmas būna gražus, bet lygiai taip pat pa- 
sitaiko ir priešinga. Juk šio Eroto deivė — gerokai jaunes- 
nė už antrąją, be to, gimusi dalyvaujant ir moteriškam, ir 

vyriškam pradui. O kito — Dangiškoji, moteriškojo pra- 
do neturinti, vien vyriškąjį (tad jos Erotas — meilė berniu- 
kams), be to ji vyresnė ir su įžūlumu neturi nieko bendra. 
Todėl šio Eroto jkveptieji linksta prie vyriškosios lyties, — 
jie vertina galingesne ir protingesne prigimtį. Ir tarp tų 
pačių berniukų mylėtojų galima atpažinti grynai šio Ero- 
to genamus žmones: jie myli tik protą įgyti pradedančius 
berniukus, o tai bemaž sutampa su pirmąja barzda. Mat 
nuo tokio amžiaus berniukus mylėti pradedantys žmonės 
neketina pasinaudoję vaiko žioplumu sprukti pas kita, pa- 
likę jį apmautq bei i$juokta, bet yra pasirengę likti su juo 
visam gyvenimui ir drauge šį gyvenimą nugyventi. Turė- 


d 


tų netgi būti įstatymas, draudžiąs mylėti vaikus, idant daug e 


jėgų nebūtų eikvojama neaiškiam tikslui: juk nežinome, 
kokį menkumą ar iškilumą galiausiai pasieks vaiko siela 
bei jo kūnas. Padorūs žmonės patys savo noru iškelia sau 
tokį įstatymą, bet ir anuos liaudiškus įsimylėjėlius panašiai 
reikėtų sudrausminti: verčiame juk juos, kaip įstengdami, 
nemyleti laisvųjų moterų. Išties, šitie žmonės užsitraukė to- 
kią nešlovę, jog net ryžtamasi teigti, esą gėdinga tenkinti 
mylinčiuosius. O taip kalbama prieš akis turint minėtus žmo- 
nes bei stebint jų nepadory ir neteisingą elgesį, — niekas juk 
neturėtų teisės peikti tinkamai ir teisėtai atlikto veiksmo. 

Pagaliau, kitose valstybėse įsigalėjusį požiūrį į meilę per- 
prasti nesunku: jis nusakytas paprastai, o čia ir Spartoje — 
gudresnis. Elidėje, pas bojotiečius ir kitur, kur žmonės ne- 
įgudę kalbėti, galioja paprasta taisyklė: tenkinti įsimylėjė- 
lį gražu; niekas, nei jaunas, nei senas, ten nepasakytų, esą 
tai gėdinga. Manau, jog tuo siekiama išvengti vargo jtiki- 

nėti jaunuolius, — juk jie nėra iškalbos mokovai. Antra 
vertus, Jonijoje ir daugelyje kitų negraikų valdomų kraštų 
tai laikoma gėda, — toks negraikų požiūris kyla del tironiš- 
kos santvarkos, kaip ir požiūris į filosofiją bei pomėgį lavin- 
ti kūną: suprantama, jog valdantiesiems nenaudinga, kad 
tarp pavaldinių atsirastų didelių polėkių, stipraus prielan- 
kumo ir bendrystės. Mūsiškiai tironai tai patyrė savo kailiu, 
kai Aristogeitono meilė ir sustiprėjęs Harmodijo prielan- 
kumas sugriovė jų valdžią. Žodžiu, kur tenkinti įsimylėjėlius 
laikoma gėda, tai remiasi šią taisyklę iškėlusių žmonių ydin- 
gumu: valdovai pernelyg godūs valdžios, o pavaldiniai sto- 
koja vyriškos drąsos, na, o be išlygų gražiu tai skelbianti 
taisyklė iškelta tingios dvasios žmonių kraštuose. 

Pas mus įsigalėjusios taisyklės kur kas gražesnės, nors, 
kaip sakiau, ir nelengvos perprasti. Kai pagalvoji, jog atvira 
meilė laikoma gražesne už slaptąją, ypač meilė kilmin- 
giausiems bei iškiliausiems, kad ir ne patiems gražiausiems 
jaunuoliams, ir matai, kaip visi aplinkui nuostabiai palai- 
ko įsimylėjėlį, lyg jis nedarytų nieko gėdinga, — pergalė 
jam atrodo graži, pralaimėjimas gėdingas... Be to, galio- 
jančios taisyklės leidžia pergalės siekiančiam jsimylejeliui 
pelnyti pagyrimų krečiant pačias keisčiausias išdaigas, — 
bet kurio kito tikslo siekdamas ar bet kurį kitą norą ten- 
kindamas šitaip elgtis išdrįsęs žmogus sulaukry baisiausių 
priekaištų. Jei, tarkime, norėdamas gauti iš ko nors pinigų, 
tarnybą ar kitų kokių galių, kas nors leistų sau elgtis taip, 
kaip įsimylėjėliai su mylimaisiais — reikšdamas savo pra- 
šymą nužemintais maldavimais, prisiekinėtų, miegotų prie 
durų savo noru vergaudamas taip, kaip nesutiktų joks ver- 

gas, — ir draugai, ir priešai neleistų jam taip elgtis: vieni 
peiktų žemą pataikūnišką elgesį, kiti drausmintų ir patys 
dėl jo rausty. Bet jsimylejeliui paprotys suteikia malonę — 
atleidžia nuo peikimo ir leidžia visa tai daryti, lyg dirbtų 
nuostabaus grožio darbą. O jstabiausia, jog, kaip sako žmo- 
nės, tik įsimylėjėliui dievai dovanoja už priesaikos laužy- 
mą: sakoma, kad priesaika Afroditės vardu — ne priesaika, 
Žodžiu, ir dievai, ir žmonės suteikia įsimylėjusiajam di- 
džiausios laisvės, — taip skelbia čionykštės taisyklės. Šitaip 
pasižiūrėjęs, gali pamanyti, kad šioje valstybėje mylėti ir 
prielankumu atsakyti įsimylėjusiajam laikoma gražiausių 
dalyku, Antra vertus, tėvai skiria vaikams prižiūrėtojus, 
kad nesišnekėtų su gerbėjais, ir būtent tokios yra vaikų 
prižiūrėtojo pareigos; ką nors tokio pastebėję, to paries 
amžiaus bičiuliai smerkia jaunuolius, o vyresnieji nesulaiko 
ir nebara jų už neteisingus žodžius, — pažvelgęs į visa tai, pa- 
manytum, jog tokia meilė čia laikoma gėdingiausiu dalyku. 

O iš tiesų, mano galva, yra šit kaip: jau pradžioje sakiau, 
tiesiogiai pats savaime dalykas nėra nei gražus, nei gėdingas, 
bet padarius gražiai — gražus, negražiai — gėdingas. Gėdinga 
nederamai tenkinti blogą įsimylėjėlį, o dorą ir tinkamai — 
gražu. Blogas yra anas liaudiškasis įsimylėjėlis, labiau už 
sielą mylįs kūną. Jis net nėra pastovus, nes myli nepastovy 
daiktą: mylėto kūno žydėjimui pasibaigus, jis nuplasnoja 
kitur, niekais paversdamas visas kalbas ir pažadus. O jsimy- 
lėjusysis būdo dorumą lieka visam gyvenimui, nes suartėjo 
su pastoviu dalyku. Juos tad visus mūsų paprotys ir siekia 
rimtai ir deramai patikrinti: kuriuos verta tenkinti, o kurių 
vengti. Todėl ir skatina vienus vytis savo tikslą, kitus — 

bėgti, norėdamas šiose lenktynėse patikrinti, iš katry yra 
įsimylėjusysis, ir iš katrų jo mylimasis. Būtent dėl šios prie- 
žasties manoma, pirmiausia, jog negražu greitai pasiduo- 
ti, — turi praeiti laikas, kuris, kaip žinia, dažniausiai puikiai 
dalykus išbando. Be to, manoma, jog negražu pasiduoti dėl 

b pinigų ar politinės įtakos, — nesvarbu, ar neistveri ir suk- 
lumpi skriaudžiamas, ar nejstengi atsispirti turto ir politinės 
sėkmės gėrybėms, — visa tai neatrodo nei pastovu, nei tvirta, 

nėra ko ir sakyti, kad joks kilnus ryšys iš to nesimezga. 

Vadinasi, mūsų paprotys tepalieka vienintelį kelią, kad 
įsimylėjusįjį tenkinandio mylimojo elgesys būtų gražus. 
Toks juk yra mūsiškis paprotys: kaip minėtu įsimylėjėlių 

c atveju savo noru užsidėtas bet kokios vergystes mylima- 
jam jungas nelaikomas pataiküniskumu ir nesmerkiamas, 
taip pat lieka dar viena, vienintelė, nesmerktina savanorė 
vergystė — vergystė dorybės vardan. Juk pas mus, jei kas 
nors sutinka kitam patarnauti tikėdamasis per jį tapti ge- 
resnis, — ar kokia nors išmintimi, ar bet kurioje kitoje do- 
rybés srityje, tokia savanorė vergystė nelaikoma nei gėdinga, 
nei pataikūniška. Lieka į viena sudėti šias dvi taisykles: 

d dėl meilės berniukams ir dėl meilės išminčiai bei dorybės 
apskritai, norint, kad įsimylėjėlį tenkinančio mylimojo el- 
gesys būtų gražus. Išties, kai susieina įsimylėjėlis ir myli- 
masis, kiekvienas turėdamas savo taisyklę, pirmasis laiko 
teisingu bet kokią paslaugą suteikti jj patenkinusiam myli- 
majam, antrasis — esq teisinga visaip patarnauti jį išmintin- 
gesniu ir geresniu darančiam žmogui; pirmasis gali pridė- 

e ti protingumo ir apskritai dorybės, antrasis jaučia poreikį 
įgyti išsilavinimo ir visokeriopos išminties, — čia tad, į vieną 

sudėjus šias dvi taisykles, ir tik tada, išeina, jog mylimajam 
gražu tenkinti įsimylėjusįjį, kitaip — niekados! Čia ir apsi- 
gauti negėda, o visur kitur — apgautas ar neapgautas, — vis 
vien užsitrauksi gėdą. Jei, tarkime, kas nors, dėl pinigų pa- 
tenkinęs tariamai turtingą įsimylėjėlį, apsigauna ir negauna 
pinigų, paaiškėjus, kad įsimylėjusysis buvo skurdžius, — 
vis vien gėda. Juk toks žmogus bent jau pasirodo besąs 
pasirengęs dėl pinigų bet kaip ir bet kam tarnauti, o tai 
negarbinga. Šitaip svarstant toliau, jei kas nors patenkina 
tariamai dorą įsimylėjėlį, tikėdamasis ir pats dėl šio ryšio 
pasidaryti geresnis, bet apsigauna, paaiškėjus jį buvus ne- 
dorą ir dorybės neturintį, — vis tiek garbinga šitaip apsi- 
gauti. Šįsyk žmogus bent jau aiškiai parodo dorybės ir 
tobulėjimo vardan bet ką trokštąs padaryti, — kas už tai 
galėtų būti gražiau? Vadinasi, bet kokiu atveju gražu ten- 
kinti mylintįjį dorybės vardan. Tai ir yra Dangiškosios 
deivės Erotas, ir pats jis dangiškas, didžiai vertingas ir vals- 
tybėje, ir paskiram žmogui, nes verčia mylintįjį ir mylimąjį 
rimtai pasirūpinti savimi dorybės vardan. O visi kiti — 
anos, Liaudiškosios deivės žmonės. 

Stai taip, — baigė Pausanijas, — nepasiruošęs tegaléjau 
prisidėti, Faidrai, prie kalbų apie Erotą.“ 


Pausanijui padarius pauzę (kalbėti tokiais sąskambiais 
mane moko sofistai), — pasakojo Aristodemas, — turėjo 
kalbėti Aristofanas. Tačiau jį, — gal persivalgė, ar dėl kita 
ko, — kaip tik užpuolė žagsulys. Kalbos sakyti jis negalėjęs 
ir kreipęsis į gretimai gulėjusį gydytoją Eriksimachą: „Erik- 
simachai, turėtum arba sustabdyti mano žagsulį, arba kal- 

bėti vietoje manęs, kol paliausiu“. Eriksimachas atsakęs: 
»Padarysiu abu dalykus: kalbėsiu vietoje tavęs, o tu, kai 
liausies, — mano vietoje. O kol aš kalbėsiu, gal tavo žagsulys 

e teiksis liautis, jei ilgėliau užgniauši kvapą; arba pagarga- 
liuok gerklę vandeniu, o jei žagsulys bus itin stiprus, kokiu 
nors daiktu pasikutenk nosį ir nusičiaudėk. Jei kartą kitą 
šitaip padarysi, liausis kad ir pats stipriausias žagsulys“. 
„Nebegaišk, kalbėk, — atsiliepes Aristofanas, — o aš dary- 
siu, kaip sakai.“ 


Eriksimachas kalbėjo: „Kadangi padaręs gražią įžangą 

186 Pausanijas nesuteikė kalbai tinkamos pabaigos, manau turįs 

pamėginti atbaigti šį svarstymą. Man labai patiko dvejopo 

Eroto perskyra. Tačiau Eroto esama ne tik žmonių sielo- 

se, ir ne vien gražuoliams, bet dar daug kam ir daug kur: 

visų gyvūnų kūnuose, žemės augaluose, žodžiu, kone viso- 

se būtybėse, — manau, jog mūsų mokslas, medicina, leido 

b man įžvelgti, koks didis, koks įstabus ir visa aprėpiantis 

yra šis dievas — ir žmogiškuosiuose dalykuose, ir dieviš- 
kuosiuose. 

Medicina ir pradėsiu, idant suteikčiau šiam mokslui 
garbės vietą. Pačioje kūnų prigimtyje esama šio dvejopo 
Eroto: sveikas kūno pradas ir ligūstas, — visi su tuo sutin- 
ka, — yra skirtingi ir nepanašūs dalykai, o nepanašūs daly- 
kai myli ir geidžia nepanašių. Vadinasi, vienoks yra sveiko 
prado Erotas, kitoks — ligūsto. Pausanijas tik ką kalbėjo, 

c kad gražu tenkinti gerus žmones, o pasileidėlius — gėda. 
Tas pat ir pačiuose kūnuose: gerus ir sveikus kiekvieno kū- 
no pradus tenkinti gražu ir reikia, — rai ir vadinama medi- 

cinos vardu, — o blogus bei ligūstus — gėdinga; nevalia jų 
tenkinti, jei nori įvaldyti šį mokslą. Mat medicina, trum- 
pai kalbant, yra kūno meilės prisipildyti ir išruštėti moks- 
las: kas geba čia atpažinti gražųjį ir bjaurųjį Erorą, yra 
pats tikriausias gydytojas, o kas geba sukelti tokį pokytį, 
kad vietoje vieno atsirastų kitas, moka suteikti Erota ten, 
kur jo nėra, bet turi būti, ir pašalinti esanrjji, — tikras da- 
lyko meistras. Juk jis turi mokėti suteikti palankumą ir 
abipusę meilę priešiškiausiems kūno pradams. O priešiš- 
kiausi yra priešingiausi: šaltis ir šiluma, kartumas ir saldu- 
mas, sausumas ir drėgnumas, — bei visi tokie pradai. Mokė- 
damas suteikti tokioms priešybėms meilę ir santarvę mūsų 
protėvis Asklepijas, — tikiu tuo, ką teigia tieji poetai, — ir 
sukūrė mūsų mokslą. 

Žodžiu, kaip sakiau, visa medicina valdoma šio dievo. 
Taip pat ir gimnastika bei žemdirbystė. Dėl muzikos kiek- 
vienam aišku, nereikia nė ilgai galvoti, — kad ir dėl jos tas 
pat. Galimas daiktas, ir Herakleitas tą patį norėjo pasa- 
kyti, nors žodžiais ir neitin vykusiai tai išreiškė teigdamas, 
esą vienis pats su savimi išsiskirdamas susieina, kaip lanko ir 
lyros dermė. Bet pernelyg neprotinga teigti, kad dermėje 
esama skirtybės, arba, kad ji susidedanti iš tebesiskiriančių 
pradų. Ko gero, jis norėjo pasakyti, jog iš pradžioje skirtin- 
gų aukštumo ir žemumo, vėliau, jiems susitarus, muzikos 
meno dėka atsirado dermė. Aišku juk, kad tebesiskiriantys 
aukštumas ir žemumas negalėtų sudaryti dermės: dermė — 
tai sąskambis, o sąskambis — tai tam tikras sutarimas, o 
sutarimas negali kilti iš skirtingų pradų, kol jie tebesiskiria. 
Bet neįmanoma suderinti to, kas skiriasi ir nesutaria, — 

c taip pat ir ritmas randasi iš pradžioje skirtingų, paskui su- 
tarusių greitumo ir lėtumo. O santarvę visiems šiems pra- 
dams, kaip anuo atveju medicina, čia sukuria muzikos me- 
nas, sukeliantis abipusę meilę ir sandorą. Muzika taip pat 
yra erotikos — dermės ir ritmo erotikos — mokslas. 

Pačioje dermės ir ritmo sandaroje glūdinčią erotiką ne- 
sunku perprasti, — čia nėra dvejopo Eroto. Bet kai tenka 

d žmonėms taikyti ritmą ir dermę, arba juos kuriant (tai 
vadinama lyrine kūryba), arba tinkamai vartojant sukurtas 

melodijas ir metrus (tai vadinama muzikiniu išsilavini- 
mu), — tai jau sunku ir reikalauja gero meistro. Mat čia 
vėl susiduriame su ta pačia taisykle: padorius žmones ir 
kitus, siekiant, kad ir jie tokiais taptų, reikia tenkinti, reikia 
saugoti tokių žmonių Erorą. Tai — gražus, dangiškasis, Dan- 
e giškosios Mūzos Erotas. O kitas — liaudiškas, Polihimni- 
jos. Jį kam nors taikant, reikia būti labai atsargiam, kad 
pasidžiaugęs jo teikiamu malonumu, neleistum jam sukelti 
pasileidėliškų polinkių. Panašiai mūsų moksle didelis dar- 
bas gražiai tvarkytis su kulinarinio meno keliamais norais, 
kad ir nesusirgtum, ir malonumu pasidZiaugtum. Žodžiu, 
ir muzikoje, ir medicinoje, ir visuose Zmogiskuose bei die- 
viškuose reikaluose reikia žiūrėti abiejų Erotų, — mat abiejų 
188 ten esama. Juk ir merų laikų sudėtyje gausu ir vieno, ir 
kito: jei tik ką minėtiems pradams — šilumai ir šalčiui, sau- 
sumui ir drėgnumui — pasiseka užmegzti tvarkingą meilės 
santykį, pagauti dermę ir protingai susimaišyti, jie atsineša 
derlingus bei sveikus metus, žmonėms, visiems kitiems 
gyviams ir augalams, nepadarydami jokios žalos. O kai me- 
tų laikuose įsigali įžūlumo lydimas Erotas, jis daug ką su- 

žaloja ir sugadina, nes tokios sąlygos palankios rastis ma- 
rams bei visokioms kitokioms žvėrių ir augalų ligoms: juk 
šalnos, kruša ir amaras atsiranda dėl minėtųjų pradų mei- 
lės santykiuose kilusių perdétu ir netvarkingu norų. Moks- 
las apie tokius meilės santykius dangaus šviesulių judėji- 
me ir metų laikuose vadinamas astronomija. 

Galiausiai, ir visų aukojimo apeigų bei pranašavimo 
meno tvarkomų dalykų, — būtent jie tiesia abipusį dievų 
ir žmonių ryšį, — tikslas yra ne kas kita, kaip Eroto saugoji- 
mas ir gydymas: mat visos bedievystės dažniausiai atsiranda, 
kai darnusis Erotas netenkinamas, negerbiamas ir neiške- 
liamas kiekviename darbe, bet jo vietą užima kitas Erotas, — 
ir santykiuose su tėvais, gyvais ir mirusiais, ir santykiuose 
su dievais. Pranašavimo užduotis kaip tik ir yra prižiūrėti 
bei gydyti Eroto veikiamuosius. O dar pranašavimas yra 
dievų ir žmonių draugystės kūrėjas, kadangi išmano tuos 
erotiškuosius žmonių polinkius, kurie veda teisybės ir pamal- 
dumo link. Štai kokią gausią ir didelę, tiksliau, visuoting 
galią turi visas Erotas. O tas, kuris — ir pas mus, ir pas dievus — 
santūrumo ir teisybės lydimas veikia vardan gėrio, — tas 
turi didžiausią galią, iš jo visa mūsų gerovė ir gebėjimas 
bendrauti bei draugauti tarpusavyje ir su viršesniais. 

Galbüt ir pats aš, liaupsindamas Erota, daug ką pralei- 
dau, — tikrai netyčia. Bet jei jau ką praleidau, užpildyti 
spragas bus tavo, Aristofanai, darbas. O gal tu kaip kitaip keti- 
ni liaupsinti Erota, — kalbėki, nes liovėsi ir tavo žagsulys.“ 


Žodį perėmęs Aristofanas, — toliau pasakojo Aristode- 
mas, — kalbėjo: „Išties liovėsi, bet tik tuomet, kai pavarto- 

jau prieš jį čiaudėjimą. Tiesiog stebiuosiu, kaip tą kūno 
darnumą traukia prie tokių triukšmingų garsų su pasiku- 
tenimais, kaip kad čiaudulys, — kaipmat liovėsi, kai tik 
gavo tq nusičiaudėjimą!“ „Atsargiai, gerasai Aristofanai, — 
atsiliepė Eriksimachas, — kreti juokus prieš pat pradėdamas 
b kalbą ir pats verti mane tapti tavo kalbos prižiūrėtoju, — 
gal dar imsi juokauti. O galėtum ramiai sau šnekėti.“ „Tavo 
tiesa, Eriksimachai, — nusijuokė Aristofanas. — Tarkime, kad 
nieko nesakiau. Tik neprižiūrėk manęs, bijau: ne prajuo- 
kinti (tai būtų tik į naudą, ir mūsų Mūza jaustųsi kaip 
namie), bet apsijuokti.“ „Aristofanai, tikiesi šitaip vienu 
mostu manęs nusikratyti? — atkirto Eriksimachas. — Vis 
dėlto būk atsargus ir kalbėdamas turek omenyje, jog teks 
c atsiskaityti. Nors gali būti, kad nuspresiu to iš tavęs ne- 
reikalauti.“ 

„Ka gi, — pradėjo Aristofanas. — Išties ketinu kalbėti 
kitaip, nei judu su Pausaniju. Mano galva, žmonės visai ne- 
suvokia Eroto galybės, — jei suvoktų, jau būtų jam pastatę di- 
džiausias šventyklas ir aukurus, aukotų didžiausias aukas, — 
ne taip, kaip dabar, kai nieko panašaus jis negauna, nors ir 
žūrbūčiausiai to reikėtų. Juk tarp dievų jis didžiausias žmo- 

d nių draugas: jis padeda žmonėms ir gydo tai, ko pagydymas 
atneštų žmonėms didžiausią palaimą. Tad mėginsiu jums 
paaiškinti šio dievo galią, o jūs savo ruožtu kitus pamokysite. 

Pirmiausia turite patirti apie žmonių prigimtį, ir kas jai 
nutiko. Senovėje mūsų prigimtis buvo ne tokia, kaip da- 
bar, bet visai kitokia. Pirmiausia, buvo trys žmonių lytys, 

e o ne, kaip dabar, vyriška ir moteriška. Buvo dar trečia 
lytis, jungusi šias abi: vardas liko ligi šiol, tačiau pati ji iš- 

nykusi. Mat anais laikais buvo dar viena atskira androgi- 
ny lytis, ir pavidalu, ir vardu jungusi vyriškąją ir moteri3- 
kąją lytį. O dabar liko vien smerkiamasis vardas. Be to, 
kiekvieno visas pavidalas buvo apvalus; nugara ir šonai lenk- 
ti ratu. Rankos buvo keturios, tiek pat kojų, du visiškai 
vienodi veidai ant apvalaus kaklo, o šių dviejų priešingai 
atgrezty veidų pakaušis buvo vienas. Ausys keturios, gė- 
dingosios vietos dvi, — visa kita galėtume įsivaizduoti pagal 
tai. Judédavo jie ir kaip dabar — stačiomis, bet kuria kryp- 
timi, o leidęsi bėgti mikliai versdavosi kūliais, remdamie- 
si visomis aštuoniomis anuomet turėtomis galūnėmis, kaip 
akrobatai verčiasi per galvą, kojomis apsukdami ratą. O 
trijų ir būtent tokių lyčių būta todėl, kad vyriškoji giminė 
buvo kilusi iš Saulės, moteriškoji — iš Žemės, o abejus 
pradus turinčioji — iš Mėnulio, nes ir Mėnulis turi abiejų 
pradų. O tas apvalumas — ir jų pačių, ir judėjimo, — iš pa- 
našumo į gimdytojus. 

Buvo jie baisiai stiprūs ir galingi, turėjo didelių polė- 
kių, net į dievus kėsinosi. Tai, ka Homeras pasakoja apie 
Efialta ir Ota, — tai apie anuos Žmones: jie bandę užkopti 
dangun, ketindami užpulti dievus. Tad Dzeusas su kitais 
dievais sutrikę svarstė, ką su jais daryti: negalėjo jų nužu- 
dyti ir sunaikinti visą giminę trenkdami perkūnais kaip 
Gigantus, — kartu išnyktų ir iš žmonių gaunama pagarba 
su atnašavimais, bet negalėjo ir leisti jiems savivaliauti. 
Vargais negalais Dzeusas sugalvojo ir paskelbė: „Atrodo, 
būsiu radęs išeitį, kad ir žmonės išliktų, ir apsilpę liauty- 
si širaip šėlioję. Tuoj aš juos, — pažadėjo jis, — kiekvieną 
perpjausiu pusiau: pasidarys silpnesni, o drauge ir mums 

naudingesni, nes padidės jų skaičius! Vaikščios jie tiesiai 
dviem kojom. O jei pamatysime, jog vėl šėlsta ir nesiteikia 
ramiai elgtis, — dar sykį perpjausiu perpus, tada šokinės 
viena koja.“ Taip pasakęs, ėmė pjaustyti žmones, papras- 
Ciausiai kaip šermukšnio uogas pjausto laikymui, arba virtus 
kiaušinius plauku. Vieną perpjovęs, liepdavo Apolonui vei- 
da ir pusę kaklo atgręžti į pjūvio pusę, idant regėdamas, 
kaip yra perpjautas, žmogus būtų kuklesnis, o visa kita liepė 
uzgydyti. Apolonas atgrezdavo veidą, iš visų pusių kaip kap- 
šą sutraukdavo odą dabar pilvu vadinamoje vietoje ir, pali- 
kes vieną angą, užrišdavo viduryje pilvo, — ši vieta vadinama 
bamba. Daugumą raukšlių išlygindavo ir suteikdavo pavi- 
dalą krūtinei, vartodamas maždaug tokį įnagį, kokiu kur- 
piai lygina ant kurpaliaus užmautą odą. Bet kelias raukšles 
palikdavo, — kaip tik ant pilvo, ties bamba, — senam nuti- 
kimui atminti. 

Kai pirmykštė būtybė buvo šitaip perpus perpjauta, 
kiekviena pusė, ilgėdamasi antrosios, siekė su ja suartėti. 
Apsikabinusios, susiglaudusios, geisdamos suaugti, jos mir- 
davo — iš bado ir visiško neveiklumo, nes nieko nenorėjo 
viena be kitos daryti. Mirus vienai kuriai pusei, likusioji 
ieškodavo kitos pusės ir prie jos priglusdavo, — sutikdavo 
arba pusę visos moters (dabar tai vadinama moterimi), arba 
vyro. Taip jos ir mirdavo. Pasigailėjęs Dzeusas sugalvojo 
naują gudrybę — priekin perkelti jų gimdymo organus. 
Mar iki tol juos turėjo priešingoje pusėje, todėl pradėda- 
vo ir gimdydavo [leisdami sėklą] ne vienas į kirą, bet že- 
mėn kaip cikados. Taigi perkėlė juos priekin, kad galėtų 

jais vienas kitame gimdyti, — vyro organu moteryje. Jis no- 

rėjo, kad suartėję jie, jei būtų vyras ir moteris, pradėtų ir 
pagimdytų palikuonį, o kartu, nors ir būtų du vyrai, bent 
jau patirtų sueities pasitenkinimą, nusiramintų, imtųsi veik- 
los bei pasirūpintų kitais gyvenimo reikalais. Štai nuo ko- 
kių laikų žmonėms įgimta erotinė tarpusavio meilė, pir- 
mykštės būtybės surinkėja, mėginanti iš dviejų atkurti vieną 
ir išgydyti žmogaus prigimtį. 

Tad ir yra kiekvienas mūsų antroji žmogaus dalis, lyg 
plekšnės, nes esame į du perkirsto vieneto dalys. Štai ir 
ieškome amžinai kiekvienas antrosios savo dalies. Vyrus, 
kurie yra anais laikais androginais vadintos mišriosios ly- 
ties dalys, traukia moterys. Dauguma paleistuvių yra šios 
kilmės. Iš šios lyties kyla ir vyrus mylinčios moterys bei 
paleistuvės. O moterys, kurios yra kadaise perpjautos mo- 
ters dalys, neitin domisi vyrais; šios labiau linksta į moteris; 
iš šios lyties kyla moteriškosios draugijos mėgėjos. Per- 
pjauto vyro dalys ieško vyro: šie vyriškosios lyties grieži- 
nėliai nuo pat vaikystės myli vyrus, mėgsta gulėti su vyrais 
susiglaudę. Tai yra patys geriausi vaikai ir paaugliai, — jie 
turi vyriškiausią prigimtį. Žinia, kai kas teigia, esą jie be- 
gėdžiai. Tai melas: ne begėdystė verčia juos taip elgtis, bet 
drąsa, narsa ir vyriškumas — juos traukia panašumas. Stip- 
rus įrodymas yra tai, kad subrendę jie vieninteliai pasiro- 
do politikai tinką vyrai. Suvyriškėję, šitie žmonės myli 
berniukus ir iš prigimties nesidomi vedybomis bei vaikų 
gimdymu, - tam juos verčia papročiai, bet šiaip jiems pa- 
kanka gyventi vienas su kitu be žmonų. Žodžiu, toks Žmogus 
tampa berniukų mylėtoju ir jaučia prielankumg įsimylė- 
jėliams, nes jį visuomet traukia giminiškumas. 

O jei berniukų mylėtojas ar bet koks kitas žmogus ap- 
tinka bütent tą antrąją savo pusę, juodu apimti nuostabaus 
c sukrečiančio prielankumo, artumo ir meilės tiesiog nė trum- 
pam nenori vienas su kitu skirtis. Drauge leisdami visą 
gyvenimą šitie žmonės nė negalėtų pasakyti, ko vienas iš 
kito nori: niekas juk nepatikety, jog tai dėl lytinės suei- 
ties, — todėl ir džiaugiasi ir šitaip veržiasi būti kartu. Ne, 
d aišku, kad jų siela nori ko kita, ko nepajėgia pasakyti, tik 
pranašiškai nujaučia šį savo norą ir mįslingai apie jį było- 
ja. Jei, jiems gulint drauge, prieity Hefaistas su savo įna- 
giais ir paklaustų: „Ko gi, žmonės, vienas iš kito norite?“, 
o jiems sutrikus, dar sykį paklaustų: „Tai gal norite kuo 
labiau sutapti, kad nei naktį, nei dieną nereikėtų vienam 
kito palikti? Klausiu, nes, jei šito trokState, galiu sulydyti 
e jus oro srove į vieną: iš dviejų pasidarysite vienas ir, kol 
gyvi, gyvensite abudu drauge lyg viena būtybė, o kai numir- 
site, — ir anapus, pas Hadą, būsite ne du, bet vienas, mirę 
bendra mirtimi. Pagalvokite: ar šito siekia jūsų meilė? Ar 
būtumėte patenkinti tokiu likimu?“ Esame tikri, niekas 
neatsisakytų tokio pasiūlymo, nepasirodyty norįs ko kita, 
bet tiesiog pamanytų išgirdę tai, ko (štai ko!) seniai troško — 
suartėti, susilydyti su mylimuoju, iš dviejų virsti vienu. O 
kalta dėl to minėta pirmykštė mūsų prigimtis, - buvome 
193 viso [pavidalo]. Šis visybės geismas bei siekimas ir vadina- 
mas meile. 

Tad anksčiau, kaip pasakojau, buvome vienetas, bet 
dabar dėl mūsų prasižengimų dievas išskirstė mus, kaip 
spartiečiai arkadiečius. Esama pavojaus, kad, jei nesielgsi- 
me su dievais kaip pridera, mus ir vėl perskels, — vaikščio- 

sime tada nelygu plokšti stelose pavaizduoti žmonės, per- 
pjauti išilgai nosies, it kokios kaulelių pusės. Todėl kiek- 
vienas visus turi raginti visame kame pamaldžiai gerbti 
dievus, idant šito išvengtume, o kita laimėtume, — Eroras b 
mūsų karvedys ir mūsų vadas. Jam niekas tenesipriešina 

(o priešinasi jam tas, kas užsitraukia dievų neapykantą), 
nes susidraugavę ir susitaikę su šiuo dievu surasime bei 
sutiksime savuosius mylimuosius, — šiandien retam kam 
tai pavyksta. Ir tegu Eriksimachas nekimba prie manęs, ne- 

va aš šaipausi iš Pausanijo su Agatonu. Galimas daiktas, ir c 
jie bus iš ty žmonių, ir abudu turį vyrišką prigimtį. Bet aš 
kalbu apie visus — ir vyrus, ir moteris: mūsų giminė galėtų 
tapti laiminga, jei pasiektume meilės tikslą ir, kiekvienas 
sugrižęs pirmykštėn prigimtin, surastume savo mylimąjį. 
Jei tai yra didžiausias gėris, turime pripažinti, kad ir iš 
dabartinių dalykų geriausia kuo labiau prie jo priartėti, — 
tai yra sutikti norimos prigimties mylimąjį. 

Liaupsindami dieviškąjį šio gėrio priežastininką vertai d 
liaupsinsime Erota, kuris ir šiandien žeria mums gerada- 
rysčių, vesdamas mūsų savasties link, ir ateičiai dovanoja 
didingų vilčių, žadėdamas mainais už mūsų pagarbumą 
dievams sugrąžinti mus į pirmykštę būseną, pagydyti ir 
suteikti palaimingą gerovę. 

Tokia tad, Eriksimachai, — baigė Aristofanas, — mano 
kalba apie Erota, kitokia nei tavoji. Kaip prašiau, neieškok 
joje pajuokos. Geriau paklausykime, ką pasakys likusieji, e 
tiksliau, du paskutinieji, — teliko juk Agatonas su Sokratu.“ 

„Nesirengiu, — pasakojo Aristodemas, — tau priešintis, 
tares Eriksimachas, nes man patiko tavo kalba. Jei nežino- 

čiau, kad Sokratas ir Agatonas puikūs meilės dalykų žino- 
vai, tikriausiai smarkiai sunerimčiau: ar dar ras ką pasakyti 
po tiekos įvairių kalbų! Bet dėl jų esu ramus.“ 

194 „Esi ramus, — tarė Sokratas, — nes pats, Eriksimachai, 
gražiai pasirodei šiose varžybose. Tačiau atsidūręs mano 
vietoje, arba, dar geriau, ten, kur aš būsiu, kai ir Agatonas 
pasakys gerą kalbą, kaip reikiant sunerimtum ir pasijus- 
tum labai kebliai, kaip aš dabar.“ 

„Nori mane apkerėti, Sokratai, — atsiliepė Agatonas, — 
idant sumiščiau, manydamas, jog klausytojai tikisi iš manęs 
kažin kokios puikios kalbos.“ 

„Būčiau tikras užuomarša, Agatonai, — atsakė Sokra- 

b tas, — jei pamanyčiau, kad dabar sumiši, — kiek čia mūsų! 
Mačiau, kaip drąsiai ir išdidžiai žengei į sceną su aktoriais, 
žvelgdamas tiesiai į žiūrovų gausybę, pasirengęs pristatyti 
savo veikalą, — kad nors kiek būtum sutrikęs!“ „Gal vis 
dėlto, Sokratai, — pasakė Agatonas, — nemanai, jog esu taip 
apsėstas teatro, jog nė nesuprantu, kad sveiko proto žmogų 

c keli protingi vyrai baugina labiau už minią bepročių?“ „Tik- 
rai negražiai elgčiausi jtardamas tave nenuovoka. Ne, esu 
tikras, kad susidūręs su žmonėmis, kuriuos laikytum iš- 
mintingais, paisytum jų labiau už kokią ten minią. Ber ka- 
žin ar mes būsime tokie žmonės, — juk irgi ten buvome, 
anoje minioje. Tačiau susidūręs su kitais, išmintingais žmo- 
nėmis, jų gal ir susigėstum, jei kartais pamanytum darąs 
ką nors gedinga. Ar ne taip?“ „Teisingai kalbi“, — tarė. „O 

d minios nesigėdytum, jei manytum darąs ką gėdinga?“ Čia, 
pasakojo Aristodemas, įsiterpė Faidras, sakydamas: „Mie- 
lasis Agatonai, jei atsakinėsi Sokratui, jam neberūpės kas 

ir kaip čia vyksta, — jam teduok pašnekovą, juolab gražų! 
Pats mėgstu klausytis Sokrato pašnekesių, bet privalau pa- 
sirūpinti Eroto liaupsinimu ir iš kiekvieno jūsų surinkti 
po kalbą. Atiduokite duoklę dievui, tada galėsite šnekėtis.“ 

„Teisingai sakai, Faidrai, — atsakė Agatonas. — Niekas e 
man netrukdo kalbėti, — su Sokratu ir ateityje turėsiu ne 
vieną progą pasišnekėti. 

Norėčiau pirmiausiai pasakyti, kaip kalbą sakyti, tik 
paskui sakyti kalbą. Mano galva, visi anksčiau kalbėjusieji 
ne dievą liaupsino, bet dėl dievo teikiamų gėrybių laimin- 
gus žmones šlovino. O apie patj šių gėrybių davėją niekas 195 
nepasakė, koks jis yra. Bet esama vienintelio visiais atve- 
jais teisingo būdo ką nors girti, — aptarti, koks yra kalba- 
mas dalykas ir kas iš jo pareina. Ir mes taip pat turėtume 
girti Erota: pirma jj patį, — koks jis, paskui — jo dovanas. 

Mano įsitikinimu, iš visų dievų, — visi jie laimingi, — 
Erotas (jei leista raip kalbėti neužsitraukiant rūstybės) — 
pats laimingiausias, nes pats gražiausias ir geriausias. Kaip 
gi ne gražiausias?! Pirmiausiai, tarp dievų jis, mano Faid- 
rai, pats jauniausias! Jis pars stipriai paliudija mano teigi- b 
nį, sprukte sprukdamas nuo senatvės, — o ji, žinome, kokia 
greita, bent jau ateina pas mus greičiau nei derėtų. O Eroto 
prigimtis jos nekenčia ir nė iš tolo nesiartina, — jis visuo- 
met tarp jaunų, ir pats jaunas. Teisus senas priežodis: pa- 
našus vis prie panašaus. Daug dėl ko sutinku su Faidru, 
tik negaliu sutikti, esą Erotas senesnis už Kroną su Japetu! 
Ne, mano įsitikinimu, tarp dievų jis pats jauniausias, jis— c 
amžinai jaunas dievas, o tie seni dievų reikalai, apie ku- 
riuos pasakoja Hesiodas su Parmenidu, — Anankės, bet ne 


35 


o 


196 


b 


195c-196b PUOTA 


Eroto vaisiai, jei tiesa, ką jie pasakoja. Nebüty jie vienas 
kito romyję, nebūtų kaustę grandinėmis, nebūtų buvę vi- 
sos tos smurto gausybės, jei būtų gyvavęs tarp jų Erotas. 
Tada būtų buvusi taika ir draugystė, kaip dabar, nuo tol, 
kai Erotas viešpatauja tarp dievų. 

Jis jaunas. Ne tik jaunas, bet ir švelnus! Tik neturi savo 
poeto, savo Homero, kuris mokėtų parodyti jo švelnumą. 
Homeras apie Ate sako, kad ji — deivė ir kad yra švelni 
(bent jau jos pėdos švelnios). Jis sako: 

švelnios jos pėdos: ji nemina 

žemės, bet žmonių galvomis priekin žengia. 

Manding, gražus švelnumo įrodymas: žengia ne kur 
kieta, bet kur minkšta! Imkime ir mes tą patį įrodymą Ero- 
to švelnumui įrodyti: jis nežengia Žeme, ir galvomis nežen- 
gia (ne pats minkščiausias daiktas), bet ir žengia, ir gyvena 
pačiuose minkščiausiuose dalykuose, įsikurdamas dievų 
ir žmonių sielų buveinėse. Ir ne kiekvienoje pasitaikiusio- 
je sieloje, bet, susidūręs su kieto būdo siela, atsitraukia, o 
sutikęs minkštą būdą, apsigyvena. Nuolat liesdamas (ir pė- 
domis, ir visaip kitaip) pačius švelnių švelniausius dalykus 
jis ir pats, — privalome pripažinti, — yra visų $velniausias. 

Taigi, jauniausiasis ir švelniausiasis. Be to, lankstaus 
pavidalo. Antraip negebėtų nei visur pasklisti, nei pirma 
nepastebėtas įsigauti į visą sielą, paskui išeiti, jei būtų kie- 
tas. Kad jo pavidalas darnus ir lankstus aiškiai liudija jo 
dailumas, — Eroto dailumas, dėl kurio visi nuostabiai su- 
taria: juk nedaili išvaizda ir erotinė meilė — amžini priešai. 
Apie jo odos grožį nesunku spėti iš to, kad gyvena jis tarp 
gėlių: kas nežydi ir nužydėjo, kūnas ar siela, ar kad ir kas 

tai būtų, — ten Erotas neapsistoja, o kur gražiai žydi ir kve- 
pia, ten jis apsistoja ir pasilieka. 

Apie dievo grožį tiek pakaks pasakyti, nors ir daug dar 
lieka. Dabar turiu pakalbėti apie jo šaunumą. Svarbiausia 
tai, kad Erotas nedaro ir nepatiria neteisybės: nei iš dievo 
ar dievui, nei iš žmogaus ar žmogui. Nei jis pats ką nors 
patirdamas iš prievartos patiria (prievarta Eroto nesiekia), c 
nei ką nors darydamas — prievarta daro: visi visame kame 
savo noru tarnauja Erotui, o dėl ko sutariama savo noru, 
įstatymai, šie valstybės vieipačiai, vai vadina teisybe. Be teisin- 
gumo, jis dar gausiai apdovanotas santūrumu. Sutariama 
juk, kad santiirumas tai galia aistroms ir geismams. Bet nėra 
už erotinę stipresnės aistros, vadinasi, visos silpnesnės aist- 
ros turėtų paklusti Erotui, o jis — valdyti, o, valdydamas 
aistras ir geismus, Erotas turėtų būti santūrus kaip niekas 
kiras. Pagaliau, prieš Eroto narsą né Arėjas neatsilaiko. Juk d 
ne Arėjas pagauna Erorą, bet, kaip pasakojama, Erotas Arė- 
ja — [meilė] Afroditei. Pagavusysis valdo pagautajj, o valdy- 
damas už kitus narsesnį Erotas turėtų būti visų narsiausias. 

Pasakyta apie dievo teisingumą, santūrumą ir narsą. 
Liko jo išmintis. Stengtis turiu pagal išgales, kad nieko ne- 
liktų. Pirmiausia, — savo ruožtu norėčiau pagerbti mūsų 
meną, kaip Eriksimachas savąjį, — šis dievas toks išmin- e 
tingas kūrėjas, kad ir kitą gali paversti kūrėju: kiekvienas 
tampa poetu, nors ligi tol ir būtų svetimas Müzoms, jei tik 
Erotas paliečia. Turėtume laikyti tai įrodymu, kad Eroras 
apskritai yra puikus kūrėjas bet kokioje mūziškoje kūrybo- 
je. Juk ko neturi ir nemoki, kitam nei duosi, nei išmokysi. 
Maža to, - ir gyvų būtybių kūrimas, visų gyvų būtybių: 197 

kas paneigtų, jog būtent Eroto išminties dėka gimsta ir 
auga visi gyviai?! Ir meistriškumas menuose: argi nežino- 
me, jog, ką šis dievas pamoko, tas garsėja ir spindi, o prie 
ko Erotas neprisiliečia, to nei girdėti, nei matyti? Žinia, 
kad šaudymo, gydymo ir pranašavimo menus Apolonas 
atrado vedamas geismo ir Eroto, — tad ir šį dievą reikėtų 
laikyti Eroto mokiniu, kaip ir Mūzas dėl jų meno, He- 
faista — kalvystės, Atėnę — dėl audimo, o Dzeusą — dėl 
meno dievus ir žmonės valdyti. Stai taip susitvarkė dievų 
reikalai, gimus Erotui (aišku, kad grožio siekiančiam Ero- 
tui, nes bjaurumas jam svetimas), o iki tol, kaip pradžioje 
minėjau, dievams nutiko daug baisumų, mat viešpatavo 
Anankė. O gimus šiam dievui, iš erotinės meilės grožiui 
radosi visos gėrybės — ir dievų, ir žmonių. 

Štai, todėl, Faidrai, mano manymu, pirmiausiai Ero- 
tas pats yra gražiausias ir geriausias, be to, visiems kitiems 
teikia tokias gėrybes. Panorau netgi šį bei tą sueiliuoti: tai jis 

kuria taiką žmonėms, o jūroj ramybę, 

giedrą, vėjus suguldo į guolį, varge u&migdina... 

Jis svetimumg iš mūsų išlieja, artumą įlieja, jis visų 
tokių sueigų sambūrių steigėjas; šventėje, šokyj, dainoj, 
aukoj jis vadovas; romumo teikėjas, šiurkštumo trėmėjas; 
dosnus prielankumo, šykštus priešiškumo, gerųjų paspir- 
tis, išminčių reginys, dievų žavesys; nuskriaustųjų geidžia- 
mybė, apdovanotųjų brangenybė; Lepumo, Prabangumo, 
Gležnumo, Grakštumo, Geismo, Ilgesio tėvas; geriesiems 
rūpestingas, blogiesiems abejingas; rūpestyje, iSgastyje, ilge- 
syje, žodyje - vairininkas, sąjungininkas, kariautojas, gel- 
bétojas geriausias; visų dievų ir žmonių vyresnybė, vadas 

gražiausias ir geriausias, kiekvienam žmogui siektinas ir gra- 
žiai apgiedotinas, įsiliejant į visų dievų ir žmonių mintis 
kerinčią jo giesmę. 

Tokia kalba, Faidrai, tebūnie mano atnaša dievui: kaip 
įmanydamas atseikéjau jon žaismingumo ir rimtumo.“ 


Po Agatono kalbos, visi, kaip pasakojo Aristodemas, 
sveikino jaunuolį: tokia kalba ir pačiam jam, ir dievui de- 
ranti. Sokratas, žvilgrelėjęs į Eriksimacha, pasakė: „Akume- 
no vaike, manai, išgąsčio to išgąstingo be pagrindo būta? 
Argi ne pranašiškai ką tik kalbėjau, kad Agatonas pasakys 
nuostabią kalbą, ir aš nežinosiu, ką daryti?“ „Manau, jog 
viena išties pasakei pranašiškai — dėl geros Agatono kalbos, 
bet kad nežinosiąs, ką daryti, - netikiu, kad gerai išprana- 
šavai.“ „Kaip gi, o laimingasai, kitaip galėtų būti man ar 
bet kam kitam turinčiam kalbėti po tokios gražios ir turtin- 
gos kalbos! Ne viskas vienodai nuostabiai buvo pasakyta, 
tačiau pabaiga!... Kas galėtų likti nesukrestas tų žodžių ir 
posakių grožio?! Aš bent supratęs, jog pats nesugebėsiu 
pasakyti nieko, nors iš tolo prilygstančio jų grožiui, ko 
gero sprukčiau iš gėdos, jei tik rasčiau būdą. Ši kalba taip 
priminė man Gorgiją, kad tiesiog buvau patyręs tai, apie 
ką pasakoja Homeras: išsigandau, kad baigdamas Agato- 
nas ant mano kalbos neužsiundytų Gorgijo, baisiojo kal- 
bovo, galvos ir nepaverstų manęs akmeniu, atėmęs žadą. 

Tada supratau, koks vis dėlto buvau juokingas, kai pa- 

ir dar tariausi esąs erotiškųjų dalykų žinovas! Vadinasi, nė 
nenutuokiau apie reikalą, — kaip reikia girti kokį nors da- 

lyką. Aš, žioplys, maniau, jog apie liaupsinamąjį visuomet 
reikią kalbėti tiesą, ir kad tai esąs pagrindas, ir jau iš šios 
tiesos tenka rinktis, kas gražiausia ir kuo tinkamiausiai tai 
išdėstyti. Net didžiavausi savimi: pasakysiu gerą kalbą, Zi- 
nojau juk tiesą, kaip girti dalyką! Bet, regisi, gražiai ką nors 
girti bus kas kita. Gražiai ką nors girti reiškia skirti daly- 
kui visa, kas didingiausia ir gražiausia, — ar iš tiesų taip bū- 
tų, ar nebūtų. Jei netiesa, — pasirodo, didelio čia daikto! 
Regis, buvo pasakyta, kad kiekvienas taryrum liaupsintų 
Erota, bet nebuvo sakyta iš tikro jį liaupsinti. Todėl, man- 
ding, ir verčiate Erotui visa ką — visos kalbos geros: jis ir 
toks, ir štai kokių dalykų priežastis! Kad tik pasirodytų 
kuo gražiausias ir geriausias, — aišku, kad neišmanėliams. 
Nejau tikriems žinovams? Nieko nepasakysi, — gražios, iš- 
kilmingos liaupsės. Bet aš aiškiai nenutuokiau apie tokį 
liaupsinimo būdą. Nenutuokiau, todėl pasižadėjau ir pats, 
sulaukęs savo eilės, jį girti. Vadinasi, liežuvis žadėjo, ne pro- 
tas. Ką gi, sudie, pažade! Sitokiu būdu tikrai negalėsiu liaup- 
sinti: tiesiog neįstengčiau. Vis dėlto tiesą, jei norite, sutik- 
čiau pasakyti, — savaip, nesilygiuodamas į jūsiškes kalbas; 
nenorėčiau pasirodyti juokingas. Žiūrėk tad, Faidrai, ar 
reikalinga tau ir tokia kalba, — išgirstum apie Erotą tiesą, 
tik žodžiai ir posakių deriniai būtų tokie, kokie pirmi at- 
eitų į galvą?“ 

Faidras ir visi kiti, pasakojo Aristodemas, ragino jį kal- 
beti taip, kaip paries supratimu derėtų. „Tad, Faidrai, dar 
leiski man paklausineti Agatono, — prieš pradėdamas no- 
rėčiau, kad jis man šį tą pripažintų.“ „Žinoma, — atsakė 
Faidras, — klausinek.“ 

Tada Sokratas pradėjęs maždaug taip: „Mielasai Aga- 
tonai, man patiko tavo kalbos įžanga: gerai pasakei, kad 
pirma reikia parodyti, kas toks yra pats Erotas, o paskui jo 
darbus, — tiesiog nuostabi pradžia. Na tai pasakyk man 
apie Erota, — tiek visko gražiai ir įspūdingai pripasakojai, 
koks jis yra, — pasakyk dar ir štai ką: Ar Erotas yra toks, 
kad būtų kieno nors meilė, ar niekieno? Klausiu ne apie 
tai, ar jis yra kokios nors motinos ar kokio nors tėvo, — 
juokinga būtų klausti, ar Erotas yra motinos arba tėvo mei- 
lė, — bet to paties, ko galėčiau paklausti apie patį „tėvą“: ar 
„tėvas“ yra kieno nors tėvas, ar niekieno? Neabejoju, jei 
norėtum gerai atsakyti, pasakytum, jog „tėvas“ yra sūnaus 
ar dukros tėvas. Tiesa?“ 

— Žinoma, — pasakė Agatonas. 

— Turbūt ir apie „motiną“ taip pat atsakytum? 

Agatonas ir čia sutiko. 

„Tada atsakyk man dar dėl kai ko, idant geriau supras- 
tum, ko noriu. Jei paklausčiau: Na, o „brolis“, pats tai, 
kas yra [brolis], ar yra kieno nors brolis, ar nėra?“ 

Atsakė, kad yra. 

— Turbūt brolio ar sesers? 

Sutiko. 

— Tad pamégink ir apie Erota pasakyti: Ar Erotas yra 
kieno nors meilė, ar niekieno? 

— Aišku, kad kieno nors. 

— Gerai, kieno nors. Turék tai galvoje ir nepamiršk. Man 
tik tiek pasakyk: Ar Erotas geidžia to dalyko, kurio meilė 
jis yra? O gal negeidžia? 

— Žinoma, geidžia, — pasakė Agatonas. 

— Ar jis turi tq dalyką, kurio geidžia ir myli, ir vis dėlto 
jo geidžia ir myli? O gal neturi? 

— Neturi. Bent panašu į tai, — atsakė anas. 

— Bet žiūrėk, — tęsė Sokratas, — gal ne „panašu“, o „bū- 
tina“: geidžiama to, ko stokojama, o kai nestokoja, — ne- 
geidžia? Pačiam man, Agatonai, atrodo, jog tai tiesiog ne- 
paprastai „būtina“. O kaip tau? 

— Ir man atrodo, kad būtina. 

— Teisingai sakai. Na, o ar norėtų kas nors būti aukš- 
tas, būdamas aukštas? Arba stiprus, būdamas stiprus? 

— Negalimas daiktas, sprendžiant iš to, dėl ko surarta. 

— Tikriausiai nestokotų šito, jau toks būdamas. 

— Tiesa. 

— Matai, jei kas nors, kad ir būdamas stiprus, norėtų 
būti stiprus, — kalbėjo Sokratas, — arba, būdamas vikrus, 
norėtų būti vikrus, arba, būdamas sveikas, - sveikas... Ga- 
limas daiktas, kas nors pamanytų apie šiuos ir kitus pana- 
šius dalykus, kad, tokie būdami bei tai turintys žmonės, dar 
ir geidžia šių turimų dalykų. Tam ir kalbu, kad rai mūsų ne- 
suklaidintų. Juk tokie žmones, — pamąstyk, Agatonai, — 
esamu laiku privalo turėti visa tai, ką turi, — nori jie to, ar 
nenori. Kas gi galėtų geisti tokio daikto? O jei kas nors sa- 
kytų: „Esu sveikas, ir noriu būti sveikas, esu turtingas, ir 
noriu būti turtingas, — geidžiu kaip tik to, ką turiu!“, — mes 
jam pasakytume: „Žmogau, turi įsigijęs turtą, sveikatą, stip- 
rybe ir ateityje nori jų turėti, — juk dabartyje, nori ar ne- 
nori, jau turi. Pagalvok: sakydamas ‘GeidZiu dabar turimų 
dalykų", — ar kartais nesakai ‘Noriu ir ateityje turėti dabar 
turimus dalykus?“ Ar jis nesutikty? 

— Agatonas, — pasakojo Aristodemas, — sutiko, o Sok- 
ratas tese. 

— Ar norėti ateityje išsaugoti turimus dalykus nereiškia 
mylėti tai, ko dar neturi įgijęs? 

- Žinoma, — tarė. 

— Vadinasi, ir šis, ir kiekvienas geidžiantis žmogus gei- 
džia to, ko nėra, ko jis neturi? Ko jis neturi, kuo pats nėra ir 
ko stokoja, tokių dalykų ir [siekia] jo geismas bei jo meilė? 

— Žinoma, — pasakė anas. 

— Na gi, — kalbėjo Sokratas, — pakartokime, dėl ko 
sutarėme: pirma, Erotas yra ko nors meilė; antra, — tokių 
dalykų, kokių pats stokoja. Ar ne taip? 

— Taip, — atsakė, 

— Dabar prisimink, kokių dalykų meilė, anot tavo kal- 
bos, yra Erotas? Jei nori, pats tau priminsiu. Manding, 
kalbėjai maždaug tai, kad dievų reikalai susitvarkė dėl grožio 
siekio, — juk negalėtų būti bjaurių dalykų siekiančios mei- 
lės. Ar ne panašiai kalbėjai? 

- Taip ir kalbėjau, — pasakė Agatonas. 

— Puiku, bičiuli, — tęsė Sokratas. — Ar tai nereiškia, jog 
Erotas turėtų būti grožio meilė, ne bjaurumo? 

Anas sutiko. 

— O mes sutaréme, kad mylima tai, ko stokojama ir 
neturima? 

~ Taip, — tarė. 

— Vadinasi, Erotas stokoja ir neturi grožio. 

— Būtina pripažinti, — pasakė anas. 

— O jei taip, ar pavadinsi gražiu grožio stokojantį ir 
visai jo neturintį daiktą? 

— O jei taip, ar vis dar pripažįsti Erotą gražiu? 

Agatonas pasakęs: „Bijau, Sokratai, kad neišmanau nie- 
ko iš to, apie ką kalbėjau.“ 

— Bet kalbėjai gražiai, Agatonai, — tarė. — Vis dėlto dar 
vienas klausimėlis: ar nemanai, jog kas gera, yra ir gražu? 

— Manau. 

— Tad, jei Erotas stokoja grožio, o kas gera yra gražu, 
jis ir gėrio turėtų stokoti? 

— Nejstengéiau tau priešintis, Sokratai. Tebūnie, kaip 
sakai, — atsakė. 

— Ne, ne, mylimasai Agatonai: tiesai nejstengi priešin- 
tis, Sokratui visai nesunku pasipriešinti. 

Dabar tave palieku. O kalbą apie Erota... Kadaise gir- 
dėjau ją iš mantinietės moters — Diotimos, šių ir daugelio kitų 
dalykų žinovės: sykį, gresiant marui, jos dėka atėniečiai 
aukomis dešimčiai metų nustūmė maro ligos protrūkį... Ji ir 
mane mokė erotiškųjų dalykų. Jos tad sakyta kalbą ir pa- 
mėginsiu jums atpasakoti, o remdamasis mūsų su Agatonu 
sutartais dalykais, toliau jau pasakosiu vienas, kaip mokėsiu. 
Išties, kaip pats paaiškinai, Agatonai, reikia pirma aptarti 
patį Erota: kas jis ir koks, o paskui — jo darbus. Manau, 
kad patogiausia eiti tuo pačiu keliu, kuriuo kadaise kvos- 
dama mane ėjo ana svetimSale. Mat aš jai sakiau bemaž ta 
patį, ką man dabar Agatonas: Erotas esąs didis dievas, Erotas 
— grožio meilė. O ji man tais pačiais svarstymais, kaip aš 
dabar Agatonui, įrodė, jog, priešingai, iš mano paties svars- 
tymo plaukia, kad jis nei gražus, nei geras. 

Aš pasakiau: 

— Kaip gali taip kalbėti, Diotima? Vadinasi, Erotas bjau- 
rus ir blogas? 

Ji tarė: 

— Gal nepikržodžiauk! Manai, jei kas nėra gražu, būti- 
nai turi būti bjauru? 

— Žinoma! 

— O kas ne išmintis, — neišmanymas? Ar nesi pastebė- 
jes, jog esama kažko tarp išminties ir neišmanymo? 

— Kas tai? 

— Turėti teisingą nuomonę, nors ir nesugebant pateikti 
paaiškinimo. Ar nežinai, — paklausė, — jog tai nebus nei 
žinojimas (nejaugi nepaaiskintas daiktas gali būti Zinoji- 
mas?), nei neišmanymas (argi prie tikrovės prisiliečiantis 
dalykas gali būti neišmanymas?) Tad teisinga nuomonė 
tikriausiai ir bus toks dalykas tarp pažinimo ir neišmanymo. 

— Teisingai kalbi, — atsakiau aš. 

— Tad ir neversk to, kas nėra gražu, būti bjauriu, o kas 
nėra gera, blogu. Tas pat ir su Erotu: jei pars sutinki jį 
nesant nei gerą, nei gražų, dėl to visai neturėtum manyti, 
kad jis privalo būti bjaurus ir blogas. Ne, jis yra kažkas 
tarp šių dviejų dalykų. 

- Bet juk visi, — pasakiau aš, — pripažįsta jį didžiu dievu! 

— Kalbi apie visus išmanančiuosius, — paklausė ji, — ar 
ir neišmanančius? 

— Tiesiog visi! 

Ji nusijuokė: 

— Ir kaip gi, Sokratai, didžiu dievu jį pripažintų Zmo- 
nės, kurie nė dievu jo nelaiko? 

— Kas tai per žmonės? — paklausiau. 

— Vienas tu, kita — aš. 

Paklausiau: 

— Ką turi omenyje? 

Ji atsake: 

— Tai labai paprasta. Na, pasakyk man: ar nelaikai visų 
dievy laimingais ir graziais? Ar drjstum teigti kurj nors 
dievą nesant gražų ir laimingą? 

— Dievaži, nedrįsčiau, - pasakiau. 

— O laimingaisiais laikai tuos, kurie turi kas gera ir kas 
gražu? 

- Žinoma. 

— Ber dėl Eroto juk sutikai, kad stokodamas to, kas 
gera ir gražu, jis geidžia būtent to, ko stokoja? 

— Išties sutikau. 

— Tai kaip gi jis galėtų būti dievas, neturėdamas to, kas 
gražu ir gera? 

— Atrodo, niekaip negalėtų. 

— Matai, pats nelaikai Eroto dievu. 

— Kas gi galėtų būti Erotas? — paklausiau. — Mirtingasis? 

— Nieko panašaus. 

— Tai kas? 

— Kaip ir anksčiau minėti dalykai, — atsakė ji, — jis tarp 
mirtingumo ir nemirtingumo. 

— Kas gi tai, Diotima? 

— Jis, Sokratai, — didis daimonas, juk daimoniškos bū- 
tybės visad yra tarp dievo ir mirtingojo. 

— O kokios yra daimono galios? — paklausiau. 

— Jis išverčia ir perduoda dievams iš žmonių, o žmo- 
nėms iš dievų: iš žmonių maldas ir aukas, iš dievų — įsaky- 

mus ir atlygį už aukas. Būdamas tarp jy, jis užpildo tarpą, 
taip kad visuma įgyja vidinį ryšį. Per jį vyksta visas prana- 
šavimo ir šventikų menas: visa, kas syja su aukomis, įšventini- 
mais, kerais, visas pranašavimas ir burtininkavimas. Dievas 
su žmogumi nesusisiekia; visas dievų bendravimas ir kal- 
béjimasis su žmonėmis, budinčiais ir miegančiais, vyksta 
per daimonus. Kas išmano tokius dalykus, yra daimoniškas 
žmogus, o ką nors kita, meną ar kokį nors amatą išmanan- 
tysis — paprastas darbininkas. Šių daimonų daug ir įvairių. 
Vienas jų — Erotas. 

— O kas, — paklausiau aš, — jo tėvas ir motina? 

— Tai ilgokas pasakojimas, — pasakė ji, — vis dėlto pa- 
seksiu tau... Gimus Afroditei, dievai surengė puotą. Su 
jais buvo ir Išmonės sūnus Išreklius. Dievams pasivaišinus, 
Skurdybė, kaip įprasta per iškilmes, atėjo išmaldos ir įsi- 
taisė prie durų. Tuo metu Išteklius, apsvaigęs nuo nekta- 
ro (vyno mat dar nebuvo), išėjo Dzeuso sodan ir apsunkęs 
nusnūdo. Tada Skurdybė nepritekliuje sugalvojo susilaukti 
vaiko nuo Ištekliaus, atsigulė prie jo ir pradėjo Erota. Todėl 
Erotas ir tapo Afroditės palydovu bei tarnu, nes buvo pra- 
dėtas per jos gimtadienį, be to, jis apsigimęs grožio mylė- 
tojas, o Afroditė graži. 

Gimęs iš Ištekliaus ir Skurdybės, Erotas susilaukė 
štai tokio likimo: pirmiausia, jis amžinas skurdžius ir toli 
gražu nei švelnus, nei gražus, kaip paprastai mano žmonės. 
Priešingai, jis grubus, šiurkštus, basas, benamis, miega be 
pastogės, ant žemės, nepasiklojęs, prie durų, pakelėse, — 
tikras savo motinos vaikas, amžinas stokos sugyventinis. 
Antra vertus, tėvo pavyzdžiu taiko į tai, kas gražu ir gera, 

drąsus, ūmus, smarkus, nuostabus medžiotojas, nuolat 
rezgąs kokias nors pinkles, geidus pažinimo ir randąs į jį 
kelią, visą gyvenimą filosofuoja, nuostabus žyniuonis, bur- 
tininkas, sofistas. Gimęs nei nemirtingas, nei maruolis, jis 
tą pačią dieną tai gyvena klestėdamas, jei turi išteklių, tai 
miršta, bet vėl atgimsta dėl tėvo prigimties; visi jo istek- 
liai nuteka, tad Erotas niekad nebūna nei skurdus, nei iš- 
teklingas. 

Be to, jis — tarp išminties ir neišmanymo. Sit kaip yra: 
joks dievas nėra nei filosofas — [išminties mylėtojas], nei 
geidžia tapti išminčiumi, — ir taip yra. Nėra filosofas nė kas 
kitas, kas jau yra išminčius. Antra vertus, neišmanėliai taip 
pat nei myli išmintį, nei geidžia tapti išminčiais, — tuo ir 
baisus neišmanymas: nebūdamas nei gražus bei geras, nei 
protingas vaizduojiesi, kad nieko tau netrūksta; o nejtar- 
damas stokos ir negeidi to, ko, paties manymu, nestokoji. 

~ Kas gi, — paklausiau, — imasi filosofijos, jei nei iš- 
minčiai, nei neišmanėliai išminties nemyli. 

- Jau ir vaikas suprastų, — esantieji tarp šių dviejų. Vie- 
nas jų būtų Erotas. Juk išmintis — vienas gražiausių daly- 
kų, o Erotas — meilė grožiui, tad jis privalo būti filosofu, 
o būdamas filosofu, išsitekti tarp išminčiaus ir neišmanė- 
lio. Dėl to vėl kalta jo kilmė: tėvas išmintingas ir išteklin- 
gas, o motina neišmintinga ir neištekli. 

Tokia tad, mielas Sokratai, šio daimono prigimtis. Bet 
ir tavo nuomonė apie Erotą manęs nestebina: sprendžiant 
iš tavo žodžių, laikei Erota ne mylinčia, bet mylima [bü- 
tybe]. Todėl, manau, jis ir atrodė tau gražių gražiausias. 
Mat įsimylima tai, kas iš tiesų gražu, švelnu, tobula ir pa- 

vydétinai laiminga. Bet jsimyléjélis turi kita pavidala, — 
tokj, kaip a$ tau papasakojau. 

— Tebünie, atvykele, — tariau, — tu teisi. Bet jei Erotas 
yra toks, kokią naudą i$ jo turi žmonės? 

— Dabar, — atsakė ji, — ir Sito pasistengsiu tave, Sokra- 
tai, pamokyti. Taigi Erotas yra štai toks bei tokios kilmės 
ir, kaip pats tvirtini, jis — meilė tam, kas gražu. O jei kas 
mūsų paklausty: „Sokratai ir Diotima, kas yra meilė tam, 
kas graži?“ Arba, dar aiškiau: „Mylintysis tai, kas gražu, 
geidžia. Ko jis geidžia?“ 

Atsakiau: 

— Kad tai jam priklausytų. 

— Bet toks atsakymas prašyte prašosi kito klausimo: 
„Ką jis turės, gavęs tai, kas gražu?“ 

Pasakiau, kad negalėčiau iškart į šį klausimą atsakyti. 

— O jei, vietoje „gražu“ paėmęs „gera“, kas nors tavęs 
paklaustų: „Žiūrėk, Sokratai: Mylintysis tai, kas gera, gei- 
džia. Ko jis geidžia?“ 

— Kad tai jam priklausytų. 

— O ka jis turės, gavęs tai, kas gera? 

— Į tai ne taip keblu atsakyti, — tariau, — jis bus laimingas. 

— Išties, laimingieji laimingi todėl, kad gavo tai, kas ge- 
ra, — vadinasi, nebereikės klausti: „Ko nori norintysis tapti Jai- 
mingu?“ Regis, šis atsakymas galutinai išsprendžia klausimą. 

— Tiesa, — pasakiau aš. 

— Toks noras ir tokia meilė, — manai, kad tai bendra 
visiems žmonėms? Manai, visi visada nori turėti tai, kas 
gera? Ar kaip kitaip? 

~ Manau, kad taip ir yra — atsakiau, — tai visiems bendra. 

— Kodėl gi, Sokratai, — paklausė ji, — ne apie visus sa- 
kome, jog jie myli, jeigu visi ir visada myli ir geidžia to 
paties, bet apie vienus sakome, kad myli, apie kitus, — ne? 

— Pats stebiuosi. 

— Nesistebėk, — pasakė. ~ Mes tiesiog atskiriame vieną 
meilės rūšį ir, taikydami jai visumos vardą, vadiname ją 
„meile“, o visa kita vadiname visokiais kitais vardais. 

— Kaip tai? — paklausiau aš. 

— Taip pat, kaip su kūryba: žinai, jog „kūryba“ — platus 
dalykas; visa, dėl ko iš nebiities kas nors pereina į būtį, yra 
kūryba, vadinasi, visų amatų darbai yra kūryba, o visi jų 
darbininkai — kūrėjai. l 

— Išties. 

~ Ir vis dėlto, — tęsė ji, — žinai, jog jie nevadinami kūrė- 
jais, bet turi įvairius kitus vardus, o visumos vardu vadi- 
nama viena iš visos kūrybos išskirta muzikos ir eiliavimo 
dalis: juk ji vienintelė vadinama „kūryba“ ir tik šios kūry- 
bos dalies darbininkai — „kūrėjais“. 

~ Išties, — pasakiau. 

— Taigi, tas pat su meile: apskritai visoks gero ir laimės 
troškimas kiekvienam yra meilė galingoji, meilė klastingo- 
ji, bet apie einančius jos link įvairiais kitais keliais — pelni- 
jimosi, pomėgio lavinti kūną ar išminties meilės, — nesa- 
koma „įsimylėję“, „įsimylėjėliai“, ir tik uoliai einantys tam 
tikro vieno meilės pavidalo keliu pasilaiko sau visumos 
vardą — „meilė“, „mylėti“, „įsimylėjėliai“. 

— Ko gero, būsi teisi, — sutikau aš. 

— Girdėti teigiant, esą myli ieškantieji savo pusės. Bet 
aš tegaliu teigti, jog meilė nėra nei pusės, nei visumos meilė, 

nebent, bičiuli, kartais tas daiktas išties būtų geras. Žmonės 
ir savo rankas bei kojas sutinka nupjauti, jei šios nuosavos 
galūnės jiems atrodo niekam tikusios, — mat kiekvieną, 
taip aš manau, traukia ne tai, kas sava (nebent artimu ir 
nuosavu vadintum gėrį, o svetimu — blogį); ką žmonės 
myli, yra ne kas kita, kaip gėris. O gal kitaip manai? 

— Dievaži, tikrai ne, — atsakiau. 

— Tad ar pakanka, - tęsė ji, — tiesiog pasakyti, kad my- 
lintieji geidžia gėrio? 

— Taip, — atsakiau. 

— Argi nereikia pridurti, — pasakė, — „ir kad tas gėris 
jiems priklausytų“? 

— Reikia. 

— O gal ne tik „priklausytų“, bet ir „amžinai priklausytų“. 

— Ir tai pridurkime. 

— Vadinasi, viską sudėjus, meilė yra troškimas amžinai 
turėti gėrį. 

— Tikrų tikriausiai, — pasakiau. 

— O jei meilė visada yra toks dalykas, — tese ji, — tai 
kokiu būdu ir kokia veikla šito siekiančiųjų pastangos ir 
uolumas būtų pavadintas meile? Koks tai galėtų būti dar- 
bas? Gali pasakyti? 

— Jei galėčiau, — atsakiau, — nesistebėčiau tavo, Dioti- 
ma, išmintimi ir nesilankyčiau pas tave tikėdamasis šito 
išmokti. 

— Tada aš tau pasakysiu, — tarė. — Tai yra gimdymas 
grožyje, — ir kūnu, ir siela. 

— Tavo žodžiams reikia pranašysčių aiškintojo, — pasa- 
kiau, — aš nieko nesuprantu. 

— Gerai, pasakysiu aiškiau, — tarė. — Reikalas tas, jog 
visi žmonės nešiojasi vaisių, — ir kūne, ir sieloje, tad, su- 
laukus tam tikro amžiaus, mūsų prigimtis trokšta gimdy- 
ti. Bet ji negali gimdyti bjaurume, — tik grožyje. Juk vyro 
ir moters sueitis yra gimdymas, o gimdymas — dieviškas 
dalykas; šis nėštumas ir gimdymas — tai mariojo padaro 
nemarumas. Tai negali įvykti nedarnoje, bet bjaurumas 
niekad nedera prie dieviškumo, o grožis — dera: Grožybė 
yra gimdymo Moira ir Eileitija. Todėl šalia grožio atsidü- 
rusi nėščia būtybė nudžiunga, pralinksmėja ir atsipalaiduoja, 
ima gimdyti ir pagimdo vaisių, o susidūrusi su bjaurumu 
paniurusi ir nuliūdusi susitraukia, nusisuka, susigūžia ir 
negimdo, bet kankinasi tebenesiodama sutūrėtą vaisių. To- 
dėl nėščias galudienes būtybes taip uždega grožis: grožio 
turėtojas gali išvaduoti jas nuo didžiausių gimdymo kančių. 
Mat meilė, Sokratai, — tęsė ji, — nėra tai, kuo ją laikai, — ne 
grožio siekis. 

— Tuomet kas? 

— Tai siekis gimdyti ir pagimdyti vaisių grožyje. 

— Gali būti, — tariau. 

— Tikrai taip, — pasakė ji. — Kodėl būtent gimadyt? To- 
dėl, kad mariai būtybei gimdymas — tai amžinumas ir ne- 
marumas. Sutarėme juk, kad kartu su gėriu būtinai trokš- 
tama nemirtingumo, jei tik meilė išties yra siekis amžinai 
turėti gėrį. Šitaip samprotaudami, privalome pripažinti, 
jog meilė siekia dar ir nemirtingumo. 

Viso šito ji mane mokė kalbėdama apie meilės dalykus, 
o sykį paklausė: „Kaip manai, Sokrarai, kokia šios meilės 
ir šio geismo priežastis? Ar nematai, kokia keista visų gim- 

dyti įsigeidusių gyvūnų būsena: ir keturkojai, ir sparnuo- 
čiai tiesiog nesveikuoja ir meilės būsenoje geidžia pirma 
susieiti, paskui maitinti jauniklius. Dėl jų ir patys silpniau- 
sieji pasirengę grumtis su stipriausiais, pasirengę mirti, pa- 
tys kenčia badą, kad juos išmaitintų, gali bec ką padaryti. 
Dėl žmonių galėtum pamanyti, jog jie taip elgiasi protau- 
dami, — bet Zvérys?... Kokia tokios jų meilės būsenos prie- 
žastis? Ar gali pasakyti?“ 

Aš vėl atsakiau nežinąs. O ji pasakė: „Tad tu ketini vie- 
na dieną tapti meilės dalykų žinovu, Sito nesuvokęs?“ „Bet 
todėl, Diotima, — tik ką sakiau, — ir lankausi pas tave, — 
žinau, kad man reikia mokytojų! Na gi, pasakyk, kokia 
šito ir kitų meilės dalykų priežastis!“ 

„Jei tiki, kad prigimtinis meilės siekis yra tai, dėl ko 
jau daug kartų sutaréme, neturétum stebėtis: čia pagal ta 
pačią taisyklę mirtingoji prigimtis kiek įmanydama siekia 
būti amžina ir nemirtinga. O geba ji tai vieninteliu būdu — 
gimdydama bei nuolat palikdama nauja vietoje seno. Juk 
ir tuo laiku, kuris vadinamas kievienos paskiros ir vis tos 
pačios būtybės gyvenimu, — antai, žmogus laikomas tuo 
pačiu nuo vaikystės ligi senatvės, tačiau, nors ir vadinamas 
taip pat, savyje jis niekad neturi to paties, bet nuolat atsi- 
naujina, kažko netekdamas: plaukuose, mėsoje, kauluose, 
kraujuje ir apskritai visame kūne... Ir ne tik kūne, bet ir 
sieloje: nuotaikos, būdas, nuomonės, siekiai, džiaugsmai, 
skausmai, baimės, — niekas niekam nelieka tokie patys; 
viena gimsta, kita nyksta. Daug keisčiau tai, kad ir žinios: 
ne tik vienokios mumyse gimsta, kitokios nyksta, tad nė 
žiniomis niekados nesame tokie patys, — bet tas pats nu- 

tinka ir kiekvienam paskiram žinojimui. Juk tai, kas vadi- 
nama pratybomis, reikalinga, kadangi žinojimas pasitraukia, 
mat užmarštis — tai žinojimo pasitraukimas, o pratybos 
pasitraukusį atminimą keičia nauju ir išsaugo žinojimą taip, 
kad atrodo, jog jis tebėra tas pars. Mat mirtinga būtybė 
visuomet išlieka Sitokiu būdu: nelieka visada visai ta pati, 
b kaip dieviška, bet kas pasitraukia ir sensta palieka naują, 
tokią, kokia pati buvo. Tokiu tad būdu, Sokratai, mirtin- 
ga būtybė dalyvauja nemirtingume, ir jos kūnas, ir visa 
kita; nemirtingoji — kiraip. Tad ir nesistebėk, kad kiek- 
viena būtybė iš prigimties brangina savo atžalą: šis stropu- 
mas, ši meilė, neatskiriamoji kiekvienos būtybės palydovė, 
tarnauja nemirtingumui.“ 
Išklausęs šį aiškinimą, nustebau ir paklausiau: „Na, ge- 
rai, — tariau, — išmintingoji Diotima, o ar iš tiesų taip yra?“ 
c O ji, kaip tikri sofistai: „Neabejok, — sako, — Sokratai. 
Pažvelgęs į žmonių garbėtrošką, taip pat stebėsiesi jos ne- 
suvokiamumu, jei neprisiminsi mano žodžių, turėdamas 
galvoje, kaip neįprastai žmones nuteikia meilė bei troški- 
mas išgarsinti savo vardą ir amžiams nemariąją šlovę palik- 
ti. Dėl Sito dar labiau nei dėl vaikų jie pasirengę patirti bet 
d kokį pavojų, eikvoti turtą, kęsti bet kokį vargą, dėl to ir 
numirtų. Manai, — tęsė ji, — Alkestidė būtų mirusi už Ad- 
meta, Achilas — Patrokliui įkandin, o jūsiškis Kodras — 
būsimosios palikuonių karalystės vardan, jei nebūtų tikė- 
jęsi amžinosios savo šaunumo atminties, kurią mes šiandien 
turime? Tikrai ne! Manau, kad visi viską daro dėl nemaraus 
e šaunumo ir vardo šlovės, - kuo žmogus geresnis, juo la- 
` biau, nes žmonės geidžia nemirtingumo. 

Tie, kas vaisių nešiojasi kūne, — kalbėjo ji, — labiau links- 
ta į moteris: šitaip atsiduodami meilei, jie tikisi visiems 
ateities laikams pasirūpinti nemarumo, atminimo ir gero- 
vės. O nėštieji siela... Esama juk, — tarė, — siela dar labiau 
už kūną nėščių žmonių, nešiojančių tai, ką pradėti ir gim- 
dyti dera sielai. Ką jai dera gimdyti? Pažinimą ir kiekvieną 
kitą dorybę. Šių dalykų gimdytojai esti visi poetai, o iš 
amatininkų tie, kurie vadinami išradėjais. Bet pats didžiau- 
sias ir gražiausias pažinimas — kaip tvarkyti valstybes ir namus; 
jis turi santūrumo ir teisingumo vardą. Jei toks dieviškas 
žmogus, nuo jaunumės sieloje nešiojasi vaisių ir sulaukęs 
tinkamo amžiaus įsigeidžia pagimdyti palikuonį, manau, 
kad ir jis aplinkui ieško grožio, kad jame gimdytų, nes 
bjaurume jis niekad negalės gimdyti. Dėl šio tad nėštumo 
gražūs kūnai jį traukia labiau nei bjaurūs, o sutikęs dar ir 
gražią, kilnią bei geros prigimties sielą, jis stipriai prie jų- 
dviejų prisiriša; su tokiu žmogumi jis iškart randa, kokiais 
žodžiais prabilti apie dorybę, apie tai, kam turi atsidėti 
taurus žmogus ir kokių darbų imtis, ir pradeda jį auklėti. 
Manau, kad prisilietęs prie grožio ir bendraudamas su juo, 
toks žmogus pagimdo ilgai nesiota vaisių, ir arti, ir coli būda- 
mas vis prisimena bei drauge su juo augina pagimdyrąjį 
palikuonį. Todėl šiuos žmones sieja daug didesnė bendrystė 
ir stipresnis prielankumas nei bendra tėvystė, nes gražesni 
bei nemirtingesni yra ir bendri jųdviejų vaikai. Kiekvienas 
mieliau sutiktų turėti tokių vaikų, nei žmogiškosios pa- 
dermės palikuonių, jei prisiminty Homerą, Hesiodą ir ki- 
tus didžiuosius poetus: kokių pavydétiny jie paliko atža- 
lų: jos neša poetams amžiną šlovę ir atminimą, nes pačios 

yra nemirtingos. Arba dar pažiūrėk, kokių vaikų Likurgas 
paliko Spartoje, — Spartos ir kone visos Graikijos gelbeto- 
jus! Pas jus taip pat gerbiamas įstatymų gimdytojas Solo- 
nas. Ir daug kur kitur, ir pas graikus, ir svetur, gerbiami vy- 
rai, apreiškę pasauliui gausybę gražių darbų, gimdydami 
įvairiopą šaunumą. Dėl tokių vaikų tūlas pagerbtas šven- 
tove, o dėl žmogiškos padermės palikuonių niekas dar to 
nesulaukė. 

Į šiuos meilės slėpinius tikriausiai ir tu, Sokratai, galė- 
tum būti įšventintas, bet į tobuluosius regėjimo slėpinius, 
dėl kurių, jei einama teisingu keliu, žengiamas ir šis Zings- 
nis, — nežinau, ar pajėgtum... Vis dėlto kuo stropiausiai 
sieksiu tau papasakoti, o tu pasistenk sekti, jei pajėgsi. Reikia, 
kad pirmas žingsnis, — kalbėjo ji, — teisingai einant prie šio 
tikslo, jaunystėje būtų žengtas gražių kūnų link. Jei veda- 
masis vedamas teisingu keliu, pradžioje jis turi mylėti vieną 
kūną ir jame gimdyti gražias kalbas, paskui jis turi suvok- 
ti, kad bet kuriame kūne esantis grožis giminiškas kitame 
kūne esančiam grožiui ir, jei ieškoma išvaizdos grožio, būtų 
labai kvaila visuose kūnuose esančio grožio nelaikyti vie- 
nu ir tuo pačiu. Tai suvokęs, jis turi tapti visų gražių kūnų 
mylėtoju, o vieną nebe taip stipriai ir įtemptai mylėti, žiūrė- 
damas į jį iš aukštai lyg į menkavertį daiktą. Paskui reikės, 
kad sielose esantį grožį jis laikytų vertingesniu už kūne 
esantjjj, ir kad doros sielos, tegu ir nekažinkokios žydin- 
čios išvaizdos žmogaus pakaktų, kad jį mylėtų, rūpintųsi 
ir gimdytų kalbas, jaunuolius darysiančias geresnius. Tada 
jis būtų priverstas išvysti darbuose ir įstatymuose esantį 
grožį bei pamatyti, kad jis visur tos pačios prigimties, idant 

nieku imtų laikyti kūno grožį. O po darbų reikės jį atvesti 
prie mokslų, idant išvystų ir mokslų grožį ir, žiūrėdamas į 
tokias grožio platybes, liautųsi buvęs menkas, vertesnio žo- 
džio neturįs tarnas, vergiškai prisirišęs prie vieno berniūkš- 
čio, kokio nors Žmogaus ar vieno darbo grožio. AtsigreZes 
į plačią grožio jūrą, regėdamas ją nepavydžioje išminties 
meilėje, jis gimdytų gausias, gražias ir didingas kalbas bei 
mintis, kol sustiprėjęs ir išaugęs galėtų išvysti vieną vie- 
nintelį mokslą — štai kokio grožio mokslą... 

Tik pasistenk, — pasakė ji man, — būti kuo atidesnis. 
Paeiliui bei teisingai regėjęs gražius dalykus ir iki šios vietos 
meilės keliu vadovo nuvestas žmogus, žengdamas pasku- 
tinius šio kelio žingsnius staiga išvys nuostabios prigimties 
grožį, — tą patį, Sokratai, vardan kurio kentėti visi ligtoli- 
niai vargai: pirmiausia, neatsirandantį ir nežūvantį, neau- 
gantį ir nenykstantį, bet amžinai esantį, be to, ne vienaip 
gražų, o kitaip bjaurų, ne kartais gražų, o kitasyk ne, ne 
tam tikru požiūriu gražų, o kitu — bjaurų, ne čiz gražų, o 
kitur bjaurų, kai kam gražų, kitiems ne... Grožis nesirodys 
jam nei lyg koks veidas, rankos ar kita kokia kūno dalis, 
nei lyg kokia kalba ar mokslas; manding nesirodys nei ka- 
me nors kitame, — antai gyvūne, žemėje, danguje ar kur 
kitur, — bet tik pats savaime, amžinai savyje vienalytis. Visi 
kiti gražūs daiktai jame dalyvauja kažinkokiu tokiu būdu, 
kad viskam randantis ir žūvant, jis nei kiek nors auga, nei 
mąžta, nei iš viso ką nors patiria... Kas per teisingą meilę 
berniukams nuo čia aukštyn žengdamas ima regėti aną gro- 
žį, bemaž paliečia tikslą. Mat tai ir bus teisingas kelias mei- 
lėn, — ar pats juo eitum, ar kitas vestų, jei pradėjęs nuo šių 

gražių daiktų, vardan ano grožio tarytum laiptais kilsi vis 
aukštyn: nuo vieno kūno prie dviejų, nuo dviejų — prie visų 
gražių kūnų, nuo gražių kūnų - prie gražių darbų, nuo dar- 
by — prie gražių mokslų ir baigsi ties anuo mokslu, — ne ko 
nors kito, bet paties ano grožio mokslu, idant galiausiai 
pažintum patį tai, kas yra gražu. 

ioje gyvenimo vietoje, mielasai Sokratai, — tęsė sve- 
timšalė mantinieté, — kur, jei ne čia, verta gyventi žmogui, 
regint patį grožį. Sykį išvydęs, nebemanysi jį esant aukse, 
apdaruose, gražiuose berniukuose ar jaunuoliuose, kuriuos 
regėdamas šiandien pameti galvą ir esi pasirengęs, tu ir tū- 
las kiras, kad tik būrų galima matyti mylimąjį bei nuolat 
būti su juo, nevalgyti ir negerti, bet vien žiūrėti ir būti kartu. 
O ką pasakysime apie žmogų, kuriam pasisektų regėti patį 
grožį — gryną, tyrą, be priemaišų, nepaliestą nei žmogaus 
kūno, spalvų, nei kitų gausių mariųjų niekų, bet galėtų iš- 
vysti patį dievišką vienalytį grožį. Manai, kad ten žvelgian- 
čio, reikiamu [įrankiu] į tai žiūrinčio ir su juo esančio žmo- 
gaus gyvenimas būtų menkas? Ar nepagalvoji, jog tik čia, 
regėdamas grožį tuo, kuo jis regimas, žmogus galės gimdyti 
ne dorybės pamėkles, ber tikrą dorybę, kadangi lies ne pa- 
mėklę, bet tikrovę; o pagimdęs ir išmaitinęs dorybę, jis 
turėtų tapti mielas dievams ir — veikiau nei kuris kitas žmo- 
gus — nemirtingas?“ 


Stai ka, Faidrai ir visi kiti, pasakė man Diotima. Aš ja 
tikiu, o tikėdamas ir kitus stengiuosi įtikinti, kad sunku 
būtų rasti už Erota geresnį talkininką šiam žmogiškosios 
prigimties turtui įgyti. Todėl ir teigiu, jog kiekvienas žmo- 


58 


PUOTA 212b-213a 


gus privalo gerbti Erota, pats gerbiu tai, kas su juo syja, 
ypatingai ram pasišvenčiu ir kitus raginu, dabar ir visuomet 
kiek pajėgdamas liaupsinu Eroto galią ir narsą. Tokią tad 
kalbą, Faidrai, jei nori, laikyk Eroto garbei pasakytomis 
liaupsėmis, arba pavadink kaip kitaip, kaip pačiam patinka. 

Po šių Sokrato žodžių kiti jį gyrė, o Aristofanas mėgi- 
no kažką pasakyti, kadangi Sokratas savo kalboje paminė- 
jo ir jo kalbą, kai staiga garsiai suaidėjo beldžiamos lauko 
durys, — tai turėjo būti lėbautojai; pasigirdo ir aulininkė. 
„Berniukai, — pasakęs Agatonas, — eikite pažiūrėti. Jei kas 
iš savų, kvieskite vidun, o jei ne, sakykite, kad nebegeria- 
me, bet ilsimės.“ Netrukus kieme pasigirdo Alkibiado bal- 
sas. Girtut girtutėlis, jis garsiai rėkavo, klausdamas, kur 
Agaronas, ir reikalaudamas nuvesti jį pas Agatoną. Jį atve- 
dė vidun kartu su jį prilaikančia aulininke ir kitais palydos 
žmonėmis. Alkibiadas atsistojo tarpduryje, apsivainikaves 
kažkokiu vešliu gebenės ir žibuoklių vainiku bei pasipuo- 
šęs galvą daugybe kaspinų. „Sveiki, vyrai! — tarė. — Gal 
priimsite sugėrovu labai girtą vyrą? Ar mums išeiti? Tik pir- 
ma apvainikuosime Agatona, tam ir atėjome. Mat, — tęsė 
jis, — vakar negalėjau ateiti, o dabar esu čia, pasipuošęs 
galvą kaspinais, idant uždėčiau juos ant mokyčiausio ir gra- 
Ziausio vyro galvos, — leiskite jį taip pavadinti. Gal juoksi- 
tės iš manęs, girto žmogaus? Galite juoktis, bet aš esu tik- 
ras, kad kalbu tiesą! Tuojau pat atsakykite: pasakiau savo 
sąlygas, — įeinu ar ne? Gersite su manimi, ar negersite?“ 
Visi garsiai liepė jam įeiti ir gultis. 

Agatonas pašaukė jį, tas ėjo prilaikomas savo žmonių 
ir traukdamas nuo galvos kaspinus, kuriuos ketino uždėti 


59 


213 


213b-e PUOTA 


Agatonui. Laikydamas juos prieš akis, jis nepastebėjo Sok- 
rato ir atsisėdo šalia Agatono, tarp jo ir Sokrato (kad anas 
galėtų atsisėsti, Sokratas pasislinko). Atsisėdęs, pabučiuoja 
Agatoną ir uždeda jam kaspinus. Agatonas sako: „Berniu- 
kai, nuaukite Alkibiadą, kad atsigulty su mumis trečias.“ 
„Mielai, — atsakė Alkibiadas. — Bet kas gi bus trečias mūsų 
sugėrovas?“ Čia par pasisuka ir pamato Sokratą. Pamatęs 
pašoko: „O Herakli! Kas tai?! Čia Sokratas?! Guli čia, vėl 
rengdamas man pasalą? Vis staiga pasirodai ten, kur ma- 
žiausiai tikėdavausi tave būsiant! Na, kad ir šiandien, kam 
tu čia? Ko atsigulei šioje vietoje? Ne šalia Aristofano, ne 
prie kito kokio juokdario! Ne, įsigudrinai įsitaisyti prie 
visų gražiausio!“ „Agatonai, — atsiliepė Sokratas, — gal ga- 
lėtum mane apginti: meilė šiam žmogui tapo man nemen- 
ku rūpesčiu. Nuo to laiko, kai jį pamilau, man nevalia nei 
dirsteléti, nei užkalbinti kokį nors gražuolį. Antraip aist- 
ringo pavydo pagautas šis žmogus krečia keisčiausias iš- 
daigas, keikiasi ir kone mušasi. Sutaikyk mus arba gink, 
jei imsis jėgos, — baisiai bijau pašėlusios jo aistros.“ „Surai- 
kyti mūsų, - atsakė Alkibiadas, — negalima. Bet už tai at- 
keršysiu tau kitą sykį, o dabar, Agatonai, = tęsė jis, - duok 
man kaspinų, idant apvainikuočiau ir šią nuostabią galvą, 
kad neprikaišiotų man, tave apvainikavus, o jam, kuris ne 
tik užvakar, kaip tu, tačiau visada kalbomis nugali visus 
žmones, — jam vainiko neuždėjus.“ 

Tai sakydamas Alkibiadas paėmė kaspinų, uždėjo juos 
Sokratui ir prigulė. Prigulęs tarė: „O jūs vyrai, regis, blai- 
vutėliai?! Negalima šito leisti, reikia gerti! Juk sutarėme. 
Kol užtektinai išgersite, save išrenku išgertuvių vadovu. 

Nagi, Agatonai, lai atneša, jei turi, kokią didelę taurę. Ar- 
ba ne, geriau, berniuk, duoki tą didelį šaldiklį“, — pasakė 
Alkibiadas, pastebėjęs vieną, kuriame tilptų virš aštuonių 214 
kotily. Jį pripildžius, pirma išgėrė pats, paskui liepė įpilti 
Sokratui, pridurdamas: „Prieš Sokratą, vyrai, mano išmo- 
nė — niekai: kad ir kiek lieptum, tiek išgers ir nepasidarys 
nė kiek girtesnis.“ 

Berniukui įpylus, Sokratas ėmė gerti. O Eriksimachas 
paklausė: „Ką gi mes čia darome, Alkibiadai?! Nei kalba- b 
me su taurė, nei giedame, bet stačiai geriame tarytum iš- 
troškę?“ Alkibiadas atsakė: „O Eriksimachai, puikiausias 
puikiausiojo ir blaiviausiojo tėvo vaike, sveikas!“ „Sveikas 
ir tu, — atsakęs Eriksimachas. — Tai ka gi darome?“ „Ką tik 
liepsi, reikia juk tavęs klausyti: gydyti vyras mokgs vertas 
žmonių daugybės. Tad liepki, ką nori!“ 

„Klausyk, — kalbėjo Eriksimachas, — prieš tau ateinant, 
buvome nutarę, kad kiekvienas paeiliui iš kairės į dešinę 
turės pasakyti kalbą apie Erorą, kiek jstengdamas gražiau- c 
sia, ir jį iSliaupsinti. Mes visi jau kalbėjome, o tu dar nekal- 
bėjai, bet jau išgėrei, tad teisinga būtų tau pasakyti kalbą, 

o pasakius liepti Sokratui, pasakyti ką nori, jis — kaimy- 
nui iš dešinės, ir taip toliau.“ „Puiki mintis, Eriksimachai, 
tačiau kažin, ar galima girtam žmogui lygintis su blaiviųjų 
kalbomis. Be to, o laimingasai, tu tiki kuo nors iš to, ką d 
tik ką kalbėjo Sokratas? Ar supranti, jog viskas yra prie- 
šingai, nei jis pasakojo? Tai jis, jeigu aš ką nors liaupsinsiu 
jo akivaizdoje, dievą ar kokį kitą žmogų, nesusilaikys ma- 
nes neprimušęs.“ „Kalbėk atsargiau!", — atsiliepęs Sokra- 
tas. „Dėl Poseidono! — tarė Alkibiadas, — Nepriestarauk, 

nieko negalėčiau liaupsinti tau girdinc." „Jei nori, — pasa- 
kė Eriksimachas, — taip ir daryk, — liaupsink Sokratą.“ „Ką 
nori pasakyti?! Eriksimachai, manai, jog turėčiau jūsų aki- 
vaizdoje pulti šį žmogų ir jam keršyti?“ „Ei, ei, — pasakė 
Sokratas, — ką turi galvoje? Išjuoksi mane savo liaupsini- 
mu? Ar ką žadi daryti?“ „Kalbėsiu tiesą. Ar leistum?“ „Tiesą 
sakyti ne tik leidžiu, bet ir įsakau.“ „Netruksiu, — atsakė 
Alkibiadas. — O tu daryk štai kaip: jei ką nors pasakysiu 
neteisingai, įsiterpk, jei nori, ir sakyk, kad čia aš meluoju. 
Mat tyčia visai nenorėčiau meluoti. O jei pasakodamas 
prisiminimus imsiu tai iš čia, tai iš ten, — nesistebek: ne- 
lengva esant tokios būsenos sklandžiai ir nuosekliai apsa- 
kyti tavo keistumą. 

Sokratą, vyrai, stai kaip imsiu liaupsinti — vaizdais. Jis 
tikriausiai manys, jog tai pajuoka. Ber tas vaizdas bus dėl 
tiesos, o ne dėl juoko. Noriu pareikšti, kad jis yra nepa- 
prastai panašus į silėnus drožėjų dirbtuvėse. Amatininkai 
gamina juos su siringomis ar aulais rankose. Atidarius per- 
pus, pasirodo, jog viduje jie turi dievų atvaizdus. Dar noriu 
pasakyti, jog jis panėši į satyrą Marsiją. Kad bent jau išvaizda 
esi į juos panašus, Sokratai, turbūt nė pats neginčysi. O 
apie kitus panašumus tuoj išgirsi. Esi įžūlus padaras. Ar ne 
taip? Jei nepripažinsi, pateiksiu liudytojų! Negroji aulu? 
Dar gi nuostabiau už aną Marsiją. Tas savo lūpų galia žmo- 
nes kerėdavo padedamas instrumentų, kaip ir kiekvienas, 
kas šiandien aulu tebegroja jo muziką. Juk tai, ką grojo 
Olimpas, ~ Marsijo [kūriniai], Marsijas buvęs jo mokyto- 
jas. Ano tad Marsijo [kūriniai] vieninteliai, ar juos grotų 
geras aulininkas, ar menka aulininkė, sukelia apsėdimą ir 

parodo dievų bei įšventinimų reikalingus žmones, kadan- 
gi šie [kūriniai] yra dieviški. Tave nuo jo skiria tik tai, kad 
tą patį darai be instrumentų, plikais žodžiais. Viena yra 
aišku: kai klausomės kieno nors kito kalbų, nors būtų ir 
puikus kalbovas, gali sakyti, niekam tai nė motais. Bet 
klausantis tavęs ar kieno nors perpasakojamų tavų kalbų, 
kad ir kokio menko pasakotojo, — ar klausytųsi moteris, 
vyras ar jaunikaitis, — visi mes būname sukrėsti ir apsėsti. 

O dėl savęs, vyrai, tai jei nebijočiau pasirodyti visiškai 
girtas, prisiekęs papasakočiau jums, ką esu patyręs ir dabar 
tebepatiriu klausydamasis jo kalbų. Kai klausausi, širdis 
šokinėja kur kas labiau nei koribantiškai šėlstančiųjų, ir 
liejasi ašaros, — taip veikia jo kalbos. Matau, ir daugybė 
kitų žmonių tą patį patiria. Klausydamasis Periklio ir kitų 
gerų kalbovų, manydavau, jog gerai šneka, tačiau nieko 
tokio nepatirdavau, — nei sutrikdavo mano siela, nei pyk- 
davo dėl vergiškos mano būsenos. Bet dėl širo Marsijo 
tikrai ne sykį jaučiausi taip, jog atrodė, kad tokiam, koks 
esu, neverta nė gyventi. Dėl šito, Sokratai, nepasakysi, kad 
tai netiesa. Dar ir dabar suvokiu, jog jei tik sutikčiau at- 
verti jam ausis, neištverčiau, ir patirčiau tą patį. Jis, mat, pri- 
verčia mane pripažinti, kad pats daug ko stokodamas, vis 
dar nesirüpinu pačiu savimi, bet esu atsidėjęs atėniečių rei- 
kalams. Prisiversdamas užsidengiu ausis ir lyg nuo seire- 
nių sprunku toliau, idant iki pat senatvės nelikčiau ten pat 
šalia jo atsisėdęs. Prieš šį vienintelį žmogų esu patyręs tai, 
ko nė nejtartum manyje esant, — gėdos jausmą. Prieš šį 
vienintelį žmogį jaučiu gėdą. Suvokiu, kad negaliu jam 
paprieštarauti, jog nesą reikalo daryti tai, ką jis liepia, ta- 

čiau, tik palikęs jį, pasiduodu liaudies teikiamai garbei. 
Tad, bėglys, ir sprunku nuo jo, o pamatęs jaučiu gėdą dėl 
savo pažadų. Ne sykį netgi jaučiau: būtų malonu pama- 
čius, kad jo nebėra tarp žmonių, bet jei taip nutiktų, — esu 
tikras, kad daug daugiau dėl to sieločiausi. Taip ir neži- 
nau, ką man daryti su šiuo žmogumi! 

Dėl šių tad aulo garsų ir aš, ir daugelis kitų esame tai 
patyrę, — tai šito satyro darbas. Pasiklausykite dar kai ko 
apie jo panašumą į tuos, su kuriais jį palyginau, ir kokią 
nuostabią jis turi galią. Būkite tikri, — niekas iš jūsų jo 
nepažįsta! Bet aš jums atskleisiu, kadangi jau pradėjau. Ma- 
tote, jog Sokratą apėmusi meilė gražuoliams: vis jis prie 
gražuolių, vis kraustosi iš proto. Be to, jis nieko neišma- 
no, nieko jis nežino, — tokia jo išorė. Ar tai ne silėniška? 
Dar kaip! Tokią išorę jis užsimeta tarytum išdrožtas silenas, 
bet viduje, jį atidarius, — bičiuliai sugėrovai, ar įsivaizduoja- 
te, kiek jame santūrumo)?! Žinokite, jam visai ne morais, 
ar esi gražus, nė nejsivaizduotum, kaip jam tai nerūpi! Taip 
pat, ar esi turtingas, ar turi kokį kitą daugumos žmonių 
garbinamą ir šlovinamą daiktą. Visuos šiuos turtus jis lai- 
ko niekais, ir mes jam — niekas, aš jums sakau. Visą gyve- 
nimą apsimetinėja ir šaiposi iš žmonių. Ber kai jis rimtas, 
ir jei jį atidarytum... Nežinau, ar kas nors matė jo viduje 
esančius atvaizdus. O aš sykį mačiau, jie man pasirodė to- 
kie dieviški, auksiniai, tobuliausio grožio, tokie nuostabūs, 
kad negalėčiau nepadaryti, kad ir ką liepty Sokratas. Ma- 
nydamas, kad jis rimtai domisi mano jaunystės grožiu, 
laikiau tai tikru radiniu, nepaprasta laime, — esq pamalo- 
ninsiu Sokratą ir galėsiu išgirsti viską, ką jis Zino. Mat ka- 

žin ką maniau apie savo grožį! Širaip tad nusiteikęs, — ligi 
tol paprastai nepasilikdavau su juo vienas be palydos, — 
tąsyk išsiunčiau palydovą ir buvau su juo vienas. Reikia pa- 
sakyti jums visą tiesą. Būkite atidiis, o tu, Sokrarai, paneik, 
jei meluosiu. Taigi, vyrai, buvome vienu du. Tikėjausi, kad 
jis tuoj ims mane kalbinti, kaip įsimylėjėlis vienumoje tu- 
rėtų kalbinti mylimąjį. Džiūgavau. Ber visiškai nieko tokio 
neatsitiko: kalbėjosi su manimi kaip paprastai ir nuėjo sau 
draugę praleidęs visą dieną. Tada pasikviečiau jį kartu mankš- 
tintis. Mankštinausi su juo, tikėdamasis ką nors iš to peš- 
ti. Jis mankštinosi kartu, ne sykį su manimi grūmėsi, kai 
nieko šalia nebuvo. Ir ką turiu pasakyti? Nieko aš tuo ne- 
laimėjau... 

Kadangi nieko tokiais būdais nepešiau, nutariau, kad 
turiu kietai pulti šį žmogų. Jei jau pradėjau, neturiu jo 
paleisti, turiu pagaliau sužinoti, kas tai per reikalas. Taigi 
pasikviečiu jį vakarienės, — tiesiog kaip mylimajam spas- 
tus spendžiantis įsimylėjėlis! Jis net ir čia negreit sutiko, 
bet po kurio laiko leidosi įkalbamas. Pirmą sykį atėjęs, 
norėjo išeiti iškart po vakarienės. O aš tąsyk drovėdamasis 
leidau jam išeiti. Kitą sykį, kad jį pagaučiau, po vakarienės 
tęsiau pokalbį iki gilios nakties, o kai jau norėjo išeiti, 
vėlyvo meto dingstimi priverčiau jį pasilikti. Taigi jis mie- 
gojo ant gretimo gulto, ten pat, kur ir vakarieniavo, ir niekas 
kitas patalpoje nemiegojo, tik mudu... Iki šios vieros bet 
kam negėda būtų pasakoti, bet nuo čia neišgirsrumėte mano 
pasakojimo, jei tik, pirma, kaip sakoma, vynas ir su vai- 
kais, ir be vaikų nebūtų tiesa. Antra vertus, man atrodo, 
būtų neteisinga, jei ėmęs jį liaupsinti, nuslėpčiau puikyjj 

Sokrato darbą. Be to, jaučiu tą patį, kaip ir gyvatės įkirstas 
žmogus. Sakoma juk, kad tai patyręs žmogus niekam ne- 
sutinka pasakoti, ką išgyveno, tik taip par jkirstiems, — tik 
tokie supras ir atleis, kad iš skausmo ryžtamasi bet ko- 
kiam poelgiui ir žodžiui. Taigi aš buvau itin skaudžiai įkirs- 
tas, ir dar į pačią skaudžiausią vieta, — į širdį, sielą (ar kaip 
tai vadinasi), — buvau sukrėstas ir įkirstas filosofijos kalbų, 
kurios griebia pikčiau už gyvatę, jei pasitaiko ne tik jauna, 
bet ir pakankamai gabios prigimties siela, kurstydamos ją 
bet kokiems veiksmams ir žodžiams. Matau Faidrus, Aga- 


. tonus, Eriksimachus, Pausanijus, Aristodemus, Aristofanus 


(ką jau sakyti apie patį Sokratą), ir kiek dar kitų, — visi juk 
pažįstate bakchišką filosofų Sela, visi ir klausykitės. Jūs man 
atleisite už tai, ką tada padariau ir ką dabar pasakoju. O 
tarnai ir visi kiti nejsventintieji neišmanėliai, užkelkite sa- 
vo ausis kuo storiausiais vartais! 

Taigi, vyrai, kai žibintas užgeso ir vergai išėjo, nuta- 
riau, jog nebėra reikalo su juo gudrauti, o reikia atvirai 
pasakyti savo mintis. Paliečiau jį ir pasakiau: „Sokrarai, 
miegi?“ „Ne, nemiegu." — atsakė jis. „Žinai, ką aš nutariau?“ 
„Ką būtent?“ — paklausė. „Man atrodo, - pasakiau, — kad 
tu vienintelis esi vertas tapti mano meilužiu ir, manding, ne- 
drįsti man apie tai užsiminti. Aš štai kaip esu nusiteikęs: 
manau, jog visiškai kvaila būtų nesuteikti tau ir šios ma- 
lonės, lygiai kaip ir jei tau reikėtų ko kiro iš mano turtų 
ar mano draugų. Juk man nieko nėra svarbiau už tai, kad 
tapčiau kiek įmanoma geresnis, o čia, manau, niekas man 
negali būti už tave tinkamesnis padėjėjas. Nesuteikęs to- 
kiam vyrui malonės, protingų žmonių gėdinčiausi labiau, 

nei, ją suteikęs, — minios bepročių.“ O jis man į tai, labai 
apsimetėliškai, visiškai kaip jam būdinga ir įprasta: „Ko 
gero, Alkibiadai, išties esi nekvailas, jei kartais tiesa tai, ką 
apie mane kalbi ir jei manyje esti galia, gebanti padaryti 
tave geresnį. Turbūt regi manyje neįsivaizduojamą grožį, 
visiškai skirtingą nuo savo dailumo. O jei, regėdamas jį, ke- 
tini suartėti su manimi ir iškeisti grožį į grožį, sumanei daug 
daugiau už mane pelnyti: vietoje regimybės ketini įsigyti 
tikrąjį grožį, — tiesiog var} į auksą taikaisi iškeisti. Bet, lai- 
mingasai, gerai žiūrėk, — gali nepastebėti, jog nieko nesu 
vertas. Mat proto rega akylėja, kai akių stiprybė ima nyk- 
ti, o tau dar toli iki to.“ 

Aš į rai atsakiau: „Apie save pasakiau, nieko nepasakęs 
kitaip, nei galvočiau. Pats spręsk, kas, tavo nuomone, tau 
ir man geriausia.“ 

„Čia tu gerai kalbi, - tarė. — Ateityje visada pirma svars- 
tysime, o paskui elgsimės taip, kaip dėl šio ir kirų dalykų 
mudviem pasirodys geriausia.“ 

Po tokio tad mudviejų pokalbio aš, paleidęs savo strė- 
les, maniau, kad būsiu jį sužeidęs. Tad atsikėliau ir nieko 
nebeleisdamas jam pasakyti užklojau savo ilgu apsiaustu 
(buvo žiema), atsiguliau po jo pusapsiausčiu, apkabinau šį 
išties daimonišką, šį nuostabų žmogų ir visą naktį taip gu- 
lėjau. Ir čia, Sokratai, nepasakysi, kad meluoju! Ber kaip 
jis pranoko mane ir šį mano poelgį, paniekino, išjuokė 
mano jaunystės grožį, tiesiog įžūliai išsityčiojo! O aš dar 
laikiau jį šio to vertu, ponai teisėjai, — taip, jūs esate Sok- 
rato puikybės teisėjai. Būkite tikri, prisiekiu dievais ir 

lyg būčiau miegojęs su tėvu ar vyresniuoju broliu! 

Kaip manote, kokios po to buvau nuotaikos? Laikiau 
save paniekintu, bet žavėjausi jo prigimties santürumu ir 
vyriškumu. Sutikau tokio proto, tokios ištvermės vyrą, 
kokio niekad nė nesitikėjau sutikti! Tad negalėjau supyk- 
ti ir netekti bendravimo su juo, bet nemačiau ir kaip jį 
prisiviliojus. Mat puikiai žinojau, kad pinigai ką nors jame 
sužeistų dar mažiau, nei geležis Ajantą. Vieninteliu dalyku 
tikėjausi jį pagauti, bet jis paspruko... Tad ir nemačiau 
išeities, ir sukiojausi aplink, pavergtas šio žmogaus, kaip 
niekas niekieno dar nebuvo pavergtas... 

Visa tai man jau buvo nutikę, kai paskui kartu dalyva- 
vome žygyje Poteidajon, kartu ir maitinomės. Pirmiau- 
sia, kantrumu jis lenkė ne tik mane, bet ir visus kitus: kai 
atkirstiems nuo kariuomenės, kaip atsitinka žygiuose, tek- 
davo likti be maisto, niekas nė lygintis negalėjo su jo išt- 
vermingumu. Ber ir švenčiant jis kaip niekas mokėjo džiaug- 
tis, ypač išgerti, — kad ir neturėdavo noro, tačiau priverstas 
visus įveikdavo, o įstabiausia tai, kad joks žmogus niekad 
nėra matęs Sokrato girto! Tuo, manau, netrukus vėl galėsi- 
me įsitikinti. Ir ištverdamas žiemą (mat žiemos ten baisios) 
jis rodė stebuklus. Sykį, spaudžiant speigui — pačiam baisiau- 
siam! — kai kiti arba išvis nėjo lauk arba išeidavo prisivilkę 
krūvą drabužių ir apsiavę bei apsivynioję kojas ožkenomis 
ir veltiniais, jis tada pat išeidavo su tuo pačiu apsiaustu, kurį 
ir anksčiau dėvėjo ir basas eidavo per ledą smagiau, nei kiti 
apsiavę! Kariai įtariai į jį žvelgdavo: ko gero, juos menkinąs. 

Štai kaip... Bet, 

Kokį dar nuveikė darbą, kam ryžosi vyras stiprusis sykį 

tame pačiame žygyje, verta išgirsti: kartą susimąstęs nuo 
pat ryto stovėjo toje pačioje vietoje kažką galvodamas. Ka- 
dangi reikalas nejudėjo jis niekur nėjo, bet liko stovėti svars- 
tydamas. Diena jau įpusėjo. Žmonės jį pamatė ir nustebę 
kalbėjosi, jog Sokratas nuo pat aušros stovįs kažką mąsty- 
damas. Galiausiai, jau buvo vakaras, pavakarieniavę keli 
jonėnai išsinešė laukan savo gultus (mat tada jau buvo va- 
sara). Miegodami vésumoje, kartu jie stebėjo Sokratą, ar 
jis ir per naktį stovės. Anas stovėjo kol išaušo ir patekėjo 
saulė, tada pasimeldė saulei ir nuėjo. 

Norite išgirsti, koks jis mūšyje? Neteisinga būtų nuty- 
lėti jo nuopelnus. Tame mūšyje, po kurio karo vadai įteikė 
man drąsos apdovanojimą, mane išgelbėjo ne kas kitas, kaip 
šis žmogus. Jis nenorėjo palikti manęs sužeisto, bet išgel- 
bėjo ir mano ginklus, ir mane patį. Ir tasyk, Sokratai, kal- 
binau vadus apdovanojimą skirti tau: dėl šito negalėsi man 
prikišti ir nepasakysi, kad meluoju. Bet kas iš to, — vadai, 
atsižvelgdami į mano garbingą padėtį apdovanojimą no- 
rėjo skirti man, ir pats tu dar uoliau už vadovybę siekei, 
kad apdovanotas būčiau aš, o ne tu. Be to, vyrai, vertėjo 
pamatyti Sokratą, kai kariuomenė bėgo traukdamasi nuo 
Delijo. Atsidūriau šalia jo raitas, o jis buvo ginkluotas pės- 
tininkas. Mūsų žmonės jau buvo išsibarstę, ir jis traukėsi 
kartu su Lachetu. Atsidūręs šalia, kai tik juos pamačiau, 
ėmiau raginti neprarasti drąsos, sakiau, kad jų nepaliksiu. 
Cia aš dar geriau galėjau stebėti Sokratą, nei ties Poteidaja, 
mat, būdamas raitas, pats mažiau bijojau. Pirmiausia, kiek 
jo šalrakraujiškumas lenkė Lacheto! Be to, man atrodė, 
jog jis, tavo Aristofanai, žodžiais tariant, ir ten, kaip ir 

šiame mieste, žengė, puikuodamasis ir skersakiuodamas, ra- 
miai dairydamasis į savuosius ir priešus, — ir iš labai toli aiš- 
kiai buvo matyti, jog šio vyro užpuolikas gaus stiprų atkirtį. 
Todėl traukėsi saugiai, ir jis, ir jo palydovas, kadangi, ga- 
lima sakyti, šitaip mūšyje besielgiančių žmonių priešai nė 
nepuola, bet vejasi galvotrūkčiais sprunkančiuosius. 

Dar daug dėl ko galėtum girti Sokratą, dar daug yra 
įstabių dalykų. Tačiau dėl kirų savybių, ko gero, ir kitą taip 
pat galėtum girti, bet tai, kad jis nepanašus daugiau į nie- 
ka — nei iš praeities, nei iš dabarties žmonių, — štai kuo ne- 
gali atsistebėti. Kad ir su tokiu Achilu gali palyginti Brasidą 
ar dar ką nors, su Perikliu — Nestorą ir Antėnorą, rastum ir 
kitų žmonių. Visus su kuo nors galima palyginti. Bet šio 
žmogaus keistumas — paties jo ir jo kalbų! Ieškok neieš- 
kojęs, nerasi kad ir iš tolo panašaus nei tarp dabarties, nei 
tarp praeities žmonių. Nebent lygintum jį ne su kokiu nors 
žmogumi, bet, kaip aš, su silėnais ir satyrais, — patį jį ir jo 
kalbas. Mar šitai pradžioje esu praleidęs: jo kalbos taip pat 
be galo panėši į atsidarančius silėnus. Panorusiam pasiklau- 
syti Sokrato kalbų, iš pradžių jos pasirodytų labai juokingos: 
Sitokius užsivelka žodžius ir posakius - tiesiog įžūlaus satyro 
kailį. Kalba apie nešulinius asilus, visokius kalvius, batsiuvius, 
odininkus ir rodosi, lyg nuolat tais pačiais žodžiais šneka 
apie ta patj. Tad bet kuris nepatyres ir nenuovokus žmogus 
pasijuokty iš tokių kalbų. Ber pamatęs jas atidarytas bei vi- 
duje atsidūręs, pirmiausiai įsitikintų, kad jos vienintelės tetu- 
ri prasmės, be to, yra be galo dieviškos, kupinos dorybės 
atvaizdų bei taikančios labai plačiai, tiksliau — į viską, kas 
turi rūpėti tikrai tobulam tapti besirengiančiam žmogui. 

Tokios tad, vyrai, bus mano Sokrato liaupsės. Įmaišiau 
ir tai, ką smerkiu, papasakojęs, kaip jis mane įžeidė. Beje, 
ne tik su manimi jis šitaip pasielgė, bet ir su Glaukono 
Charmidu, Dioklio Eutidemu ir su daugybe kitų, kuriuos 
apgaudinėja lyg būtų įsimylėjęs, o pats stoja veikiau myli- 
mojo, o ne įsimylėjėlio vieton! Šitai ir tau kalbu, Agato- 
nai, — neleisk jam savęs apgauti! Apdairumo pasimokyk iš 
mūsų patirties, nebūk, kaip anas patarlės kvailys, kuris pa- 
tyręs suvokia!“ 


Po šios Alkibiado kalbos juokrasi iš jo arvirumo, ka- 
dangi atrodė, jog jis tebejaučiąs meilę Sokratui. Sokratas 
taręs: „Alkibiadai, regis, esi blaivus. Kitaip nebūtum šitaip 
sumaniai sukęs ratu, mėgindamas nuslėpti tai, dėl ko visa 
tai prišnekėjai, nukėlęs tai lyg tarp kitko į patį galą. Tarsi 
ne tam viską pasakei, kad sukiršintum mane su Agatonu! 
Manai, jog privalau mylėti vien tave ir nieko kito, o Agato- 
nas turįs būti tavo, ir niekieno kito numylėtiniu. Bet nie- 
ko nenuslėpei, visa tavo satyrų ir silėnų drama aiški kaip 
dieną. Tad, mielas Agatonai, neleisk jam laimėti, pasistenk, 
kad niekas mudviejų nesukiršintų.“ 

„Išties, Sokratai, — atsiliepes Agatonas, — tikriausiai būsi 
teisus. Sprendžiu iš to, jog jis ir atsigulė tarp mūsų, idant mus 
atskirtų. Ne, nieko jis nelaimės, einu atsigulsiu greta tavęs.“ 

„Puiku, — atsakęs Sokratas, — eikš, gulkis šalia manęs!“ 

„O Dzeusai, — sušukęs Alkibiadas, — Ką vėl kenčiu dėl 
šito vyro! Jis mano, jog visur privaląs mane nugalėti! Ber, 
o įstabusis, bent jau leisk Agatonui atsigulti viduryje tarp 
mudviejų!“ 

„Ne, tai neįmanoma, — atsakęs Sokratas, — Tu mane 
jau išliaupsinai, — dabar aš turiu liaupsinti kaimyną iš deši- 
nės. Bet jeigu Agatonas atsiguls greta tavęs, — nejaugi vėl 
liaupsins mane, užuot išklausęs mano liaupsių sau?! Tad 
nepavydėk, nesuvokiamas tu žmogau, ir leisk jaunuoliui 
pasiklausyti mano liaupsių, — nepaprastai mat geidžiu jį 
išliaupsinti.“ 

„Oi, oi! - sušukęs Agatonas. — Alkibiadai, niekaip ne- 
galiu čia pasilikti, būtinai kelsiuos, idant Sokratas mane 
išliaupsintų.“ 

„Štai, štai įprasti dalykai, — cares Alkibiadas. — Sokrato 
draugijoje gražuoliai — jam vienam. Ir šįkart, — kaip leng- 
vai ir kokį jtikima surado paaiškinimą, kad anas atsigulty 
greta jo!“ į 

Agatonas atsikėlė gultis šalia Sokrato, kai staiga prie 
durų priėjo minia lėbautojų. Kažkas kaip tik ėjo lauk, tad 
radę duris atdaras jie tiesiai nužygiavo pas svečius ir sugu- 
le. Kilo sumaištis, jokios tvarkos nebeliko ir teko baisiai 
daug gerti. Aristodemas pasakojo, kad Eriksimachas, Faidras 


; ir kai kurie kiti išėjo, o jį suėmė miegas. Miegojo labai 


ilgai, kadangi naktys buvo ilgos. Pabudo švintant, jau su 
gaidžiais. Nubudęs pamatė, jog vieni miega, kiti išėję, o 
Agatonas, Aristofanas ir Sokratas vieninteliai tebebudri ir 
geria siųsdami dešinėn didelę taurę. Sokratas su jais šnekė- 
josi. Viso pokalbio Aristodemas, jo paties žodžiais, neatmi- 
nė (klausėsi ne nuo pradžios, be to, vis užsnūsdavo), bet 
svarbiausia buvę tai, jog Sokratas privertė juos sutikti, kad 
tas pats žmogus turi mokėti kurti komedijas ir tragedijas, 
taip pat, kad tragedijų kūrybos meną įvaldęs žmogus su- 

kurs ir komediją. Priversti su tuo sutikti, jie nebelabai jį 
sekė ir snūduriavo. Pirmas užmigo Aristofanas, paskui, jau 
prašvitus — Agatonas. 

Juos užmigdęs, Sokratas atsikėlė ir išėjo, o Aristode- 
mas, kaip paprastai, nusekė iš paskos. Atėjęs į Likėją, Sok- 
ratas apsiprausė ir, įprastai praleidęs likusią dieną, vakarop 
nuėjo namo ilsėtis. 


PAAISKINIMAI 


Šiuose komentaruose aiškinamos svarbiausios dialogo realijos, 
pateikiamos citatų nuorodos, pristatomi pagrindiniai veikėjai. 
Antra vertus, norėta skaitytoją supažindinti su naujųjų „Puotos“ 
tyrinėjimų rezultatais ir pateikti vieną kitą paties paaiškinimų 
autoriaus įžvalgą. Lietuviškasis vertimas remiasi naujausiais grai- 
kiško teksto kritiniais leidimais, tačiau ištisai neseka nė vienu iš 
jų. Konkretūs tekstologiniai pasirinkimai irgi aptarti komentare. 

Po santrumpos „paaišk.“ pateikiamos kryžminės nuorodos 
į kitus paaiškinimus; skaičiai po santrumpos „bibl.“ nurodo į 
analitinės bibliografijos skyrelį, kur randamas išsamus cituoja- 
mos knygos ar straipsnio aprašas. Papildoma literatūra surašyta 
pačiame komentaro tekste. IStisiniai dialogo komentarai cituo- 
jami vien autoriaus pavarde; jei citata nėra iš komentaro ad 
locum — nurodomas ir puslapis. 


„Paaiškinimų“ autorius jaučiasi dėkingas daugeliui bičiulių. 
Pirmiausia norisi dėkoti „Puotos“ vertėjai — Tatjanai Aleknie- 
nei. Jos raginamas ir drįsau pradėti darbą, o jos pastabos smar- 
kiai jį pagerino. Naglis Kardelis perskaitė nemažą teksto dalį ir 
davė vertingų patarimų. Fondation Hardt (Vandoeuvres) sudarė 
puikias sąlygas rašyti. Reikia atskirai padėkoti Kaziui Lozorai- 
čiui ir Aleksandrui Sepkui, kurių draugiška parama įgalino dirbti 
Hardto fondo ir Kembridžo universiteto bibliotekose. Na, o be 


Manto Adomėno svetingumo ir draugijos vargu, ar šį tekstą bū- 
čiau sėkmingai baigęs. 

469 gimsta Sokratas 

455+ gimsta Agatonas 

451/450 gimsta Alkibiadas 

-450 gimsta Aristofanas 

450+ gimsta Faidras 

440/439 Sokratas susitikinéja su Diotima 
435+ Sokratas pradeda mokyti Atėnuose 
432/431 Poteidajos mūšis 

428/7 gimsta Platonas 

423+ Parodomi Aristofano „Debesys“ 
416 Agatonas laimi tragedijų varžybas. Puota 
415 Hermų ir misterijų išniekinimo byla; 

Alkibiadas pabėga į Spartą; 

Faidras ir Eriksimachas pabėga iš Atėnų (grįžta 404) 
411 Aristofano „Moterys, švenčiančios Tesmoforijas" 
407(?) Platonas įsijungia į Sokrato mokinių ratelį 
407-406 Alkibiadas vėl Atėnuose 
405 Agatonas ir Pausanijas palieka Atėnus (Bury: 408) 
404 nužudomas Alkibiadas 
399 Sokrato byla ir mirtis 
386 miršta Aristofanas 


389-8 Platonas įkuria Akademiją 
384+(?) parašoma „Puota“ 


Antraštė (epigraphé, inscriptio) užbaigia rašytinį kūrinį. Ji atri- 
boja rašinį nuo kitų rašinių ritinyje arba kodekse ir pavadinda- 
ma suteikia jam vietą vidinėje mūsų erdvėje, atmintyje. Platono 
dialogų pavadinimai yra paprasti — dažniausiai tai pagrindinio 
pašnekovo vardas. Išimtys negausios: „Apologija“ nurodo žanrą 
(gynimosi teisme kalbą), „Valstybė“ ir „Įstatymai“ — pagrindinę 
temą. Symposion, tradiciškai verčiama kaip „Puora“, regis, irgi 
yra skaidrus įvardijimas. Juo nusakoma pokalbio situacija — 

tai antroji graikų vaišių dalis — „gėrimas drauge“. Pavalgius 
nusiplaunamos rankos, nuliejama vyno „gerajam daimonui“, 
o bendrai gerti patiekiamas vynas, maišytas su vandeniu. Tra- 
diciškai tokios bendros vaišės — tinkama vieta kalboms apie 
meilę, tai ir randame Platono kūrinyje. Vis dėlto graikiškasis 
„Puotos“ pavadinimas kiek mįslingas. Pačiame dialogo tekste 
šis iškilių atėniečių susibūrimas nevadinamas symposion. Jau 
pasakojimo pradžioje (172b3) bičiuliai Apolodorą klausia apie 
Agatono surengtą syndeipnon — „vaišes“. Tik daug vėliau atė- 
jęs girtutėlis Alkibiadas kreipiasi į susirinkusius sympotés (212e4, 
216d7) — liet. „sugėrovai“, bet be neigiamo atspalvio. Vaiši- 
nimasis pas Agatong dialoge mielai vadinamas synousia (pvz. 
172a7, c1). Tai žodis, žymintis įvairiopą „buvimą kartu“ 
(veiksm. syneinai), pradedant paprastu bendravimu, baigiant ly- 
tiniu ryšiu (paaišk. 176e); susiėjimą pasivaišinti, macyt, tinka- 
miausiai perteiktų liet. „pobūvis“. Synousia reiškia ir nuolatinį 
jaunesnės ir vyresnės kartos bendravimą, būtiną jaunimo ug- 
dymui kultūroje, paremtoje sakytine komunikacija. Tradici- 
nė Atėnų ugdyba — archaia paideia — rėmėsi principu, kad jos 
turinį (Platonas jį tiksliai apibendrina „Menone“, 91a), areté 
(tradiciškai verčiama „dorybė“), vyresnė karta, ypač šeima ir 
jos aplinka, tiesiogiai perduoda vaikams, mokydama epinės 
tradicijos rėmuose (plg. Robb, Kevin, „Asebeia and sunousia: 
The issues behind the indictment of Socrates“, in: Platos Dia- 
logues: New studies and interpretations, ed. G. A. Press, Lan- 
ham: Rowman & Littlefield Publishers, 1993, p. 77-106). 
Yrant oralumu paremtos kultūros dariniams, Sokratas parodo 
alternatyvų synousia modelį: ne faktiškai anachronistišką epe 
suformuluoty vertybių perdavimą iš tėvo sūnui ir ne sofistų 
siūlomą pragmatiskai orientuotą išsilavinimą, gaunamą už pi- 
nigus. Sokrato ugdyba priklauso nuo mokytojo-mokinio san- 
tykio, paremto „filosofinio impulso kaip eros“ samprata (Pla- 
tonis Protagoras with introduction, notes and appendices by 

Adam, J. & Adam, A. M., Cambridge: At the University Press, 
1953 [1893], p. 78). VII laiške (341c) aprašytos, šįkart jau 
paties Platono vardu, idealios synousia centras ne dievinamo 
mokytojo figūra, bet kantrus mokinio ir mokytojo darbas sie- 
kiant filosofinio pažinimo. Dialogo skaitytojas gali pasijusti 
esąs tokio bendro filosofinio darbo liudytojas. Ne veltui Thes- 
leffas pritaria tiems, kas „Puotoje“ mato „ankstyvosios (Plato- 
no] Akademijos synousia pakylėtumą ir protreptines tenden- 
cijas“ (Thesleff, H., Studies in Platonic chronology, Helsinki: 
Societas Scientiarum Fennica, 1982, p. 135). Bet Platonas, man- 
ding, užuomina perspėja, kad sokratiškoji synousia nėra taip 
lengvai pasiekiama. „Puotos“ antraštė, vienintelis atviras auto- 
riaus įspaustas pėdsakas, atmeta dialogo dalyvių pretenzijas į 
filosofinę bendriją. Nesunku apkaltinti Alkibiadą suardžius 
puotos filosofinę nuotaiką (plg. Gill, p. xxxv), tačiau negalima 
pamiršti, jog Agatono svečiai nusiteikę kukliau vaišincis tik dėl 
to, jog vakar pergėrė, galiausiai įgriuvus naujai įkaušusiai 
kompanijai filosofinis pobūvis visai suyra, o pagrindinis liudy- 
tojas, iš kurio viską ir žinome, užmiega (223b-c). Galų gale 
ir pats Sokratas tėra eilinis, gal net atsitiktinis puotos dalyvis, 
pagrindine pasakojimo figūra tapęs vien todėl, kad visą isto- 
riją regime Aristodemo — karšto Sokrato gerbėjo — akimis. 


Kai imperatoriaus Tiberijaus astrologas Trasilas (m. 36 m. po 
Kr.) ėmėsi tvarkyti Platono raštų korpusą, dialogai jau turėjo ne 
tik pavadinimus, ber daugelis ir paantrastes, nusakančias vei- 
kalo temą. Trasilas davė paantraštes tiems dialogams, kurie jų 
neturėjo, kai kurias pakeitė naujomis (Mansfeld, Jaap, Prolego- 
mena. Questions to be settled before the study of an author, or a text, 
Leiden et al.: Brill (Philosophia Antiqua 61), 1994, p. 71-73). 
Šiaip ar taip, seniausios paantraštės, jei nėra sumanytos paries 
Platono, tai siekia bent 4 a. pr. Kr. (Hoerber, R. G., „Thrasy- 
lus’ Platonic canon and the double titles“, Phronesis 2, 1957, 

p. 10-20; Untersteiner, Mario, Problemi di Filologia Filosofica, 
Milano: Cisalpino-Goliardica, 1980, p. 8-10). „Puotos“ dia- 
logas pirmąsyk tiesiogiai ir paminėtas (Aristotelio Polit. ii, 4, 
1262b 12) ne mums įprastu vardu, bet kaip „prakalbos apie 
Erotą/meilę“ — erötikoi logoi (dar karta „Puorą“, tik jau nejvardy- 
damas, Aristotelis cituoja de An. ii, 415a 26). Panaši paantraš- 
tė išliko seniausiame nuoraše B (Bodleianus-Clarkianus 39; per- 
rašytas 895 m.): he peri erötos érhikos — „Apie meile/Erota. Etinis 
[dialogas]“. Trasilo rinkinyje antras „Puotos“ pavadinimas yra 
„Apie gėrį. Etinis [dialogas]“ (Plg. D.L. 3, 58). Matyt, paant- 
raštė pakeista todėl, kad Trasilo korpuse peri erötos įvardytas 
„Faidras“. Galimas daiktas, antikiniai leidėjai rinkosi iš jau esamų 
skirtingų paantraščių (plg. Mansfeld, Jaap, Prolegomena, p. 72 
n. 125). Šis, tegu ir vėliau paliudytas, dialogo apibūdinimas turi 
filosofing reikšmę. Jis sėkmingai papildo ankstesnįjį, nurodydamas 
meilės tikslą — gėrį. Tokia senųjų platoniky nuoroda turėtų iš 
anksto nukreipti skaitytoją tinkamu keliu, atokiau nuo aiškini- 
mo, kad platoniškosios meilės tikslas esąs grožio pavidalas 
(eidos), arba, kad pastarasis — bent jau „Puotoje“ — esąs tapatus 
gėrio pavidalui. Šią nuomonę argumentuotai neigdamas White — 
jos gynėjai išvardyti „Love and beauty in Plato’s Symposium", 
Journal of Hellenic Studies 109, 1989, p. 151 ir n. 7 — nemini 
Trasilo paantraštės, antra vertus, kaip tik jos aptarimu Sieras, 
Die Rede der Diotima, 1997, p. ix (bibl. 201d-212b) pradeda 
išsamų komentarą, kurio vienas svarbiausių uždavinių — tiksliau 
apibrėžti ryšį tarp erös ir agathon. Vieni leidėjai paantraštes 
visai praleidžia, kiti laikosi Trasilo varianto (Bury), dar kiti, 
kaip ir šiame vertime, seka rankraščių tradicija (Vicaire). 


Aiškindamas „logografinę būtinybę“, Platonas sako, „kad kiek- 
viena kalba turi būti sustatyta kaip gyva būtybė: jai būtina 
turėti kūną su galva ir kojomis...“ (Phaedr. 264b~c, plg. Proklą 
in Plat. Parm. 659, 17-19). Nors, pasak Platono, galva yra 


78 


dieviškiausia mūsų dalis ir valdo visus kitus kūno narius (plg. 
Tim. 44e), dialogų „galvas“ — jų prologus — senesnieji tyrine- 
tojai vargiai pastebedavo (pvz., Stallbaum gan išsamioje „Puo- 
tos“ apžvalgoje prologui skiria vieną sakinį p. 8). Vis dėlto 
ankstesnis nejautrumas paskutiniu metu ėmė nykti (Platono 
prologai aptariami: Clay, Diskin, „Plato's first words“, Yale 
Classical Studies, 29 (Beginnings in Classical Literature), 1992, 
p. 113-129; Halperin, D. M., „Plato and the erotics of narra- 
tivity“, 1992 (bibl. 172a-174a); Burnyeat, M. F., „First words: 
a valedictory lecture", Proceedings of the Cambridge Philolo- 
gical Society 43, 1997; Runia, David, „The literary and phi- 
losophical status of Timeus’ Prooemium", in: Interpreting the 
Timeus-Critias, (Proceedings of the IV Symposium Platoni- 
cum. Selected Papers), ed. by T. Calvo and L. Brisson, Sankt 
Augustin: Academia Verlag, 1997, p. 101-118; neoplatoni- 
kų ir kt.: Mansfeld, Prolegomena; istoriografijos: Juchnevičie- 
nė, Nijolė, „Prooimion ir praefatio: įžangos funkcija klasikinė- 
je istoriografijoje“, Literatūra: Antikinė ir visuotinė literatūra 
40/3, 1998, p. 47-60). Pagal prologų tipą Platono kūrinius 
paprasčiausiai galima suskirstyti į tris grupes. Esama dialogų, 
kuriuose pokalbis perteikiamas žiesiogiai, be jokio formalaus 
prologo (pvz., „Faidras“, „Timajas“). Kituose dialoguose savo 
pašnekesį perpasakoja pats Sokratas (pvz., „Protagoras“, „Vals- 
tybė“). „Puota“ priklauso dar kitai, labai nedidelei, tekstų gru- 
pei — vadinamiesiems jremintiems dialogams. Jie yra keturi, be 
„Puotos“ tai dar „Parmenidas“, „Teaitetas“ ir „Faidonas“. Šiuose 
dialoguose pagrindiniam pokalbiui sukuriamas savotiškas rėmas 
iš įžanginio pasišnekėjimo, kuriame Sokratas nedalyvauja. 


Net ir labai skeptiškai vertinant galimumą spręsti, kodėl auto- 
rius pasirinko vienokią ar kirokią dialogo pristatymo formą, 
galima įvertinti, ką apie save mums kalba ji pati. „Puotos“ pro- 
logo savitumą lengva išryškinti lyginant jį su kitų jrémintuju 

dialogų pradžiomis. (Iš naujesnių autorių bene tik Thesleffas 
nelinkęs įžvelgti glaudaus ,Puotos" — kaip ir „Teaiteto“ — pro- 
logo ryšio su pagrindiniu tekstu ir spekuliatyviai laiko jj vėles- 
niu prierašu — žr. Thesleff, Holger, Studies in Platonic Chrono- 
logy, Helsinki: Societas Scientiarum Fennica, 1982, p. 180-183.) 
Pirmiausia j akis krenta itin sudétinga naraciné schema. Mes 
aptinkame Apolodorą nejvardytai draugijai pasakojantį tai, ką 
jis yra neseniai pasakojęs Glaukonui, perteikdamas Aristo- 
demo pasakojimą, kurį savo ruožtu yra patvirtinęs Sokratas. 
Tai visiška priešybė „Faidono“ įžangai, informuojančiai apie 
asmeninę pagrindinio pasakotojo patirtį: „Echekraras: Ar pats, 
Faidonai, buvai šalia Sokrato tą dieną, kai jis kalėjime išgėrė 
nuodus, ar iš ko kito esi girdėjęs? Faidonas: Pats buvau, Echek- 
ratai“ (57a). „Pirmasis 'Faidono' žodis (graikiškai autos, ‘pats’) 
tarsi nurodo vieną svarbiausių dialogo temų — autentiško, t.y. 
tiesioginio, jokio nepatikimo tarpininko neiškreipro pažini- 
mo motyvą“ (Aleknienė in: Platonas, Faidonas, Vilnius: Aidai, 
1999 ad loc). „Parmenido“ dialogo naracinė sąranga (126a-c) 
ne mažiau komplikuota už „Puotos“: pasakotojas Kefalas tie- 
siai skaitytojui praneša apie savo kelionę iš Klazomėnų (be- 
je, įžymaus filosofo Anaksagoro gimtinės) į Atėnus drauge su 
keliais klazomėniškiais filosofais. Jie specialiai atvyko pasiklau- 
syti Antifonto, faktiškai Platono jaunesnio netikro brolio, pasa- 
kojimo apie Sokrato susitikimą su elėjiečiais filosofais. Tai 
Antifontas sužinojo iš susitikime dalyvavusio Pitodoro. Pa- 
našiai kaip ir „Puotoje“ skaitytoją nuo „tikrojo“ pokalbio skiria 
liudytojų ir laiko barjeras. Tačiau „Parmenide“ nėra „Puotos“ 
privatumo ir emocinio nuspalvinimo. Klazomėnų filosofus ate- 
niecio Sokrato būdas ir poelgiai domina palyginti menkai — jiems 
svarbiausia andainykščio pašnekesio turinys, turintis universalią 
filosofinę reikšmę. Smalsuolis „Puotos“ prologo verslininkas 
vargu ar perprastų bent vieną argumentą iš „Parmenido“ svars- 
tymų, dėl kurių tikri filosofai leidosi net į kitą miestą. „Te- 

aitetas“, paskutinis įrėmintas dialogas, suręstas labai netikėtai. 
Susitiko du sokratikai - Eukleidas ir Terpsionas. Pasirodo, 
Eukleidas, kadaise girdėjęs Sokrato pasakojimą apie pokalbį 
su Teodoru ir Teaitetu, tą pasakojimą užsirašė, suteikdamas 
jam dialogo formą. Kaip tiesioginį pokalbį, o ne kaip liudy- 
tojo parodymus, vergas užrašą ir paskaito, idant būtų išvengta 
pasakojimui būdingų gremėzdiškų intarpų „jis pasakė“, „jis 
pritarė“ ir t. t. (Theaet. 143b8—c5). Tuo tarpu „Puotoje“ Apolo- 
doras iš atminties pats persako, ką yra girdėjęs, nevengdamas 
intarpų, būdingų pasakojimui (diégésis), pvz.: „jis [Aristode- 
mas] sakė jį [Sokratą] pasakius“ (ephé phanai). Tad „Puotos“ 
pradžia priešinga „Teaiteto“ pradžiai: vietoj rašto — sakytinis 
perdavimas, vietoj dialogo — naracija. Ar Platonas, aiškiai ži- 
nodamas tokio „per-per-sakymo“ trūkumus, rinkosi jį kokiais 
nors svariais sumetimais (plg. Halperin, „Plato“, 1992, p. 99), 
ar atvirkščiai — „Teaitete“ dėstoma savotiška žanro savikriti- 
ka? Komentatoriui verčiau apsimesti nenugirdus savo paties 
iškelto klausimo, nes jis pirmiausia turėtų tvirtai atsakyti, katrą 
iš rųdviejų dialogų Platonas parašė anksčiau, o katrą vėliau. 
Ilgą laiką patikimiausiu „Puotos“ prologo aiškinimu laikytas 
toks: Platonas, vaizduodamas po daugelio metų tebegyvą su- 
sidomėjimą kadaise buvusiu susitikimu ir liudytojų gausa, no- 
rėjęs pabrėžti pokalbio svarbą ir informacijos apie jį tikslumą. 
Iš pirmo žvilgsnio atrodo, kad taip ir yra. Apolodoras „pasi- 
rengęs, įgudęs“ perteikti girdéta istoriją, maža to — jis Sokratui 
artimas žmogus. Aristodemas (žr. ad 173b) — karštas Sokra- 
to gerbėjas, pats dalyvavo atmintinoje puotoje. Ne veltui at- 
sirasdavo ir atsiranda komentatorių, teigiančių, kad „būdas, 
kuriuo aprašytas pirminis šaltinis, Aristodemas, ir antrinis šal- 
tinis, Apolodoras, akivaizdžiai skirtas sukurti įspūdį, kad tai 
patikimi liudytojai“ (Bury, p. xvi; panašiai F. C. Baueris, P. 
Friedländeris, cituojami Johnson, „Dramatic frame and philo- 
sophic idea in Plato“, American Journal of Philology 119, 1998, 

p. 589 n. 15). Vis dėlto tai tik „įspūdis“. Reikliau pažiūrėjus, 
» Puota’ yra geriausias įrėmintų dialogų, kuriuos pasakoja ne- 
patikimi pasakotojai, pavyzdys.“ (Clay, „Plato's first words“, 
p. 125; plačiau Belfiore, „Dialectic with che reader in Plato’s 
Symposium", Maia, 35, 1984, p. 138-139). Tokių pasakotojų 
yra bent keturi: Glaukonui pasakojo (i) pažįstamas, girdėjęs 
apie puotą iš (ii) Filipo sūnaus Foiniko, bet nieko gero nejsi- 
dėmėjęs; Foinikas savo ruožtu visa žino tik iš (iii) Aristodemo, 
bet šis kai ką buvo pamiršęs, o puotos gale iš viso užmigo. Iš 
pastarojo visa patyrė ir (iv) Apolodoras, bet ir jis ne visa beat- 
simenąs (178a). Liudytojų gausinimas nepriartina prie tiesos, 
o tolesnio pasakojimo spragos tik patvirtina liudytojų nepati- 
kimumą. Platonas „meistriškai vartoja teisines sąvokas, netie- 
sioginį pasakojimą, neišsamų ir nenuoseklų liudijimą, norė- 
damas mums parodyti, kad jo dialogas nėra visa filosofinė 
tiesa“ (Belfiore, p. 143—144). Kad ir kaip į Platono kūrinį 
įsiskaitęs žmogus mėgintų išgauti „visą tiesą“, rašinys, net ir imi- 
tuojantis sakytinj pasakojimą, kvočiamas ir toliau oriai cyli 
(Phaedr. 275d). Minėtas pasakojimo patikimumo įspūdis pa- 
sirodo esąs ironiška autoriaus apgaulė, kuri, perprasta, relia- 
tyvina paties teksto, kaip filosofijos instancijos, vertę. „Net 
jei tekstas ir pateikia filosofinės dialektikos prigimties ir turi- 
nio galiojantį atkūrimą, sudėtingas naracinis įrėminimas turi 
užsiminti apie pertrūkį tarp mūsų kaip skaitytojų pasyvaus 
vaidmens ir mūsų kaip aktyvių filosofavimo dalyvių poten- 
cialaus vaidmens, šitaip jis (įrėminimas) paneigia ir teksto trakta- 
vimo kaip cituotino autoriteto pagrįstumą“ (Johnson, p. 595). 
Tai galima suprasti kaip nuorodą skaitytojui, kad tikruoju 
liudytoju gali tapti tik žmogus pats sau, kai jis Sokrato klau- 
sinėjamas patvirtina tiesą (plg. Gorg. 471e—472c, 474a-b). 


172a: Manau, esu neblogai pasirengęs atsakyti į jūsų klausimus — 
mums nepasakoma nei kaip, nei kur, nei kokiomis aplinky- 

bémis pokalbis prasidéjo. Tekstas prasideda ex abrupto, pa- 
našiai kaip ir „Sokrato apologija“. Autorius tokiu būdu skai- 
tytoją iškart įtraukia į pašnekesį, tarsi pastarasis būtų vienas iš 
Apolodorą užkalbinusių bevardžių bičiulių (tarp jų yra ir tur- 
tingas verslininkas — 173c). Skaitytojas, kaip ir Apolodoro 
draugai, nepriklauso Sokrato mokinių raceliui, tad nėra asme- 
niškai patyrę jo kerų, apie kuriuos taip įtaigiai liudys Alki- 
biadas. Žinome, kad vienas ankstesnis klausytojas iš Foiniko 
pasakojimo (172b5—6) nieko gero neįsidėmėjo. Dialogas bai- 
giasi Aristodemo žodžiais, be jokių Apolodoro ar jo bičiulių 
pastabų. Ką supras ir atsimins jo klausytojai? Interpretatorių 
vertinimai išsiskiria. Pasak vienų, klausinėtojai valdomi smal- 
sumo, o ne filosofinio pažinimo geismo; jie tenorį išgirsti gandą 
apie spetinai pikantišką įvykį (Zr. Halperin, „Plato“, 1992, p. 
107); kiti įžiūri uolias tiesos paieškas ir net „erotinį“ potraukį 
filosofijai (pvz. Gill ad loc. ir p. xviii). 


Šnekamasi Sokratui dar gyvam esant, tuoj prieš jo teismą ir 
mirtį 399 (Rowe), ar kiek anksčiau — 402 (Allen). Nuo puotos 
pas Agatoną prabėgo apie penkiolika ar benc dešimt metu. 
Kodėl ji taip netikėtai ir ne vieno asmens prisiminta? Rowe, 
nuosekliai stengdamasis neperžengti teksto užduotų ribų, per- 
spėja: „mums nepasakyta". Priešinga Marthos Nussbaum po- 
zicija. Ji teigia, jog interpretuodami dialogą neturime užmirš- 
ti vėlesnių įvykių „už teksto“, kuriuos Platonas ir jo pirmi 
skaitytojai (ar klausytojai) tikrai žinojo. Glaukonas, teirauda- 
masis apie andai buvusią puotą, be iškilmės kaltininko Aga- 
tono ir Sokrato, iš visų dalyvių įvardija tik smarkiai susivėli- 
nusį Alkibiadą (172b). Netikėtas Glaukono, o paskui ir kitų 
asmenų susidomėjimas nuogirdomis apie įdomų Atėnų elito 
pokalbį, kuriame dalyvavo Alkibiadas, gali būti paaiškintas 
gandais apie galimą pastarojo grįžimą į Atėnus, o gal ir žinia 
apie jo nužudymą (Nussbaum, The fragility of goodness, Camb- 

ridge, 1986, p. 170; pritaria Warner, „Love, self and Plato’s 
Symposium“, PhQ 29, 1979, p. 162-163). Priimant šią hi- 
poteze Apolodoro pasakojimas datuotinas 404 m. 


172a2: Faleras — vienas iš 70 Atikos demy ir to pat pavadinimo 
uostas Peirajo pakrantėje pora mylių į pietryčius nuo Atėnų; 
iš jo kilęs Apolodoras. 


kilau miestan — vienas pirmų Apolodoro pasakojimo žodžių 
yra anion. Burnyeat (p. 8), remdamasis Proklo mintimi, kad 
prologo detalės iš anksto užsimena apie dialogo turinį (Procl. 
in Plat. Parm. 658, 34-659, 23 Cousin; plg. in Alcib. I 18, 
13-19, 10 Westerink), šį žodį aiškina kaip užuominą apie 
kilimą erös pakopomis ir priešina jį pirmam „Valstybės“ žo- 
džiui &atebzn bei ten pat vii, 520c užduotai katabasis (filosofo 
grįžimo į olą ir Ero pomirtinės vizijos) temai (plg. taip pat 
Osborne, p. 86-90). Žinant, kad Platonas „Valstybės“ pra- 
džią itin rūpestingai apmąstė (pasak Dionisijo Halikarnasie- 
čio, po Platono mirties rasta lentelė su įvairiais „Valstybės“ 
pradžios variantais — žr. De comp. verb. 25.209; plg. Diogena 
Laertietj III 37=Riginos anecd. 137), atmesti tokio aiškinimo 
galimybę būtų kiek lengvabūdiška (apie pirmą „Odisėjos“ žo- 
dj žr. Kahane, Ahuvia, „The first word of the Odyssey“, Tran- 
sactions of the American Philological Association 122, 1992, p. 
115-131; apie ikisokratiky papratima užšifruoti kūrinio pa- 
grinding idėją prologe — Mansfeld J, „Insight by hindsight: 
intentional unclarity in Presocratic proems“, Bulletin of the 
Institute of Classical Studies 40, 1995, p. 225-232). Netikėta 
analogija iškyla Naujajame Testamente: taip ir lieka klausimas, 
ar sakant, kad Jėzus „kilo“ į Jeruzalę (pvz. LA 19, 28), tik 
nurodoma geografinė miesto padėtis, ar norima užsiminti ne- 
palyginti svarbesnis dalykas — artėjantis Mesijo išaukštinimas 
ant kryžiaus ir Tėvo garbėje? 

172a3: pažįstamas — iš 172c aišku, kad tai Glaukonas, greičiau- 
siai vienas iš Platono vyresniųjų brolių (Rowe). Jam skirtas 
žymus vaidmuo „Valstybėje“. 


172a4—5: juokais — sunku tiksliai pasakyti, kas juokinga kreipi- 
nyje. Galbūt čia svarbu reikli intonacija (Dover) arba tariamai 
oficialus kreipinys, vartojant demo kilmėvardį — „Falėro pilie- 
ti“ (Rowe); juokinga gali būti pati situacija, kai skubiai kviečia- 
mas žmogus visai neskubiu reikalu, norint jį paklausti apie 
seną įvykį (Gill). Gianquinto, 1994, p. 184-185 (bibl. 173d8) 
čia regi sudėtingą sąmojingą etimologinį žaismą: Apolodo- 
ras ="Apolono dovana“, o Apolonas dovanoja pranašišką šė- 
la (mania) („Faidras“ 244a; 265b). Šėlas žemiau ir nurodo- 
mas kaip būdingas Apolodoro bruožas, o pagal kai kuriuos 
nuorašus — jis duoda pagrindą ir pravardei (žr. paaisk. 173d). 


Apolodoras Falerietis, anot Ksenofonto, buvo karštas Sokrato 
bičiulis, bet kitais atžvilgiais žmogus naivus (Xen. Apol. 28). 
Platono skaitytojas jį sutinka Sokrato teisme (Apol. 34a), kur 
jis siūlėsi įnešti už Sokratą trisdešimt minų užstatą (38b). Faido- 
ne (59a-b; 117d) Apolodoras iš visų mokinių emocingiausiai 
reaguoja į Sokrato mirtį. Plutarchas mini, kad Apolodoro ža- 
vėjimasis savo mokytoju tapo priežodžiu (Cato min. 46, 1). 


Emocingas, aštrialiežuvis, savimi pasitikintis pasakotojas (bent 
du kartus primena esąs gerai pasirenges/igudes 172a; 173c) ga- 
lėtų atstovauti Platonui kaip, pasak Bury, ironiškas filosofo 
„Selbstobjektivierung“ (p. xvi n. 1; plg. Rowe, p. 127). Vis 
dėlto labiau tikėtina, kad toksai dialogą „įrėminančio“ pasa- 
kotojo charakteris yra viena iš priemonių išryškinti tyrineto- 
jus intriguojantį Platono kaip autoriaus nusišalinimą. „Fai- 
done“ pasakotojas prasitaria: „Platonas, man regis, negalavo“ 
(Phaed. 59b); mįslingas dėl ligos neatéjes „Timajo“ „ketvir- 

tasis“ (17a) irgi gali būti dialogo surašytojas. „Puotoje“ Pla- 
tonas visai nepaminėtas, tačiau Apolodoro pastaba, kad Aga- 
tono pobūvio metu buvęs dar vaikas, primena, kad ir ‘istorinis’ 
Platonas negalėjo jame klausytis, nes ėjo vos tryliktus metus. 


Tad ner savo vardu prabilęs autorius čia tegalėtų papasakoti, 
ką kalba „kiti“. 


172a6-7: išklausinėti apie pobūvį — Agatono puota, ar, tikriau, į 
ją susirinkusi draugija, Platono dialoguose turi šiokią tokią 
priešistorę. Draugėje šie vyrai pasirodo ne pirmą kartą. Plato- 
nas „Protagore“ mus nukelia į pirmą Peloponeso karo (431— 
404) dešimtmetį (tradicine tikslia „Protagoro“ veiksmo data 
— 433 pagrįstai suabejota Wolfsdorf, David, „The dramatic 
date of Plato’s Protagoras", Rheinisches Museum für Philologie, 
140, 1997, p. 223-230). Sokratas, palyginti neseniai pradéjes 
filosofo karjerą, ateina pas turtingą atėnietį Kaliją pamatyti 
pas jį apsistojusio iškilaus sofisto Protagoro. Platonas išvardi- 
ja devyniolika asmenų, susibūrusių paklausyti garsių sofistų. 
Tai didžiausias Platono raštų korpuse asmenų sąrašas. Tarp 
jų randame ir veik visą „Puotos“ kompaniją. Prie Hipijo iš 
Elidės tarp kitų sėdi Eriksimachas ir Faidras, šalia Prodiko 
Kėjiečio — Pausanijas ir jaunutis Agatonas. Ateina ir gražuolis 
Alkibiadas (315d-e; 316a). Tiesa, Aristofano bei Aristodemo 
nėra. (Vienas neturi nieko bendra su sambūrio interesais, ki- 
tas greičiausiai tuomet dar buvo vaikas.) Sokratas — kad ir 
kaip aiškintume jo tolesnius santykius su Alkibiadu — atrodo 
svetimas toje sofistų gerbėjų draugijoje — „visi šie žmonės gar- 
sūs savo nemoralumu" (Wolfsdorf, David, „The historical re- 
ader of Plato's Protagoras", Classical Quarterly 48, 1998, p. 
126-133; žr. p. 130). Šios grupės priešybė — Sokrato moki- 
niai, išvardyti „Faidone“. Ten pateiktame antrame pagal dydį 
asmenų sąraše nėra nė vieno iš anų devyniolikos „Protagoro“ — 
taigi ir „Puotos“ ~ personažų. Neminimas ir Aristodemas, „vie- 

nas didžiausių ano meto Sokrato gerbėjų“ (Symp. 173b4). 
Nė vieno iš jų nebuvo su Sokratu jo mirties valandą. Verta 
dar kartą paminėti, kad Apolodoras, figūra, skaitytoją vedanti 
nuo „Puotos“ prie „Faidono“, savotiška šių dialogų jungtis 
(Allen, p. 5), pats pas Agatoną nesivaišino ir savo vardu pra- 
nešti nelabai ką turi. 


17226—b1: Agatonas... Alkibiadas ir kiti - Daugelis komentatorių 
tenkinasi iš istorinių nuotrupų ir paties Platono raštų surentę 
Sokraro pašnekovų kvaziistorines „biogramas“. Jų pavyzdžiu 
paseksime ir šiame komentare: 


Agatonas — „labiausiai išgarsėjęs traginis poetas po trijų didžiųjų 
meistrų [Aischilo, Sofoklio ir Euripido]“ (OCD s.v.). Tradi- 
ciškai pripažįstant draminę „Protagoro“, kur Agatonas vaiz- 
duojamas kaip berniukas (315d), datq 433 (bet žr. aukščiau 
nuorodą į Wolfsdorf, „Dramatic date“), puotos kaltininkas 
turėtų būti gimęs po 450 — šią darą palaiko OCD; pagal Neue 
Pauly gimimo data — apie 455); bendravo su Sokratu ir sofis- 
tais; iš kūrinių išliko apie 50 eilučių. Aristotelis mini jį para- 
šius tragediją, kurios visi veikėjai buvo išgalvoti, o ne paimti 
iš legendų (Poet. ix. 1451b). To paries Aristotelio žiniomis, 
Agatonas kartą pralaimėjęs, nes į tragediją sudėjęs pernelyg 
daug epinės medžiagos, nors „peripetijomis ir paprastais veiks- 
mais jis puikiai pasiekia savo tikslą — sukelti tragines emocijas 
ir užuojautą“ (M. Ročkos vert.; Poet. xviii. 1456a). Dėl puoš- 
nios („moteriškos“) dėvėsenos ir (užuominomis) pasyviojo ho- 
moseksualumo 411 buvo i$juoktas Aristofano komedijoje „Mo- 
terys Tesmoforijų šventėje“. Vis dėlto sunku pasakyti, kiek 
Aristofano karikatūra susijusi su tikrove; ne visai aišku, ar la- 
biau pajuokiamas Agatono asmuo, ar jo literatūrinė „jsijauti- 
mo į vaizduojamą asmenį“ teorija, juo labiau, kad „Varlėse“ 
(83-85) jis vadinamas geru poetu. (Plačiau: Aristophanes, 

Thesmophoriazusae, ed. Alan H. Sommerstein, Warminster: 
Aris & Phillips, 1994; Stohn, G. „Zur Agathonszene in den 
Thesmophoriazusen des Aristophanes“, Hermes 121, 1993, 
p. 196-205.) Atėnus poetas paliko, idant, kaip ir Euripidas, 
apsigyventų Makedonijos karaliaus Archelajo dvare. 


Alkibiadas (apie 451/450—404) — Atėnų karvedžio ir politiko 
Kleinijo sūnus, anksti tapęs našlaičiu, buvo auginamas Perik- 
lio namuose; jo nepaprastai permaininga politinė ir karinė kar- 
jera čia negali būti apžvelgta. Sokratas, ko gero, tikėjosi, kad 
iš jauno Alkibiado išaugs pavyzdinis politikas. Deja, pasak 
Ksenofonto cituojamo anoniminio Sokrato kaltintojo (Polik- 
rato? — IVa. pr. Kr.), „demokratijos laikais neatsirado dides- 
nio savavaliautojo, pasipūtėlio bei smurtininko“ (Xen. Mem. 
i. 1. 12). Vis dėlto Alkibiado asmeninis žavesys nenuginčija- 
mas. Antistenas (apie 445-po 366), vienintelis sokratikas, pa- 
kankamai senas, kad būtų Alkibiadą mates savo akimis, to 
pat vardo dialoge rašė: „jis buvo galingas, vyriškas, neišlavintas 
(apaideuton Giannantoni: eupaideuton Gulick, LCL), drąsus 
ir gražus kiekvienu savo gyvenimo tarpsniu“. Jis buvo „visos 
Helados numylėtinis“ (Athen. xii, 534c=Giannantoni, v, A 
198-199). Alkibiado dėmesys erotikai plačiausia prasme sie- 
josi ir su jo politiniu mąstymu (plačiau: Wohl, Victoria, „The 
Eros of Alcibiades“, Classical Antiquity 18, 1999, p. 348-385) 


— tačiau Platonas rašė ne traktatus, adresuotus nenuspéjamam 
vienišam skaitytojui. Jo tekstai — tai konkretaus žmogaus, Sok- 
rato, pokalbiai su konkrečia auditorija, turinčia vis kitą gyve- 
nimo patirtį, vis kitus įsitikinimus, skonius ir lūkesčius. To- 
dėl „objektyvios“ enciklopedinės informacijos negana norint 
paaiškinti, kaip konkrečiai dialogo pobūdį ir turinį sąlygoja 
jo veikėjai. Nejvertinant dialogo auditorijos visumos, o vei- 
kėjų individualumą, savitus charakterius laikant nebūtina li- 

teratürine puošmena, dažnai surenčiamos neišsprendžiamos 
priestaros, kurias tenka šalinti siūlant vis naujas Platono kū- 
rybos chronologijas ir samprotaujant apie jo pažiūrų „raidą“. 
Tačiau chronologiniai tyrinėjimai vargu ar gali padėti „išskaid- 
rinti^ Platoną. Pastangos rasti objektyvius stilometrinius kri- 
terijus nedavė visuotinai pripažintų, kritiką išlaikančių rezultatų 
(Howland, J., „Re-reading Plato: the problem of Platonic chro- 
nology“, Phoenix 45, 1991, p. 189-214). Mokslininkai, mė- 
gindami nustatyti Platono teksty prasmę pagal jo hipoteting 
intelektualinę istoriją, nejučia patenka į savo pačių paspestus 
spąstus: remdamiesi dialogų turiniu jie sukuria chronologiją, 
kurią ima vartoti turiniui interpretuoti. Aiškumo dėlei verta 
paminėti bent vieną pavyzdį. Pasak Frede „Out of the ca- 
ve...", 1993 (bibl. 201d—212b), „Puotos“ negalima priskirti 
tai pačiai dialogų grupei kaip „Faidono“ ir „Valstybės“, ka- 
dangi „perėjmas nuo 'Faidono' prie ‘Puotos’ nėra tik akcentų 
ir tono poslinkis, t. y. ne koks sumanymas tiesiog palankiau 
žiūrėti į kūno grožį... Daugiau nebesiūloma sielai sprukti iš 
žemiško gyvenimo, kai tik dievai leis, bet raginama išmokti 
teisingai vertinti įvairių rūšių gėrybes šiame gyvenime“ (p. 
402). „Diotimos scala amoris nėra kelio iš olos numatymas, 
bet žvilgsnis atgal ir revizija“ (p. 398). Antra vertus, pats „žvilgs- 
nio atgal ir revizijos“ atradimas remiasi išankstine, regis, kiek 
ideologizuota, Platono pažiūrų kaitos samprata. Galbūt vienas 
iš svarbiausių naujosios Platono hermeneutikos laimėjimų yra 
tas, kad pradėta rimtai vertinti dialogų dalyvių reikšmę floso- 
fineitų dialogų interpreracijai (pirmiausia minétina Kahn, Plato 
and the Socratic dialogue, Cambridge, 1996; Stokes, Platos 
Socratic Conversations, Baltimore, 1986). Įdėmus Platono teks- 
tų skaitymas parodė, kad platoniškasis Sokratas prisiraiko prie 
klausytojų, atsižvelgia į jų charakterį ir patirtį. Teorinis tokio 
kalbėjimo apmatas įterptas į naujos retorikos projektą Faidre 
(272a), iš kalbėtojo ten reikalaujama pažinti skirtingas sielas 

ir Zmoniy biidus bei rasti kiekvienam pritaikytus argumentus. 
Besišnekančio Sokrato filosofija neegzistuoja pati savaime. Ji 
„tranzityvi“, reikalauja Aito, pačia esme skirta kitam. Tad ir 
daugelį „Puotos“ savitumy reikėtų sieti su ypatinga pokalbio 
aplinka ir jo dalyvių mąstysena. Sokratas ne tik lengvai priima 
tradicinę graikų simposijo temą — meilės dalykus, bet ir — tegu 
tik tariamai — kalbėjimo būdą: vien trumpas Agatono apklau- 
simas primena tipišką sokratiškąjį pašnekesį, bet ir šį Faidras 
ragina nutraukti (194d). Negana to, visas ironiškas keliavimo 
su Aristodemu į puotą intermezzo rodo distanciją, skiriančią 
Sokratą ir rafinuoto pobūvio bendrus, prieš nemenką laiko 
tarpą sutiktus Kalijo namuose. Charles Kahnas (p. 69), aptar- 
damas „Puotos“ auditoriją, kalba ner apie „seisminį sprūdį“, 
skiriantį Sokrato ir jo pašnekovų pas Agatona pasaulėžiūras. 
(Kahnas pateikia įdomų pavyzdį: orfiškos-pitagoriškos Eu- 
ripido eilutės, pagarbiai Sokrato cituojamos „Gorgijuje“ [429e10 
= fr. 638 Nauck?], pakartotinai išjuokiamos Aristofano „Var- 
lėse“ [1082, 1477].) Tad nenuostabu, kad Agatono namuose 
Sokratas vengia tokių svečiams svetimų temų, kaip sielos nemir- 
tingumas ar kūno asketinis tramdymas. 


172b2: kalbos apie meilę (gr. erötikoi logoi) — paprastai pra kal- 
bos, įsimylėjėlio skiriamos mylimajam, tikram ar įsivaizduo- 
tam. Žanro pavyzdys — „Faidre“ pateikta Lysijo (paradoksali) 
prakalba. 


172b3—4: Foinikas — iš kitur nežinomas asmuo. Kai kurie tyri- 
nėtojai (Bury, p. xvii; Rutherford, The art of Plato, London, 
1995, p. 180) mano, kad Platonas, papeikdamas nevykusį 
Foiniko pasakojimą, užsimena buvus alternatyvų „Puorai“ ra- 
šinį (rašinius?), kur Sokrato, Agatono ir Alkibiado susiti- 
kimas pobūvyje vaizduojamas priešiškai. Pasak Bury, tokio 
rašinio autorius galėjęs būti Polikratas. Svarbiau, negu gali- 

ma nuoroda į istorinę polemiką, yra mintis, kad ne kiekvie- 
nas sakytinis mokymas vienodai vertingas ir galintis „apsi- 


ginti“ (plg. Phaedr. 275e). 


172c4: Agatonas Atėnus paliko prieš 405. Vėlesni autoriai sako, 
kad drauge su juo išvyko ir Pausanijas (Aelianus V. H. 2. 21; 
Schol. Aret.; plg. Hubbard, „Popular perceptions of elite homo- 
sexuality in Classical Athens“, Arion 6/1, 1998, p. 57, n. 29) 


173a;d: Apolodoro invektyva iš esmės skiriasi nuo Sokrato iro- 
nijos (plg. Nightingale, Genres in Dialogue, Cambridge, 1995, 
p. 118). Sokratas nesistengia iškelti savo išminties, pabrėžda- 
mas kitų kvailumą; jis nori išprovokuoti kitus išsicirti, ar šie 
yra tikrai išmintingi. Menkindamas save Apolodoras lyg ir 
panašus į Sokratą, tačiau kitų atžvilgiu jis nėra ironiškas ir 
taip provokuoja rerorinėms varžyboms (plg. 1734). Istori- 
nės raidos požiūriu vietoj ironijos invektyvą ėmė plėtoti sokra- 
tikas ir kinikų pirmtakas Antistenas (žr. Giannantoni, v, A). 


173a5-6: Agatonas laimėjo apdovanojimą — iš Atėnajo pastabos 
(217a) aišku tai buvus 416 m. sausį/vasarį per Lėnajas, šventę 
Dioniso garbei. Apie 440 pradėra rengti tragikų varžybas; jo- 
se dalyvaudavo du tragikai, kiekvienas su dviem tragedijomis — 
satyrinės pjesės jose nebuvo statomos. Taigi Lėnajos buvo ne 
tokios prestižiškos kaip Didžiosios Dionisijos kovo gale, kai 
miestas po žiemos prisipildydavo lankytojų ir varžydavosi trys 
tragikai, kiekvienas su trimis tragedijomis ir viena satyrine 
drama. Sideris parodė, kad Plaronas sąmoningai siekiąs suda- 
ryti įspūdį, kad pergalė yra Didžiosiose Dionisijose, nes norė- 
jęs pabrėžti simposijo svarbą ir sukurti tinkamesnę atmosferą 
vėlesniam Sokrato kaip satyro vaizdavimui. 


17346: drauge su choro nariais — aktorius parūpindavo miestas, 

bet didžiausią išlaidų dalį sudarė choras, kurį apmokėti buvo 
viešoji pareiga (/eitourgia), atliekama turtingųjų miestiečių. Iš 
teksto galima suprasti, kad Agatonas kaip choro rengėjas — 
chorégos — savo lėšomis surinko, parengė ir aptaisė choreutus — 
choro narius (Stallbaum), apie 15 žmonių vienai tragedijai. 
Choregais pajėgė būti tik žmonės iš aukščiausio socioekono- 
minio sluoksnio (apie 1 nuošimtį visų gyventojų). Varžybos 
faktiškai vykdavo ne tik tarp poetų, bet ir tarp choregų (De- 
most. Meid. 66), 


173b1-2: Aristodemas Kidatėniškis (Kidaténai — vienas iš Atė- 
nų demų; iš jo kilęs ir Aristofanas) dar minimas Ksenofonto 
„Atsiminimuose“ (Mem. i, 4): „šis ne tik neaukoja dievams 
aukų ir nesiklauso pranašysčių, bet dargi juokiasi iš tai daran- 
čiųjų“ (4. 2), jis taip pat nepripažįsta, „kad dievai nors trupučiu- 
ką rūpinasi žmonėmis“ (4. 11). Ksenofontas apdairiai nutyli, 
ar Sokratui pavyko pakeisti Aristodemo pažiūras. Platonas apie 
jas neužsimena, bet galima numanyti, kad Akademijos rato 
skaitytojams jos nebuvo nežinomos. Graikų papročiu erastes 
(žr. tolesnį paaišk.) turėjo būti vyresnio amžiaus negu myli- 
masis, todėl Brissonas daro išvadą, kad taip pavadintas Aris- 
todemas buvęs vyresnis už Sokratą (p. 17). Neišvaizdus, ne- 
įtakingas jis sudaro kontrastą puotos gale pasirodysiančiam 
Alkibiadui. Labai skirtingi, jie abu panašūs meile Sokratui ir 
panašiai jį supranta labai ribotai; tik Alkibiadas puotos gale, 
matyt, užmiega, o Aristodemas išeina drauge su Sokratu... 


basas — pamėgdžiodamas Sokratą (plg. paaišk. 174a). 


vienas didžiausių... gerbėjų (gr. erastés — mylėtojas) — Aristo- 
demo prisirišimas prie Sokrato primena įsimylėjėlio laikyse- 
ną. „Mes turime visą pagrindą tikėti, kad Sokratas per savo 
gyvenimą buvo savo rato aistringo gėrėjimosi ir meilės objek- 

tas“ (Kahn, „Plato as a Socratic“, Studi Italiani di filologia 
classica 10, 1992, p. 588). Kadangi bendravimas su Sokratu 
„įtraukdavo stipriausią draugystės (philia) forma, tai neišven- 
giamai buvo išreikšta erotinémis sąvokomis. Šitaip Sokrates 
erotikos tema tampa centrine visam sokratinés literatūros užmo- 
jui“ (ibid. p. 599). Toks įsimylėjęs pasakotojas kaip Aristode- 
mas (Apolodoras pavadintas tik Sokrato „bičiuliu“ — hetairos 
172b7) — parankus tarpininkas tarp literatūrinės "tikrovės" ir 
‘pasakojimo’. Pats patyręs poveikį, kurį gyvasis Sokratas da- 
rydavo esantiems aplink jį, jis stengiasi pateikti tokį filosofi- 
nį pasakojimą, kuris klausytojui turėtų sukelti analogišką 
patirtį, vedančią į filosofinį gyvenimą, 


172b8: kelias miestan — „miestas“ — Atėnai. Tai specifinė Sokra- 
to filosofavimo erdvė. 


173d8: Rankraščiuose randamas malakos („minkštasis, švelnu- 
sis“, paprastai priešinamas sĄ/žros „kietas, nejautrus“) dviem 
atvejais viduramžių korektorių, galbūt sekant dar antikine tra- 
dicija (Gianquinto, p. 179: bibl. 173d8), ištaisytas į manikos 
(„pašėlęs“). Leidėjai pasidaliję (pvz., Bury, Vicaire manikos, 
Dover, Rowe malakos), tačiau nėra reikalo sekti viduramžių 
pataisa, nes Apolodoro emocingumas (ad 172a) pateisina „Švel- 
niojo“ pravardę. Ji šiame kontekste suprastina ironiškai. Ar- 
gumentas, kad tuoj žemiau (e2) Apolodoras apie save sako 
„šėlstu“ (Vicaire, p. 3, n. 1), nėra lemiamas — galėjo būti ir 
atvirkščiai: perrašinėtojai, nesuprasdami ironijos, galėjo teks- 
tą suderinti su 7e. Pseudoepigrafinis II-III a. po Kr. xxi sok- 
ratiškasis laiškas („Ksenofontas Ksantipei") kaip Apolodoro 
pravardę mini malakos (Hecher, Rudolf, Epistolograpbi Grae- 
ci, Paris, 1873, p. 642). (Panašios harmonizuojančios pataisos 
įmanomos ir mūsų laikais: Koehler L., Die Briefe des Sokrates 
und der Sokratiker, Leipzig: Diederich’sche Verlagsbuchhand- 

lung, 1928, p. 37, Ep. 21, 2 ir app. crit. ad loc. priėmė Leo 
Allatius 1637 leidinio konjektūrą manikos, paremtą aptar- 
tuoju „Puotos“ skaitymu.) 


17424-5: išimaudžiusį ir apsiavusį sandalais — retas atvejis — plg. 
„Faidras“ 229a (Arist. Av. 1554: aloutos, id. Nu. 442, 835- 
37); žinoma, tai nebūtinai reiškia, kad Sokratas apskritai ne- 
siprausė, kalbama apie maudynę pirtyje ir pasitepimą aliejais. 
Sokratas šįkart eidamas į elito susitikimą (plg. vakarykštės viešos 
iškilmės supriešinimą su dabartinėmis vaišėmis 174a5; Bo- 
nelli, Socrate Sileno, Torino 1991, p. 9-10) ironiškai priima 
socialinę konvenciją ir laikinai lyg atsisako savo įprasto įvaiz- 
džio, idant pas gražų nueitų „gražus“, kaip Agatono prakal- 
bos Erotas. Tokį Sokratą sunku atpažinti kaip tikrąjį Erorą, 
basa ir nesipraususį (203c); Sokratą dabar lengva palaikyti mei- 
lės objektu (toks jis ir yra Aristodemui, Alkibiadui bei dauge- 
liui kitų). 


sandalai (gr. blautö- „tam tikros rūšies sandalai“) yra Afroditės 
Blauté, gerbtos Atėnuose, atributas. Pats sandalas, be pačios 
deivės ar Eroto prezencijos, jau primena erotinį kontekstą. 
Spėjama, kad Afroditė Blauté galėtų būti siejama su Liaudiš- 
kąja Afrodite (paaisk. 180d5-e). (Plg. Pirenne-Delforge, V., 
L’Aphrodite grecque, Athénes-Liege: CIERGA, 1994, 60-62). 


174a10; b10: gražus... pas gražų; geras pas gerg. Platonas žais- 
mingomis užuominomis skaitytoją parengia tolesniam pana- 
šaus / nepanašaus ryšio svarstymui. Ši šiandienai kiek egzociškai 
suformuluota problema yra tarp svarbiųjų ikisokratinio filo- 
sofavimo temų. Jos pagrindu „Lisido“ dialoge (savotiškame 
„Puotos“ pirmtake; plg. Kahn, „Plato“, 281—291) aiškinamasi, 
kas yra philia — draugystė. Analizė „Liside“ pradedama (214a) 
poetų, „išminties tėvų“, mokymu, kad „panašų dievai pana- 

šiam vis suranda“ (OZ. xvii, 218; J. Ralio vert; plg. parafraze 
Agatono prakalboje 195b6). „Puotos“ prakalbose iškyla abi 
„Liside“ aptartos (ir atmestos) „simetriškos“ philia galimy- 
bės (1. panašus — draugas panašiam: t. y. geras geram arba 
blogas blogam; 2. nepanašus — draugas nepanašiam: t.y. geras 
blogam). Eriksimachas (186b6) gina nuomonę, kad nepana- 
$us myli nepanašų, o Agatonas teigia, kad panašų traukia prie 
panašaus. „Liside“ (217a-218c) plėtojamas, nors lyg ir tuoj 
užmetamas, asimetriškas philia modelis: tas, kas nėra nei blogas, 
nei geras gali tapti gero draugu. Tokie yra filosofai: būdami 
nei išmintingi (geri), nei kvaili (blogi), jie yra išminties mylė- 
tojai. Skaitytojas turės progos pastebėti analogiją šiai erotinei 
filosofijos sampratai Diotimos pasakojime. Dialogo pabaigoje 
svarstoma ir paneigiama dar viena galimybė: draugystės esa- 
ma su tuo, kas sava, kas artima sau (to oikeion). Nepaisant 
„Lisido“ aporiškumo, jame esama pozityvaus rezultato: tikrasis 
troškimo tikslas turįs būti „tai, kas už viską pirmiau miela“ — 
ekeino ho estin proton philon (219c). Tai yra besąlygiška bet 
kokio troškimo sąlyga, įvardijama kaip gėris. Simposijo kal- 
bétojai nėra pasimokę iš „Lisido“ aporijų ir sukasi horizonta- 
laus (homo- ar hetero-)erotinio santykio lauke. 


174b1: nekviestas— gr. akletos - taip gali būti pavadinti simposi- 
jo šeiminko draugai ar artimieji, atvykę be kvietimo (Athen. 
5. 177b). Antra vertus, šalia simposijo dalyvius linksminda- 
vusių profesionalų, pasižyminčių kokiais nors specialiais įgū- 
džiais (grojimu aulu, dainavimu, akrobatika — technai), būta 
socialinės grupės, kurios nariai „taip pat prisidėdavo prie sim- 
posiastų smaginimo, atvykę nekviesti (aklötoi). Jie neturėdavo 
nuosavybės ir [...] nepelnydavo pragyvenimui kokia naudinga 
techné“ (Fehr, Burkhard, „Entertainers at the Symposion: The 
Akletoi in the Archaic Period“, in: Sympotica: A Symposium on 
the Symposion, ed, Murray, Oswyn, Oxford: Clarendon Press, 


95 


1990, p. 185-195; cit. p. 185). Pirmas graikų literatūroje 
aklétos yra Odisėjas jaunikių puotoje. Dažniausiai tai komiš- 
kas veikėjas (gelötopoios). Čia situacija irgi komiška: Aristode- 
mas ir Sokratas susikeičia vaidmenimis, nekviestąjį Aristode- 
mą pagarbiai pasitinka vergas, tuo tarpu laukiamas Sokratas 
kažin kur dingsta. „Protagore“ randame priešingą komišką 
situaciją: Sokratas ateina pas sofistų globėją Kaliją ir vergo 
neatpaZintas vos nelieka už durų (Prot. 314c~d). 


174b-c: paneigsime bei pakeisime patarlę ~ paneigtoji patarlės 
versija turėtų būti: „į prastųjų žmonių vaišes patys ateina ge- 
rieji“. Žodžio agathön („gerųjų [žmonių)“) kirtį iš galo atkė- 
lus į antrą skiemenį, gauname vaišių šeiminko Agatono vardą. 
Kad Menelajas „pars atskubėjo“ į savo vyresniojo brolio, achajų 
vado Agamemnono aukojimą, minima //. ii, 48; „menku ieti- 
ninku“ Menelajas vadinamas xvii, 587-8. 


174c8: pas išminčių — apibūdinimas sophos, taikomas poetui, reiš- 
kia labiau „meistrą“ (plg. vertimus kunszreich Mann Schleier- 
macher; 2 man ofaccomplishment Rowe), negu „išminčių“ (dar 
žr. paaišk. 196d5—6). Vis dėlto poetas turi žinoti ne tik kaip, 
bet ir ką pasakyti. Tam reikia ne tik techninio išmanymo, bet 
ir išminties, todėl jis gali pretenduoti į išminčiaus statusą. „Pla- 
tonas žaidžia termino sophos ambivalencija, nes jis reiškia tai 
"išminčių" bendrąja prasme, tai tam tikro techn? ekspertą, su 
konkrečia nuoroda į poeziją“ (Velardi, Roberto, ENTHOU- 
SIASMOS. Posesione rituale e teoria della comunicazione poeti- 
ca in Platone, Roma: Ateneo, 1989, p. 48). Poetas kaip sophos 
yra priešybė idiöres (17866) — privačiam asmeniui. 


174d2: šitaip keliaudami dviese— netiksli citata iš II. x, 224. Tiks- 
liau cituojama „Protagore“ 348d1. Platonas arba netiksliai 
cituoja iš atminties, arba remiasi kitu nuorašų variantu, ar- 

ba tyčia pakeičia „Iliados“ tekstą. Originalo pro ho tou [enoésen] 
(prasmė: kelyje vienam gali šauti mintis, kuri neateis į galvą 
kitam) keičia panašaus skambesio pro hodou. Kaip galima 
spręsti iš tolesnio pasakojimo, Sokratas pažado netesėjo, nes 
ėjo susimąstęs ir pagaliau paliko Aristodemą eiti vieną. 


17544: Aristodemai, prigulk šalia Eriksimacho — guoliai prie stalo 
dažnai būdavo dviviečiai, Aristodemas įsitaiso, matyt, Eriksi- 
machui iš kairės, toliau — Aristofano viera. Šitaip Aristodemas 
gauna viera centre tarp svečių, kurių prakalbas jis atpasakos. 


175a: Plačiau apie Sokrato „sustojimus“ Zr. 220c-d ir paaišk. 
Kaip keistenybė (gr. atopon) čia apibūdintas konkretus Sokra- 
to poelgis, vėliau (215a3) tokio epiteto susilauks visa jo gy- 
vensena, kartais atopos („keistu“) vadinamas pats Sokratas (pvz. 
Theaet. 149a). Sokrato „keistumui“ įvardyti vartojamas grai- 
kiškas žodis etimologiškai skaidrus ir išlaiko ryšį su pirmine 
prasme: a-topos-"be vietos“ erdviniu požiūriu (plg. Eide). Fi- 
losofo keistumas, „neturėjimas vietos“ kasdienio gyvenimo erd- 
vėje atsiskleidžia jau filosofijos aušroje: vienas jos pradininkų, 
Talis, stebėdamas žvaigždes nepamatė po kojų duobės ir į ją 
įpuolė. Tarnaitė jį išjuokusi maždaug taip: „Tai ką, Tali? No- 
ri pažinti, kas yra danguje, o nematai to, kas panosėj?“ (plg. 
Theaet, 174a; D.L. i, 34). (Kaip tik šią istoriją Sokratas pateikia 
„Teaitete“, nusakydamas filosofo būvį kasdieniame pasaulyje 
173c-175b.) Tarnaité čia atstovauja kasdieniam protui; bū- 
tent iš jo perspektyvos ir matyti, kad filosofas yra atopos: ir 
filosofas, ir tarnaitė yra žmonės, tačiau pastaroji, viską žino- 
dama apie kiekvieną žmogų, gyvena pagal šį žinojimą, o filo- 
sofas praranda tokį gyvenimo pažinimą ir jo teikiamą saugu- 
mą politinių ir asmeninių santykių rezginyje, kai ima klausti 
„Kas yra žmogus?“ (plg. Theaet. 174b). Talis arba Sokratas 
neturi vietos tarnaitės pasaulyje ne del „žioplumo“ (jpulti į 

duobę gali kiekvienas) ar keistų poelgių, bet dėl filosofinio 
klausimo pobūdžio. Klausti filosofiškai reiškia sutikti su ne- 
paliaujamo klaidžiojimo pavojumi: klausimas gali peraugti į 
naują klausimą arba baigtis kelio netektimi — aporija. Tiesą 
sakant aporijos būsena filosofą ir daro filosofu (198a7; a9): 
Eroto motina Penija (Skurdybė) jį pradėjo nuo Poro (Ištek- 
liaus) dia... aporian (203c1). Filosofas-Erotas taip ir lieka be- 
vietis, benamis (aoikos 203d1) mąstyti už durų (plg. cam tikrą 
analogiją Prot. 314c-d). 


175c3: po to jie vakarieniavę — graikų vaišės buvo sudarytos iš 
dviejų dalių — pirmoje valgoma („vakarienė“ — deipnon), ant- 
roje išnešami stalai ir patiekiamas vynas („bendras gėrimas“ — 
symposion). 


175c-d: Sokratai, įsitaisyk šalia, idant, liesdamasis... pasinaudo- 
čiau išmintimi... — Agatono vieta — paskutinė iš dešinės. Tai 
prasčiausia vieta (valgiai ir gėrimai paduodami paskutiniam), 
iš kuklumo užimama šeimininko. Antra vertus, Sokratui Aga- 
tonas parodo pagarbą, jį kviesdamas įsitaisyti šalimais. Garbin- 
giausią vietą (pirmą iš kairės) turi Faidras (177d). Agatonas, 
pripažintas „išminčius“ (plg. paaisk. 174c8), pradeda pokalbį, 
abiejų pašnekovų nuspalvinta mandagia ironija, bet skirtą ak- 
tualiai problemai — išminties perdavimui. Sokratas delsęs porti- 
ke ne be reikalo, ten jis prisipildęs išminties (plg. autoironiš- 
ką Sokrato pasisakymą Phaedr. 235d: „tarsi asotis prisipildžiau 
iš kažkokių kitų versmių“). Žodžiu »lyteti, liestis“ (Aapto- 
mai) čia neakcentuojama erotinio santykio (Tarrant, p. 96— B175e), 
kitaip negu Phaedr. 240d2. Tai, ką Agatonas sako ironiškai — 
kad išmintį galima perimti per fizinį sąlytį su išmintingu žmo- 
gumi, kai kas Akademijoje, ko gero, traktavo rimtai. Platonui 
priskirtame (po 3502) dialoge „Teagas“ (130) Sokratas pasa- 
koja apie jaunuolį Aristidą, kuris prisipažinęs, jog atsiskyręs 

nuo Sokrato pamažu neteko visų savo dialektinių gebėjimų. 
Pažangą jis darydavęs būdamas bent tuose pačiuose namuo- 
se, kaip jo mokytojas; juo labiau — tame pačiame kambary- 
je. Tačiau sėkmingiausiai sekdavosi argumentuoti sėdint ša- 
lia Sokrato, o ypač jo liečiantis. Šiame kontekste vėlesnis 
Alkibiado prisipažinimas įgauna naujų atspalvių: laikydamas 
glėbyje savo mokytoją (219b9), jis elgiasi panašiai. (Dar plg. 
paaišk. 196e3.) 


Agatonas Sokrato išmintį vadina to sophon — „a bit of wis- 
dom“ (Rowe), o Sokratas — sophia (plg. priešpriešą Euripido 
„Bakchantėse“ to sophon d' ou sophia — „tai, kas išmintinga, 
nėra išmintis“ — Bacchae 395; „sophia atstovauja tikrosios išmin- 
ties visumai, tuo tarpu to sophon yra jos dalis, ta dalis, kuri 
prieinama kiekvienam mirtingajam jo žmogiškos prigimties 
rėmuose“ — Reynolds-Warnhoff, Patricia, „The role to sophon 
in Euripide’s Bacchae“, Quaderni urbinati di cultura classica 
57/3 [86 nella serie continua], 1997, p. 77—103; cit. p. 101). 
Skirtinga leksika nurodo, kad Agatono ir Sokrato išmintis nėra 
tas pat. Agatonui atrodo, kad išmintis gali būti pamatuota ir 
Sokratas savo išminties dalį galėtų pridėti prie jo turimo išmin- 
ties kiekio. „Normali žmonių "išmintis", sudaryta iš įgūdžių ir 
juos grindžiančių faktų, yra žinojimas; Sokrato ‘išmintis ne- 
pretenduoja būti kuo nors daugiau negu pripažinimu, kad 
jis, kitaip negu kiti žmonės, neturi nors kiek vertingos išmin- 
ties (Apol. 23b3-4)“ (Plato, Apology, ed. M. Stokes, Warmins- 
ter: Aris & Phillips, 1998, p. 20). Visas epizodas kiek prislo- 
pintai atskleidžia (viešosios) poetinės išminties (atstovaujamos 
Agatono) ir filosofinės (privačiosios) išminties (atstovaujamos 
Sokrato) susikirtima. 


17566: daugiau nei trisdešimt tūkstančių graikų — Sokratas kalba 
ironiškai. Dioniso teatras, kur vykdavo tragikų varžybos, tal- 


99 


pindavo ne daugiau kaip penkiolika-septyniolika tūkst. žiū- 
rovų. 30 000 yra konvencinis skaičius nusakyti Atėnų vyrų 
populiacijai (plg. Ar. Eccl. 1132). 


175e7: jZüliai šaipaisi — gr. hybristes, tai, ką čia sako Agatonas, 
parengia vėlesnį Alkibiado priekaištą (215b7). Žr. paaišk. 
188a7-8. 


17569: teisėju pasitelkę Dionisą — dialogo gale Alkibiadas nelyg 
varžybų teisėjas vainikuoja Sokrarą. Tačiau šios varžybos nejp- 
rastos — Agatonas, neigdamas savo išmintį, imituoja Sokrato 
ironiją, tad abu varžovai nori įrodyti, kad kitas yra išmintin- 
gesnis. Vargu ar Dionisas kaip teisėjas čia minimas vien dėl 
to, kad pašnekovai, pasak, pvz., Dover, Rowe, gers apsčiai 
vyno, Dioniso dovanos (nebent ta prasme, kad vynas, kaip 
teigia IV a. pr. Kr. tragikas Chairemontas, esti išminties šalti- 
nis — Nauck?, 787). Aristofano „Varlėse“ Dionisas vaizduo- 
jamas kaip teisėjas didžiųjų dramaturgų — Aischilo ir Euripi- 
do — agone (varžybose). Dioniso kompetenciją išminties srityje 
liudija ir Euripidas. „Bakchantese“ (655-656) Dionisas tei- 
gia: „svarbiausiuose dalykuose aš iš prigimties išmintingas“ 
(ha dei malista, taut’ egog’ ephyn sophos). „Šis Dioniso teiginys 
išaiškina, kad sophos čia atspindi tokią išminties rūšį, kuri die- 
ve giliai įsišaknijusi, jam įgimta“ (Reynolds-Warnhoff, p. 86). 
Vėlesnis autorius Difilas Sinopietis (g. 360-350) Dionisą api- 
būdina kaip „išmintingiausiąjį , kuris drauge viską apverčia: 
kuklų padaro išdidų, niūrų pralinksmina, silpną daro stiprų 
(fr. 86 Kassel-Austin). Dioniso tema driekiasi per visą dialogą, 
kitaip negu dialoge dvynyje „Faidone“, kur vyrauja Dioniso 
priešybė — Apolonas. Kartais ji įgauna paradoksalią formą. Pa- 
sak Reale (Eros..., p. 51), pasiryžimas mažai gerti ir áulininkés 
atsisakymas (176b-e ir paaišk.) suprastinas kaip provokacinė 
ir simbolinė dionisinio ritualo (susijusio su tragiška ir komiš- 

ka poezija) transformacija į apoloniškąjį (susijusį su filosofi- 
ja). Deja, transformacija nepavyksta: pobūviui įsibėgėjus su 
Alkibiadu įsiveržia ir laimi dionisiška dvasia (aulininkė — 
176e paaišk., girtuoklystė ir pašėlęs kalbėjimas). 


176a-c: Pausanijas, Aristofanas, Eriksimachas ir Faidras — liku- 
sieji simposijo kalberojai. 


Pausanijas „Protagore“ (315d) vaizduojamas kaip įdėmus sofis- 
to Prodiko klausytojas, įsitaisęs šalia savo mylimojo Agatono. 
Pausanijo ryšį su pastaruoju mini ir Ksenofontas savo „Puo- 
toje“ (viii, 32). Diakono Areto (IX a. pab.) scholijoje (ir 
Symp. 172a) jis vadinamas tragiku. Pasak Bury (p. xxvii), 
Pausanijo prakalboje maryti Isokrato retorikos įtaka. 


Aristofanas, žymiausias Senosios komedijos atstovas, išjuokė 
Sokratą „Debesyse“ 423 m. Sakoma, kad jį ram sukurstęs Ani- 
tas, vėliau kaltinęs Sokratą teisme (D.L. ii, 38). Išlikęs ne- 
baigtas ir nesuvaidintas vėlesnis komedijos variantas, rengtas 
tuoj prieš „Puotos“ veiksmo datą — 418—416 m. Aristofano 
asmuo ir kūryba be šio dialogo Platono minimi tik „Sokrato 
apologijoje“. Agatono simposijuje žaismingai ciruojami „Debe- 
sys“ (221b3) dramatiškai ataidi Sokrato gynimosi kalboje. Ši 
komedija parengusi viešąją nuomonę kaltintoju šmeižtams: „Sok- 
ratas nusikalsta ir niekus daro, norėdamas susekti, kas darosi 
po žeme ir danguje, netaury daiktą versdamas tauru ir kitus 
mokydamas tų pačių dalykų. Maždaug šitoks jų skundas. Agi 
ir patys tai matydavote Aristofano komedijoje...“ (Apol. 19b- 
c; A. Smetonos vert.). Vis dėlto „Puotoje“ Sokrato ir žymiojo 
komediografo santykių nė kiek netemdo koks nors priešišku- 
mas. Bent jau šiandieniam skaitytojui Aristofanas atrodo daug 
simpatingesnis negu, pvz., Eriksimachas. Nelengva paaiškinti, 
kodėl Platonas taip palankiai vaizduoja savo mokytojo prie- 

šininką (apie tuometinius ‘istorinio’ Sokrato ir ‘istorinio’ Aris- 
tofano ‘tikruosius’ santykius nežinome nieko). Sakoma, kad 
jis gėrėjęsis Aristofano talentu. „Anoniminiai prolegomenai 
Platono filosofijai“ (VI a. po Kr.) apibendrina šią tradiciją 
teiginiu, kad Platonas išmokęs Aristofano stiliaus ir nec sudėjęs 
jam pagerbti epigramą: „Rasti šventovę, mielą jų širdžiai, 
geidę Charitės / Sielą sumanė paverst Aristofano alku“ (Prol. 
an. 3, 10-14 Page; N. Kardelio vert.; plg. Olympiodorus Jn 
Alcib. 2. 65-75 Westerink). Kas žino, gal komediografo nos- 
talgija Maratono laikams ir įtarus žvilgsnis į kultūrinę pervartą 
Atėnuose atliepé ir Platono jausenai. Anoniminėje Aristofano 
biografijoje sakoma, kad Sirakūzų tirano Dionisijo paprašytas 
veikalų apie Atėnų santvarką, Platonas jam pasiuntęs Aris- 
tofano raštus (Vita Aristophanis prol. xi 59-63 Dūbner; plg. 
Riginos anec. 129). 


Eriksimachas — gydytojas, žymaus gydytojo Akumeno (Xen. 
Memor. iii, 13, 2) sūnus (o gal brolis arba pusbrolis - Dover), 
Faidro bičiulis (177a-d; 223b), drauge su Faidru apskustas 
kaip įsivėlęs į hermų išniekinimą (Andoc. i, 15. 35). Pats Aku- 
menas, kurį Faidras mini kaip savo ir Sokrato bičiulį (Phaear. 
227a), irgi buvo apkaltintas analogišku nusikaltimu (Andoc. 
i, 18). Eriksimachas atstovauja socialinei grupei, kurios pres- 
tižas Atėnuose tik pradeda augti — gydytojus šiame mieste 
imta rimtai vertinti tik po didžiojo maro (430-426; pirmąkart 
viešasis gydytojas minimas 425 m. Aristofano Acharn. 9). Erik- 
simachas nuolat pabrėžia ypatingą savo kaip profesionalo 
(džmiourgos — plg. 186d) statusą, kontrastuojantį su Sokrato 
„privatumu“ (apie Sokratą kaip neprofesionala par excellence 
žr. Ališauskas, Vytautas, in: Platonas, Faidras, V.: Aidai, 1996, 
p. 123-127). 


Faidras — Eriksimacho ir Akumeno draugas, Sokrato pašneko- 

vas to vardo dialoge. „Proragore“ kiek komiškai pavaizduota, 
kaip Faidras drauge su Eriksimachu klausinėja Hipiją fizikos 
irastronomijos dalykų (315c). Savo vardo dialoge Faidras pri- 
statomas kaip retorikos mėgėjas, įžymaus kalbų autoriaus Li- 
sijo mokinys. Atėnų Agoroje rastuose fragmentiskuose užra- 
Suose apie $ventvagyste nusikaltusių asmenų turto pardavimą 
minimas ir Phaidro to Pytho[kleos] Myrrinosio (IG I2 325). 
Taip išsklaidyta abejonė, ar platoniskasis Faidras tapatus An- 
dokido minimam misterijų išniekintojui. „Faidro“ dialogas 
kelia įdomią chronologinę problemą, susijusią su Platono kū- 
rybos interpretacija. Alkibiadas, Eriksimachas, Faidras — visi 
įsivėlę į šventvagystės (hermu ir misterijų išniekinimo) bylą 
415 m. ir turėjo bėgti iš Atėnų. Kadangi oratorius Lisijas į 
Atėnus grįžo 412, o jo brolis Polemarchas, irgi minimas „Faid- 
ro“ dialoge, 404 buvo nužudytas, kai kam norisi manyti, kad 
Platonas nekreipė dėmesio į realią chronologiją ir rašė taip, 
tarsi šventvagystės ir jos padarinių visai nebūrų buvę (Nuss- 
baum; Rowe in: Plato, Phaedrus, transl. and comm. by C. J. 
Rowe, Warminster: Aris and Phillips, 1988, p. 12). Vis dėlto 
Doveris atkreipia dėmesį, kad- Lisijas minimas kaip atvykęs į 
miestą tik laikinai (Phaedr. 227b) ir nurodo kirą galimą veiks- 
mo darą: tuoj prieš 415 vasarą (panašiai Reale in: Platone, 
Fedro, a cura di G. Reale, Fondazione Lorenzo Valla, 1998, 
p. 175). Galima ner tarti, kad pokalbis prie Iliso Platono su- 
manymui vyksta tų pačių 416 m. vasarą. 


176a1-2: nuliejo vyno, sugiedojo giesmę dievui —Sios apeigos baigia 
vakarienės valgymo dalį (plg. Xen. Symp. ii, 1). Jos, atrodo, 
skirtos Gerajam Daimonui (plg. Schol. in Vesp. 525); Aténa- 
jas (xv, 675a-c) ir Diodoras (Bibl. iv, 3, 4) tvirtina, kad 
apeigos buvo atliekamos Dionisui, kuris vadintas Geruoju 
Daimonu. Prieš antrą pobūvio dalį būdavo nuliejama Dzeusui 
Soterui („Gelbėtojui“), lietumi gaivinančiam vynuogynus. 

176b1: pasilengvinti išgertuves — populiaresnėje literatūroje graikų 
simposijai kartais idealizuojami (Gill passim, AZ s.v.), per- 
nelyg pabrėžiamas jų nuosaikumas (pvz., kad vynas paprastai 
skiedžiamas: penkios dalys vandens ir dvi vyno — „išeina gėri- 
mas pagal stiprumą lygus šiuolaikiniam alui“ Gill, p. xii). Aris- 
tofano „Vapsvų“ karikatūra, manding, artesnė tikrenybei, ne- 
gu šiandienė idealizacija. Neužmirština, kad Agatono svečiai 
nuosaikūs todėl, kad vakar jau buvo gerokai girtuokliave. 


176d1-3: girtumas... negeras dalykas — Eriksimachas iškilmingai 
praneša akivaizdžią banalybę — susirinkusieji apie girtavimo 
blogybę žino ne tik iš gydytojų ir poetų (Bury nurodo Teog- 
nidą 211 ir Aristofana Vesp. 1253), bet ir iš savo pačių sa- 
vijautos. 


176d6: esu pratęs tavęs klausyti - šį Faidro bruožą — klausyti gy- 
dytojų — Platonas nuosekliai atkartoja „Faidro“ dialoge (227a). 


176e6-8: paleisti... aulininkg — „aulininkė“ tradiciškai buvo ver- 
čiama „fleitininkė“ (plg. Račkausko vert.), tačiau graikų instru- 
mentas aulos skiriasi nuo šiandienės fleitos ir primena mūsų 
laikų medinius liežuvėlinius pučiamuosius, tokius kaip obojus 
arba lietuvių birbyne. Tad äului ir jo pütikui/-ei įvardyti šiame 
vertime lieka graikiškas skolinys (plg. argumentus atsisakyti 
„fleitos“ lenkiškuose tekstuose: Maciejewska, Anna, „Aulos, 
czyli właściwie co?", Meander 55, 2000, p. 3-15). Aulininkė 
būdavo įprasta pobūvių dalyvė, smaginusi susirinkusius savo 
muzikavimu, o, matyt, it „nemuzikinemis paslaugomis“ (eufe- 
mizmas pasiskolintas iš Pellizer, Ezio, „Outlines of a morpholo- 
gy of sympotic entertainment“ in: Murray, Sympotica, p. 177- 
184; cit. p. 181). Cia ji, matyt, buvo atėjusi savo instrumen- 
tu pritarti maldoms (176a1~2). Agatono svečių pastangos pra- 
leisti laiką be muzikantės draugijos ir šiuo atžvilgiu nueina 

niekais: į simposiją Alkibiadas įgriūva lydimas jj prilaikan- 
čios aulininkės (212d). 


Skaitydamas Eriksimacho paraginimą gali pamanyri, jog auli- 
ninkes jis atsikrato atsiminęs kadaise Kalijo namuose Sokrato 
išdėstytą samprotavimą apie dvi simposijų rūšis (Prot. 347c- 
348a): prastuomenės (phauloi) ir tauriųjų vyrų (kaloi kagat- 
boi). Pagrindinis skirtumas tarp šių grupių tas, kad pirmieji 
nesugeba savo pačių balsais bendrauti pokalbyje (/ogos), todėl 
jiems reikalingas svetimas, pašalinis (aulininkės) balsas (allor- 
ria phoné), tuo tarpu antrieji susirinkę išsiverčia be svetimo 
balso, nes savas balsas (phone eautön) kuria pokalbį: klausia ir 
atsako į klausimą. Aulo garsas, pagal netikėtą Sokrato sugre- 
tinimą, čia atstovauja visiems balsams, kurie klausinėjami neat- 
siliepia, pvz., poetams. Mat kiekvienas turi savo nuomonę 
apie tai, ką reiškia poeto kūryba, bet nieko neįmanoma nus- 
pręsti galutinai, nes poetas, net ir esantis šalia, neišgali pasa- 
kyti, ką jis turėjo galvoje (Apol. 22c). Tikras filosofinis pokal- 
bis — tai tiesioginis kalbėjimasis vieno su kitu, tiriant vienas 
kitą ir ieškant tiesos. 


eina groti moterims namuose (pažodžiui į vidų). Simposijo kam- 
barys vadinosi andrön — „vyrų kambarys“. „Moterų patalpos 
minimos literatūroje, bet statinių liekanose negali būti pati- 
kimai identifikuotos... Moters sritimi galima laikyti namus 
kaip visumą, išskyrus andrön ir vietas miegoti nevedusiems 
vyrams“ (OCD, p. 730). Išsiuntus aulininke pas moteris lie- 
ka grynai vyriška draugija, kuriai moteris Diotima prabils Sokrato 
lūpomis (o gal lygiai taip pat teisinga būtų pasakyti: Sokratas 
grynai vyriškai draugijai prabils moters Diotimos lūpomis). 


o mes šiandien pabendraukime kalbomis — Rowe, nurody- 
damas, kad gr. žodis syneinai („pabendraukime“) gali reikšti 

ir lytinę sueitį, taip pat artimiausią kontekstą — aulininkės 
išprašymą — šioje frazėje įžiūri galimą seksualinį juokelį. 


Eriksimacho siūlymai, kaip tvarkyti pobūvį, išduoda norą 
surengti idealų simposiją, maždaug tokį, kokį yra apsakęs po- 
etas ir mąstytojas Ksenofanas (VI a. pr. Kr.): „Dainos užvaldė 
namus, šventiška džiaugsmo puora. / Bet pirmiausia dievus 
tegu šlovina vyrai džiaugsmingi / Ir padavimais šventais, ir 
skaisčiomis kalbomis. // O nuliejus aukas, pasimeldus, kad 
elgtis teisingai / Nuolat galėtų [...] / Nieko čia bloga nebūtų 
išgerti, bent tiek, kad jstengty / Dar nesusenęs pareit be paly- 
dovo namo. // Vyras girtinas tas, kurs išgėręs parodo kilnu- 
mą, / kaip jam lieps atmintis ir pajautimas garbės. [...]" (B1 
DK, vert. R. Mironas). 


177a3—4: ne savo sakmę ai — citata iš neišlikusios Euripido trage- 
dijos „Išmintingoji Melanipė“ (488 Nauck?). Originalioje 
citatoje vietoj „mūsų Faidro“ — „savo motinos“. 


177a7: Eroto kaip jasmenintos dievybės Homeras nemini, ta- 
čiau patį žodį erds jis vartoja galingam, sąmoningai nekontro- 
liuojamam geismui įvardyti (plg. Od. xviii, 212: kai Penelopė 
pasirodė jaunikiams, „jiems net ir keliai drebėti pradėjo, o 
įgeidis širdį / uždegė karšta liepsna... su ja vienu patalu klo- 
tis“ — J. Ralio vert.). Nors įprastiniai autoritetai teigia erds 
etimologiją esant neaiškią, 1998 pasiūlyta (Weiss, Michael, 
„Erotica: on the prehistory of Greek desire“, Harvard Studies 
in Classical Philology 98, 1998, p. 31-61) žodžio kilmė iš pro- 
toindoeuropieciy 4,erh, „dalyti“ (prasmės kaita būtų: „takes 
apart (for oneself)“>“enjoys“ >“loves“; šaknis siejama ir su 
lie. „irti“). Seniausi lyrikai jau rašo apie klastingą ir žiaurų 
meilės dievą. Vis dėlto nebūtų tikslu eras griežtai sutapatinti 
su lytiniu geismu, kurį žmonės jaučia vienas kitam. Šio suta- 

patinimo nepateisina jau Hesiodu prasidedanti teologinė cra- 
dicija, erös vaizduojanti ir kaip pirmapradę vienijančią kos- 
ming galią (Boys-Stones, G., „Eros in government: Zeno and 
the virtous city“, Classical Quarterly 48, 1998, p. 168-174; 
žr. p. 170 ir n. 8). Šią tradiciją perėmė ir plėtojo ikisokraci- 
niai filosofai. Archajinių mitų peržiūra veda prie išvados, jog 
„graikai suseksualino visus apčiuopiamus ir įsivaizduojamus 
Visatos dėmenis“ (Devereux, George, „Greek pseudo-homo- 
sexuality and the “Greek miracle““, Symbolae Osloenses 42, 
1968, p. 82). „Puotos“ kalbėtojai gerai mato Eroto vaizdi- 
nio kompleksiškumą, provokuojantį atpažinti jo jtaka ne tik 
individams, bet ir visuomenės bei gamtos plotméms. Diotimos 
kalboje nuo Eroto kaip dievybės (daimono) pereinama prie 
eroto — į lietuvių kalbą sąlygiškai išversta „meilė“ („Puotos“ 
vertėjas ir komentatorius Rowe, jau išleidęs savo komentarą, 
pareiškė: „erös at least within the context of Symposium I re- 
gard as strictly untranslatable“. Rowe, 1998, p. 239 n.1: bibl. 
201d-212b). 


177b1: Erotui... nė vienas... nesudėjo jokio pagyrimo — pasak Las- 
sere, F. (La figure d’Eros dans la poesie grecque, Lausanne: Im- 
primeries Reunies, 1946, p. 65), kad Erotui nebuvo parašyra 
himninių kūrinių, „Faidro liudijimas vertas pasitikėjimo“. Vis 
dėlto esama Alkajo fragmento (fr. 327 Voigt), primenančio 
himno Erotui nuotrupą: „baisingiausią iš dievų (deinotaton 
theön), kurį dailiasandalė Iridė pagimdė, susimaišiusi (migeisa) 
su auksagarbaniu Zefyru“; Erotui skirtus pagyrimus, sukur- 
tus iki 416 m., galima rasti Sofoklio „Antigonėje“ (781 ir t.) 
bei Euripido „Hipolite“ (525 ir t.). Faidro įkarštis remiasi 
mintimi, kad dievybė nebuvo tinkamai pagerbta (plg c2-3). 
Ko gero, Allenas teisus, sakydamas, kad ankstesnieji kūriniai 
atskleidžia ir tamsiąją Eroto pusę, todėl tikrais enkomijais ne- 
turėtų būti laikomi (p. 8). 


107 


177b2: sofistai — „keliaujantys aukštojo išsilavinimo dėstytojai“ 
(OCD s.v)). Pirminė žodžio „sofistas“ reikšmė — „išminčius“, 
„žinovas“ V a. pr. Kr. pakito. Taip pradėta vadinti asmenis, 
keliaujančius po Graikiją ir už pinigus skaitancius paskaitas, 
teikiančias įvairių sričių išsilavinimą. Kritinė tradicinės mora- 
lės analizė juos vedė prie etinio reliatyvizmo, svetimo ir tradi- 
cionalistams, kurių nuotaikas išreiškė Aristofano kūryba (ypač 
„Debesys“), ir Platonui. 


177b5: Prodikas iš Kėjo — sofistas, garsus subtiliomis sinonimų 
perskyromis, Sokrato amžininkas, vaizduojamas kaip vienas 
iškiliausių svečių „Protagoro“ susitikime (315c-d; 337a-c). 
Jo parašytoje alegorijoje Heraklis renkasi, katruo keliu — sun- 
kiu Dorybės ar lengvu Ydos — eiti. Išklausęs jų abiejų argu- 
mentų, pasirenka dorybės kelią. Pasak Ksenofonto, palikusio 
veikalo santrauką (Memor. ii, 1. 21-34), šio kūrinio pasiklau- 
syti susirinkdavusios minios žmonių. Pora kartų platoniskasis 
Sokratas mini buvęs Prodiko mokiniu (Prot. 341a, Meno 96d). 
Apskritai Prodiką Platonas traktuoja gan pašaipiai (žr. Bur- 
nyeat, Myles P., „Socratic midwifery, Platonic inspiration“, 
1977, in: Essays on the Philosophy of Socrates, 1992, p. 63, n. 9). 


177b6—c1: druska — Isokratas „Helėnėje“ (12) irgi sakosi žinąs 
kažin kieno liaupsę druskai. Rastumei daugybę kitų panašių 
daiktų pagyrimų — Eriksimachas kalba apie sofistų kurtus en- 
komijus, turinčius įrodyti, kad retorinio meistriškumo pakanka 
išaukštinti net menkiausiems daiktams ir sukurti gerą repura- 
ciją ydingiausiems personažams. Alkidamantas išgyrė mirtį, 
Polikratas — Klitaimnestra ir Busirį, Gorgijas — Helene. 


177d5: Faidras... šios kalbos tėvas — toks Eriksimacho pareiški- 
mas kiek stebina. Iš tikrųjų jis pats jtikina leisti laiką sakant 
prakalbas ir parenka joms temą, tegu ir Faidro įkvėptas (apie 


108 


Faidrą, kaip priežastininką, žr. Phaedr. 242b). Eriksimachas 
Faidro kadaise neva sakytais žodžiais Erotq apibūdina kaip 
„seną ir galingą dievą“ (177a: gr.t. b1), būsimą Faidro kalbą 
paversdamas tarsi savo aidu: ji prasideda žodžiais apie Eroto 
senumą ir baigiasi pagyrimu jo galybei. Eriksimachui sam- 
protaujant Faidras kukliai cyli ir, kaip pratęs, pasyviai paklūs- 
ta bičiulio gydytojo nurodymui. Tad tikruoju „kalbos tėvu“ 
(pater tou logou), jei šį posakį aiškinsime kaip būsimo „pokal- 
bio tėvą“, norėtųsi pripažinti Eriksimachą, tačiau pati Eriksi- 
macho kalba tik įrėmina ne pobūvyje sakytą Faidro kalbą, 
tad gydytojo kalbos „tėvu“ teisėta vadinti jo bičiulį Faidrą. 
Vėliau Sokratas pateiks i$ Diotimos perimta „tėvystės“ versiją 
(209; 210d5). 


Apie poezijos ir retorikos kūrinius kaip „vaikus“ žr. „Faidro“ 


257b, 261a, 275e-276a, 278a-b. 


177d7-el: skelbiuosi nieko neišmanąs, išskyrus meilės dalykus (gr. 
ta erotika). Sokratą kaip erotikos dalykų mokovą vaizduojs 
visi svarbesni sokratikai: Antistenas, Aischinas, Faidonas, Kse- 
nofontas, Eukleidas (Kahn, „Plato as socratic“; Kahn, Plato 
and the Socratic dialogue, p. 4). Savo nieko neišmanymą, ne- 
žinojimą Sokratas radikaliai pabrėžia „Apologijoje“ (21b-23). 
Šįkart jis prisipažįsta ką ne ką išmanąs, tačiau tai nesumenki- 
na „Apologijos“ radikalumo. „Puotos“ kontekste erotika su- 
siejama su stokos bei geismo patirtimi. Filosofas žino, kaip jis 
stokoja išminties ir geidžia žinojimo, bet drauge turi vis iš 
naujo įsitikinti dievybės ištarme, kad būtent jis (nieko neži- 
nantis) yra išmintingiausias žmogus. 

177el: Aristofanas, kuriam tik Dionisas su Afrodite terūpi — Dio- 
nisas yra ir dramos, ir vyno globėjas, Afroditė — meilės deivė. 


Vynas ir lytinė meilė — svarbios Senosios komedijos temos. 

Pirmos penkios Agatono svetiy prakalbos yra enkomijai Ero- 
tui. Enkomijų (giriamųjų prakalby) autoriams būdinga agonis- 
tinė — varžybų — nuostata, ryški ir šiame pobūvyje. Kiekvienas 
naujas kalbėtojas apeliuoja į ankstesnę prakalbą, kiekvienas 
stengiasi pralenkti kita iškalbingumu. Ne veltui Eriksimachas 
(193e) nuogąstauja, kad paskutiniai kalbėtojai Agatonas ir 
Sokratas pritrüks žodžių. „Gražiai pasirodei šiose varžybose 
(kalės ... &gönisai), Eriksimachai“ (194a), — atsiliepia Sokratas, 
patvirtindamas agonistinį prakalbų pobūdį. Tik Sokratas atsi- 
riboja nuo įprastos enkominės kalbėsenos, pasižyminčios sti- 
liaus išdailinimu ir perdėtu aptariamojo objekto aukštinimu 
(198d-e). Atsisakydamas pretenzijų į poetams būdingą iš- 
mintį bei retorinio techné jvaldyma (plg. 199b) ir ironiškai 
aukštindamas kitus kalbétojus Sokratas išsilenkia iškalbos 
varžybų ir sudaro sąlygas kalbėtojams patiems kvestionuoti 
savo žinojimo ir retorikos vertę. 


Kaip Agatono svečių (194d) atstovas perskyrą nubrėžia „kal- 
bos tėvas“ Faidras: jis, sudrausdamas Agatoną, nejučia ėmusį 
atsakinėti į Sokrato klausimus, aiškiai atidalija dabartinį enko- 
mijų sakymą ir Sokratui būdingą užsiėmimą — šnekėtis (diale- 
gestai) — kaip du nesuderinamus dalykus. Toks Sokrato veiklos 
ir enkominés retorikos supriešinimas „Puotz“ įterpia į plato- 
niškąją retorikos kritikos ir filosofinio atnaujinimo programą, 
dėstomą „Faidre“ ir iliustruojamą į tiesą orientuotos retorikos 
pavyzdžiu — „Sokrato apologija“. „Enkomiją ‘Puota’ puola 
įvairiais būdais: parodija ir arvira kritika, ironiškais gestais 
ir žanro ribų peržengimu [t. y. įtraukiant du netradicinius en- 
komijus — Sokrato, skirtą Erotui, ir Alkibiado — Sokratui — 
V.A.]" (Nightingale, p. 110). 


Faidro retorika remiasi Lisijo, kurio mokinys jis yra, pavyz- 
džiais, — šie ne tokie puošnūs kaip Gorgijo kalbos. Faidro 

enkomijas neatrodo labai pavykes nei turinio, nei formos 
atžvilgiu, vis dėlto Nehamas, 1999 jį apibūdina kaip „paprasto 
stiliaus, bet gerai subalansuotą bei informatyvy“ (p. 306), o anot 
Brissono, jis rodo net „puikų retorikos meno išmanymą ir 
įsidėmėtiną jo taisyklių įvaldymą“ (p. 20). Eponiminiame (to 
paties pavadinimo) dialoge Faidras vaizduojamas kaip nelabai 
išmanus filosofijos vertintojas ir didelis retorikos gerbėjas. 


178b2-3: Eroto gimdytojy nėra — Faidras neteisus. Eroto gim- 
dytojus nurodo keli senieji poetai. Pasak Sapfo (fr. 132a;b 
Voigt), tai arba Gėja (a), arba Afroditė (b) ir Uranas. Simonidas 
teigia jais esant Afroditę ir Arėją (fr. 575 Davies); Ibikas irgi 
mini gimdytojus, bet jų nežinome dėl lakūnos rankraštyje (fr. 
324 Davies); taip pat žr. min. Alkajo fragmenta paaišk. 177a1— 
2. Pasak Rowe, Faidras turėtų samprotauti maždaug taip: pati 
meilė yra lytinės sueities (taigi ir pradėjimo) priežastis, tad 
nelogiška ieškoti kokių nors jos tėvų. Diotima aiškiai įvardija 
Eroto gimdytojus ir net jo senelę — Metide, „Išmonę“ (203b3: 
„Invention“ Gill; „Craftiness“, „cunning intelligence“ Rowe; 
„Klugheit“ Nickel). Faidras nežino, kad užuomina apie Eroto 
kilmę jau yra jo cituojamame Parmenido tekste (B13 DK; žr. 
paaišk. 178b10-11). Eroto atsiradimą ten nusakančiame veiks- 
mažodyje metisato („sumanė“) glūdi jo senelės (Metis) vardas 
(analogijos dėlei plg. humoristišką 185c paronomaziją). Westas 
spėja panašų žodžių žaidimą buvus Derveno papiruso komen- 
tuojamoje orfinėje poemoje: Dzeusas, prarijęs savo žmoną 
Metide, „pirmąją iš dievų“ „sumanė“ (tie patys žodžiai kaip 
Parmenido tekste) Afroditę (M. L. West, The Orphic Poems, 
Oxford: Oxford University Press, 1983, p. 114-115, rekons- 
trukcijos eil. 19; 33-34; Pap. Derv. col. xv, 6 Dzeusui tai- 
koma apibūdinimas mėtieta). 


178b4-5: Hesiodas „Teogonijoje“ 116, 117 ir 120 eil. Faidras 

praleidžia eilutę, patikslinančią, kad „visi“ — tai dievai. 


Akusilajas Argietis (VI?; V? a. pr. Kr.) — ikisokratinis istorikas, 
kai kurių įtraukiamas tarp Išminčių; parašė kelias „Genea- 
logijų“ knygas. Manoma, jog sudarinėdamas dievų genealogijas 
jis rėmėsi Hesiodu. Ši nuoroda — seniausia išlikusi jo citata 


(982 DK). 


178b10-11: Parmenidas— B13 DK. Citatos platesnis kontekstas 
nežinomas, todėl sunku pasakyti, kas „sumanė“ Erota. Galima 
spėti, kad subjektas nutylimas, norint priderinti citata prie tei- 
ginio, kad Erotas neturįs gimdytojy (plg. Taran, L., Parmenides, 
Princeton: Princeton University Press, 1965, p. 250 n. 56). 
Simplikijas sako Parmenido tekste tai esant „viską valdančią“ 
(plg. B12) daimonę (mot. gim.) (13.13); Plutarchas ją iden- 
tifikuoja kaip Afroditę (13.11). Stallbaumas savo parengtame 
tekste „kilmę“ (genesis) rašo didžiąja ir supranta kaip personi- 
fikaciją (ad loc.; taip pat verčia Vicaire). Cituodamas tą pačią 
Parmenido vietą žodį genesis vartoja ir Aristotelis (Metaph. 
A4, 984b23). Coxon, A. H. (The fragments of Parmenides, 
Assen/Maastricht: Van Gorcum (Phronesis Suppl. 3), 1986, 
p. 243) remdamasis Stallbaumo analize laiko Genesis Platono 
interpretacija (plg. Hom. IL xiv 201 ir Theaet. 180d; Crar. 402b) 
ir nepakankamai apgalvotai teigia, kad Plutarcho teikiamas 
vardas yra autentiškas. Sunku patiketi, kad gerai informuotas 
Simplikijas būtų nutyléjes konkretų vardą ir pakeitęs jį 
abstrakčiu. Greičiau Plutarchas galėjo padaryti savo išvadą. 
Atsižvelgiant į 195c1-3 (plg. Guthrie, W. K. C., A History of 
Greek Philosophy, vol. 2, p. 60 n. 3) galima spėti, kad turėtų 
būti Anankė. Panašią nuomonę remia ir Simijo epigrama. 
Dar žr. paaišk. 178b2. 


178c2: būdamas seniausias jis mums — didžiausių gėrybių priežastis. 

Graikiška dalelytė de daro įspūdį, kad esama priežastinio ryšio ~ 
geradarybės esančios tiesiogiai proporcingos senumui (Bury). 


178c4: turėti gerą įsimylėjėlį, o įsimylėjėliui — mylimąjį — ir Faidras, 
ir tolesni kalbėtojai meilę aptaria pirmiausia kaip homoerotinj 
santykį tarp subrendusio vyro — geismo aktyvaus subjekto (įsi- 
mylėjėlio, erastés), ir mylimo jaunuolio (erömenos, paidika, 
maždaug iki 21 metų) — geismo pasyvaus objekto. XIX a.- 
XX a. pr. filologai ir filosofai, stokodami graikų homoseksua- 
lizmo sociokultüriniy tyrimų, arba visai aplenkdavo šį „Puo- 
tos“ aspektą, arba dialogą skaitydavo kaip apologiją, skirtą 
‘istoriniam’ Sokratui apvalyti nuo „netyros meilės“ įtarimų, 
(žr. Stallbaum 8), arba (rečiau) rodydavo „teisėtą“ pasibjau- 
rėjimą (plg. įžymaus rusų filosofo Aleksejaus Losevo Očerki 
antičnogo simvolizma i mifologii, Moskva: Myslj, 1993; pirmas 
leid.: Moskva: Izdanie avtora, 1930) invektyvą, kulminuojančią 
pareiškimu, kad Platono filosofija esanti „sozercanie idej pri 
pomošči sobstvennogo falosa“, p. 856). Doverio pradėti (Dover, 
Kenneth J., Greek homosexuality, Cambridge, Ma., 1989 ir 
kt.) bei daugelio mokslininkų plėtori naujieji tyrimai leidžia 
homoeroting „Puotos“ tematiką interpretuoti adekvačiau. Cia 
suminėsime kelis svarbiausius momentus: 
— reikia skirti dvejopus homoseksualiuosius santykius. Graikų 
klasikiniu laikotarpiu esama tikrojo, pastovaus homosek- 
sualumo, atitinkančio mūsų laikų sampratą (Thorp, p. 61) ir 
apimančio ne tik seksualinę preferenciją, bet visą gyvenseną. 
Tai regime Pausanijo ir Agatono atveju. Kitoks yra laisvųjų 
piliečių vyrų bendravimas su laisvaisiais jaunuoliais, kurie 
subrendę netekdavo „mylimojo“ statuso ir vesdavo. Tokie san- 
tykiai buvo palaikomi šalia heteroseksualių santykių, su 
vedybomis buvo nesuderinamas tik buvimas „mylimuoju“. 
Šis reiškinys kartais vadinamas pseudohomoseksualizmu (žr. 
Devereux, George, „Greek pseudo-homosexuality...“). Graikai 

tokius santykius laikė „išradimu“ ir net žinojo jo „autorių“ — 
tébietj Lają (garsiojo Oidipo tėvą — Eurip. Chrys; Plat. Leg. 
viii, 836c). Jis, kaip ir kitos „gėrybės“ (eupatheiai), galėjo būti 
net perduodamas svetimoms kultūroms (plg. Herodoto teiginį, 
kad jaunuolių meilę persai perėmę iš graikų — i, 135); 


— visuotinai priimto paaiškinimo, kodėl senovės Graikijoje 
taip išplito meilė tai pačiai lyčiai, nėra. Gan jtikimai atrodo 
Doverio siūloma hipotezė. Graikijoje buvo daugybė besivar- 
žančių ir kovojančių miestų-valstybių. Karinės organizacijos 
dominuojamoje visuomenėje už santykius šeimoje buvo daug 
reikšmingesni ir intensyvesni vyrų santykiai tarpusavyje. Aukšto 
socialinio statuso veikla (ne tik karyba, bet ir atletika, politika, 
filosofija, retorika) priklausė išimtinai vyrų kompetencijai. 
Seksualiniai papročiai leido praktikuoti nuo jausmų laisvus 
santykius su vergėmis. Tokioje visuomenėje pilnavertis emo- 
cinio ryšio partneris vyrui galėjo būti tik vyras. „Graikas tik 
vyro asmenyje galėjo rasti tai, ko ieškojo: jausmą, kad jam 
lygus vyras jį myli, gerbia ir geidžia dėl jo paties“ (Feichtinger, 
Barbara, „Seksualumas ir meilė: Antika“, in: Europos mentaliteto 
istorija: Pagrindinių temų apybraižos, sud. Peter Dinzelbacher, 
Vilnius: Aidai, 1998, p. 49-50; plg. Dover, Greek homosexua- 
lity, p. 101—102). Vis dėlto tai tėra spekuliatyvi hipotezė: pats 
jos autorius savo atsiminimuose prisipažįsta nežinąs tikrųjų 
reiškinio priežasčių; 


— įsimylėjėlio ir mylimojo statusas skyrėsi. Pais — vaikas (tuo 
pat žodžiu vadinamas ir vergas) užima tarpinę padėtį tarp lais- 
vųjų piliečių ir beteisių asmenų (vergų ir moterų) — jis yra 
subordinuoras kaip nevisateisis, bet juda į visateisio piliečio 
padėtį (žr. Golden, M., „Slavery and homosexuality at Athens“, 
Phoenix 38, 1984, p. 308-324). Šį perėjimą šalia šeimos 
palaiko ir įsimylėjėlis. Jaunuolio santykiai su vyru, inicijuojami 

pastarojo, turi erotinį-edukacinį pobūdį. Erastes, iš savo santy- 
kių su pais patirdamas fizinį malonumą (tai, bent jau teoriškai, 
buvo draudžiama mylimajam), savo ruožtu ugdo mylimąjį 
viešajam gyvenimui ir net rengia jį politinei karjerai, be kita 
ko, garsindamas jo vardą puotose (žr. Slater, Niall W, „The 
vase as ventriloquist: 4a/os-inscriptions and the culture of fa- 
me“, in: Signs of orality. The oral tradition and its influence in 
the Greek and Roman World, ed. by Mackay, E. Anne, Leiden 
et al.: Brill (Mnemosyne, bibliotheca classica Batava 188), 
1999, p. 143-161). Homoerotiniai vyrų ir jaunuolių santykiai 
iš esmės buvo vyriškosios visuomenės (bent tam tikros jos 
dalies) socialinės ir kultūrinės reprodukcijos būdas. Tad „grai- 
kiškoje homoerotikos sampratoje, nepaisant jos seksualinio 
komponento..., pagrindinį vaidmenį vaidino socialinis mat- 
muo ir socializuota kokybė“ (Feichtinger, p. 50). Antra vertus, 
nereikėtų pervertinti paiderastijos visuomeninės-ugdomosios 
reikšmės: „Fundamentaliai graikų synousia buvo šeiminė [tėvai, 
dėdės, šeimos draugai], gentinė ir pilietinė, o ne seksualinė“ 
(Robb, K., „Asebeia and sunousia“, in: Platos Dialogues: New 
studies and interpretations, ed. G. A. Press, p. 91); 


— homoerotiniy santykių socialinė reikšmė kiro. Homeras, 
nors ir atkreipia dėmesį į vyrų grožį bei jų tarpusavio emo- 
cinius ryšius, homoerotiniy porų nemini. Sunku tiksliai api- 
būdinti „paiderastijos“ paplitimą archajiniu laiku, tačiau iki 
V a. pab. pasitaiko gan daug indų su įrašais, giriančiais jau- 
nuolių grožį (kalos įrašai; apie 270 atvejų). Iš to sprendžiama, 
kad homoerotiniai santykiai apėmė ne vieną socialinį sluoksnį. 
Po Persų karų — po 440 m. — įrašai dingsta: tai galima inter- 
pretuoti ne tik kaip savotiškos „cenzūros“, nukreiptos prieš 
paiderastija, apraišką (žr. Keuls, Eva C., „The Greek medical 
texts and the sexual ethos in ancient Athens“, in: Ancient Me- 
dicine..., ed. by Ph. J. van der Eijik et al., vol. 1, Amsterdam- 

Atlanta, 1995, p. 262), bet ir kaip plintančio tylaus skaitymo 
žymę, kai pamatytas užrašas nebūtinai perskaitomas balsiai, 
taip pašlovinant gražuolį (Slater, op. cit). Kad ir kaip būtų, 
Platono laikais regime radikalų kultūros pokytį, galbūt įkvėpusį 
mįslingą rašto ir homoerotikos problemų sampyną „Faidre“. 
Tuo metu, IV a., Atėnų paiderastia praktikuojama labiausiai 
aristokratinių sluoksnių. Visuomenės pažiūros į ją smarkiai 
keičiasi: viešasis diskursas darosi vis įtaresnis ir net priešiškas 
(žr. Hubbard, T. K., „Popular perceptions of elite homosexua- 
lity..."; Keuls, op. cit.). Archajinis „paiderastijos“ idealas, sietas, 
šių dienų požiūriu paradoksaliai, su santūrumu (séphrosyné) bei 
šaunumu (dorybe - aret, bliuško; nyko ir tikėjimas, kad vie- 
numoje pasilikę partneriai laikosi griežtai nustatytų seksualinio 
elgesio normų. Platonas matė krizę, ištikusią dar vieną archajinę 
ugdymo (išminties bei pilietinės dorybės perteikimo) instituciją 
(kontekstui verta paskaityti Aristofano „Debesų“ 961-1024). Ir 
„Puotos“ kalbose atsispindi įtampa tarp anachronistinio paide- 
rastijos papročio ir naujos moralinės situacijos (Keuls, p. 269); 


~ paties Platono pažiūros irgi atitinkamai kito: nuo autoironiš- 
kų Sokrato užuominų „Charmide“ ir romantizuotos „Faidro“ 
vizijos iki „Valstybės“ projekto, kad „įsimylėjėlis būrų draugas 
savo mylimajam, kartu leistų laiką bei elgtysi su juo kaip su 
sūnumi“ (iii, 403a-c, J. Dumčiaus vert.; plg. Symp. 219d1) 
ir, pagaliau, tvirto homoseksualių aktų atmetimo kaip „sąmo- 
ningai žudančių žmonių giminę“ ir priešingų prigimčiai (kad 
ir ką tai reikštų) „Įstatymuose“ (viii, 838e-839a; plg. 836c-e). 


178d1—2: gedytis gėdingų dalykų ir verzliai trokšti garbingyjy — 
„Gėda, nešlovė“ (aischron), pasirodymas kuo nors žemesniu 
aplinkinių akivaizdoje, ir garbės troškimas (pbilotimia), noras 
ir pastangos sukelti aplinkinių pasigėrėjimą ir pagarbą — 
pamatinės graikų moralinės kultūros sąvokos. Jos abi remiasi 


116 


kitų požiūriu — tuo, kaip tavo elgesys atrodo kitų akyse. Faidro 
kalboje šis atrodymo ir regimumo aspektas dominuoja. Svar- 
biausia — nepasirodyti gėdingai mylimojo akyse (178c-e). 
Alkestidės poelgis žmonėms ir dievams „pasirodė“ (apodeixai; 
edoxen — 179c4) puikus. Dievai vėl „stebisi“ mylimuoju, kai 
jis atsidavęs mylinčiam (180b2). Visas elgesys egzistuoja kieno 
nors akivaizdoje ir yra skirtas stebėci(s). Dievų ir visuomenės 
žvilgsniui suteikta galia nustatyti, kas yra kilnumas. Tokiame 
kontekste ir Erotas pasirodo kaip dievams ir žmonėms stebė- 
tinas bei stebinantis dalykas — thauma. Faidro aistrą tam, kas 
regima, gerai pastebėjo senieji autoriai. Pats Faidro vardas (lie- 
tuviškas jo atitikmuo maždaug būtų „Giedrius“; šaknies phan- 
vediniai reiškia pasirodymą, švytėjimą, skaidrumą ir pan.) kvie- 
čiamas liudyti jo prisirišimą prie regimybių. Neoplatonikas 
Hermijas (V a. po Kr.) komentare „Faidro“ dialogui surašė 
tokią įsidėmėtiną interpretaciją: „Jei verta paaiškinti ir Faidro 
vardą (mat ir šį dalyką neblogai ištyrė senovės autoriai [hot 
palaioi]), žinotina, kad vydamasis regimąjį grožį — mat buvęs 
Lisijo kalbų mėgėjas — Faidras pas Sokratą išmoko apie tikrą 
ir aukštesnįjį [grožį]: susitelkęs ties regimuoju [grožiu], jis neju- 
čiomis pataikė į pridengta bei mąstomą arba slaptą ir vos įžvel- 
giamą (tokia [vardo] „Faidras“ reikšmė) ir iš grožio perėjo į 
grožį taip, kad jo pažintasis grožis tapo grožio provaizdžiu. Iš 
čia sužinome dar vieną dalyką: turėdami potraukį ir verzlu po- 
linkį į gėrį, nors ir ne sykį suklumpame dėl regimybės, vis 
dėlro mokomi tikrovės, nebūname pernelyg nesupratingi, ka- 
dangi mūsų siela iš anksčiau tai turėjo, nors ir klysdavo dėl 
turinio, — jei Faidras nebūtų siekęs grožio, nebūtų grožio pa- 
žinęs“ (p. 14, 27—15.10c, Couvreur; plg. schol. in Phaedr. 2272). 


178e: sudaryti valstybę ar kariuomenę iš įsimylėjėlių ir mylimųjų 
— tokia kareivija, „Šventasis pulkas“ (hieros lochos) (150 porų, 
išlaikomų valstybės lėšomis), vėliau sukurta Gorgido Tėbuose 

378 m., buvo laikoma nesumušama, kol buvo sutriuškinta prie 
Cheironėjos 338 m. (Plut. Pelopidas, 14). Vargu ar tai ana- 
chroniška užuomina, kaip mano kai kurie komentatoriai — Faid- 
ras kalba aiškiai hipoteriškai. Minint „valstybę“ gal turima gal- 
voje Spartos pavyzdys. Senas karys Ksenofontas savo Puotoje 
(viii, 32-34) Sokrato lūpomis peikia Pausaniją, tokią kariuo- 
menę laikantį idealia, matyt, suplakdamas iš Platono dialogo 
paimtą Faidro mintį su tolesnėmis Pausanijo pastabomis apie 
Elide ir Bojotiją. Ankstyvosios Stojos filosofas Zenonas perėmė 
mintį apie tobulą miestą, kurį turėtų valdyti meilė (žr. Boys- 
Stones, G., „Eros in government: Zeno and the virtous city“, 
Classical Quarterly 48, 1998, p. 168-174). 


17924: paliekant rikiuotę ar metant ginklą — graikų požiūriu itin 
gedingi dalykai. „Lachete“ (190e) Platonas mini, kad drąsa 
kasdienio mąstymo požiūriu — tai nepalikti rikiuotės mūšyje. 
Itin gėdinga buvo traukiantis netekti skydo. 


179a6-7: palikti mylimąjį? Nepadėti jam pavojuje? Plg. 220d—e. 


17928: kuriam pats Erotas neįkvėptų šaunumo — mylinčiojo „ne- 
padarytų entheos del aretė“. Entheos pažodžiui reiškia „apimtas 
dievo, turintis savyje dievą“, areté— bendrąja prasme „dorybė“, 
čia suprantama kaip kovos drąsa, šaunumas. Myleétojas turi 
skubėti į pagalbą mylimajam, tačiau jau čia išaiškėja, kad jis 
yra entheos, taigi dieviškesnis negu mylimasis (180b3), todėl 
iš tikro mylimasis turėtų aukoti gyvybę dėl jo, o ne atvirkščiai. 


179b1-2: dievas įkvepia... ver&lumo. Homeras Eroto nemini. Jl. 
x, 482 šis veiksmas priskirtas Atėnei; //. xv, 262 — Apolonui. 


179b4: tik mylintieji sutinka numirti už kitą — Faidro toliau 
pateikti pavyzdžiai, tiesą sakant, abejotini. Orfėjo istorija 

iliustruoja greičiau atvirkščią atvejį — kad ir mylintieji nėra 
greiti atsisakyti gyvasties dėl mylimųjų. Achilas iš tikro 
nemirė vietoj Patroklio. Jo tikslas — atkeršyti už draugo mirtį. 
Dėl Alkestidės Zr. paaišk. 180b5. 


Retas žodis 4yperapothnėskė („mirti dėl ko nors, arba vietoj ko 
nors“) randamas ir Aristotelio „Nikomacho etikoje“: sakoma, 
kad dorybingas žmogus, jei reikia, miršta dėl draugų arba 
tėvynės (1169a20). Tai jis darąs nurodomas savo kilniausios 
dalies — proto — ir vietoj visa ko pasirenkąs tai, kas gražu ir 
kilnu. Sunku pasakyti, ar čia esama netiesioginės polemikos 
su Faidro mintimi, ar tiesiog regime esminį vertybių poslinkį. 
Šiaip ar taip, kontrastas pavaizdus. 


179b5: ne vien vyrai, bet ir moterys — gr. andres...hai gynaikes: 
„pridėjus artikelį nurodoma antrą atvejį esant labiau pritren- 
kianrį“ (Bury). 


179b6: Alkestides vyrui Admetui Apolonas suteikė galimybę 
išvengti ankstyvos mirties, jei kas nors sutiks mirti vietoje jo. 
Tik žmona suriko pasiaukoti. Šį mita pasakoja (pseudo?) He- 
siodas (C2t.=Apollod. i, 9, 15). Euripidas parašė tragediją 
„Alkesridė“, kurioje šauniąją moterį iš mirties atkovoja He- 
raklis. Pasak Dover, ad. /oc., Platonas remiasi senesniu ir papras- 
tesniu Alkestidės mito variantu. Sansone (Sansone, David, ,,Plato 
and Euripides“, Illinois Classical Studies 21, 1996, p. 35-67, 
žr. p. 63) mano, kad naudojamasi Euripido pjese. 


179d: Orfėjo mito variantas, kurį pasakoja Faidras, kituose 
šaltiniuose neminimas. Komentatoriai nesutaria, ar Platonas 
pasinaudojo V a. žinomu mito variantu, ar į kalbėtojo lūpas 
idėjo kalbai pritaikytą versiją (nuomonių apžvalga: Heath, 
John, „The failure of Orpheus“, Transactions of the American 

Philological Association, vol. 124, 1994, p. 163-196; žr. p. 
180 n. 25). Vėliau buvo sakoma (Vergilijus, „Georgikos“ iv, 
453-527), kad Orféjui nepavykę iš Hado išvesti Euridikės, 
nes jis neištvėrė neatsisukęs pažvelgti į mylimąją. 


buvo kitarininkas — t.y. pritardavo kitara savo giesmėms. 
Palyginti su kariais ar žemdirbiais muzikantai laikyti glebiais 
žmonėmis (plg. diskusiją Eur. Antiop. fr. 184-188). Būdvardis 
malakos („glebus“, „lepus“, „švelnus“) ir jo vediniai buvo 
vartojami pasyviesiems homoseksualams apibūdinti. 


žuvo nuo moterų rankų — Orféja nužudė Dioniso sekėjos me- 
nadės. Anot kitos versijos, po lemtingojo atsisukimo Euridikei 
dingus, Orfėjas nusižudęs iš sielvarto (Pausan. ix, 30, 6). 


Faidro pasakojime taip ir neatsakoma į keletą klausimų: ar 
turėjo Orfėjas nusižudyti, kad tinkamu būdu patektų į Hadą? 
(Taip teigia Heath, p. 180.) Ar jį, kylantį iš Hado, lydėjo 
žmonos iliuzinis atvaizdas? Kada jis tai suprato (plg. Apollod. 
1.3.2)? Už ką gi jį dievai iš tikro nubaudė? Už išglebimą? už 
klastingą įsmukimą į Hadą? Galų gale ne itin aišku, kam į 
Faidro lūpas iš viso dedama ši keista istorija apie Orfėją, 
kurį Sokratas savo teisme išvardijo greta Homero ir Hesiodo, 
tarp vertų susitikti pomirtiniame pasaulyje (Apol. 41a)? 


179e2-3: Palaimintųjų salos kaip kai kurių herojų pomirtinė 
buveinė minimos Pindaro Ol. ii, 77-78; Homeras „Odisėjoje“ 
kalba apie Elisija (iv, 561—569), tačiau Achilą ir Patroklį 
vaizduoja tūnant Hade (xi, 467). 

179e: sužinojęs iX motinos — žr. „Iliadą“ ix, 410-416; xviii, 88-96. 

180al: ne tik už jį mirti, bet ir mirti jam įkandin — nelabai aiškiai 

išreikšta mintis, matyt, pabrėžiama ne tiek laiko seka, kiek 
tai, kad Achilas mirė už jau mirusį bičiulį arba mirė kaip ir 
pastarasis. Apskritai Achilą sunku sugretinti su Alkestide 
ar Orféju — tikras jo veiksmų moryvas buvo kerštas ir šlovės 
troškimas, o ne pasiaukojimas dėl mylimojo. (Toliau, 208d, 
Alkestidés ir Achilo pavyzdžius naujame kontekste minės 
Diotima.) Tą parį „Iliados“ pasakojimą Sokratas aptaria savo 
gynimosi prakalboje (Apol. 28c-d). Jo interpretacija, galima 
sakyti, yra diametraliai priešinga Faidro dėstymui. Philotimia 
Sokrato svarstyme iš viso nutylima, o aischron samprata esmin- 
gai pakeičiama. Į priekaista, „ar tau negėda (aischynei), Sokratai, 
dirbus tokį darbą, už kurį tau yra pavojaus šiandie numirti?“ 
(A. Smetonos vert.), jis atsako, jog žmogui reikią paisyti tik 
vieno: ar jis elgiasi teisiai, ar neteisiai (poteron dikaia bė adika 
prattei — 28b). Pasirinkęs, kas atrodo geriausia, vyras turįs to 
laikytis, nors ir grėstų mirtis. „Anot Sokrato, Achilo motyvas 
buvo įvykdyti teisingą bausmę piktadariui“ (Stokes koment., 
in: Plato, Apology, Warminster: Aris & Phillips 1998, ad loc.). 
Jis ją ir įvykdė, tikrai žinodamas, kad tuo priartins savo mirtį. 
Analogiška esanti ir Sokrato padėtis. Primines, koks tvirtas 
buvęs mūšyje prie Poreidajos, jis tęsia: „o dabar, kai dievas 
man įsakė... gyventi filosofuojant, tirti save ir kitus, turėčiau 
mirties ar ko kito pabūgęs palikti rikiuotę?“ (28e-29a; vert. 
V. A.). Tad ir Sokratas nelyg Achilas pasirinko tai, kas geriausia, 
suprasdamas, kad tuo gali užsitraukti mirtį. Tikroji nešlovė 
(aischron) būtų neteisiai elgtis ir neklausyti geresnio už save 
— „Žmogaus ar dievo“ (29b), o ne būti pamatytam paliekant 
rikiuotę, kaip regisi Faidrui. Įdomu, kad šiame dialoge, taip . 
pat kaip „Apologijoje“, Platonas į vieną kalbą sudeda ir 
užuominą apie Poteidają (179a6-7), ir Achilo istoriją. 


180a1: Achilo ir Patroklio bendravimas „Iliadoje“ neturi atvirų 
homoerotinių bruožų. Pirmas jį taip interpretuoja Aischilas 

„Mirmidonuose“, Antra vertus, jau Ksenofontas neigė Achilą 
ir Patroklį buvus įsimylėjėlius (Symp. viii, 31). Faidro primesta 
diskusija tęsiasi ir šiandien, nors kaip vienintelį argumentą 
galima nurodyti tik pritemptai aiškinamą J/ xxiv, 130. (Zr. 
Clarke W. M., „Achilles and Patroclus in love“, Hermes 106, 
1978, p. 381—396; Barret D. S., „The friendship of Achilles 
and Patroclus“, Classical Bulletin 57, 1981, p. 87-93; Konstan 
D., Friendship in the classical world, Cambridge: University 
Press, 1997, p. 37—42 ir kt.) 


180a6—7: kaip sako Homeras, jis buvo daug jaunesnis — Il. xi, 
786-787 Menetijas sako Patrokliui: „Kilme už tave pranašesnis 
Achilas, / Nors tu vyresnis už jį, bet jėgos jo galingesnės“. 
Tad žodį „daug“ Faidras prideda sauvališkai. Apie Achilo grožį 
žr. Il. ii, 673-674. 


180b3: mylimasis atsidavęs — originale graik. veiksmažodis agapaö 
nusako tokį meilės jausmą, kuris vargiai turi ryškių seksualinių 
konotacijy ir labiau dera šeimos kontekstui (plg. Plat. Resp. 
330c; Doverio (Greek homosexuality, p. 50) aptarimas visai 
nepatenkinamas). Tad agapad, mylimojo jausmas, (čia, neturint 
tinkamo lietuviško žodžio, labiau dėl konteksto perteiktas kaip 
„atsiduoti ) yra kas kita, negu mylinčiojo erös, kuris daro my- 
lindjj dieviška būtybe (plg. b4 ir paaišk.). Vėliau, krikščio- 
niškoje vartosenoje, iš šio veiksmažodžio padarytas daiktavardis 
agapé taps specifiniu žodžiu pavadinti Dievo ir artimo meilei. 


180b4: mylintysis dieviškesnis už mylimąjį, nes jame dievas — 
plg.179a8 ir paaišk. Regis, tai Faidro kalbos kulminacija. 
Meilės santykis Faidrui atrodo griežtai asimetriškas, jis iš 
esmės ne jungia mylimąjį ir mylingjj į lygiųjų bendriją, bet sukuria 
tarp jų ypatingą distanciją: mylintysis vien savyje turimo Eroto 
dėka rampa daugiau negu žmogiška būtybe, kuriai mylimasis 

privalo aukotis tik todėl, kad yra jos „mylimas“. Meilė my- 
limajam turėtų rūpėti ne kaip asmenų santykis, o kaip gėrybių 
šaltinis (panaši mintis išsakoma „Faidro“ dialoge Lisijo kalboje — 
231a-234c; vėliau, 252d-253c, Sokratas apgręžia situaciją, 
„dievo“ ir „stabo“ vaidmenį skirdamas mylimajam). 


180b5: dievai pagerbė Achilą labiau už Alkestidę — jau Bury (p. 
xxv) atkreipė dėmesį į nelogiškumą: kadangi Achilas jaunesnis 
už Patroklį, tai jis esąs mylimasis, o ne mylintysis; tuo tarpu 
Alkestidé jaunesnė už Admeta [ir dar moteris! — V. A.], bet 
traktuojama kaip mylinčioji. Rowe (paaisk. 179b5) mano, kad 
Alkestidé laikoma „mylinčiąja“, kadangi paaukojo savo gyvybę 
dėl vyro. Taigi šiuo atveju turėtume ne pavyzdį, bet išvadą iš 
bendrojo principo (tik mylintys — oi erdntes— miršta dėl kitų, 
vadinasi, jei Alkestide mirė vietoj savo vyro, ji jautė jam erös, 
mylinčiojo — erastés — jausmą). Vis dėlto šis painus samprotavi- 
mas irgi neapsigintų nuo reiklaus logiko. Aukščiau, 179c1, Faid- 
ras teigia, kad erös dėka Alkestide pralenkė Admeto tėvus savo 
philia. Kadangi philia kaip priešprieša erös paprastai įvardijamas 
mylimojo jausmas (plg. 182c5), galima spėti, kad Alkestide, 
nors ir erös paveikta, įgijo tik mylimajam derančią philia. 


180c2: būta kitų kalbų — pagal Luco Brissono schemą (p. 248), 
tarp Faidro ir Pausanijo turėjo būti dar keturi svečiai. Pausa- 
nijas, apsčiai atsiliepdamas Faidrui, kalba taip, tarsi tarp jo ir 
pastarojo kitų kalbėtojų nebūtų buvę. 


Atėnietis Pausanijas kalba kaip sofistinės apšvietos žmogus. 
Jo polinkyje apibrėžimams bei atribojimams gal atsispindi 
Prodiko Kėjiečio domėjimasis tikslia sinonimikos vartosena. 
Grakšti dangiškosios ir vulgariosios (liaudiškosios) meilės 
perskyra kalbos pradžioje laikui bėgant tapo labai populiari ir 
atitrūko nuo savo konteksto. Ksenofonto „Puotoje“ (viii, 9— 

11) ši perskyra (su tam tikra abejone: „Ar yra viena Afroditė, 
ar dvi... nežinau“, viii, 9) dedama į Sokrato lūpas. Pasak jo, 
esama dvejopo kulto, ir „Liaudiškoji [Afroditė] mus daro kūnų 
mylétojais, o Dangiškoji — sielų, bičiulystės (philia) ir gražių 
darbų“ (viii, 10). Apulėjus dviejų Venerų įvaizdį vadina tiesiog 
„prakilniu ir dievišku Platono mokymu“ (Apol. 12). O jo 
amžininkas romėnas eruditas Aulas Gelijus (g. apie 125-128 
po Kr.) pasakoja studijų metais taip susižavėjęs Pausanijo 
prakalba, kad mokėjęs ją (bent jos pradžią) atmintinai. Jo 
mokytojas, filosofas Kalvisijus Tauras, atkreipė „retoriuko“ 
(tu, rhetorisce) dėmesį į Platono stilių ir ritmą, kurio šis nerasiąs 
retorių knygose, bet priminė, kad filosofijos atžvilgiu tai 
antrinis dalykas. „Reikią įsiskverbti į Platono minties gelmes 
ir pajusti pačių dalykų svorį ir orumą, o ne būti išblaškytam 
dėstymo mielumo ir stiliaus žavesio. Šis Tauro pamokymas 
apie Platono kalbėseną ne tik neprislėgė manęs, bet paakino 
graikiško stiliaus grakštumą perteikti lotyniškai; kaip maži ir 
menki gyvuliukai linkę pamėgdžioti visa, ką girdi ar mato, 
taip ir aš ryžausi tai, kuo gėrėjausi Platono stiliuje, ne nurungti, 
o tarsi šešėliu atvaizduoti“ (Noctes Atticae xvii, 20). 


180d5-e: esama dviejų Afrodičių — Atėnuose iš tiesų garbinta ir 
Dangiškoji, ir Liaudiškoji Afroditė, Atėnų „Dangiškosios“ Af- 
roditės šventovėje, pasak II a. po Kr. graiko keliautojo Pau- 
sanijo, stovėjusi marmurinė Feidijo skulptūra (i, 14. 7). tačiau 
kultiniai kreipiniai owranios ir pandémos vargu ar buvo spe- 
cifiniai šios vaisingumo bei lytiškumo deivės įvardijimai. Taip 
kreiptasi ir į kitus dievus (pvz., į Artemidę ouranios — Eur. 
Hipp. 59). Pandėmos („visos liaudies“) titulas Afroditei buvo 
teikiamas kaip visų Atėnų piliečių (o ne atskirų šeimų ar demy) 
globėjai. Minėrasis Pausanijas sako, jog pastarosios garbinimas 
buvęs įvestas Tesėjo, kai šis visus arėniečius iš kaimų gyven- 
viečių sutelkes į vieną miestą (i, 22. 3). Šis įvardijimas reiškė 

„dievybės, vadovaujančios bet kurios rūšies sąjungai, galią“ 
(OCD). Tad abiejų titulų interpretacija religinėje atėniečių tra- 
dicijoje atramos neturi. Pausanijas, konstruodamas savo teo- 
logiją, naudojasi dviem skirtingais Afroditės kilmės aprašymais. 
Anot Hesiodo ( Theog. 188-206), deivė gimusi iš Krono nukirs- 
tų Urano genitalijų, nukritusių jūron, antra vertus, Homeras 
teigia Afroditę buvus Dzeuso ir Dionės dukterį (//. v, 370- 
417). Vis dėlto graikų autoriai, Afroditę vadindami „Uranija“, 
gali laikyti ją ne Urano, o Dzeuso dukterimi (Eur. fr. 781, 
15-17); Derveno papiruse Afroditė Uranija ir Dzeusas laiko- 
mi dviem tos pat dievybės vardais (col. xxi, 6ss; plg. papiruso 
poemos rekonstrukciją West, The Orphic Poems, p. 115, 
eil. 32-33). 


180e5: pats savaime joks veiksmas nėra nei gražus, nei gėdingas — 
Pausanijas savaip patikslina Faidro kalbą, atskirdamas patį veiks- 
mą (praxis) ir būdą, kuriuo šis atliekamas. Niekas savaime 
nėra gedinga (aischron) ar gražu (kalon), viską lemia atlikimo 
(prattomenon) būdas. Jo išvardytus pavyzdžius (gerti, giedoti, 
šnekėtis), kaip ir „Faidre“ (258d) Sokrato analogiškai vertinamą 
kalbų rašymą, iš tiesų reikia pripažinti, stoiškai sakant, adia- 
phora (t.y. morališkai savaime bereikšmiu dalyku). Nors Pau- 
sanijas teiginį, kad veiksmo vertė priklauso nuo veiksmo būdo, 
pateikdamas kaip galiojantį visais atvejais priartėja prie sofistų 
reliatyvizmo, svarbiau pastebėti, jog šis teiginys jam leidžia atsi- 
palaiduoti nuo archajiško tikrosios gėrybės aprašymo philo- 
timia, aischron bei thauma kategorijomis ir pereiti prie filoso- 
finio ugdymo, kaip „gražaus būdo“ mylėti. 


181b4; sielą — „Siela šiame kontekste didžiąja dalimi atstovauja 
tam, ką mes turėtume pavadinti ‘moraliniu’ asmens atžvilgiu, 
kurį įprastame graikų kontekste sudaro pripažintų dorybių 
buvimas arba nebuvimas“ (Rowe). 

181d1-2: protą įgyti... bemaž sutampa su pirmąja barzda - Kad 
jaunuoliai žaviausi, kai pradeda augti barzda (apie keturiolikos 
metų), Sokratas tvirtina „Protagore“ (309b), remdamasis Ho- 
meru (Il. xxiv, 348). Protas antikiniame pasaulyje buvo lai- 
komas amžiaus funkcija. 


181d4: pasirengę likti su juo visam gyvenimui — matyt, Pausanijas 
nori pasigirti savo santykiais su Agatonu. 


18222: nemyleti laisvų moterų — galbūt turimas galvoje Solono 
įstatymas, draudžiantis laisva moterimi naudotis kaip prostitute 
(Plut. Sol. 23, 1), arba griežtos bausmės vyrams, pagautiems 
svetimaujant. 


182a3: tenkinti mylinčiuosius — gr. ž. charizesthai, pažodžiui 
reiškiantis „suteikti kam nors charis („kažką, kas džiugina“), 
įtikti“, vartojamas kaip lytinio patenkinimo eufemizmas (plg. 
217a4, kur verčiama „pamaloninti“). Charis platesne prasme 
apima dvi idėjas — „malonės“, kurią vienas suteikia kitam, ir 
„dėkingumo“, kurį rodo tas, kuris malonę gauna. Tad charis 
pavaldi dovanos kaip tam tikrų mainų, būdingų gėdos / garbės 
kultūrai, logikai. Charizesthai sinonimas — 184d6 hypourgein 
(„suteikti paslaugą“). 


18238: požiūrį — gr. žodis Cia yra nomos, paprastai reiškiantis 
„įstatymą“, tačiau iš tolesnio dėstymo matyti, kad Pausanijas 
turi galvoje ne tiek formalią teisę, kiek papročius bei visuome- 
nės pažiūras (tad nomos Čia verčiama ir „paprotys“, ir „taisyklė“). 
Dėmesys nomos, besikeičiančiam pagal vietoves ir žmones, 
atitinka sofistų apšvietos tendenciją, nors jau Pindaras minėjo, 
kad „įvairių [kraštų] įvairūs įstatymai“ ir kiekvienam geriausias 
~ savas (fr. 215 Puech). Verta pastebėti, kad Pausanijas, kitaip 
negu Faidras, nesvarsto mitologinių meilės pavyzdžių; jis 

remiasi konkrečia įvairių kraštų praktika ir mėgina atskleisti 
kultūrinį skirtumų pagrindą (tai kai kuriems komentatoriams 
leidžia kalbėti apie Pausaniją kaip „puikų sociologą“ — pvz. 
Bonelli, p. 26). Su pateriškų Faidro personažų vaizduosena 
itin kontrastuoja gyvas Pausanijo pasakojimas apie įsimylėjėlių 
elgseną (183). 


182b1: Spartoje — kai kurie leidėjai ir vertėjai „Spartoje“ (kai en 
Lakedaimoni) praleidžia arba įterpia tarp Elidės ir Bojotijos, 
argumentuodami tuo, kad ir spartiečiai nebuvę „iškalbos 
mokovai“. Tačiau Ksenofontas (Lac. 1, 12-14) liudija, kad 
Spartos papročiai buvę sudėtingi, nes spartieciai skyrė priimtiną 
(morališkai ugdančią) ir nepriimtiną paiderastija; ten pat Kse- 
nofontas irgi priešina, viena vertus, Spartos, antra vertus, Elidės 
bei Bojotijos praktikas. 


182b5: jtikinéti jaunuolius — įtikinimo menas nuo senų laikų 
Graikuose buvo siejamas ne tik su valstybės tvarkymu, bet ir 
su meile (plg. Pind. fr. 123, 10). Įtikinimo deivė Peitonė, 
suteikianti saldumo kalbétojo žodžiams, drauge su Aistra 
(Pothos) ir Geismu (Himeros) buvo Afroditės palydoje. 


182b5-7: Jonijoje ir daugelyje kitų negraikų valdomų kraštų — 
„Puotos“ veiksmo metu (416 m.) Jonija buvo laisva. Persijai 
ji atiteko 387/6. Šis anachronizmas (kaip galbūt ir 193a2—3) 
leidžia nustatyti dialogo parašymo terminus post quem. 


182c4—5: Aristogeitono meilė ir... Harmodijo prielankumas - 514 m. 
per Panacénajy šventę Harmodijas ir Aristogeitonas nužudė 
Hiparchą, Atėnų tirano Hipijo brolį, ir žuvo patys (Herod. v, 
55-57; Thucyd. vi, 54-59; Arist. Ath. pol. 18). Pasikėsinimo 
motyvai iš tiesų buvo asmeniški: Hiparchas mėgino suvilioti 
Aristogeitono mylimąjį Harmodija. Vis dėlto atėniečiai juos 

laikė valstybės išvaduotojais iš tiranijos, kaip skelbė ir jų 
garbei sudėtas populiarus skolijas (puotos daina): „Suspausiu 
slėprą tarp mirtų kalaviją / Kaip Harmodijas su Aristogeitonu, 
/ Tiranai kris, ir bus / Atėnai amžinai / Laisvi, tik teisei jie ver- 
gaus“ (AŽ, p. 461). (Plačiau apie Harmodiją ir Aristogeitoną 
atėniečių savimonėje: Monoson, Sara, Plato’s Democratic En- 
tanglements: Athenian Politics and Practice of Philosophy, 
Princeton: Princeton University Press, 2000, p. 37-50.) 


Pausanijas griežtai skiria „mylinčiajam“ ir „mylimajam“ de- 
rančius asimetriškus jausmus: ho gar Aristogeitonos eros kai he 
Harmodiou philia; erastės yra įkvėptas erūs, tuo tarpu „mylima- 
jam“ dera į tai atsiliepti philia. 


183e1: myli nepastovų daiktą - vėliau apie kūno nuolatinį kitimą 
ir sielos pastovumą kalbės Sokratas. 


183e4: jis nuplasnoja kitur — aliuzija į IL ii, 71: „pasakė ir nup- 
lasnojo / Sapnas, pakėlęs sparnus“ (A. Dambrausko vert.). 


184c-e: meilę perskyręs į Dangiškąją ir Liaudiškąją bei atmetes 
pastarąją, Pausanijas į teisingos meilės aprašą subtiliai įveda 
naują dichotomiją: vergo / pono. Tokiu būdu jis mėgina savo- 
tiška dialektika įveikti Faidro išsakytą santykio tarp mylimojo 
ir jsimylejelio asimetrija (180b4). Kaip taikliai pastebi Songe- 
Moeller, 1988, p. 36 (bibl. 180c-185c), Pausanijas susiduria 
su esminiu Atėnų vyriškosios erotikos paradoksu: jos kodek- 
sas konstruojamas pagal dichotominj (laisvo bei aktyvaus vyro 
ir pavaldžios bei pasyvios moters/žmonos) heteroseksualyjj 
modelį. Taip dviejų laisvų piliečių (arba bent visateisio piliečio 
ir būsimo piliečio) santykis įgauna neįprastą pavidalą: mylin- 
tysis tampa aktyviu ir laisvu vergu, idant laimėtų mylimąjį — 
pasyvų, bet laisvą poną. Tačiau ši paiderastijos taisyklė (0705) 

filosofijos srityje apverčiama ir vaidmenys susikeičia — ponas 
čia yra mylintysis, o vergas — mylimasis jaunuolis (184d1), 
savanoriškai vergaujantis dėl „dorybės“. Šitaip sukuriama 
formali vaidmenų simetrija (ir vienas, ir kitas santykio narys 
yra tuo pat metu ir vergas, ir ponas), vis dėlto nepanaikinanti 
pono-vergo priklausomybės nei meilėje, nei filosofijoje. Šią prik- 
lausomybę kuria faktas, kad kiekviena pusė turi tai, ko stokoja 
kita, o kas „turima“, yra pavaldu mainų logikai. Ir įsimylėjėlio 
išmintis, ir jaunuolio žavesys, prielankumas bei atsidavimas 
(vargu ar galima abejoti, kad Pausanijo erastas iš bendravimo 
su mylimuoju tikisi daugiau, negu paprasto fiziologinio pasi- 
tenkinimo) paverčiami vienas kitu įvertinamais, vienas kito at- 
Zvilgiu pasveriamais ir mainais perduodamais daiktais. „Pau- 
saniškojo“ meilės modelio nesėkmę pamatysime Alkibiado 
pasakojime apie savo bendravimą su Sokratu: mainai, kuriuos 
Pausanijas taip giria, tarp Sokrato ir Alkibiado neįvyksta ir 
negalima tikėtis, kad galėtų kada įvykti (219a). 


185c5: Pausanijui padarius pauzę — graik. Pausaniou de pau- 
samenou; tokie „sąskambiu ir simetrija“ (Dover) pasižymintys 
pasakymai turėjo techninį apibūdinimą Aisa legein („kalbėti 
lygiais [vienetais]“, t. y. tokio pat ilgio, skaičiaus bei vienodo 
skambesio skiemenimis), kurį ir pavartoja Aristodemas. Ko- 
mentatoriai (Rowe, Gill) čia įžiūri Pausanijo kalbos pašiepimą, 
nors tokių ekstravagantiškų figūrų joje ir nėra. Tiesą sakant, 
šis sąmojis nėra labai originalus — jis ataidi iš tolesnio (185d) 
Aristofano ir Eriksimacho intermezzo, kuriame pašnekovai 
smaginte smaginasi vartodami šaknies paus- vedinius (šiame 
vertime: „sustabdyti“, „liautis“). 


18507: užpuolė žagsulys — Aristofano žagsulys, bene garsiausias 
žagsulys literatūros istorijoje, daro komediografą patį panašų 
į komedijos personažą. Tačiau jis turi ir kompozicinę reikšmę: 

uždelsdamas Aristofano kalbą išryškina jos svarbą ir perskiria 
kalbėtojus į dvi grupes (Pausanijas bei Eriksimachas po labai 
bendrų Faidro samprotavimų nurodo esant gerą ir blogą meilę; 
Aristofanas, Agatonas bei Sokratas — ne). 


185e: ciauduliu raminti žagsėjimą patariama Hipokrato „Afo- 
rizmuose“ (6, 13). 


Ko verta Eriksimacho prakalba, tyrinėtojai nesuraria: vieni 
(pvz. Allen, p. 27, n. 45; Zanatta, p. 149) pritaria Edelsteino 
pastangoms pompastiškąjį gydytoją pristatyti kaip orų ir net 
labai svarbų dialogo veikėją. Kiti Eriksimachą tiesiog vadina 
komiška, pajuokiama figūra (Rutherford, p. 186; Nehamas, 
p. 307). Šios diskusijos kontekste į akis krenta iškalbinga deralė: 
nemažoje monografijoje (Cordes, Peter, Jatros. Das bild des Arz- 
tes in der griechischen Literatur von Homer bis Aristoteles, Stut- 
tgart: Franz Steiner Verlag (Palingenesia 39), 1994), skirtoje 
gydytojo paveikslui senojoje graikų literatūroje, Eriksimachas 
visai nepaminétas. Vaisingiausia šioje diskusijoje galėtų būti 
pozicija, atmetanti prievolę rinktis „arba-arba“. Ironiška Erik- 
simacho vaizduosena verčia susimąstyti, žinant, kaip rimtai 
Platonas traktavo gydytojus ir gydymo meistryste (plg. Phaedr. 
270b-d), o jo kalbos motyvai turi reikšmę tolesnei pokal- 
bio plėtotei. 


186a-bl: Faidras citavo Hesiodą ir Parmenidą, kalbančius apie 
Eroto kosminį vaidmenį, tačiau tuo norėjo tik pagrįsti dievo 
senumą. Eriksimachas pabrėžia, kad Eroto negalima suprasti 
tik kaip žmogiškąjį individą valdančio lytinio geismo — 
pastarasis tėra atskiras vienijančios galios atvejis. 


186b4: kūnų prigimtyje — Pausanijas nuolat kalbėjo apie nomos — 
žmonių institucijas; Eriksimachas kalbės apie nomos priešybę 

— Physis („prigimtį“). Pasak Sokrato amžininko įžymaus gydy- 
tojo Hipokrato, kūno prigimtį galima perprasti tik suvokus 
visumos prigimtį (Phaedr. 270c). 


186b5-6: žr. paaišk. 174a10. 


186d7: šaltis ir šiluma... Eriksimacho minimos priešybės randamos 
pitagorininkams artimo mediko Alkmajono (VI-V a.) mokyme 
(24A3; B4 DK). Nuo tiksliai apibrėžtų pitagoriškųjų priešybių 
jos skiriasi, kaip taikliai pastebėjo Aristotelis (Mer. A5, 986a34), 
atsitiktiniu parinkimu (plg. „gera-bloga“ supriešinimą (c) šalia 
(d7) „saldu-kartu“ ir t. t. šioje kalboje su Alkmajono 24A3.20 
DK). Ligą, pasak Alkmajono sukelia vienos iš priešybių domi- 
navimas (monarchia), o sveikatą palaiko jų pusiausvyra (iso- 
nomia). Visas medicinos aptarimas prisotintas aliuzijų į Em- 
pedoklio filosofiją (meilė [philia] ir nesantaika [neikos] kaip 
pagrindinės kosmoso galios) ir tuolaikinę gydymo teoriją. Glaus- 
tas Eriksimacho dėstymas palieka tiek neaiškumų (kaip siejasi 
prisipildymas ir ištuštėjimas su gražiu ir gėdingu Erotu? koks 
ryšys tarp minėtų procesų arba gebėjimo suteikti bei pašalinti 
Erota su gebėjimu sukelti priešybių tarpusavio meilę? ir t. t), 
kad jo samprotavimai palieka ne tiek nuoseklios teorijos, kiek 
jos parodijos įspūdį. 


186e2: Asklepijas, pasak Hesiodo (fr. 51), buvęs Apolono sūnus, 
gydymo meno kūrėjas; kai kurios senos graikų medikų giminės 
tvirtino kilusios iš Asklepijo vaikų. „Faidro“ dialoge (270c) 
kaip „vienas iš Asklepiadų“ paminėtas tikras Asklepijo pa- 
likuonis vyriškąja linija - Hipokratas. Nuo tikrųjų Asklepiadų 
reikia skirti gydytojus, vadinusius save Asklepijo palikuonimis 
bendra prasme — kaip medicinos dievo globotinius. Šia prasme 
tokiu pasivadina ir Eriksimachas (Jouanna, Jacques, Hippok- 
rate, Paris: Librairie Arteme Fayard, 1992, p. 22-23). 

186e3: kaip teigia tieji poetai — anot komentatorių, Eriksimachas 
turi galvoje Homerą ir Hesiodą, kurie prilyginami čia pat 
esantiems Aristofanui su Agatonu. 


187a1: gimnastika ir žemdirbystė- ir viena, ir kita gali būti susieta 
su medicina: gimnastika — kaip būdas palaikyti žmogaus svei- 
kata (beje, Platonas „Valstybės“ iii knygoje (406a—c) pašiepia 
gimnastikos mokytoją Herodiką: „apsirgęs jis gydėsi gimnas- 
tika; iš pradžių taip kankino patį save, o paskui ir daugelį kitų 
žmonių“), o žemdirbystė — kaip būdas palaikyti augmeny 
sveikatą (plg. Brisson; Reale, Eros, p. 87). Sunkiau pasakyti, 
kodėl šių sričių valdovu laikomas Erotas. Eriksimachas turbūt 
atsižvelgia į nuolatinę kaitą, būdingą ir gimnastikai (judesių), 
ir žemės darbams (metų laikų), jos harmonijai palaikyti ir 
reikia Eroto. Mediciną, gimnastiką ir žemdirbystę Placonas 
sieja „Įstatymų“ x knygoje (889d). 


187a4-8: Herakleito posakyje (B51 DK), sprendžiant iš kitų 
šaltinių, nenurodoma, kas gi #siskirdamas susieina (plačiau apie 
fragmenta žr. Manto Adomėno komentarą: Hérakleitas, Frag- 
mentai, Vilnius: Aidai, 1995, p. 174-178); „Puotoje“ fragmen- 
to subjektas yra „vienis“ (zo hen), o „Sofiste“ (242e) panašiame 
kontekste (kalbant apie vienio ir daugio santykį tame, kas yra) 
minima „esamybė“ (zo on). Netikslu sakyti, kaip kartais mėgsta 
komentatoriai, kad Eriksimachas visai nesuvokiąs Herakleito 
minties (pvz. Gill). Atrodo, kad Eriksimachui aiški bent pag- 
rindinė Herakleito intencija: vienis nepašalina skirtybes, negana 
to, pati skirtybė yra vienio konstituojantis pradas. Kaip tik to 
Eriksimachas ir negali priimti: „Surarimas (homologia) negali 
kilti iš skirtingų pradų, kol jie tebesiskiria". Prieštaraujančių 
pradų sutaikyma filosofuojantis gydytojas supranta tik kaip 
jų suvienodinimą, kitaip sakant, pašalinimą, (Beje, Eriksimacho 
kritikoje vartojamas ž. homologia randamas ir tikslesniame 

Herakleito citatos variante, t.y. vietoj „susieina“ randame 
„sutaria“; verta pastebėti ir žodžių Zaisma alogia [18737] — 
homologia.) 


187d5: vėl susiduriame su ta pačia taisykle — t. y. ta, kurią aptaria 
Pausanijas 186b-c. 


187d7-8: Dangiškoji Mūza (Uranija) ir Polihimnija (Daugia- 
giesmė) minimos Hesiodo „Teogonijoje“ (75-79), tačiau jų 
specifinės funkcijos ten nenurodomos. Su Afrodite Pandėmos 
mūzą Polihimnija galima susieti nebent priešdėliu poly- 
(„daug“; galbūt Eriksimachas šį vardą supranta kaip „Daugeliui 
giedanti“?). Eriksimachas nuosaikesnis negu Pausanijas — 
pastarasis visai atmetė „liaudiškąją“ meilę, tuo tarpu gydytojas 
Polihimnijos Erota siūlo „taikyti“ („geras medicininis termi- 
nas“, sako Rowe) „atsargiai“. Rowe Uranijos ir Polihimnijos 
supriešinime įžiūri netiesioginę Aristofano (jo, komedijų rašy- 
tojo, mūza turėtų būti Polihimnija) kritiką. 


188a7-8: įžžlusis Erotas — „įžūlumo“ (hybris) tema šiame dialoge 
iškyla nebe pirmą kartą. Įžanginėje dalyje (175e7) Agatonas 
Sokratą dar juokais vadina Aybristés. Pausanijas tvirtai pareiškia, 
kad Dangiškoji Afroditė neturi nieko bendra su „įžūlumu“ 
(181c4). Eriksimachas tiesiai prabyla apie „įžūlųjį“ Eroca. Ką 
reiškė graikui būti „įžūliam“? (Nereikia nė sakyti, kad hybris 
vertimas šiuo žodžiu, kaip ir daugeliu kitų atvejų, yra sąlygiš- 
kas.) Šiandienė diskusija Aybris klausimu siūlo kelis atsakymus, 
kurie nebūtinai vienas su kitu nesuderinami. 1. Hybris iš esmės 
pasireiškia tyčiniais įžeidžiais veiksmais, kurie skirti kam nors 
užtraukti gėdą arba nuplėšti garbę. 2. Hybris nebūtinai turi bū- 
ti susijęs su negarbės užtraukimu konkrečiam nukentėjusiam; 
jo esmė — nevaldomas mėgavimasis savo energijos petekliumi. 
3. Galų gale pabrėžiama perdėtos savikliovos arba pasipūtimo 

nuostata, neleidžianti pripažinti žmogaus būvio ribų ir ne- 
saugumo (žr. diskusijos analizę: Cairns, Douglas L., „Hybris, 
dishonour, and thinking big“, Journal of Hellenic Studies 116, 
1996, p. 1-32; hybris „Puotoje“ aptartas: Gagarin, 1977: bibl. 
214a-222a; Fisher, N. R. E. Hybris: A study in the values of ho- 
nor and shame in Ancient Greece, Warminster: Aris & Phillips, 
1992, p. 458-466). Skaitant, kaip Alkibiadas kaltina Sokratą 
esant Aybristés (215b7; plg. 22228), reikia prisiminti Eriksima- 
cho žodžius apie „viso Eroto“ nelygstamą galią (188d). Sok- 
ratas, kaip tikras Eroto įkūnijimas, turi savo „įžūliąją“ pusę. 


188c2-3: Eroto saugojimas ir gydymas — saugoti reikia darnųjį 


evt se 


188c7: Eroto vetkiamuosius — kitas teksto variantas — Erotus. 


189a: Aristofanas nėra toks klusnus pacientas kaip Faidras. 
Perimdamas žodį, jis parodijuoja ankstesnės kalbos turinį ir for- 
mą. Nesunku įsivaizduoti, kaip Eriksimachui kalbant Aris- 
tofanas skleidžia įvairiausius komiškus garsus. Avlonitis (18— 
19) gan įtikinamai Aristofano fiziologinius veiksmus interp- 
retuoja kaip gydytojo prakalbos išjuoką: Eriksimachui kalbant 
apie gydymo meną Aristofanas stengiasi sulaikyti kvėpavimą 
(prisipildymą ir ištušėjimą), prabilus apie muzikos ir gamtos rit- 
mus ima prasčiokiškai gargaliuoti vandenį, pagaliau įsišnekėjus 
apie pranašavimą, kuriantį dievų ir žmonių ryšį, griausmingai 
nusičiaudi, tuo duodamas pranašingą ženklą (Aristofano 
„Paukščiuose“ 720 čiaudulys vadinamas „paukščiu“ — manti- 
niu, pranašingu, ženklu). 


189b: Eriksimachas laiko Aristofaną juokdariu, nepastebedamas 
(arba dėdamasis, kad nepastebi), jog yra i$juoktas. Aristofanas 
užsimena apie savo Müz4, taip ir nepaaiškindamas, kokią — 

Uraniją ar Polihimniją. Eriksimachas pasivadina komediografo 
„prižiūrėtoju“ gal pagal analogiją su institucija, kuriai parei- 
gūnai, baigdami tarnybą, duodavo finansinę apyskaita. 


189c5—6: žmonės, visai nesuvokiantys Eroto galybės, greičiausiai 
yra ir ankstesni kalbėtojai. Aristofano žodžiuose galima įžiūrėti 
aliuziją į Euripido „Hipolitą“ (535-540). 


189d1: jis... gydo — Eriksimachas (186b) aukštino dievo galią, 
tačiau drauge tvirtino, kad geras profesionalas (démiourgos) 
gali manipuliuoti Erotu pagal savo meistrystės dėsnius — jį 
„gydyti“ ir „saugoti“, o Aristofanas atmeta Eriksimacho preten- 
ziją, nes Erotas pats esąs gydytojas (datros). 


189d5: apie žmonių prigimtį — kitaip negu Pausanijas, kalbėjęs 
apie konvenciją (zomos), ir Eriksimachas, aiškinęs Eroto vaid- 
menį visa ko prigimtyje. 


189d8-e2: buvo trys žmonių lytys — šis Aristofano teiginys yra 
sulaukęs nemaža netiksliy interpretacijų. Reikia atkreipti dė- 
mes; į tai, kad susiskirstymas į ¢ris lytis buvo pirmapradis 
žmonių giminės bruožas; dabartiniu metu esančios tik dvi lytys. 
Išnykusių androginų reliktas yra ne koks vidinis žmogaus and- 
roginiškumas, bet potraukis kitai lyčiai. Tačiau androginiškas 
rutulys taip pagauna vaizduotę, kad kartais iš akių išleidžiama 
Aristofano sekamo mito visuma (panašiai yra atsitikę kad ir 
Carlui Jungui; žr. jo Psichologija ir religija, V.: Aidai, 1998, 
p. 58; plg. ir fantastines Sigmundo Freudo spėlionės — Anapus 
malonumo principo, V.: Vyturys, 1999, p. 117-119). Ciesorius 
Justinianas mini (Edictum Justiniani ad Menam patr., can. 
6=Denzinger-Schėnmetzer 407) origenininkų įsitikinimą, kad 
prisikėlusių žmonių kūnai bus rutulio pavidalo (sphaireidé... 
ta somata). Galbūt taip mėginta „graikiškai“ išsakyti Evan- 

gelijos mintį, kad „prisikėlę nei ves, nei tekės“ (Mr 22, 30). 


Smerkiamasis „androgino“ vardas buvo skiriamas išlepusiems, 
„sumoteriškėjusiems“ vyrams. 


189e5-6: visas pavidalas buvo apvalus — rutulio pavidalas rodo pil- 
natve, užbaigtumą (visapusė šio įvaizdžio aprartis: P. Sloterdijk, 
Sphären, Bd. I-III, Frankfurt a/M, 1998-1999; Aristofano 
prazmogiai: Bd. I, p. 212-214). Jau Parmenidas mini „dailiai 
apvalią“ Tiesą (B1, 29). Empedoklis mįslingai aprašo pirmapra- 
dj meilės valdomą rutulį, kuris, pasak liudijimo, esas tou kosmou 
idea („visatos pavidalas“ B29, 1DK). Tas rutulys iki Nesan- 
taikos užpuolimo neturėjo nei rankų, nei kojų, nei genitalijų 
(B 27; 298428 DK = 21, 22 Wright), tad jį atkuria ar jam 
prilygsta žmogus, pasiekęs dorybę filosofijos dėka (Wright, 
M. R., Empedocles: the extant fragments, New Haven/London: 
Yale University Press, 1981, p. 189, 256; žr. 27a DK = 98 Wright) 
ir pasižymintis pusiausvyra tarp pathos ir logos (žr. Plut. Princ. phil. 
777a; plg. išminčių Horacijaus Sat. 2.7.86: in se totus, teres 
atque rotundus); drauge Empedoklis mini dviveidžius monstrus, 
atsiradusius Meilei kovojant su Nesantaika (DK 61, 62= 52, 53 
Wright). Tokių motyvų mišinį Aristofano kalboje galima aiš- 
kinti kaip empedokliško išminčiaus karikatūrą (Wright, p. 256). 


visas pavidalas - gr. holon to eidos. 


19025: bet kuria kryptimi matyt, neapsigręždami, kai reikėdavo 
keisti kryptį. 


190b1-3: vyriškoji giminė kilusi iš Saulės... — graikų mitologijoje 
Saulė yra vyriška dievybė, Žemė — moteriška. Mėnulio (gr. 
selené; mot. g.) dvilytiškumas kyla iš jo tarpinės padėties tarp 
Saulės ir Žemės. 

190b7-8: Efialtas ir Otas buvo milžiniški žmonės, sukilę prieš 
dievus ir norėję užkopti į dangų, kraudami kalną ant kalno 
(Od. xi, 305-320; plg. Il. v, 385-391). 


19005: išnyktų iš žmonių gaunama pagarba — plg. Aristoph. Aves 
186, Plut. 1113-1115. 


190d: kiekvieng perpjausiu pusiau — žmogus pirmapradį vien- 
tisumą prarado ne dėl piktojo dievo veiksmų, bet dėl savo aro- 
gancijos; patį padalijimą atliko tradiciniai dievai: Dzeusas ir 
Apolonas. Galbūt čia esama slaptos polemikos su Empedokliu, 
kaip ir Pol. 270a (O'Brien, Denis, „L'Empedocle de Platon“, 
Revue des Etudes Grecques 110, 1997, p. 381-398; žr. p. 297). 
Žmogui lieka atviros dvi galimybės: dalytis toliau arba 
susijungti. 


190e1: džiovinimui pjauna šermukšnio uogas arba kiaušinius plauku 
— „šermukšniai“ gr. oa, „kiaušiniai“ — ða. Šitas sąskambis kai 
kuriems leidėjams be reikalo kelia įtarimą, kad žodžiai apie 
uogų pjaustymą esą glosa. Kalbama apie rugsėjo-spalio mėnesį 
renkamas apvalias uogas, 4-6 cm skersmens (Zanatta). „Pjaus- 
tyti kiaušinį plauku“, anot Plutarcho (Amator. 24; Moralia 
770b), buvo žinoma patarlė, vartojama nusakyti, kaip nesunku 
išskirti tai, kas, atrodytų, neiškiriama (pvz. įsimylėjėlius). 


190e8: ši vieta dabar vadinama bamba — Aristofanas komiškai 
pamėgdžioja primygrinį Eriksimacho preciziškumą (plg. 186e). 


191a-c: Aristofano mite išryškėja, kad primapradės erotikos 
negalima tapatinti su jos atžvilgiu antrine genitaline sueitimi. 
„Apsikabinimas“ (191a7) siekiant atkurti pirmykšrę vienybę 
gailestingos dievybės pakeičiamas lytiniu aktu, suteikiančių lai- 
kiną nusiraminimą. Tačiau ir po Dzeuso „pertvarkymo“ ge- 

nitalinis seksualumas neteikia galutinio pasitenkinimo, jis 
pridengia pirminę erotiką — siekį atkurti prarastąją visišką 
vienybę (192d). Žiūrint Aristofano akimis, Alkibiadas apka- 
bindamas Sokratą elgiasi kaip pirmapradės sferinės būtybės 
dalis, beviltiškai mėginanti suaugti su savo antrąja puse (219b7, 
nusakyta tais pat žodžiais kaip, ir 191a7). 


191d4: antroji žmogaus dalis - žmogus prilyginamas symbolon, 
daikteliui, sudétam iš dviejų dalių; tų dalių savininkai iš jų 
atpažįsta vienas kitą, tvarkydami asmeniškus, komercinius ar 
politinius reikalus. Žodis symbolon pavartotas Empedoklio 
fragmente (B 63DK) sakant, kad „perplėšta kūno narių pri- 
gimtis“ nelyg simbolis dalinai glūdi vyriškame kūne, dalinai — 
moteriškame. 


Iyg plekšnės — plekšnės abi akys yra vienoje galvos pusėje, tad 
ir pusiau perpjauta plekšnė turi visą „veidą“ (Stallbaum, Rowe). 
Perpjauta plekšnė minima Aristofano „Lisistrarėje“ (115 ir t.). 


192a-b: Michelis Foucault (Seksualumo istorija, V.: Vaga, 1999), 
atmetęs galimybę kalbėti apie žmogaus prigimtį, o socialinio 
gyvenimo formas interpretuodamas kaip galios diskursus, pa- 
siūlė kalbant apie senuosius laikus atsisakyti homoseksualumo 
sąvokos, kaip XIX a. konstrukto (pvz., žodis „homosexuality“ 
angliškai primąsyk pavartotas 1892). Įrakingų Foucault sekėjų 
pastangomis šiuolaikinėse graikų ir apskritai senovės pasaulio 
studijose įsigalėjo pažiūra, kad „senovės žmonės neklasifikavo 
seksualinio geismo arba elgsenos rūšių pagal asmenų, dalyvau- 
jančių lytiniame akte, lyties tapatumą ar skirtingumą; greičiau 
jie lytinius aktus vertindavo pagal laipsnį, kuriuo šie aktai pa- 
žeisdavo arba atitikdavo elgesio normas, laikytas deramomis 
individualiems seksualiniams veikėjams dėl jų lyties, amžiaus 
ar socialinio statuso" (David M. Halperin, OCD 720). Lytinė 

preferencija Foucault mokyklos faktiškai pripažįstama socia- 
linės praktikos išvestine, o kai kurių tyrinėtojų — tiesiog nees- 
miniu skonio diktuojamu pasirinkimu (pasak vieno ju — tokiu, 
kaip „gerti arbarą su pienu ar be jo“). Vis dėlto Aristofano 
kalba (tezės šalininkų nutylima, arba aptariama labai prabė- 
gomis) liudija, kad graikai aiškiai skyrė stabilią seksualinę 
orienraciją nuo fakultatyvios paiderastijos ir žinojo esant ne 
tik galimumą rinktis fiziologinio pasitenkinimo būdą, bet ir 
„įgimtą“ potraukį kitai arba tai pačiai lyčiai, Kritiškas iš esmės 
ideologinio pobūdžio Foucault teiginių persvarstymas veda 
prie išvados, jog „graikų homoseksualumas atrodo labai artimas 
mūsų kategorijai fundamentaliais būdais“ (Thorp, p. 61). 


192a7-8: politikai tikę vyrai — Aristofanas, ko gero, šaiposi. Jo 
komedijose (Nubes 1089-1090, 1093-1094; Eg. 875-880) 
sakoma tas pat. Antra vertus, šie juokai atspindi klasikinių Atė- 
nų elito praktiką. 


192b6-7: jei berniukų mylėtojas ar koks kitas žmogus — čia kal- 
bétojas nebesupaiso paties pabrėžto dėsnio, kad traukia pa- 
našumas (19246). 


192c: Kas esminga Aristofano meilės sampratai? Atsakymas nėra 
toks aiškus, kaip galėtų atrodyti iš jtaigaus pasakojimo. Pvz., 
pasak Doverio, kalbama apie subjektyvią meilę, kai „C ne- 
supranta, kodėl A preferuoja B ir kad A preferencijos nepaju- 
dina stipraus geismo verto D prieinamumas“ (Dover, „Aristo- 
phanes speech“, in: Collected papers, vol. II, p. 112-113), nes 
A geidžia B ne dėl savybių, kurios galėtų C irgi priversti geisti 
B (p. 114). Tokia samprata esanti svetima Faidrui, Pausanijui 
ir Agatonui, nes erotinis jausmas jiems — atsakas į grožį. Tuo 
tarpu Rowe, remdamasis 192e9-10, aristofanišką meilę sup- 
ranta kaip „artimesnę nesqmoningam biologiniam procesui“. 

Atrodo, kad iš tikro Aristofanui ne itin rūpi „subjektyvūs“ 
jausmai vienas kitam, juo labiau jam svetima „biologinė“ meilės 
interpetacija. Pirmykštė visuma yra daugiau, negu dviejų 
individų suma, nesvarbu, ar juos jungtų lytinis santykis, ar emo- 
cinis ryšys. „Jų siela nori ko kita, ko nepajėgia pasakyti, tik 
pranašiškai (manteutai) nujaučia šį savo norą ir mjslingai (ainit- 
tetai) apie jį byloja“ (d1—2). Ši Aristofano pastaba atkreipia 
mūsų dėmesį į esminį dalyką: tai ne padalytieji kūnai, verž- 
damiesi vienas prie kiro, mėgina atkurti prarastąją vienybę, tą 
nepilnumą atpažįsta siela, nors, ko ji iš tikro trokšta, jai pačiai 
lieka paslaptis. Pražmogio mitas ir yra sielos „mįslingas bylo- 
jimas“, kurį praskaidrinti gali tik tolesnis Sokrato pasakojimas. 
Tyrinėtojai, manantys, kad Platonas turėjęs ypatingą neraSyrq 
mokymą, pražmogio mita labai sureikšmina. Jame pridengtu 
būdu esanti išdėstyta Vienio (ben) ir „neapibrėžtosios diados“ 
(aoristos dyas) — svarbiausių Platono ezoterinio mokymo prin- 
cipų — dialektika (plg. Hösle, V., Warheit und Geschichte. 
Studien zur Struktur der Philosophiegeschichte unter paradigma- 
tischer Analyse der Entwicklung von Parmenides bis Platon, 
Stuttgart/Bad Cannstatt, 1984, p. 554—562; Reale, G., Eros, 
p. 98-115). 


192d: Hefaistas... paklausty — Homeras pasakoja, kad Hefaistas 
savo neištikimai žmonai Afroditei ir jos mylimajam Arėjui 
paspendė spąstus paties pasidarytu tinklu. Jiedviem lovoje su- 
migus tinklas užkrito taip, kad šiedu „nei pajuder negalėjo 
nei vienas, nei atsikelti“ (Od. viii, 266-366; šią istoriją mini 
Agatonas 196d). Čia nagingojo kalvystės dievo pasiūlymas 
siekia toliau: iš dviejų būtybių suręsti vieną. 


192e1-2 if dviejų pasidarysite vienas — šią vieta cituoja Aristotelis 
„Politikoje“ ii, 4, 1262b 12-13: „taip samproraudamas apie 


meilę kalbėjo, kaip žinome, ir Aristofanas — kad jsimyléjusieji 

dėl stipraus prisirišimo trokšta visiškai susilieti ir iš dviejų tapti 
vienu“ (M. Strockio vert.). Lietuviškame vertime išnyko kon- 
kretus dialogo įvardijimas (plg. paaišk. apie antraštę) — vietoj 
»Samprotaudamas apie meilę“ tiksliau būtų rašyti „prakalbose 
apie meilę“ (en tois erötikois logoi). Plg. Glaukono prašymą 
dialogo pradžioje (172b2), kad Apolodoras papasakoty, 
„kokios ten buvo kalbos apie meilę“ (peri ton erörikön login). 


19322—3: išskirstė mus kaip spartiečiai arkadiečius — 385 m. spat- 
tiečiai, bausdami už proatėnišką nusistatymą, išgriovė Man- 
tinėjos miestą (iš jo kilusi ir išmintingoji Diotima — 201d) ir 
jo gyventojus išskirstė į keturias gyvenvietes. Dauguma ko- 
mentatoriy mano, kad Aristofanas mini šį atsitikimą. Tai būtų 
anachronizmas, nes ne tik kad kalbamasi 416 m., bet ir pats 
kalbėtojas mirė merai prieš įvykį — 386. Tad „Puoros“ parašymo 
terminus post quem būtų 385 m. Tačiau galimas daiktas, kad 
kalbama apie Pirmąjį Mantinėjos mūšį 418, kuriame galėjęs 
dalyvauti ir Aristofanas. 


193a3—6: stelose pavaizduoti žmonės — pasak Brissono, turima 
galvoje egiptietiškos stelos. 


193el: Zkusieji, tiksliau, du paskutinieji — Aristodemui, įsitai- 
siusiam prie Eriksimacho, niekas taip ir nepasiūlė kalbėti, 


19425: pakereti — plačiau apie Sokrato kerus žr. „Menoną“ 80a-b. 


194b-c: Agatono ir Sokrato replikos primena fragmentą iš Sokra- 
to pokalbio su Kritonu (Crito 46c-48a), tačiau viešos ir privačios 
išminties santykis (žr. 175c-e ir paaišk.) čia iškyla nauju aržvil- 
giu — Agatonas, lyg ir gindamas išminčiaus nepriklausomumą 
nuo minios nuomonės, duoda Sokratui progą parodyti, kad 
nepakanka atmesti minios kompetenciją ir dar kartą ironiškai 

save sumenkinti („juk irgi ten buvome, anoje minioje“). 


194d: čia... įsiterpė Faidras— pobūvio prievaizdo įsikišimas šiuo- 
kart nedviprasmiškai išryškina kontrastą tarp Sokratui įprasto 
užsiėmimo — „šnekėtis“ (dialegesthai d5—6 čia pavartota spe- 
cialia prasme, t.y. nurodant ypatingą sokratišką pokalbį) ir 
enkominės (giriamosios) retorikos. Tai, ką daryti veržiasi Sok- 
ratas, nesuderinama su pobūvio programa. Faidro sustabdytas 
jis visvien grįš prie savo būdingo tyrimo klausimais ir atsaky- 
mais (199-201e). 


Agatonas iš kitų kalbėtojų išsiskiria itin rafinuotu stiliumi. 
Gorgiju (žr. paaišk. 198c) sekančio oratoriaus kalba kupina 
sąskambių, simetriškų frazių, rimų, ritmų (ritmų analizę žr. Do- 
ver, J. K., ,Poetic rhytms in the Myth of soul“, in: The Passio- 
nate Intellect: essays on the transfomation of classical traditions. 
Presented to professor J. G. Kidd, New Brunswick/London: 
Transaction Publishers, 1995, p. 13-14). Gal toks Siandieniam 
skoniui svetimas manieringumas ne vieną komentatorių paa- 
kino šią kalbą įvertinti vien kaip beprasmės enkominės retori- 
kos parodiją (ypač į akis krenta pastangos kiekvieną teiginį 
pagrįsti tariamais „įrodymais“). Tačiau pastaruoju metu tarp 
tyrinėtojų randasi ir kitokia nuomonė, anot kurios, „būrų ne- 
garbinga Agatono kalbą traktuoti kaip tuščių žodžių maišą, 
vien Gorgijo stiliaus imitaciją. Agatonas aiškiai nepritaria 
Gorgijo reliatyvizmui ir subjektyvizmui, nors pamėgdžioja 
jo retorinį modelį. ... Ką jis sako apie Erota, žiūrint žmogiškos, 
ne dieviškos, patirties kontekste, ypač Sokrato (=Diotimos) 
prakalbos kontekste, yra prasminga ir rodo jį gerai suprantant, 
ką žmogiškosios būtybės daro, stengdamosi būti kuo geriau- 
sios mylėtojos“ (Anton, 1996, p. 220 — Bi94a-197d). 


194e4—5: veiksmažodis „sakyti“ (eipein) sąmoningai pakartoja- 

mas tris kartus toje pačioje frazėje; plg. analogą iš Gorgijo 
B6.11DK. 


195a8: tarp dievy,.. Faidrai, jis pats jauniausias ~ Faidras, 
remdamasis senaisiais poetais, teigė atvirkščiai: Erotas esąs 
seniausias. 


195b1.5: sprukte sprukdamas nuo senatvės — taip Agatonas kalba 
dalydamasis guolį su nebejaunu ir ne gražuoliu Sokratu; jis vi- 
suomet tarp jaunų, ir pats jaunas - vėlgi ne taip, kaip su jaunais 
mėgęs bendrauti nejaunas Sokratas; senas priežodis — plg. Od. 
xvii, 218. Agatonas prieštarauja Eriksimachui ir sutinka su 
Aristofanu; dar žr. paaišk. 174a10. 


195b7: senesnis už Kroną su Japetu— šiedu buvo Dangaus (Urano) 
ir Žemės (Gėjos) vaikai, Titanai (žr. Hes. Theog. 132-507). 
Kronas įsiviešpatavo iškastravęs savo tėvą, Kroną savo ruožtu 
įveikė ir įkalino Dzeusas (plg. c4—5). Graikuose tie vardai žy- 
mėjo tai, kas pasenę (Euthyd. 287d; Aristoph. Nub. 929, 998). 


195c2-3: Hesiodas su Parmenidu — Agatonas mini tuos pačius 
poetus, kaip ir Faidras, tačiau jais remdamasis daro atvirkščias 
išvadas: jei tarp dievų būta tiek smurto (plg. Hes. Theog. 
147-210; 453-506) ir juos valdė Anankė - „Neišvengiamybė“ 
(Parm. 8, 30-31DK), tai Eroto tarp jų dar negalėjo būti, — 
vadinasi, jis jaunesnis už kitus dievus. 


195d2—6: Homeras apie Ate sako-- Il. xix, 92-93. Até—apsigavimo 
deivé. Tragikams jos vardas buvo nelaimés sinonimas. Ekscent- 
riškai sugretindamas Ate su Erotu, Agatonas nutyli paskutinius 
Homero sakinio žodžius (plg. A. Dambrausko vert.: „Švelnios 
jos kojos, nes žemės kietosios / nemina jom, o vien tik žmonių 
galvomis ji bėgioja, žalą darydama jiems..."). 

196a: jauniausias ir švelniausias — epitetai „jaunas“, „gražus“ (kalos) 
ir „švelnus“ (4apalos tinka pačiam kalbos autoriui. Paskutiniais 
dviem būdvardžiais Agatonas apibūdintas Aristofano kome- 
dijoje „Moterys, švenčiančios Tesmoforijas“ (189-192). Ne- 
sunku pastebėti, kad Agatonas „narciziškai uoliai kuria Eroto 
portretą kaip savo paties veidrodinį atspindį“ (Jaeger, Werner, 
Paidea, t. I, Oxford University Press, 1986, p. 186). 


196b5: šaunumą — Čia gr. žodį aretžbūtų galima versti ir „dorybė“, 
tačiau ryšys su ankstesnėmis prakalbomis yra pakankamai 
stiprus, tad verčiant parankiau vartoti tą patį žodį - „šaunumą“. 
Plg. paaišk. 196d4—5. 


196c2-3: įstatymai — valstybės viešpačiai — šis posakis yra sofisto 
Alkidamanto, Gorgijo mokinio (Arist. Rhet. iii, 1406a 22-23). 


196d1: nė Arėjas neatsilaiko — citata iš Sofoklio „Tiesto“ (fr. 256 
Radt/235 Nauck?). Originale kalbama apie Neišvengiamybę, 
kurią Agatonas pakeičia Erotu (atvirkščiai, negu aukščiau, 
kur jis Erota keičia Ananke — žr. paaišk. 195c2-3). 


196d4—5: pasakyta apie dievo teisingumą... — Platono dialoguose 
ne kartą minima tokia ketveriopa dorybės visuma (pvz. Phaedo 
69b, Resp. IV 427e, plg. Meno 78c, kur minimas maldingumas). 
Faidro kalboje iškeliamas narsumas, Pausanijo — teisingumas, 
Eriksimacho — santürumas, Aristofanas pabrėžia maldingumą. Aga- 
tonas visas šias dorybės dalis priskiria Erotui, bet kadangi pasta- 
rasis yra dievas, užuot minėjus maldingumą, nurodoma išmintis. 


196el: šis dievas toks išmintingas kūrėjas — „išmintį“ (sophia), 
priskiriamą Erotui, Agatonas supranta greičiau techné— tech- 
nologinio įgūdžio — prasme, ne veltui toliau (19723) Erotas 
giriamas už „meistriškumą“ (démiourgia) „menuose“ (technai). 

Toks gebėjimas savaime neturėtų būti laikomas būdo taurumo 
bruožu. „Kūrėjas“ ~ gr. poičtės; poeziją kaip tam tikrų įgūdžių 
visumą Agatonas prilygina techné ir sophia. (Plg. Phaedr. 
236d4-5 supriešinimą: „poetui“ Lisijui, įgudusiam rašyti kal- 
bas, priešinamas „idiotas“ Sokratas.) Agatonas puikiai parodo 
savo techné, suręsdamas gorgiško stiliaus prakalbą (beje, pati 
prakalba buvo vadinama techné). Ši kalba liudija Sokrato, po- 
būvio pradžioje tvirtinusio, kad Agatonas esąs kupinas išmindies, 
naudai: kalbėtojas, palytetas Eroto, prisipažįsta esąs išminčius. 


196e3; 197a6: Erotas paliečia — dar vienas lietimosi/apkabinimo 
atvejis. Agatono akyse Erotas kaip išminčius (sophos) gali paly- 
tėdamas (bapsčtai) perteik.: konkretų žinojimą ar įgūdį ir žmo- 
gų padaryti išminčiumi-poetu (žr. paaišk. 174c8; 175c-d). 


196e2-3: citata iš Euripido Scheneboea fr. 663 Nauck2. 


19747: Apolonas atrado vedamas geismo ir Eroto — to nerasime 
graikų mitologijoje. Agatonas, manding, čia kalba ne apie lytinę 
meilę; jis samprotauja maždaug taip: nuo Eroto išminties 
priklauso gyvų būtybių kūrimas, tad juo labiau priklauso ir 
visoks meistriškumas (démiourgia) menuose (technai). Ismin- 
tis čia dar kartą sutapatinama su apibrėžta įgūdžių visuma. 


197b3: dievus ir žmones valdyti — citata iš nežinomos tragedijos, 
galbūt paties Agatono (Brisson, Gill). 


197c6-7: kuria taiką... — neaišku, ar tai citata, ar Agatono eilės. 


197e7-8: žaismingumo ir rimtumo ~ Agatono mokytojas Gorgijas 
savo „Helenės pagyrimą“ baigia tokiais žodžiais: „Norėjau su- 
rašyti šią kalbą kaip Helenės pagyrimą ir savo pasismaginimą“ 
(Helenės men enkömion, hemon de paignion — 82B11, 21DK; 

atsargiai vartotinas visos kalbos liet. vert.: Estetikos istorija: An- 
tologija. I, sud. A. Andrijauskas, V.: Pradai, 1999, p. 483- 
486). Šiandien jau nebe taip aišku, kiek rimti ir kiek ironiški 
yra garsieji Gorgijo argumentai „filosofiniame“ veikale „Apie 
nebūų“ (vert.: Filosofijos istorijos chrestomatija. Antika, sud. 
B. Genzelis, V.: Mintis, 1977, p. 109-110; taip pat žr. Estetikos 
istorija, p. 481-483). Agatonas kalba taip pat ir rimtai, bet 
sunku tiksliai atskirti, kur jo kalbos rimtumas (spoudaia) ir 
kur — žaismė (paidia). Pvz., labai gali būti, kad loginiu požiūriu 
nevykę ir dažnai kritikuoti argumentai Eroto dorybei pagrįsti 
nėra Platono ironija Agatono atžvilgiu, bet sąmoninga paties 
„Agatono“ (lirerarūrinio personažo) ironija skaitytojo ar net 
savo klausytojų atžvilgiu. 


Daugmaž sutariama, kad pirmos penkios „Puotos“ kalbos 
atstovauja nefilosofiniam diskursui. Keblesnis klausimas, ar 
esama kokios ypatingos, vidine logika pagrįstos „Puotos“ kalbų 
sekos? Nemenka pagunda kalbėtojų poziciją susieti su Dio- 
timos kalbos pakopomis (pvz. Reeve). Vis dėlto rokie mėgi- 
nimai menkai pateisinami paties teksto duomenimis. Esama 
ir kitokių hipotezių. Seung T. K. (Plato Rediscovered: Human 
Value and Social Order, Rowman & Littlefield Publishers, 1996, 
p. 62-66) pasiūlė naują visų kalbų sekos pagrindą. „Šešios 
prakalbos pristato senovės Graikijos istorinės sąmonės pažangą“ 
(p. 62). Faidras atstovaujas ankstyvajam mitiniam amžiui, nes 
jo kalba pilna mitologinių aliuzijų ir citatų. Pausanijas esąs 
vėlesnio mitinio laikotarpio, įstatymų leidėjų amžiaus, atstovas, 
jo perskyra tarp vulgariojo ir dangiškojo Eroto esanti nuoroda 
į normatyvigsias perskyras, konsticuojančias žmogiškąjį kultūros 
pasaulį (nomos). Eriksimachas pristatas gamtos filosofijos 
(kitaip sakant — ikisokratiky) laikotarpį. Meilės dievas iš tikro 
esas gamtos veiksniai ir principai. Aristofanas, prieštaraudamas 
naujajam pasaulio supratimui, stengiąsis mite įžiūrėti racionalią 

prasmę. Pagaliau Agatonas ir Sokratas turį reprezentuoti huma- 
nistinės savimonės etapus: emocinio įtikinimo (retorikos) ir 
racionalaus diskurso (filosofijos). Taip iš šešių prakalbų suda- 
romos trys poros, atstovaujančios mito, natūralizmo ir huma- 
nizmo epochoms. Negalima šiai hipotezei nepripažinti tam 
tikro grakštumo, tačiau būtų anachroniška įtarti Platoną kürus 
visa aprėpiančias istoriosofines schemas a la Comte. Šiandienė 
tyrimų padėtis parodo ir kitą interpretavimo kelią: viena vertus, 
visose kalbose esama ir paklydimų, ir reikšmingų elementų, 
tai fonas, išryškinantis tolesnius Diotimos (Sokrato) svarsty- 
mus; be šio fono būtų itin sunku įžvelgti Sokrato kaip tikrojo 
Eroto siluerą. Antra vertus, „Puotoje“ aptinkame subtilų reto- 
rinio, šiuo atveju enkominio, diskurso ironizavimą, paremtą 
ne tik parodiniais ar komiškais elementais, glūdinčiais pačiose 
kalbose, bet ir kalbėtojų tarpusavio aliuzijose bei replikose. 
Faidro archajiškų autorių citatomis ramstoma patetika sudega 
Agatono virtuoziškoje Zaismeje. Pausanijo erudicija sumenksta, 
žinant, kad ji pasitelkiama lyg ir pateisinti, lyg ir išaukštinti 
savo santykiams su Agatonu — draugija, regis, tik ir laukė, ka- 
da gi Pausanijas padarys pauzę. Eriksimachas, mėgindamas 
paSiepti Aristofana, išjuokia pats save. Pats Aristofanas bijo 
pajuokos, nes, nors ir būdamas komikas, jaučiasi kalbėjęs 
rimtai. Pagaliau tragikas Agatonas, manding, ironizuoja klausyto- 
jus (o gal juos linksmina, ironiškai traktuodamas save?) šlu- 
bais įrodinėjimais ir pasisavina komikui derantj uždavinį „pasa- 
kyti daug juokingų (geloia) ir daug rimtų (spoudaia) dalykų“ 
(Aristoph. Ranes 389-390, plg. Symp. 197e7-8). Sokratas 
savo ironija aprėpia visą pobūvį ir vainikuoja jį baigiamaja 
diskusija apie tragiko ir komiko vienybę — diskusija, kurios 
pasakotojas kaip reikiant ir neatsimena... 


19825: išgąsčio to išgąstingo... Sokratas parodijuoja Agatono stilių 
(gr. adees... deos dedienai). 

198a7;a9: nežinosiu ką daryti — gr. aporesoimi. Sokratas užuo- 
minomis apie filosofo „aporiją“ retoriaus akivaizdoje parengia 
klausytis mito apie Penijos ir Poro sueitį. 


198c1-5: priminė Gorgiją — Gorgijas i$ Leontinų (apie 485- apie 
380) ~ vienas įrakingiausių sofistų, mąstytojas ir stilistas. Be 
stiliaus įmantrybių, Agatono kalba Gorgiją primena apgalvotu 
metodu (194e-195a) ir „įrodymų“ pateikimu kiekvienam 
teiginiui pagrįsti (196d—e). Stiliui palyginti Račkauskas cituoja 
Gorgijo Epitaphius, išgarsėjusios kalbos (matyt, grynai lite- 
ratūrinės) Zuvusiems kariams pagerbti, fragmenta (82B6DK): 
„Nugalėję priešus, jie pasidarbavo Dzeuso garbei, savo šlovei. 
Jiems nebuvo svetimas nei prigimties suteiktas narsumas, nei įs- 
tatymo leistas meilumas, nei kovos ginčas, nei taikos tyla. Jie 
buvo Dzeuso mylimi dėl savo tvirtumo ir tėvų vertinami dėl 
savo klusnumo. Su piliečiais jie elgėsi kukliai, su draugais — 
meiliai. Todėl, jiems žuvus, meilė jiems nežus, bet nemirtinga, 
nematomuose kūnuose, gyvena ji ir dabar, jiems patiems 
atgyvenus." (Kiti liet. vert. nurodyti paaišk. 197e7-8.) 


Pasakoja Homeras ~ Sokratas žaidžia Gorgijo ir mitologinės 
moteriškos pabaisos Gorgonės vardų panašumu. „Odisėjos“ 
xi (633-635) giesmės (Nekyia — „Mirusiųjų iškvietimas“) 
pabaigoje Odisėjas pasakoja, kad, susirinkus vėlių minioms, ki- 
lęs toks klyksmas, jog „pagavo išbyškėlė baimė / Patį mane: 
pamaniau, gal prakeiktos baidyklės Gorgonės / Išlend iš Hado 
gelmių...“ (J. Ralio vert.). Pamatęs Gorgonės Medūzos galvą, 
žmogus suakmenėdavęs (Pind. Pyth. x, 44-48). Sokrato būgš- 
tavimai netekti amo atrodo dar ironiškesni prisiminus Me- 
nono pasakojimą, kaip jo klausydamasis pastarasis nusterdavo 
ir virsdavo nebyliu, it kokiai žuviai rajai nudilgius (Meno 80a). 
Antra vertus, „Puotoje“ minimi bent du atvejai, kai Sokratas 
iš tiesų bežadis sustingo (175a ir 220c-d ir paaišk.) 

c5 baisojo kalbovo — „baisusis“ čia atitinka daugiaprasmį gr. 
žodį deinos. Jo vartosena dialoge — puikus pavyzdys, kaip Pla- 
tonas, remdamasis kalbos galimybėmis, ironiškai keičia sąvokų 
turinį. Deinos dialoge „normaliai“ pavartotas 193e5: Eriksi- 
machas taip apibūdina būsimus kalbétojus Agatona ir Sokratą 
(čia išversta — „puikūs žinovai“). Taikomas sofistinei retorikai 
šis žodis reiškia „protingas, sumanus“ (pirmąkart tokia žodžio 
reikšmė randama Herodoto „Istorijoje“ v, 23). Tačiau Homero 
(o vėliau tragiky) raštuose deinos reiškia „baisus, keliantis 
siaubą“. Ikiklasikiniu laikotarpiu graikui kalbėrojo žodis gali 
būci išties baisus, kai netikėtai viršija žmogaus išgales. Homeras 
vieno iš trojėnų lūpomis lygina pirmu žvilgsniu kuklios išvaiz- 
dos Odisėją ir išvaizdųjį Menelają. Pastarasis iškart patraukęs 
dėmesį, Trojos vyrijai kalbėjęs aiškiai ir nuosekliai. Tuo carpu 
Odisėją „palaikyt galėjai... visišku vėpla. / Bet kai galingu balsu 
iš plačios krūtinės pratrūko / Žerti žodžius, kaip sniegą žiema 
kad žeria per pūgą, — / Rungtis su juo mirtingasis nė joks 
nebūtų valiojęs“ (J£ iii, 220—223; A. Dambrausko vert.). Vėliau 
akcentas keičiasi. Sofoklio „Antigonės“ pirmas choras (332-375) 
pradedamas netikėtu teiginiu: „Daugel dalykų yra deina, bet 
labiausiai deinos yra žmogus“. Įprastame A. Dambrausko verti- 
me („Daug nuostabių daiktų pasauly, bet nuostabiausias jų — 
žmogus“) atsispindi Naujųjų laikų humanizmo skonis. Tuo 
tarpu graikiškai mąstančiam Sofokliui žmogus yra keista ir 
gasdinanti būtybė, nes technai dėka nebetelpa gamtoje, yra iš- 
mestas iš jos prieglobsčio. Viena iš gausių techné yra iškalba. 
Galios momentas išlieka ir klasikinėje iškalboje, nors prasi- 
veržiančią nežmogišką žodžio galią keičia apgalvota manipu- 
liacijos klausytojais technika, Platono dialoguose deinos prasmė 
verčiama aukštyn kojomis. Stai Platono amžininkas retorius 
ir sofistas Alkidamantas (apie galimą įtaką Platonui žr. Brisson, 
L., „Introduction“, in: Platon, Phedre, Paris: Flammarion, 


1995, p. 57-59) savo (rašytinėje) kalboje „Apie rašytinių kalbų 

autorius“ pasididžiuodamas prisistatė kaip rhétor deinos (34). 
Tuo tarpu Platono dialoguose deinos kaip asmens ypatybė kar- 
tais tiesiog supriešinama su sophos (ibid. 245b), atvirkščiai negu 
minėtame Herodoto tekste, kur abu žodžiai yra kaip ir sinoni- 
mai: anér deinos te kai sophos (plg. taip pat Aristoph. Ecel. 245). 
Maža to, Sokratas „Faidre“ klausydamas Lisijo kalbos pajunta 
nebe išgąstingą nustérima prieš iškalboje apsireiškiančią die- 
višką galią ar žmogišką įtaigą ir net ne pasimėgavimą dailiai 
sudėstytu žodžių kosmu. Bene tiksliausia tą jauseną pavadinti 
pakraupimu, susidūrus su kažkuo pasibjaurétina: „Pasibaisėtiną 
(deinon), Faidrai, pasibaisėtiną kalbą ir pats atboginai, ir mane 
privertei pasakyti... Kvailą ir tam tikru aržvilgiu šventvagišką 
(asebé) — o kokia būtų dar baisesnė (deinoteros)?“ (Phaedr. 
242d; N. Kardelio vert.). „Puotoje“ Sokratas sakosi (primindamas 
177e1) laikęs save deinos ta erötika (198d1—2; Schleiermacherio 
„daf ich gewaltig ware in Liebessachen“ vykusiai perteikia ryšį 
su „Gorgijo galvos“ apibūdinimu „das gewaltige im Reden“), 
bet nuskambėjus Agatono enkomijui suprato nesąs deinos ta 
prasme, kokia yra Agatonas (kitaip negu tikėjosi Eriksimachas 
193e5). Tačiau Sokrato ir iškalbiųjų sofisty priešprieša trečiajai 
šaliai, „paprastiems atėniečiams“, toli gražu nėra akivaizdi. 
Kaltinimai Sokratui vos ne kaip veidrodinis atspindys primena 
paries Platono priekaištus sofistams. Stai „Puotoje“ posakiu 
deinou legein Sokratas ironiškai apibūdina Gorgiją, o „Apo- 
logijoje“ tokius pat žodžius kaltintojai (17a) meta Sokratui: 
„Iš daugelio daiktų [- kalba Sokratas —], kuriuos jie sumelavo, 
labiausiai nustebino mane vienas, būtent tas, kur sakė, jog rei- 
kią jums saugotis, kad nebütute mano apgauti, nes aš, girdi esąs 
gudrus kalbovas.“ Iš tiesų, galingas kalbėtojas pačia savo įtaigos 
galia — o ne kalbos turiniu — „paprastam“ žmogui atrodo 
pavojingas, nes pastarasis negali atskirti tiesos ir atsispirti iškalbai, 
tad jaučiasi manipuliuojamas. (Deinotés moralinį dviprasmiš- 
kumą gerai aptarė Aristotelis „Nikomacho etikoje“ 6,13. 1144a24— 

b1.) Šią atspindžio iliuziją Sokratas tikisi išsklaidyti dviem 
kontrargumentais. Pirma, jis skiriasi nuo sofistų cuo, kad jo kal- 
bos tikslas — tiesa, antra — jo kalbėsena išsiskiria ne sudėtinga 
retorine technika, o paprastu išsisakymu: „Galbūt jie vadina 
gudruoliu tą, kurs tiesą kalba?... Bet Dzeusas žino, vyrai atė- 
niečiai, jūs išgirsite ne kalbą gražiais posakiais išdailintą ir 
žodžiais išpuošrą kaip štai jų kalbos, bet paprastą pranešimą, 
iSdétq pasitaikiusiais žodžiais“ (Apol. 17b—c; A. Smetonos vert.). 
Vis dėlto Sokratas tam tikra prasme yra deinos. Ne vien elgesio 
keistybėmis jis stebina polio bendruomenę. Jo kalbos keri 
klausytojus, tad atrodo pavojingos tiems, kurie kerams nepa- 
siduoda. Šia prasme Sokrato kaltintojai ne taip jau ir klysta. 
Jo pokalbių poveikis viršija įprastinį žmogaus žodžio poveikį. 
Jis yra deinos, bet ne ta prasme kaip sofistų kalbos. 


198d-e: Sokrato pastabos primena Isokrato „Busiryje“ sufor- 
muluota principą: „Būtina, kad tie, kurie nori sakyti pagyrimą 
apie asmenį, pristatytų jį, kaip turintį daugiau gery ypatybių, 
negu jis curi iš tikrųjų“ (4). 


198e5: verčiate Erotui visa ką — WI a. pr. Kr. poetas Simijas 
Rodietis pamėgino figūriniame eilėraštyje (technopaignia) 
„Eroto sparnai“ sujungti „Puotos“ kalbų motyvus: 
Pažvelk į mane, plačiakrūtės Žemės valdovą, persodinusį 
Akmonidą į kitą vieta. 
Nevirpėk iš nuostabos, kad aš, toks [jaunas], apsunkau nuo 
tamsšešėlės barzdos vilnų. 
Tuomet aš gimiau, kai viešpatavo Neišvengiamybė, 
Liüdnais įsakais valdžiusi visus Žemės 
Šliužus ir visa, kas tik slenka 
Per žydrynę. 
Aš Chaoso, 
Ne Kipridės ir ne Arėjo 


Greitasparniu vaiku vadinuosi. 

Mat užvaldžiau ne jėga, o švelniu įtikinėjimu. 

Paklūsta man žemė, Jūros gelmės ir varinis Dangus. 

Dievams, iš kurių paveržiau seniausiąjį skeptrą, paskyriau 
prigimtuosius įstatymus. 

(Anth. Gr. xv, 24; vertė N. Kardelis; smulki analizė: Lasserre 

F., La figure d’Eros dans la poesie grecque, p. 139—145.) 


199a6-7: liežuvis žadėjo, ne protas — cituojamas Euripido „Hi- 
politas" 612; šie žodžiai cituojami ir „Teaiteto“ 154d. Satyriskai 
šis pasakymas vartojamas Aristofano „Varlėse“ (1471). 


199c-201c: „Apologijoje“ (22b—c) Sokratas pasakoja kaip, ieš- 
kodamas išmintingesnių už save, kalbėdavęsis su poerais — 
tragikais ir ditiramby rašytojais. Besišnekant paaiškėdavę, 
kad poetai menkai supranta savo sukurtus veikalus, „kaip ir 
pranašai ir tie, kurie ripuote ripuoja žiniuonių Zosme...tie pa- 
sako daug ir gražių dalykų, tačiau nieko nenusimano apie tai, 
ką kalba.“ Negana to, „būdami gabūs poezijai, jau dedasi 
išmintingiausi žmonės ir kitur, kur nieko nenuvokia“ (22c). 
Sokrato pokalbis su Agatonu, vienintelis Sokrato pokalbis su 
poetu visame corpus Platonicum, visai atitinka šį apibendrintą 
pasakojimą. Agatonas irgi priklauso prie žmonių, jsitikinusiy, 
kad jie „turi“ išmintį savo poetinių gebėjimų dėka. Sokratas jj 
klausinėja ne apie ką kita, kaip paties poeto kūrinį — Eroto 
pagyrimą, ir iš tos apklausos aiškėja, kad Agatonas negali rasti 
patenkinamy atsakymų. Šis elenchos ir aukščiau išsakyta Aga- 
tono kalbos kritika gali būti interpretuojama „Apologijos“ 
šviesoje. Tada ryškėja galimybė čia įžvelgti ne tik filosofijos 
istorijai priklausančio Platono (Sokrato) konflikto su sofistais 
išraišką, bet ir hermeneutinės problemos — autoriaus ryšio su 
savo veikalu — iliustraciją. „Faidro“ dialoge dėmesys sutelktas 
į rašytinį veikalą, negalintį be „savo tėvo“ apsiginti ar atsku- 

béti sau pačiam į pagalbą (275e). Tačiau didžiausia bėda — 
ne tai, kad rašytinis veikalas (logos) patenka bet kam į rankas, 
o jo autoriaus dažniausiai nebūna šalia. Ne kiekvienas auto- 
rius, net ir būdamas šalia, gali padėti savo rašiniui. Pagaliau, 
nėra lemiama, ar veikalas surašytas nendriniu rašikliu, ar at- 
liekamas žodžiu. Svarbu, kad veikalas, turėdamas nustatytą, 
pastovų ir įtvirtintą pavidalą, lieka žmogui (net ir savo auto- 
riui) išoriškas, tai — „svetimas balsas“ (plg. paaišk. 176e). 
Tokio fiksuoto kūrinio priešybė yra dialogas, kaip gyvas pa- 
šnekesys, kuriame pokalbininkai tiria vienas kitą. 


199d1-2: ar Erotas yra... kieno nors meilė, ar niekieno? — žodis 
„kieno“ čia gali reikšti ir asmenį, ir dalyką. Tai, kas lietuviš- 
kai čia perteikiama dviem žodžiais („Erotas“ ir „meilė“), grai- 
kiškai yra tas pat žodis eras. Taip suformuluotame klausime 
neįmanoma atskirti objekto genityvo nuo subjekto genityvo, 
t. y. ar kalbama apie meilę, kuria kas nors myli, ar apie meilę 
to, £g kas nors myli. Pasak Reale (Eros, p. 151), klausimas 
čia dar klastingesnis: Agatonas savo kalboje patį Erotą pavaiz- 
davo kaip meilės objektą, tad dabar Sokratas įveda dvipras- 
mybę, klausdamas maždaug: „ar Erotas yra kieno nors my- 
limas?“, bet iš tikro turėdamas galvoje tai, ką praskaidrina 
tolesniu samprotavimu: „ar Erotas nukreiptas į kokį nors 
dalyką, t. y. mylintis?“ 


199d3-5: juokinga būtų klausti, ar Erotas yra motinos arba tėvo 
meilė — Sokratas čia, ko gera, nori išsklaidyti dar vieną gali- 
mą nesusipratimą: jis pabrėžia, kad klausia ne apie Eroto 
kilmę. Taip pat žodis erös netinka ir meilei, kurią jaučia 
tėvai vaikams, apibūdinti (Rowe). 


199e1—2: na, o brolis, pats tai, kas yra [brolis] — t. y. kalbama ne 
apie konkretų brolį, bet apie brolį „kaip tokį“, pačią brolio 

sąvoką: ką nors pavadinti broliu galima tik tada, kai šis turi 
brolį arba seserį. 


200a-b: Agatonas sujungė geismą ir Erotą/meilę (19727). Sok- 
ratas perima Šį ryšį: mylėti reiškia o nors geisti (epithymein), 
meilė yra vienas iš geismo atvejų. Tolesni geistinų dalykų pa- 
vyzdžiai (stiprumas, sveikata...) rodo, kad Sokratas asmeninį 
santykį tarp įsimylėjėlio ir mylimojo paliko nuošaly. 


201a-c: Sokrato samprotavimas iš pirmo žvilgsnio čia remiasi 
klaida. „Stokoti“ sveikatos ar turto nėra tas pat, kas „stokoti“ 
grožio. Esant sveikam neįmanoma geisti sveikatos dabar. Ki- 
tas dalykas — turtas. Vargu ar galima teigti, kad neįmanoma 
būti turtingam ir geisti, kad būtum dar turtingesnis dabar. 
Visai neaišku, kodėl būnant gražiam neįmanoma geisti gro- 
žio, nesvarbu, ar tas geismas būtų lytinio, ar estetinio atspal- 
vio. Agaronas yra gražuolis ir grožio mylėtojas — šio akivaiz- 
daus pavyzdžio turėtų užtekti, idant Sokratas ir jo klausytojai 
suprastų, kad „stokoti grožio“ ir „būti gražiam“ neprieštarauja 
viena kitam. Mažai tikėtina, kad Platonas būrų taip paprastai 
apsigavęs. Pirmiausia, atkreiptinas dėmesys į tai, kas sakoma 
200b9-d6: turėti grožį dabar nereiškia turėti grožį visada, 
tad kiekvienas, geidžiantis išlaikyti grožį, ateities atžvilgiu jo 
dar neturi. Antra, įdomu, kad Agatonas ne tiek sutinka su 
Sokrato siūloma galutine išvada, kiek nusileidžia nepajėgdamas 
ginčytis (c). Trečia, Sokratas neteigia, kad Erotas esąs visai negra- 
žus, t. y. bjaurus — pastarasis grožio (ir gėrio) tik stokojąs. 
Ketvirta, Sokrato pastaba: „Ber kalbėjai gražiai, Agatonai" (c1), 
suteikia ironišką atspalvį visam pokalbiui apie grožį. Šie po- 
kalbio momentai leidžia pokalbį interpretuoti lojaliu tekstui 
būdu: Agatonas nujaučia, kad Sokrato samprotavimas kažin 
kuo netikęs, bet nepajėgia jam atsispirti. Antra vertus, Agato- 
nas daug ir gražiai kalbėjo apie meilę grožiui, bet pats nelabai 

suprato, ką sakas. Jis painiojo dvi grožio sąvokos vartosenas: 
kaip abstraktaus daiktavardžio ir kaip kuopinio tą savybę tu- 
rinčių daiktų apibūdinimo (plg. 197b; žr. Stokes, M., Plato’s 
Socratic Conversations, p. 132). Sokratas čia dar neišsiduoda kal- 
bas apie kitą grožio sampratą. Turėti gražų kūną ar pasakyti 
gražią kalbą nereiškia „turėti“ grožį. Kūnas arba kalba gali būti 
gražūs, bet jie nėra pats grožis. Sito dar nesužinojo Agatonas, 
nesužinojo kiti Sokrato klausytojai, kol kas nežino nė „Puo- 
tos“ skaitytojas. Sokratas palieka Agatona, ištiktą nežinios 
ir sumišimo (jo nebūtų, jei poetas būtų besąlygiškai sutikęs 
su filosofo teiginiais), ir pradeda savo giriamąją kalbą. 


201c2: kas gera, yra ir gražu — komentatoriams kyla klausimas, 
ar „gera“ (agatha = geri dalykai) yra „gražu“ (kala = gražūs daly- 
kai) poklasis; remiantis 204e teigiama, kad „gera“ ir „gražu“ 
yra sutampančios klasės (Dover, Gill; taip pat plg. Grg. 474d; 
Meno 77b nieko nauja prie „Puotos“ neprideda). Kad ir ką sa- 
kytume, apie gėrio ir grožio santykį čia kalbama naudojantis 
kasdienės kalbos ištekliais. Sokratas kol kas tenori pasakyti, 
kad stokoti grožio reiškia stokoti gėrio. Šis teiginys grindžiamas 
tuo, kad graikiškai agathos ir kalos reikšmės labai artimos, 
nors agathos ir neapima kai kurių kalos atvejų („grožio“ iš- 
vaizdos, fizinio patrauklumo prasme). Tuo tarpu alos tinka 
ir kūno grožiui, ir veiksmų šaunumui nusakyti. 


201c9: tiesai neįstengi priešintis - Agatono sumišimas nėra toks 
sumišimas, kokį sukelti norėjo Sokratas. Poetas turėtų suprasti 
nieko neišmanąs ir taip priartėti prie sokratiškosios išminties. 
Išties jis mano, kad Sokratas yra geresnis ginčininkas ir, tu- 
rint daugiau įgūdžių, pastarąjį pavyktų nurungti. „Pasidavė, 
bet nesutiko“ (Schol. anon. Caun.). Taigi Agatonas taip ir ne- 
atsisako varžybų situacijos, kur svarbiausia — ne tiesa, o perga- 
lė. (Apie nepaliaujamų varžybų nuotaiką, kaip dominuojantj 

graikų gyvensenos bruožą plg. įžvalgų Friedricho Nietzsche's 
esė „Homer's Wettkampf, in: Kritische Studien Ausgabe, Bd. 
1, hrsg. von G. Colli & M. Montinari, Berlin-New York: de 
Gruyter, 1988, p. 783-792.) 


201d2: girdėjau iš mantinietės moters — Diotimos — šis vardas yra 
prasmingas: „Diocima“ reiškia „Dzeusą gerbianti“ arba „Dzeuso 
pagerbta“. Mantinėja — graikų miestas Arkadijoje, jo pavadi- 
nimas skamba panašiai kaip manteia „pranašiška galia“. Pasak 
Diogeno Laertiecio, Platonas turėjęs mokine mantinietę, vardu 
Lastenija (iii, 46). Diotima minima tik „Puotoje“; kiti, vėlyvi, 
jos paminėjimai (pvz. Procl. Jn R. i, 248, 25-30 Kroll) — 
išvestiniai iš Platono teksto ir savaiminės vertės neturi. Diotimos 
istoriškumo šalininkai teigia, kad Platonas į savo dialogus pa- 
prastai neįtraukiąs pramanytų asmenų. Vis dėlto galima jiems 
paprieštarauti, sakant, kad Diotima nėra dialogo veikėja tikra 
žodžio prasme. Į mūsų skaitomą tekstą ji patenka tik per Sok- 
rato pasakojimą. Net jei ir būta kokios žynės tokiu vardu, jos 
vaidmuo ir mokymas šiame dialoge yra Platono sukurti. Gei- 
čiausiai išmintingoji moteris priskirtina prie tokių literatūrinių 
veikėjų, kaip „Valstybės“ x knygos (614b) karys Eras, kurio var- 
du pasakojama apie pomirtinį gyvenimą — apie jo „istoriškumą“ 
ar „neistoriškumą“ svarstyti tiesiog beprasmiška. Mintis, kad 
Sokratas galėjo turėti moterj-mokytoja nebuvo visai svetima 
sokratikams. Aischino Sferiečio dialoge „Aspasija“ (prieš 386 m.) 
kaip Sokrato mokytoja pristatoma Periklio pusiau oficiali 
žmona hetera Aspasija. Tai ji mokiusi Sokratą išmanyti meilės 
dalykus (fr. 12 Dittmar=Giannantoni vi A 62). Ksenofontas 
vaizduoja Sokratą bent jau cituojantį — nors, manding, iro- 
niškai — Aspasijos kalbas (Memor. ii, 6, 36; Oecon. iii, 14). 
Sokrato pažintį su ja mini ir Platonas „Meneksene“. „Puotoje“ 
vietoj šios abejotinos reputacijos moters, komedijose vaizduo- 
jamos viešnamio laikytoja, Sokrarui parenkama nepalyginti 

tauresné pašnekovė. ‘Istorinio’ Sokrato santykiai su Aspasija 
atrodo gan ekscentriškai, o ir Diotimos įvedimas į tokį tekstą 
kaip šis dialogas nėra klasikinei graikų kultūrai įprastas atvejis. 
Griežtai vyriškoje „Puotos“ draugijoje Sokrato kalba, pertei- 
kianti moters mokymą, nebėra eilinis retorinis atsakas į Erik- 
simacho iššūkį kuo dailiau pagirti Erota. Tad pagarsėjęs Hal- 
perino klausimas „Kodėl Diotima yra moteris?“ neturi likti 
nepastebėtas. Tikėtinas atrodo toks aiškinimas: Sokratas, pa- 
vaizduotas kaip išmintingos moters mokinys, tampa išimtine 
pobūvio figūra, nes jis praeityje nėra buvęs kieno nors pais, t.y. 
nėra ugdytas įsimylėjusio mokytojo. Beje, neužsimenama ir 
apie galimą mokinio lytinį ryšį su pačia Diotima. (206b6 eph- 
oitön aiškinimas kaip tokia užuomina yra akivaizdžiai per- 
dėtas. Doveris, net ir palaikydamas šį aiškinimą, pripažįsta, 
kad veiksmažodis phoitan — „reguliariai, dažnai vaikščioti“ — „pa- 
prastai taikomas mokiniams, lankantiems mokyklą.) Sokrato 
ir Diotimos santykis yra savitas — išmintis Sokratui perduota 
visai ne tokiomis sąlygomis ir ne tokiu būdu, kaip galėtų vaiz- 
duotis Pausanijas ar Agatonas. „Menone“ Sokratas prasitaria 
apie savo mokytojus, iš kurių yra patyręs apie pomirtinį gy- 
venimą: „Esu girdėjęs vyrus ir moteris išmintingus dieviškųjų 
dalykų srityje“ (81a5). Nesunku mantiniete irgi priskirti šiam 
būreliui, Siero kiek ironiškai pavadintam „parankiniu tiesos 
raktu“ (p. 15). Tai asmenys, perteikiantys ypatingą žinojimą, 
išreiškiamą ne filosofiniu, bet mitiniu pasakojimu. Sakydamas 
savo didžiąją kalbą „Faidre“ (2442-2572) Sokratas prisidengia 
poeto Stesichoro (VI a. I pusė) kauke, „Faidone“ (107d-114c) ~ 
anoniminio pasakotojo, čia — „žynės“ Diotimos. Kiekvienoje 
iš šių kalbų (prie jų skirtini ir Ero „atsiminimai“) pasakojamas 
mitas, jtaigumu pranokstantis daugelį filosofinių svarstymų. 


Visais atžvilgiais Diotima yra „svetimoji“ (xené 204c7). Ji yra 
svetimšalė, ne atėnietė, ir Sokratas, „atpasakodamas“ jos kal- 

ba, rūpestingai tai perteikia (plg. 208d4). Ji — vienintelė mo- 
teris šiame vyriškame, homoerotikos dominuojamame, puotos 
pasaulyje. Pagaliau ji į filosofinio mąstymo ir retorinės meist- 
rystės erdvę ateina iš religijos sferos. Vis dėlto Diotimos balsas, 
nors ir svetimas, kontrastuoja su aulininkės balsu (žr. paaišk. 
176e). Su išmintingąja moterimi, tiesa, negalima pakalbėti 
akis į akį, tačiau jos „mokinys“, „persakantis“ jos kalbą — Sokra- 
tas — yra čia par ir klausinėjamas gali ginti savo /ogos. 


201d3-5: dešimčiai metų nustūmė maro ligos protrükj, siautusį 
430-426. Sokratui tuomet (440/39) buvo trisdešimt metų, 
panašiai, kaip dabar Agatonui. „Valstybėje“ (537d 3) sakoma, 
kad tokio amžiaus geriausius jaunuolius reikia pradėti moky- 
ti dialektikos, „stebint, kurie iš jų, nekreipdami dėmesio į 
regėjimo ir kitus pojūčius, sugebės pakilti iki tikrosios bū- 
ties“ (J. Dumčiaus vert.). Labai tikėtina, kad Platonas, tiks- 
liai apibrėždamas pokalbį laike, nurodo šį filosofinio tapsmo 
momentą. 


201c4: jai sakiau bemaž tą patį, ką dabar Agatonas — Sokratas 
užima Agatono vieta, o ankstesnė Sokrato viera atitenka Dio- 
timai. Pasak F. M. Cornfordo (The Unwritten Philosophy, 
Cambridge, 1950, p. 71; panašiai mano Allen, p. 46; Ruther- 
ford, The Art of Plato, p. 192), tai — „meistriškas delikačios kur- 
tuazijos mostas“ Agatono atžvilgiu: Sokratas, pripažinęs pats 
panašiai klydęs, paguodžiąs sutrikusį poetą ir randąs būdą 
atitaisyti jo pažiūras, nesigriebiant tiesioginės kritikos. Vis dėlto 
toks komentatorių teiginys atrodo padiktuotas greičiau sim- 
patijos Sokratui, negu paties teksto. Diotimos kalba pernelyg 
atvirai susieta su ankstesnių kalbėtojų mintimis, kad kas nors, 
įskaitant ir Agatona, ją palaikytų „realios“ kalbos atpasako- 
jimu (ypač iškalbi nuoroda 205e į Aristofano mita 191a-b; 
plg. 212c). Tai, kas panašu į kurtuaziją, greičiau yra ironija: 

Sokratas vėl dedasi esąs (ar bent buvęs) neišmanėlis, kaip ir 
Agatonas, reikalingas pamokymo iš šalies. 


201e10: nepikržodžiauk- gr. euphémein turi religinę prasmę: apei- 
gu metu vengti pikta lemiančių žodžių. Plg. T. Aleknienės 
komentarą Faidone, p. 142; 279. 


20222-5: esama kažko tarp išminties ir neišmanymo |...) turėti tei- 
singg nuomonę, nors ir nesugebant pateikti paaiškinimo — pasak 
Brissono, čia ir toliau žodžiai „išmintis“ (sophia), „žinojimas“ 
(epistėmė) ir „pažinimas“ (phronésis) vartojami sinonimiškai, 
o ju visų antonimas — „neišmanymas“ (amathia). „Tarp“ (me- 
taxy) bus esminė sąvoka tolesniame Diotimos pasakojimę. 


pateikti paaiškinimą — gr. logon didonai (dar plg. Resp. vii, 
534b-c) — daugiaprasmė graikų frazė, pirmiausia reiškianti 
„duoti (finansinę) apyskaitą“. Nėra visai aišku, ką logos reiškia 
būtent šiame kontekste. Gal kalbama apie samprotavimą, susie- 
jantį nuomonę (apie tai, kas drauge ir yra, ir nėra) su žinojimu 
(apie būrį). Teisinga nuomonė (aléthés doxa) esti ne mažiau 
naudinga negu žinojimas, tačiau ji nėra patikima, nes stokoja 
pastovumo: geras oratorius gali ją išjudinti ir pakeisti (plg. 
Meno 97a-99a). Pažinimo teorijos fragmentas čia įvedamas 
kaip akivaizdi (matyt, tariant, kad skaitytojui jau žinoma) tarpi- 
nės padėties analogija. Antra vertus, ji pati plaukia iš pamatinės 
tikrovės sandaros. „Valstybės“ v knygoje (478a—e) žinojimas 
ir nuomonė skiriami pagal tai, kas yra jų „objektas“. Žinojimo 
„objektas“ yra būtis; nuomonės — „jeigu kas nors yra kartu ir 
esantis, ir nesantis“, „kas būdinga abiem — ir būčiai, ir nebū- 
čiai, — ir nėra nei gryna būtis, nei gryna nebūtis“. Atitinkamai 
galima kalbėti apie grožį pat} savaime ir gausius gražius dalykus, 
o „gražūs dalykai kuriuo nors atžvilgiu būtinai atrodys bjaurūs“ 
(Resp. 479b1-2), t. y. bus tarpiniai tarp grožio ir bjaurumo. 

202b: Sokratas galbūc atsiliepia į Pausanijo teiginį, kad joks 
veiksmas savaime nėra nei gražus, nei gėdingas, bet priklau- 
so nuo būdo, kuriuo yra atliekamas (180e-181a). „Gorgijo“ 
dialoge (467e—468c) sakoma, kad veiksmai arba dalykai, kurie 
yra nei geri, nei blogi, vertę įgauna priklausomai nuo tikslo, 
kuriam siekti naudojami. 


202c6—7: ar nelaikai visų dievų laimingais ir gražiais? Čia nesunku 
įžvelgti nuorodą į Agatono teiginį 195a5-7. Agatonas, tiesa, 
nemini, kad visi dievai yra gražūs; matyt, todėl kai kurie 
leidėjai (iš naujųjų, pvz., Nickel) kai kalous bei tolesnį kalon 
te kai originale suskliaudžia ir į vertimą nejtraukia. Tačiau 
sakydamas, kad Erotas gražiausias iš dievų, Agatonas bent 
implikuoja, jog ir kiti dievai yra gražūs. Reiklus skaitytojas 
galėtų prikišti, kad Diotimos klausimų seka netenkina griežtos 
logikos reikalavimų, nes toliau lygiaverčių požymių pora „gra- 
žus ir laimingas“ išardoma, o turėjimas to, kas gražu, daro- 
mas laimės sąlyga. Ber iš kur galėtume žinoti, jog „Puotos“ 
autoriui šioje vietoje tie reikalavimai atrodė svarbūs? Teks- 
tas yra toks, koks yra. 


laimingas — gr. eudaimonös, t.y. „turintis gerą daimoną“. Paren- 
giama mintis, kad Erotas nebūdamas eudaimonösyra daimonas. 


202e14: didis daimonas — graikų poezijoje daimön gali būti theos 
sinonimas (pvz. J} i, 222). Vis dėlto visišką daimono ir dievo 
tapatumą graikų religijos tyrinėtojai užginčija: daimonas pa- 
sirodo kaip savitas, nenuspėjamas, anonimiškas, dažnai bau- 
ginantis antgamčio aržvilgis (plg. W. Burkert, Greek Religion, 
Oxford: Blackwell, 1985, p. 180-181; OCD s.v.). Hesiodas 
pateikia naują daimono versiją. Anot jo, mirę Aukso amžiaus 
žmonės Dzeuso valia „daimonais tapo geraisiais, / vaikštančiais 
žemės paviršium ir serginčiais žmones mariuosius“ (Opera 121- 

125; J. Dumčiaus vert.). Herakleito (79; 119 DK), Parmenido 
(1, 3 DK) ir Empedoklio (115, 3) raštuose daimonas įgauna 
skirtingą filosofinę reikšmę. Regis, orfiškame Derveno papi- 
ruse (IV a. pr.) daimonai yra dievų tarnai, baudžiantys nedo- 
rélius ir priešiški sieloms (iii, vi; plg. Tsantsanoglou, „The 
first columns of the Derveni Papyrus“, in: Studies on the Derveni 
Papyrus, ed. by A. Laks, G. W. Most, Oxford: Clarendon 
Press, 1997, p. 96, 98). Ši tradicijų įvairovė, matyt, atsispindi 
ir Platono mokymuose, Iš įvairiuose dialoguose išbarstytų pas- 
tabų rekonstruoti kokią nuoseklią jo „daimonologiją“ nejma- 
noma. Pvz., „Kratile“ (397e-398c) „demitologizuojama“ Hesiodo 
versija („So. Ar nemanai, kad ir apie kokį nors iš dabartinių 
žmonių, jei kuris yra geras, jis [Hesiodas] pasakytų, kad tas 
priklausąs anai aukso giminei? He. Panašu, kad taip. [...] So. 
Tad ir aš taip pat kiekvieną vyrą, jei tik jis geras, laikau esant 
nelyginant daimoną tiek jam tebesant gyvam, tiek mirus, ir 
manau, kad toks teisingai vadinamas daimonu“ — Crat. 398b— 
c; M. Adomėno vert.). Antra vertus, „Faidone“ ir „Valstybėje“ 
(Phaed. 107d, Resp. x, 617e) Sokratas pasakoja mita apie dai- 
mona — žmogaus palydovą gyvenime ir po mirties. Tad ir Eroto 
kaip daimono samprata labiausiai ryškėja iš paties „Puotos“ 
dialogo. (Gan išsami Platono „daimonologijos“, apžvalga, su- 
sieta su jo meilės mokslu: L. Robin, Théorie platonicienne de 
l'Amour, p. 130-138; tai geras pavyzdys, kaip sunku susieti 
Platono mokymą apie daimonus kokia viena mintimi.) Atrodo, 
Diotimos pasakojimas nėra skirtas pamokyti apie trinarę 
(dievai / daimonai / žmonės) pasaulio sąrangą, greičiau Sok- 
ratas ad hoc pasinaudoja populiariomis religinėmis idėjomis 
(plg. ir Apol. 27d). Vis dėlto, pabrėždamas daimony — tarpi- 
nių ir tarpininkaujančių būtybių — reikšmę, Platono ‘Sokra- 
tas’ atsitraukia nuo tradicinės Delfų teologijos, palaikiusios 
radikalią dievų ir žmonių perskyrą. „Platonas stoja prieš del- 
fiškąją polio religiją, universalaus atvirumo dieviškumui ir ben- 

dro jo siekio pusėje“ (Morgan, Michael L., Platonic Piety, 
New Haven-London, 1990, p. 83). Apie daimonus visai de- 
ra kalbėti puotoje, kuriai prasidedant buvo pagerbtas Gera- 
sis Daimonas (žr. paaišk. 176a1-2). Verta prisiminti, kad 
kol kas kalbama apie daimony ypatybes apskritai, o Eroto 
savitumas bus aptartas vėliau. 


203al: pranašavimas — gretimais sakinyje esantys „pranašavi- 
mo [menas]“ (mantiké) ir „pranašavimas“ (manteia) atrodo 
keistai ir nestilingai, todėl siūlyta manteian taisyti | magga- 
neian. Tačiau seniausias papirusas Oxyhr. 843 (200 m. po 
Kr.) patvirtina esamą rankraščių variantą. 


20326: daimoniškas žmogus — Alkibiadas, negirdejes šio pasako- 
jimo, „išties daimonišku“ žmogumi pavadins Sokratą (219c1). 


paprastas darbininkas — gr. banausos, „žmogus, gyvenantis iš 
kokio nors amato“, turi menkinamą atspalvį. 


203b2: gimus Afroditei - ty. normaliu būdu, iš Dzeuso ir Dio- 
nės, o ne dėl Urano kastracijos (plg. 180d-e). 


203b3: Įmonės sūnus Breklius— „Išmonė“ — nimfa, Okeano dukte 
Metidė. Ji, išmaniusi daugiau negu bet kuris dievas ar žmogus, 
buvo praktinės išminties įkūnijimas (dar žr. paaišk. 178b2—3). 
Pasak Hesiodo, Dzeusas, vedęs Metide, ją nėščią prarijo, nes 
žinojo iš jos galint gimti palikuonį, kuris nuvers jį patį. Metidė 
gebėjusi keisti pavidalą, Dzeusas tikriausiai ją prarijęs, kai ši 
pasivertusi vandeniu. Iš prarytosios Metidės gimusi Atėnė ( The- 
og. 886-900). Yra šaltinių, teigiančių, kad jos sūnus buvęs ir 
Hefaistas (Chrys. fr. 908=?Hes. fr. 343 M.-W.). Abu jos vai- 
kai susiję su išradingumu, sumanumu. Tad Metidė gali būti 
laikoma kiekvieno techne ištaka. (Plačiau: Hesiod, Theogony, 

ed. by M. L. West, Oxford: Clarendon Press, 1966, p. 401— 
404. Dar žr. Detiénne, Marcel & Vernant, Jean-Pierre, Les 
ruses de l'intelligence: la Metis des grecs, Paris: Flammarion, 
1974.) Kiek netikėta, kad Platonas filosofijos kilmę tiesiogiai 
sieja su senąja praktine išmintimi ir sumanumu. Vis dėlto gali 
būti, kad jis turi prieš akis ir orfiškąją kosmogonine tradici- 
ją. Jos teigimu, Metidės protingumas ir sumanumas įgalino 
Dzeusą suręsti dabartinį pasaulį (žr. Calame, Claude, „Figu- 
res of sexuality and initiatory transition in the Derveni The- 
ogony and its commentary“, in: Studies on the Derveni Papy- 
rus, p. 73-74). „Išteklius“, graikiškai Poros, kur kitur kaip 
Meridės-Išmonės sūnus neminimas, nors „Ištekliaus“ sąvoka 
buvo jasmeninta jau VII a. pr. Kr. poero Alkmano (sch. fr. 1, 
14; fr. 5.2, col. ii, 19 Page). Poros pirmiausia reiškia „persikėli- 
mo vieta, brasta“; taip pat — „kelią“, „priemonę keliauti“, o 
perkeltine prasme — „priemonę išeiti iš keblios padėties“. Prie- 
šybė šioms prasmėms — aporia „užstrigimas kelyje“ (plg. paaišk. 
175a). Priemonėms galima priskirti bet kokius išteklius, tarp 
jų ir turtą. Vis dėlto Diotimos mito kontekste Poros versti 
„Pertekliumi“ (Račkauskas) būtų per tiesmuka. Poros nėra 
priešinamas Eroto motinai Skurdybei kaip „Turtas“ (plg. pa- 
aišk. 203b4), bet kaip ištekliai ar galimybės trūkstamą labą 
pasiekti (plg. Bonelli, Socrate Sileno, p. 56). Jei prisiminsi- 
me, kad poros prasminiame lauke dominuoja kelionės van- 
deniu aržvilgis, tai prisimintinos kitos su filosofavimu susi- 
jusios navigacinės metaforos (pvz, Resp. v, 453e, Parm. 137a), 
ypač „Faidono“ (99d) „antrasis plaukimas“. Tolesniame pa- 
sakojime gausu žodžių žaidimo, paremto Eroto tėvo vardu 
(aporia 203b; porimos 203d; euporéséi 203e; porizomenon 203e; 
taip pat euporein 209b), 


203b4: Skurdybė jasmeninta veikia Aristofano „Plute“, pasraty- 
tame 388 m., keleri metai prieš spėjamą „Puotos“ parašy- 

mą. Šioje komedijoje kaip jos priešybė įvedamas Plutas (Plou- 
tos) — Turtas. 


203b6: vyno mat dar nebuvo — žinant, kad dievai vyno negeria 
(Hom. JL v, 341), tai keistoka pastaba. Matyt, ją reikia sup- 
rasti kaip žaismingą užuominą į susirinkusiųjų, vyno turinčių 
apsčiai, situaciją. 


203d: Čia aprašytas Erotas turi nemaža Sokrato bruožų: įprotį 

ikScioti basam, kietą gyvenseną, nepaliaujama pažinimo aist- 
rą. „Žyniuoniu“, „burtininku“ Sokrarą galima laikyti dėl jo ga- 
lios pakereti klausytojus, uzkalbéti juos (215c; plg. Phaed. 77e; 
78a; 114d; Charm. 155e-157a; Meno 80a). Apibūdinimas 
„nuostabus“, gr. deinos, mus grąžina prie 198c5 (žr. paaišk.). 
»Sofistais" V a. pr. Kr. pavadinami poetai (tarp jų Homeras ir 
Hesiodas), rapsodai, taip pat pranašautojai ir žyniai, sofistu 
įvardijamas ir Prometėjas dėl jo slėpiningų galių (Kerferd, G. 
B., The Sophistic Movement, Cambridge: Cambridge Univer- 
sity Press, 1981, p. 24). Čia „sofistas“, manding, sąmoningai 
vartojama tokia platesne prasme, kitaip negu 177b2 (žr. pa- 
aišk. ad loc.). Agatonas, vaizduodamas Erorą, atvaizdavo pats 
save, Sokrato kuriamas Eroto jvaizdis irgi tampa paties pa- 
sakotojo atspindžiu. Ar tai reiškia, kad Erotas tėra paranki 
kaukė, už kurios nesunkiai atspėjamas Agatonas arba Sokra- 
tas? O gal Eroras yra toks daugiaveidis, kad kiekvienas kalbė- 
tojas jame gali atpažinti save ir savo geismą? 


203e1-2: nei nemirtingas, nei maruolis — matyti, kad ,nemaru- 
mas“ ar „mirimas“ vartojami metaforiškai. Pastraipos pras- 
mé gan mjslinga. Rowe mano, kad čia kalbama apie filosofi- 
nės diskusijos pakilimus ir smukimus. 


204a—b: filosofas pažodžiui reiškia „išminties mylétoja". Verti- 

me šis žodis aiškumo dėlei kur ne kur papildomas lietuviš- 
ku atitikmeniu. Antikiniai autoriai sampratos, kad vien die- 
vybė yra išmintinga, o žmogus tik geidžia išminties (ši sam- 
prata dėstoma ir Phaedr. 278d), pradininku laiko Pitagorą 
(Heraclid. Pont. apud D. L. Prooem. 12; Diod. Sic. x, 10, 1). 
Sokratas tarsi aplinkkeliu grjzta prie pradinės ironiškos dis- 
kusijos su pobūvio šeimininku — katras iš tikro nesąs išmin- 
čius. Erotas-filosofas nėra išmintingas, jis tik tarp išminties 
ir neišmanymo, tad ir Sokrato negalima vadinti išmintingu. 
Agatono ironija šioje perspektyvoje atsigręžia prieš jį patį: 
jei Sokratas tikrai nėra išminčius, tai Agatonas, sakydamasis 
esąs ne išminčius, atskleidžia tiesą. Sokrato „neišmanymo“, 
„neifminties“ priešprieša Agatono techninei „išminčiai“ gali 
būti sulyginta su „daimoniško žmogaus“ ir „paprasto darbi- 
ninko“ priešprieša (20336). Daimoniškasis žmogus, Zinoda- 
mas nesąs išminčius, šia savirefleksijos galia iš esmės skiriasi 
nuo aplinkinių. 


204c1-2: sprendžiant iš tavo žodžių — iš tiesų taip kalbėjo Aga- 
tonas (plg. paaisk. 199d1—2). 


204d3-206a8: plėtojama argumentacija turi tokią struktūrą: 

1) 204d3-7: to, kas gražu (kala), meilė (eras) yra geismas turėti; 

2) 204e1—2: „gražu“ gali būti pakeista „gera“; 

3) 204e3-4: to, kas gera (agatha), meilė yra geismas turėti; 

4) 204e5-295a4: turėti tai, kas gera, reiškia būti laimingam 
(eudaimön); 

5) 205a5-8: visi žmonės būtinai trokšta būti laimingi; 

6) ibid.: šis visuotinis geismas yra meilė (erös); 

7) 205d1-206a8: erös yra gėrio (agathon) geismas; 

8) 206a9: kas turi gėrį, geidžia, kad gėris jam priklausytų 
amzinal; 


9) 206a10-13: meilė yra troškimas amžinai turėti gėrį. 

204e1-2: vietoje „gražu“ paėmęs „gera“ — šis pakeitimas pareng- 
tas 201c2: ir Agatonas, ir Sokratas sutaria, kad „kas gera, 
yra ir gražu“. 


205b8—c1: visa, del ko iš nebūties kas nors pereina į būtį, yra kūry- 
ba — plg. Soph. 219b-c. Šios aptarties nereikėtų painioti su 
krikščioniška kūrimo ex nihilo samprata, kurioje „niekas“ 
suprantamas kaip absoliučios Dievo laisvės kurti prielaida. 


gr. poiésis reiškia „darymą“, „kūrimą“ plačiąja prasme, bet 
turi ir apibrėžtą „poezijos“ reikšmę. Graikams poezija glau- 
džiai susijusi su muzikiniu atlikimu. Pavyzdys klausytojus ir 
skaitytoją verčia persvarstyti Agatono kalbą (196e-197a), kurio- 
je jis nuo „mūziškosios“ kūrybos netikėtai pereina prie gyvų 
būtybių veisimosi, taip kūrybos sąvoką paversdamas beribe. 


205c-d: Verta pastebėti kontrastą tarp „yra“ ir „vadinama“: „visi 
amatų daiktai yra kūryba“ vs. „eiliavimo dalis...vieninrelė 
vadinama kūryba“. Analogiškai meilė yra gero troškimas, 
bet tik viena jo rūšis vadinama „visumos“ vardu „meilė“. 
Dar žr. paaišk. 206b7-8. 


205d3: meilė galingoji...— neidentifikuota citata. 


205d4—5: einančius... kitais keliais — pelnymosi (chrématismos) 
keliu eina verslininkai, minimi įžanginėje dialogo dalyje 
(173c6); pomėgis (,,meilé“—philia) lavinti kūną (philogym- 
nastia) iškeliamas Pausanijo kalboje (182b8), pagaliau „iš- 
minties meilė“ (philosophia) toje par kalboje įvardijama kaip 
mylinčiojo ir mylimojo santykių conditio sine qua non (184d1— 
2). „Filosofijos“ kaip meilės kelio į gėrį atmetimas čia gali 
ste-binti: juk ką tik buvo pasakyta, kad Erotas yra filosofas 
(203e 204a). 

205el: ieškantieji savo pusės — aiški nuoroda į Aristofano kalbą, 
kaip vėliau pamini ir pats Aristofanas (212c). 


205e5: zraukia ne tai, kas sava — Diotima atmeta ankstesnių kal- 
bétoju samprotavimus apie tai, kad meilė yra panašaus ryšys 
su panašiu. Daug dėmesio šiam klausimui skiriama „Lisido“ 
dialoge (žr. paaišk. 174a10). 


20566: nebent artimu ir nuosavu vadintum gėrį — nuo gerų daly- 
kų (agatha) peršokama prie gėrio (agathon) — plg. „Valstybę“ 
507b. Šis peršokimas, niekaip negrindžiamas ir neaiškina- 
mas, lieka nepastebėtas ne tik Diotimos / Sokrato klausyto- 
jų, bet ir ,Puotos" komentatorių (išskyrus daugiau filologinį 
Doverio komentarą, p. 144). 


206b7-8: gimdymas grožyje — meilė kaip gėrio troškimas (plg. 
206a10-13) ir meilė kaip troškimas gimdyti grožyje nėra vie- 
nas ir tas pat. Pastarasis yra atskiras gėrio troškimo atvejis, 
specifiškai ir vadintinas meile, kaip „poezija“ priimta vadin- 
ti ne bet kurią kūrybą, ber tik eilių ir muzikos kūrimą (žr. 
paaišk. 205b8) 


206c4: negali gimdyti bjaurume, — tik grožyje — gr. ...en de tö 
kal. „Prielinksnio en vartojimas šiame sakinyje patvirtina, kad 
Diotima dėmesį sutelkia į vyro lytinę patirtj, kadangi ‘gim- 
dymas’ arba ejakuliacija ‘kame nors’ gali būti pricaikyta tik 
vyrui. ‘Kas nors’ paprastai esti moteris, todėl keistoka, kad 
Platonas būdvardžius ‘bjauru’, ‘gražu’ [-liet. vert. ‘bjauru- 
me’, 'gro£yje'] vartoja neutrum forma... [T]ai suteikia svars- 
tymui abstraktų pobūdį ir šitaip parengia pasukti nuo žmo- 
nių lytinių santykių prie visai kitos plotmes santykiavimo.“ 
(Pender, E. E., „Spiritual pregnancy...“, 1992, p. 75: bibl. 
201d-212d). Žr. tolesnį paaišk. 

206c5: vyro ir moters sueitis yra gimdymas — šiandienei akiai keis- 
ta metaforos seka (nėštumas ankstesnis už sueitį, o sueitis lygi 
gimdymui) paaiškinama antikine samprata, kad tikrasis vaikų 
gimdytojas yra tėvas, ir jo sėkla, kuriai motina tik suteikia 
vietą augti, jau yra labai maži vaikai (žr. Tim. 91d: „geismas... 
pasėja į įsčias lyg į dirvą dėl savo mažumo nematomų ir ne- 
turinčių pavidalo būtybių, kurios, įgijusios aiškią išvaizdą ir 
[motinos] viduje maitintos, idant pasidarytų didelės, po to 
išvedamos į šviesą; šitaip ir užbaigiamas gyvos būtybės gim- 
dymas [zöön apotelesösi genesin)“ — N. Kardelio vert.; dar 
plg., pvz., Anaxag. A 107 DK; Aesch. Eum. 657-661). Tad 
vyras iš tiesų kūne „nešiojasi vaisių“ — savo sėklą, o jos eja- 
kuliacija heteroseksualioje sueityje ir yra gimdymas. 206b- 
e visur kalbama apie tokį vyro nėštumą ir gimdymą. 


206d1—2: Moira — lemties deivė, Eileitija — gimdymo deivė, pa- 
lengvinanti gimdymo skausmus. Jas atstoja Platono sugalvo- 
ta deivė Grožybė - gr. Kalloné. 


206d3-7: Kai kurie komentatoriai meraforišką šios pastraipos 
kalbą supranta perdėm tiesmukai, kaip vyro ir moters fi- 
ziologinių reakcijų aprašą (Dover, Gill). Rowe mano, kad 
labiau tikėtina, kad kalbama tik apie vyro "nėštumą! ir 'gim- 
dymga’, ir kūnišką, ir dvasinį. Tačiau, pasak jo, „nepanašu, 
kad čia įmanoma kokia nors tvirta išvada“. Plg. Phaedr. 
251b-d. 


207e: Mirtingųjų būtybių tapatumas paradoksaliai išsaugomas 
kaitos dėka. Platonas „šiame kontekste tiesiogiai necituoja 
Herakleito, bet, manding, yra aišku, kad jis pakankamai giliai 
apmąsto Herakleito pažiūrų į išlikimą kintant implikacijas“ 
(Kahn, Charles, „Plato and Heraclitus", Proceedings of the 
Boston Area Colloquium in Ancient Philosophy, 1, 1986, p. 

250). Herakleitiskai aprašytas juslinis kaitos pasaulis vėliau 
bus papildytas parmenidišku amžinų pavidalų aprašu (žr. pa- 
aišk. 211a-b). 


20822: né žiniomis nesame tokie patys — „žinios“ Čia atitinka gr. 
žodį epistemai — žodžio epistémé („žinojimas“) daugiskaita. 
Atminties praradimas (išgėrus užmaršties upės Letés van- 
dens) graikų mitologijoje yra tikras mirties bruožas. Dioti- 
ma kalba, regis, apie kasdien patiriama reiškinį — užmarštį 
(lethe) dalykų, priklausančių „teisingos nuomonės“ sričiai. 
Čia nutyléta kita užmarštis: tiesos, regétos prieš žemiškąjį 
gimimą, užmarštis (plg. Phaedr. 248c, 250a; Resp. x, 621b). 


20823: pratybos ~ gr. meletė: plg. Tht. 153b—c. „Puoros“ pasa- 
kotojas Apolodoras pačioje pradžioje sakosi esąs ouk amele- 
tžtos — „ne nepasirenges/ne neįgudęs atsakyti, ko klausiamas“. 
Tačiau pratybos tik „išsaugo žinojimą taip, kad atrodo (do- 
kein), jog jis tebėra tas pars“. Tad ir Apolodoro pasakoji- 
mas tik atrodo tas pat, kas ir gyvas Agatono svečių susitiki- 
mas. Patikétas rašmenims jis pasiekia skaitytoją, kuriam 
skirtas „Faidre“ (275a) užrašytas perspėjimas: rašmenys sielas 
pripildys užmaršties dėl mnémés ameletésia — atminties ne- 
belavinimo. 


208b3—4: mirtinga būtybė dalyvauja nemirtingume — „Puotoje“ 
niekur tiesiogiai nekalbama apie sielos nemirtingumą, ne 
taip, kaip „Faidone“, „Menone“ arba „Faidre“. Tačiau „die- 
višku“ (b1) „Valstybėje“ vadinamas filosofas (Resp. vi, 500d1), 
o ir siela „turi didžiausią dalį to, kas dieviška“ (Phaedr. 246d). 
Tai, kas sakoma apie mirtingo dalyvavimą nemirtingume, 
turi būti pritaikyta ir mirtingajai sielos daliai (plg. Tim. 69c). 
Panašiai apie nemirtingumą Platonas rašo „Įstatymuose“ (iv, 
721c). Atvirai kalbėti apie sielos nemirtingumą ar jos po- 

mirtinį likimą, kaip, pvz., „Valstybėje“, Sokratas neturi tin- 
kamų klausytojų (plg. paaišk. 172a in fine). 


208c1: kaip tikri sofistai: neabejok — Diotima atsako eu isthi — 
„neabejok“; tokį atsakymą vartoja sofistai Eut/d. 274a; Hp. mai. 
287c. Posakiu „tikras/tobulas sofistas“ apibūdinamas Hadas 
„Kratilo“ 403e. Abiem atvejais apibūdinimas yra kiek ironiškas. 


208c-d: jei pažvelgsi į žmonių garbėtrošką... — grįžtama prie Faidro 
prakalbos (žr. 178d2 ir paaišk.). Philotimia, kaip ją supranta 
Faidras, yra nesuvokiama, beprasmė (a/ogos). Jo nuomone, tai 
tėra noras pasirodyti mylimojo akyse. Anot Diotimos, tai 
kur kas daugiau: garbės troskime, kaip ir palikuonių sieky- 
je, glūdi pastanga garantuoti sau amžiną išlikimą. Individas 
išlieka tapatus sau laiko kaitoje gimdydamas ir palikdamas 
„Nauja vietoj sena“. Saunumas (areté — 208d5.7) išlieka ne- 
marus bendruomenės atmintyje. 


208c5—6: amžiams nemariąją šlovę palikti - nežinomo autoriaus 
hegzmetras. Žodžių junginys „nemarioji šlovė“ (kleos aphthi- 
ton), žinomas ir iš Rig-Vedos (fravas...aksitam 1.9.7), pri- 
klauso bendram indoeuropietiskajam paveldui. Jis randamas 
VII a. pr. Kr. graikų poezijos nuotrupoje (DGE, No. 316) 
bei garsiuosiuose Achilo žodžiuose „Iliadoje“ (ix, 412-415): 
„Jeigu čia liksiu toliau ir pulsiu Trojos tvirtovę, / Zus man 
grįžimo diena, bet paliks šlovė nemirtinga; / Jeigu sugrįšiu 
namo į mielą tėviškės šalį, / Žus man didinga šlovė, užtat 
ilgaamžis aš būsiu“ (A. Dambrausko vert.). »[S]is žodis kleos 
žymi ‘šlovę, kurią herojus gauna specifiškai poezijos dėka“ 
(Nagy, Gregory, Greek Mythology and Poetics, Ithaca and Lon- 
don: Cornell University Press, 1990, p. 136; apskritai apie 
šią frazę p. 122-142). Vicaire, Rowe mano, kad Sokratas 
gal tiesiog ironizuoja pakilią Agatono kalbėseną. 

208d2-3: Alkestide ir Achilą Faidras mini 179b5-d2 ir 179e1— 
180a7. Admetas — Alkestidés vyras. 


208d4: jusiskis Kodras — „jūsiškis“, t. y. aténietis. Kodras, mitinis 
Atikos karalius, iš kurio giminės motinos linija turėjo būti ki- 
les Platonas (D.L. iii, 1). Pasak padavimo, žinodamas, kad, 
pasak pranašystės, dorėnai užimsią Atėnus tik nenužudę ka- 
raliaus, atidavė savo gyvybę, kad išgelbėtų karalystę. 


208e3—4: labiau linksta į moteris — t.y. ne į jaunuolius. Impli- 
kuojama, kad cie, kurie nėšti siela, linksta į jaunuolius, „ku- 
riuose“ gimdo sielos vaikus. 


208e6: visiems ateities laikams — anot Brissono, citata iš nežinomo 
poetinio kūrinio. 


209b1 dieviškas žmogus ~ kai kurie leidėjai (Parmentier, Bur- 
net, Dover, taip pat „Oksfordo klasikinių tekstų“ naujo 
leidimo rengėjai — pasak AncPh 19, 1999, p. 164) „dieviš- 
kas“ — theios taiso į Eitheos — „nevedęs“. Rankraščių ir Ok- 
sirincho papiruso tekstą palaiko Burner, Vicaire, Sier, Rowe; 
minėtas taisymas remiasi tik prielaidomis, kaip Platonas 
turėjęs mąstyti. 


209c2—4: prisilietęs prie grožio... — atrodo, Platonas ugdymui 
apibūdinti vartoja tyčia dviprasme kalbą — originalo hapto- 
menos (žr. 175c8 ir paaišk. 175c-d, 196e3) bei homilön („pri- 
silietęs“ ir „bendraudamas“) gali nusakyti ir lytinį bendravi- 
mą. Vieni vertėjai „lietimąsi“ supranta kaip santykį su pačiu 
gražiu individu („beautiful young man“ Pender, „le bel ob- 
jet“ Brisson, „persona bella“ Zanatta), kiti — su grožiu kaip 
‘ugdytinio’ ypatybe (Vicaire, Gill, Rowe, Reale). Jei tiksles- 
nė pastaroji interpretacija, žodis „prisilietęs“ mus grąžina 

prie išminties perteikimo kaip nefizinio sąlyčio temos (plg. 
175c-d ir 196e3 ir paaišk.). 


209c7: bendri jųdviejų vaikai - kad Diotimai rūpi dalykai, toli 
pranokstantys homoerotinj dviejų individų santykį, aišku iš 
toliau pateiktų pavyzdžių. Primenami dvejopos fiksuotą pa- 
vidalą įgyjančios kūrybos (=rašymo?) iškiliausi atstovai: po- 
etai ir įstatymų leidėjai. Antikinė tradicija nemini Homero 
bendravimo su kokiu nors pais kalos, paakinusio jį sukurti 
kad ir „Iliadą“. Diotima nenurodo, koks tas grožis, ‘kame’ 
Homeras gimdo poemas arba Solonas įstatymus. Doveris 
teigia, kad tai galįs būti vien tik dorybingas būdas bendruome- 
nių, kurioms Homeras giedojo arba Solonas davė įstatymus 
(p. 152). Pusiau juokais Sokratas „Gorgijuje“ (481d—482b) 
Atėnų démos vadina Kaliklio mylimuoju. 


209d5-8: Likurgas — pusiau legendinis Spartos įstatymų (euno- 
mia) leidėjas (IX-VIII a. pr. Kr.). Seniausiame, Herodoto, 
pasakojime (i, 65-66) apie Likurgo veiklą jau minima versija, 
kad Spartos santvarką jam nurodžiusi Delfų pitija. Gal dėl co 
Platonas, nepaisydamas tuometinių Atėnų (ir spėjamai Dio- 
timos, žr. paaišk. 193a2-3) priešiškumo Spartai, gali jo įsta- 
tymus vadinti „kone visos Graikijos gelbėtojais“ (greičiausiai 
turimas galvoje Spartos vaidmuo Persų karuose). Likurgą 
Platonas giria ir kituose veikaluose (pvz. Resp. x, 599d). 


Solono pagyrimas čia atsveria Likurgo pagyrimą. Solonas (VII- 
VI a. pr. Kr.), Platono motinos protėvis (D.L. iii, 1), davė atėnie- 
čiams teisę, pakeitusią griežtesnius Drakonto įstatymus. „Faid- 
re“ greta Likurgo ir Solono dar paminimas ir persas Darijas (258b). 


209e3: pagerbtas šventove buvo, pvz., Likurgas (Herodotas i, 
66, Plut. Lyc. 31). 

209e5-210a1: į šiuos meilės slepinius tikriausiai ir tu, Sokratai ga- 
létum būti įšventintas, bet į tobuluosius regėjimo slepinius... 
nežinau, ar pajégtum — Diotima vartoja misterijų (turbūt eleusi- 
ninių — Morgan, Platonic Piety, p. 98-99) sąvokas. „Įšventinti“ 
(myein) Eleusino misterijose „nurodo veiksmą, atliekamą indivi- 
dy atžvilgiu, skirtingą nuo kolektyvinės šventės Eleusine, t. y. 
asmeninį pamokymą su ritualu“ (Burkert, W., Ancient Myste- 
ry Cults, Cambridge Ma.: Harvard University Press, 1987, p. 
153). „Tobulieji slėpiniai“ (seleia), apima mita (čia — apie Eroto 
kilmę) ir yra iniciacija griežtąja prasme, o aukštesnė pakopa — 
„regėjimo slėpiniai“, (epoptika), kai inicijuotiesiems leidžia- 
ma stebėti šventus objektus (Diotimos kalboje „patį grožį“). 
Burkertas, Riedwego, 1987 tyrimo pagrindu, pateikia tokią 
Diotimos kalbos 201d-212c sandarą pagal misterijų pako- 
pas: (1) elenchos (201d-203a) — apvalymas, (2) pamokymas ir 
mitas (203b—e) bei (3) epoptika, pradedant 210a. Sunku pa- 
sakyti, ar tikrai misterijy terminus Platonas vartoja labai pre- 
ciziškai. Jei „tobulieji slėpiniai“ apima Eroto kilmės mita, tai 
neaišku, kas tie meilės slėpiniai, į kuriuos Sokratas galėtų būti įš- 
ventintas — neprieinami teleia ir epoptika minima kaip būsimi 
dalykai. Gal pastaruosius čia skirti vieną nuo kito nėra būtina. 
Brissonas, remdamasis Klemensu Aleksandriečiu ir Riedwe- 
go analize, siūlo savo versiją. Pasak Klemenso, „ne be pagrindo 
graikų misterijos prasideda apsivalymais (ta katharsia), kaip bar- 
barų — maudyne. Po viso to esti mažosios misterijos, kurios 
turi teikti pamokymą ir parengti tam, kas turi būti paskui. 
Na, o didžiosios [misterijos įveda] į visa tai, kas nebėra mokslo 
dalykas, bet stebėjimo (epopteuein) ir daiktų prigimties aprè- 
pimo protu“ (Strom. xi, 70, 7-71, 2). Anot Brissono (p. 69— 
71), mažąsias misterijas — Sokratui prieinamas — atitinka 
pirma Diotimos kalbos dalis (201e8—209e4), o didžiąsias 
misterijas atitinka antra dalis (209e5~212a7), prisotinta „re- 
gėjimo, matymo“ sąvokų. 

į tobuluosius regėjimo slėpinius... nežinau, ar pajégtum — Dio- 
timos dvejonė gan dažnai interpretuojama kaip Platono su- 
manyta cezūra tarp ‘istorinio’ Sokrato ir paries Platono filo- 
sofijos: „Kadangi šios vizijos objektas yra aukščiausia Idea, 
Platonas akivaizdžiai nori pabrėžti, iki kur diskusija buvo 
sokratiška ir kiek toli ji eina už paties Sokrato“ (Jaeger, Werner, 
Paidea, x. Il, p. 192). Kahnas šią skirt} supranta dar plačiau: 
„Platonas nori atkreipti dėmesį į distanciją, skiriančią šią 
naują [meilės] koncepciją nuo sokratiškojo eroso pristatymo 
visuose ankstesniuose rašiniuose, įskaitant ir jo pacies. Šia 
prasme „Puota“ žymi sokratiskosios literatūros apie meilę ne 
tik viršūnę, bet ir pabaigą“ (Kahn, Ch. H., „Plato as a Soc- 
ratic“, Studi Italiani di filologia classica 10, 1992, p. 595. Jei 
tiesa, kad čia Diotimos lūpomis pats Platonas nori pateikti 
informaciją, skirtą filosofijos istorijos vadovėliui, jis tai daro 
gan arogantiška forma. Dialogo tekstui suprasti tokios prie- 
laidos nereikia. Sokratas su Diotima kalbėjosi prieš kelioli- 
ka metų, tuo laiku mastes panašiai, kaip dabar Agatonas. Sok- 
ratas darsyk ironiškai save sumenkina, ironiją nukreipdamas 
į puotos šeimininką (ram tikru laipsniu ir į jo svečius). „Ma- 
žieji slėpiniai“ liečia rasties sritį, ir nemirtingumas, kylantis 
iš įstatymų bei poezijos veikalų, „gimdomų grožyje“, negali 
prilygti tam, ką teikia filosofija (plg. Pender, p. 84). 


210a4—212a7: sudėtingiausia dialogo dalis. Jos interpretacijų gau- 
sa negali atsispindėti glaustame komentare. Aiškiai matyti, 
kad Diotima kalba apie nuoseklų kilimą, sudarytą iš kelių pa- 
kopų. Šiam kopimui suprasti naudinga Moravesiko (bibl. 
209e), p. 286 siūloma schema. Joje išskiriami trys pakopų 
sluoksniai: P — proto (reason); K — kūrybos; E — eroto. 
Tad mylėtojas: 
E1 mylėdamas vieną kūną (21027), 
KI jame gimdys gražias kalbas (21027-8) 

PI ir supras, kad „bet kuriame kūne esantis grožis giminiš- 
kas kito kūno grožiui“ (210a8-b1), 

P2 „ir jei siekiama išvaizdos grožio, kvaila visuose kūnuose 
esančio grožio nelaikyti vienu ir tuo pačiu“ (210b2—3); 
E2 tai supratęs jis pradės mylėti visus gražius kūnus, o vienam 

jo meilė susilpnės (210b4-6), 
E3 sielose esantį grožį vertins labiau, negu grožį, esantį kü- 
nuose (210b6-c1), 
K2ir gimdys kalbas, kurios jaunuolius daro geresnius (210c1—3), 
P3 bus priverstas išvysti darbuose ir įstatymuose esantį grožį 
(210c3—4), 
P4 pamates, kad „jis visur tos pačios prigimties“ (210c4—5), 
F4 nieku laikys kūnų grožį (210c5-6); 
P5 o išvydęs mokslų grožį (210c6-7) 
P6 nevergautų vienam, bet, įsižiūrėjęs plačią grožio jūrą 
(210c7-d4), 
K3 gimdytų kilnias kalbas nepavydžioje filosofijoje (210d5-6), 
P7 kol sustiprėjęs ir išaugęs galės išvysti grožio mokslą 
(210d6-e1). 
Perėjimas nuo vienos pakopos į kitą Moravcsiko vadinamas 
„transkategoriniais žingsniais“ (p. 287); jis atliekamas tik 
Eroto (E) dėka. 
Vienas sunkiausių klausimų — ar šį kelią reikia intepretuoti eks- 
kliuzyviai (kylant aukštyn meilė žmonėms pakeičiama meile 
tiesai, pažinimui), ar atvirkščiai — inkliuzyviai (naujas paži- 
nimo laipsnis atnaujina ir meilę žmonėms). Vlastos, 1969 (bibl. 
201d-212b) ir Nussbaum, 1986 (bibl. 214a-222a) interpre- 
tavo kilimą ekskliuzyviai, o Price, Love and Friendship..., 
1989 ir Gill, 1996 (bibl. 201d-212b) — inkliuzyviai. Reikia pripa- 
žinti, kad kiekvienoje pakopoje kalbama apie ugdymo santy- 
kį su „mylimuoju“, tačiau gali susidaryti įspūdis, kad pasiekęs 
patį grožį žmogus palieka visa, kas jam ir kitiems buvo brangu, 
ir atsideda vien dieviško grožio regėjimui. (Plg. paaišk. 21224.) 

210a6—7: jei vedamasis vedamas... — Diotima nepasako, kas turi 
būti „meilės kelio“ vadovas. Gill taikliai pastebi, kad „vadovas 
nėra įtrauktas į jokią erotinę partnerystę ir, regis, skatinamas 
vien noro pasidalyti su kitais jo atrastosios tiesos implikacijo- 
mis“ (Gill xxxiv). Tad šioje kelionėje reikia skirti dvejopą santy- 
kį: viena vertus, vadovo ir mylinčiojo, antra vertus, mylinčiojo 
ir mylimojo. Sunku pasakyti, ar vadovauti Diotimos nupasako- 
tam kilimui gali vien tik asmuo, nukeliavęs tik tą patį meilės 
kelią. Greičiau į galvą ateina olos palyginimo (Resp. 514a-518b) 
filosofas, grįžęs pas kalinius oloje: kopimas laukan nėra nusa- 
komas taip tiksliai kaip „Puotoje“, nors galima spėti, kad vienas 
iš kelių į tikrovę lauke yra dialektinis tyrimas, panašus į aprašy- 
tąjį „Faidre“ (265e-266c). Tai jis turėtų atskleisti sielos akims 
teisingumą, nuosaikumą ar panašių jusliškai nesuvokiamų da- 
lykų pavidalus — „eidus“ (plg. Phaedr. 250b1-2). Nejvardytas 
vadovas pasirodo ir „Valstybėje“, joje — minėtoje olos istori- 
joje — daug ryškiau kalbama apie „prievartą“, kurios spiria- 
mas vedamasis palieka olą ir išvysta „pačią šviesą“ (Resp. 
515e) — „Puotoje“ šis prievartos motyvas išryškėja tik 210c4. 


Diotimos kalba yra pasakojimas, girdimas ir suprantamas. Tai 
savotiška „meilės kelio“ topografija, Skaitytojas gali jį skaity- 
ti kaip kiekvieną kelionės aprašymą, jį įsiminti, mintyse, bal- 
siai arba raštu atkartoti, geriau ar menkiau perprasti ir net 
įsivaizduoti kopiąs į meilės kalnyno viršūnę. Nuo „Puotos“ 
skaitytojų mažai skiriasi ir puotos klausytojai — jiems atsto- 
vaujantis (Diotimos) Sokratas vargu ar gali būti įšventintas į 
„tobuluosius bei regėjimo slėpinius“ (žr. paaišk. 209e5—210a1), 
bet tai jam netrukdo smalsiai išklausyti „kuo stropiausio“ iš- 
mintingosios svetimšalės pasakojimo. Pasakojimas yra sma- 
gu, bet neįpareigoja. Jis kelia pasigėrėjimą. „Pagyrimas“ (plg. 
212c4) — štai, atrodytų, tinkamiausia puorautojų reakcija į 
Sokrato surengtas „žodžių vaišes“ (plg. Phaedr. 227b, Tim. 

27b). Ne veltui vienas įžvalgus ‘zydiskojo mąstymo" aiškinto- 
jas neseniai graikiškąjį-platoniškąjį pasakojimą įvertino itin 
griežtai: „Nei pasakotojas, nei jo klausytojai nepretenduoja į 
pasakojamy dalykų atitikimą tikrovei, nes jie puikiai suvokia, 
kad filosofinis pasakojimas yra viena, o tikrovė — visiškai kas 
kita“ (Tomas Sodeika, „Martinas Buberis ir žydiškoji ‘grai- 
kiško mąstymo’ alternatyva“, in: Buber, Martin, Dialogo prin- 
cipas I: Aš ir Tu, Vilnius: Karalikų pasaulis, 1998, p. 19). Šie 
rašytojo žodžiai skirti „tikėtinam mitui“ apie pasaulio renti- 
ma „Timajuje“, bet neabejotinai gali būti išplėsti visam Plato- 
no filosofiniam pasakojimui (plg. p. 27). Tai, kas pacituota, 
neabejotinai tinka nusakyti įdėmiųjų klausytojų — bent jau 
»Puotoje" — nuostatai, bet ar tai pritaikoma pasakotojui? Dioti- 
mos pasakojimas egzistuoja tik Sokrato / Aristodemo / Apo- 
lodoro pasakojime. Jj mums perduoda tekste nepasirodantis 
visų pasakojimų pasakotojas — Autorius. Jo ir (numanoma) 
veikėjų ironija skaitytojo atžvilgiu, įvairiai atskleidžiamos 
logos silpnumo (plg. Ep. vii, 342e) apraiškos liudija, kad ‘Pla- 
tonas’ neabejoja nuotoliu tarp pasakojimo ir pasakojamosios 
tikrovės. Tačiau šis nuotolis kuriamas ne kaip galimybės gėrė- 
tis sąlyga, bet kaip sąlyga tikram filosofavimui, kurio negali 
atstoti joks pasakojimas ar klausymasis. Tai, kaip kalba Sokra- 
to perpasakojama Diotima, skiriasi nuo ankstesnių kalbéco- 
jų. Ji, kitaip negu šie, kreipiasi ne į „auditoriją“, kuri visada 
daugiau ar mažiau yra kalbėtojo vaizduotės padaras. Ji kelio- 
lika kartų kreipiasi į Sokratą vardu, vartoja daugiskaitą, jį 
kalbina. Ji stengiasi, kad Sokratas ne „įsijaustų“ į jos patirtį 
(kaip „įsijaučiame“ skaitydami romaną), o atsakingai drauge 
mąstytų ir atsivertų galimai patirčiai. Panašią reikšmę turi ir 
Diotimos ne kartą minimas kelionės vadovas. Jis reikalingas 
žinant, kad klausyris / skaityti nėra tas pat, kas pacirti. Gėrė- 
tis dailiu kelionės ap-rašymu ar per-rašyti jį kitiems visiškai 
kas kita, negu pačiam keliauti. Keliaudamas žemės paviršiu- 

mi, savo padėties kitimą galiu susekti pagal kintančius aplinkos 
vaizdus. Keliaudamas vidiniu keliu galiu nesunkiai apsigauti: 
sekdamas (ir subjekto, ir objekto prasme) pasakojimą apie 
kelionę, pats pasijusti keliauninku. „Vadovo“, ne taip, kaip 
mano pa-si-jutimo, negalima iki galo sutalpinti į pasakojimą, 
nes vadovas žino jį dar nepasektą. Greičiau jis yra „tarp“ pasa- 
kojimo ir tikrovės. Paradoksaliai pačiu savo išoriškumu jis ga- 
rantuoja savo vedamajam vidinės patirties autentiškumą. Sep- 
tintajame Platono laiške aprašyta filosofinė synousia turėtų 
pateikti idealų vadovo-vedamojo santykio modelį: „Štai ką iš 
tiesų turiu pasakyti apie visus, kurie jau parašė, ar dar parašys, 
ir kurie teigia žiną apie tuos dalykus, kurių aš mokau, kadangi 
jie ar manes, ar kitų pasiklausę, ar patys atradę: mano nuomo- 
ne, jie apie šį reikalą nieko nesupranta. Tad ir mano nėra apie 
tuos reikalus jokio užrašo ir niekada nebus: tai, kitaip negu 
kiti mokslai, niekaip negali būti išsakyta, bet, nuolat būnant 
kartu ir kartu gyvenant vardan paties dalyko, staiga (exaiphnés), 
kaip šviesa, suspindusi nuo užsidegusios liepsnos, atsiradusi 
sieloje jau pati save maitina... Šių dalykų, taip par kas yra 
visos būties melas ir tiesa, kaip pradžioje sakiau, reikia nuolat 
užsiiminėjanc ilgai mokytis kartu. Vargais negalais, nuolat 
būnant jais užsiėmus bei juos lyginant — vardus ir nusakymus, 
regesius ir pojūčius — jei tiriama geranoriškai nusiteikus bei 
be pavydo klausinėjama ir atsakinėjama, gali protas bei su- 
vokimas nušvisti taip, kaip tik yra įmanoma žmogui“ (341c, 
344b; Kristupo Saboliaus vert.). 


210b: galima sutikti su norinčiais manyti, kad „tolesnės formu- 
luotés leidžia mylinčiuoju laikyti ir vyrą, ir moterį“ (Sayre, 
Kenneth M., Platos Literary Garden: how to read a Platonic 
dialogue, Notre Dame and London: University of Notre Da- 
me Press, 1995, p. 116). Deja, iš to negalima daryti išvados, 
kad „kai pradinė fizinio patrauklumo fazė jau perzengta, Dio- 

timos nurodomas kopimas neturi nieko bendra su inicijuo- 
jamojo lytimi“. Konceksras liudija atvirkščiai. „Teisinga meilė 
berniukams“ (orthds paiderastia 211b5—6, plg. paaišk.) neat- 
siejama nuo filosofinio kilimo kelio. Tačiau reikia pastebėti 
ir kitą reikalo pusę: Diotima niekur nekalba apie mylimojo 
pareigą lytiškai „tenkinti“ mylintjjj (plg. atvirus Pausanijo 
samprotavimus 183d—185a ir paaišk. 182a3). Tradicinis my- 
linčiojo ir mylimojo santykis keičiamas filosofiniu mokyto- 
jo-mokinio santykiu, apimančiu ir politinį ugdymą. 


210c5-6: jis visur tos pačios prigimties — svarbią frazę pan auto 
autō syggenes estin vertėjai supranta kiek skirtingai: „visa tai 
yra sau pačiam gimininga“ (Račkauskas), „all of this is mutu- 
ally related“ (Rowe), „esso ė sempre tutto quanto congenere a 
se stesso“ (Reale), „elle [la beauté] est toujours semblable a 
elle-meme“ (Vicaire, Brisson). Greičiausiai čia kalbama apie 
įstatymuose esančio grožio ir sielose esančio grožio bendrumą 
(apie politinės bendrijos ir sielos analogiją žr. Resp. ii, 386e ir 
t. iv, 435e ir t., viii, 544d ir t.). 


210d2-3: vergiškai prisirišęs — Pausanijo išdėstyta vergo-pono 
dichotomija netenka galios, kai išnyksta prisirišimas prie „kieno 
nors“ grožio. „Grožio jūra“, būdama „niekieno“, negali tapti 
mainų objektu, taip ir griūva visa mainais paremta meilės san- 
tykių pusiausvyra (žr. paaišk. 184c-e). Vergišką prisirišimą 
prie Sokrato išpažins atėjęs Alkibiadas (219e4—5). 


210d6: nepavydžioje išminties meilėje... — gr. žodis aphthonos reiškia 
„neturintį phthonos=pavydo“ (Brisson, Luc, „La notion philo- 
sophigue de phthonos chez Platon“, in: La Jalousie, Colloque 
de Cerisy, sous la direction de Frédéric Monneyron, Paris: 
L'Harmatran, 1996, p. 13-34; Gregory, Levin, 1988: bibl. 
210d6). Šis žodis gali reikšti ir „beribę“ [meilę] (Dover); taip 

jį suprantant būrų pratęsta „plačios grožio jūros“ metafora. Vis 
dėlto 213d, 222e-223a kontekstas (Alkibiado pavyduliavimas) 
pakankamai įprasmina vertimą „nepavydi“. Tikras filosofas dos- 
niai dalijasi tuo, ką turi, nereikalaudamas nieko mainais (plg. 
paaišk. 210d2~3). „Faidre“ phthonos yra svetimas dievų būriui, 
todėl kiekviena „norinti ir jstengianti“ siela gali sekti įkandin 
dievų ir išvysti „iš tiesų būvančią“ esybę (247a.c; plg. 253b). 


gimdytų... išminties meilėje — gr. tiktéi... en philosophiai. Filo- 
sofija čia tampa patneriu, „kame“ gimdoma. Ši gan neįprasta 
mintis Platono raštuose nėra be analogijų. „Gorgijuje“ (481d— 
482a) Sokratas sakosi esąs Alkibiado ir filosofijos mylėtojas. 
„Valstybėje“ filosofija prilyginama moteriai, kurią vedęs netikęs 
jaunikis gimdo „menkučius, silpnus palikuonis“ — sofizmus 


(vi, 495e-496b). 


210e4: staiga — pasakymas, kad pats grožis išvysramas staiga 
(exaiphné), nurodo, kad ši patirtis nėra tiesiogiai ir būtinai plau- 
kianti iš „paeiliui bei teisingai“ (63) nueito kelio, bet drauge 
su juo yra susijusi (apie „akimirką“ kaip tarpinę tarp rimties 
ir judėjimo žr. Parm. 156d-e). Analogiška filosofinės patirties 
samprata dėstoma ir Ep. vii, 341c-d: ten irgi kalbama apie ilgo 
kantraus bendro darbo ir staigaus, „tarsi nuo pašokusios kibirkš- 
ties“ (341c; T. Aleknienės vert.) atsiradusio rezultato priešpriešą 
/ jungtį. Atsižvelgiant į „Faidre“ taip įtaigiai nupasakota „at- 
siminimo“ (anamnésis) patirtį, galima šį „staiga“ aiškinti kaip 
atminties blyksnį, grąžinantį į „uZdanges“, regėtas dar iki kū- 
niškojo mūsų būvio, nors „Puotoje“ nutylimas ir sielos nema- 
rumas, ir anamnezė (plg. paaišk. 172a6-b1 ad finem). 


211a-b: savo kalboje įvardyti „pačiam grožiui“ Diotima nevar- 
toja įprastinių Platono filosofijoje terminologizuoty eidos ar 
idea. (Tradiciškai į lietuvių k. abu žodžiai buvo verčiami 

kaip „idėja“. Šiame vertime, taip pat Tatjanos Aleknienės 
„Faidono“ ir Manto Adomėno „Kratilo“ vertimuose — „pavi- 
dalas“. Diskusiją dėl eidos / idea perteikimo lietuviškai žr.: 
Adomėnas, M., [Rec. „Timajo“ ir „Kritijo“ vertimui], Nau- 
jasis Židinys-Aidai 7-8, 1996, p. 516-517; Aleknienė, T., 
Platono Faidono komentare, p. 170-171; Kardelis, N., „Ironi- 
ja, nemarumas ir naujas ‘Faidono’ vertimas“, Knygų aidai 3, 
1999, p. 11-14.) Kaip specialios filosofinės sąvokos „Puotoje“ 
šie graikiški žodžiai iš viso nevartojami. Jie čia turi „išvaizdos“, 
„išorinio pavidalo“ prasmę. Galima spėti, kad, ne taip kaip 
„Faidone“, Sokratas „Puotoje“, kreipdamasis ne į filosofus, 
vengia tokių specialių terminų ir stengiasi kalbėti kuo įpras- 
čiau. Grožio pavidalas apibūdinamas jį supriesinant su gražiais 
daiktais: jis nekinta (taigi yra amžinas); jame nėra juslinę 
tikrovę strukrūruojančių priešybių porų: jam svetimas reliaty- 
vumas — buvimas vienu acžvilgiu vienokiu, kitu — kitokiu; jis 
nėra imanentiskas jokiam juslinio pasaulio daiktui, nors kiek- 
vienas gražus daiktas dalyvauja jame; galų gale jis nepriklauso 
nuo subjektyvaus stebėtojo vertinimo. 


Esama neabejotinų paralelių tarp grožio pavidalo nusakymo 
Diotimos kalboje ir Parmenido būties atributų išdėstymo 
B8DK: plg. 211al ir B8. 3; 211a1-2 ir B8. 7; 211a2—4 ir B8. 
22, B8. 44-45 ir kt. Herakleitas ir Parmenidas „Puotoje“, 
taikliu Kahno pasakymu, „išsiskirdami susieina“ (plg. Herak- 
leito citatą 18724). Pavidalo amžinos būties sampratą Diotima 
formuluoja turėdama prieš akis nuolat kintančią mariąją sritį, 
kurią struktūruoja priešybės (plg. Kahn, Charles, „Plato and 
Heraclitus“, Proceedings of the Boston Area Colloquium in An- 
cient Philosophy, 1, 1986, p. 250). 


211a2: grožis... ne vienaip gražus, o kitaip bjaurus (žr. 210e5— 
211a2) gali atrodyti logiškai įtartinas. Susiduriame su para- 

doksu: pats Grožis (grožio pavidalas — A), idant būtų toksai, 
turi būti gražus. Šitaip jį tenka pripažinti dar vienu daiktu šalia 
kitų, turinčių grožio savybę, taigi ir dalyvaujantį Grožyje. Tad 
reikia įvesti grožio pavidalą (A’), kuris apimtų ir ankstesnį gro- 
žio pavidalą (A), ir pastarajame dalyvaujančius gražius daiktus. 
Tačiau ir A’ turi būti gražus... Vis dėlto pavidalas turi būti 
vienas, taigi tenka pripažinti, kad ji pats yra savo atvejis. 
(Platonas šį paradoksą svarsto „Parmenide“.) Gregory Vlastos 
prieš pusšimtį merų (Phil. Rev. 63, 1954, p. 231-63) šį pa- 
radoksą pavadino pavidalų autopredikacija (plačiau: Malcolm, 
J., Plato on self-predication of forms. Early and middle dialogues, 
Oxford: Clarendon Press, 1991). Vis dėlto loginės analizės 
mėgėjams galima prikišti, kad jų svarstymas jau remiasi prie- 
laida, jog Grožis (ar koks kiras pavidalas) yra kaip vienas iš 
pasaulio daiktų, ir jam aprašyti pakanka mūsų kalbos. Logo 
silpnumas čia pasireiškia kaip maža kur. Kasdienės kalbos pin- 
kles galima praardyti plėtojant apofacinį aptarimą, kurio užuo- 
mazga randama pačiame „Puotos“ tekste („ne-atsirandantis“, 
„ne-nykstantis“...). Grožio pavidalui reikėtų paneigti grožio 
savybės turėjimą: jis yra absoliuti tos savybės priežastis, todėl „gra- 
žiu“ jį galima laikyti tik ta prasme, kad daiktuose atpazjstame 
jo apraiškas. Antra vertus, jame negalima skirti to, ką vėlesnė 
filosofija pavadino „substancija“ ir „akcidentu“, arba „daly- 
vaujančiojo“ ir to, „kame dalyvaujama“ (ši sprendimo kryptis 
brėžiama Dioniso Areopagiečio de Div. nom. 4, 7) 


211b2: pats savaime, amžinai savyje vienalytis — gr.: auto kath’ 
auto meth’ autou monoeides aei on. Dėl šios frazės prasmės ty- 
rinėtojai smarkiai nesutaria. „Vienalytis“, arba vieno pavidalo, 
Grožis yra tikriausiai todėl, kad jis neturi kaskart vis kiro 
pavidalo (eidos), t. y. nėra vienu atveju veidas, kitu — kalba ir 
t. t. Žodžiai auto kath’ auto aiškinami priklausomai nuo to, 
kaip tyrinėtojas supranta pavidalų santykį su daiktais. Jeigu 

manoma Platoną tikéjus, kad pavidalai esti daiktuose kaip 
savo konkrečiuose atvejuose, tai auto kath’ auto turi reikšti, 
jog grožis yra tapatus sau visais atskirais atvejais ir nėra tų 
atvejų kaip nors sąlygojamas (žr. Perl, Eric D., „The presence 
of the paradigm: Immanence and transcendence in Plato's 
theory of forms“, Review of Methaphysics 53, 1999, p. 339— 
362, ypač 345). Egzistuoja ir priešinga pozicija (žr. Disse, 
Jörg, „Platons Ideenlehre als Methaphysik. Eine Auseinan- 
dersetzung mit der sprachanalytischen Philosophie“, Philo- 
sophisches Jahrbuch 105, 1998, p. 267-282): sakoma, kad 
Platonas nubrėžęs radikalią ontologinę perskyrą tarp pavi- 
dalų pasaulio ir juslinio pasaulio, „kas vienprasmiškai pa- 
aiškėja i$ “Timajo’, ‘Puotos’ ir ‘Parmenido’“ (p. 269). Tokiu 
atveju auto kath’ auto tegali reikšti visišką ontologinį pavi- 
daly atsajuma nuo juslinio pasaulio (p. 271). 


211b2: dalyvauja — gražių daiktų santykis su grožiu čia nusako- 
mas „dalyvavimo“ (metechein) metafora. Arsitotelis ir platonikai 
šį veiksmažodį pavertė techniniu terminu įvardyti ontologiniam 
daiktų priklausomumui nuo pavidalų (eidų). Kituose dialo- 
guose vartojami ir sinonimiški žodžiai metalambanein (Pha- 
ed. 102b2; Parm. 129a3ss.), koinūnia (Resp. 100d4). Plačiau 
„dalyvavimo“ problematika svarstoma „Parmenide“ (129ss). Dio- 
tima 21224 pavartoja ir kitą metaforą — pamėklės (atvaizdo, 
panašybės), atvaizduojančios tikrovę. Ji plačiau vartojama 
„Valstybėje“, „Faidre“, „Timajuje“. 


211b6: per teisingą meilę berniukams — čia Diotimos samproavi- 
mai apibendrinami pakankamai aiškiai: moteris išskiriama iš 
filosofinio ugdymo ir kaip subjektas, ir kaip objektas. Besąly- 
giškai parikėjus Diotimos žodžiais, nebežinia, ka manyti apie 
jos pačios misiją: kaip moteris, ji neturėtų gimdyti „jaunuo- 
lius geresnius darysiančių kalbų“ (plg. 110c3). Tačiau tai, ko 

ji moko Sokrata, ir yra tokios rūšies kalbos. Negana to, ji 
leidžia suprasti esanti pranašesnė už Sokrata (ir jo klausyto- 
jus — plg. paaišk. 209e5-210al), kuris vargu ar gali būti įšvęstas 
į slépinius. Šią prieštarą lengviau pastebėti feministinės ideo- 
logijos krimsteltiems tyrinėtojams, tačiau jie linkę ją panai- 
kinti, pabrėždami tariamą Platono mizoginiją. Pavyzdžiui, ne- 
sunku pareikšti, kad, anot Platono, „nė vienas filosofas negali 
būti moteris“, o Diotima „biologiškai tebėra moteris ir, tomis 
sąlygomis, kuriomis kilimas į pažinimą yra apibrėžtas, ji ne- 
turi priemonių kilti“ (Buchan, Morag, Women in Platos Po- 
litical Theory, Houndmills-London: Macmillan Press, 1999, 
p. 69, 133) — ir paradoksas daugmaž išspręstas. Diotima nega- 
linti būti keliautojo vadovė, o ką ji šnekanti, tesą paprastas 
pasakojimas vyrams: „ji išaiškina, kad tai kelias, kuriuo jis 
[Sokratas] turi eiti vienas. Diotima tik nurodo kelią. Ji sako 
Sokratui, kad ji tiesiog papasakos jam apie kelią ir kad jis turi 
stengtis juo eiti“ (ibid., p. 133). Išmintingosios moters prana- 
Suma Platonas tematas vieną: ji suvokianti moterų padermės 
menkumą palyginti su vyrais, ir „tikrojo pažinimo galų gale 
maskulininę prigimtį“ (ibid, p. 134). Cituojamasis autorius 
apdairiai nenurodo jokių konkrečių „Puotos“ vietų savo teigi- 
niams paremti. Galima spėti, kad turima galvoje 210a3-4, 
tačiau Diotimos mintis čia visai kita: Sokratas netinkamas 
įšventimui į didžiąsias misterijas, gali paklausyti pasakojimo 
apie jas ir pasakojimą sekti, kiek pajėgs. Čia nieko nekalbama 
nei apie Sokrato kelionę vienatvéje, nei apie Diotimos nepajėgu- 
mą eiti jai žinomu keliu. Beje, skaitytoja(s) turbūt jau pastebe- 
jo, kad kaip Diotima neturėtų būti mokytoja, taip ir Sokratas — 
mokinys. Jis tikrai neprimena gražuolio erömenos — akstino 
kilti iki paries grožio. Šie nenuoseklumai pernelyg ryškūs, 
kad būtų ignoruojami, kaip daro daugelis „Puotą“ skaitan- 
čių "filosofiškai". Galima manyti, kad (Sokrato) Diotima kalba 
taip, kaip norėtų girdėti jos klausytojai, lyg ir priimdama ju 

vertybes — ne tik jų lytinę preferenciją (pirmiausia Pausanijo 
ir Agatono), bet ir jų pilietinio gyvenimo, kuriame nėra vietos 
kitai lyčiai, sampratą. Bet iš tiesų ji sako, kad nesvarbu, kuo 
pradėsime: jei norime paaiškinti aistrą, valdančią žmogaus 
gyvenimą, turime lytinį potraukį, šlovės ir įsiamžinimo geismą, 
veržimąsi prie (ne tik fizinio) grožio interpretuoti kaip nuo- 
rodas į esminę žmogaus galimybę regėti „pati grožį“. Diotima 
žino kelią, kurį nupasakoja, bet neturi tuo keliu eiti: būdama 
moteris ji neįtraukta į abejotinos „panašaus-panašaus“ ar „pa- 
našaus-nepanašaus“ ontologinės dilemos sprendimą, ir, tiesiai 
žvelgdama į „patį dievišką vienalytį grožį“ (211e3—4), tampa 
kitokio gimdymo, negu griežtai vyriškas, pavyzdžiu. Jau dia- 
logo pradžioje tarsi netyčia išsprūdęs pasakymas patér tou 
logou (žr. paaišk. 177d5) nebeturi besąlygiškos galios: Mak- 
simas Tyrietis, II a. po Kr. platonikas, Diotima ryžosi pava- 
dinti bė tou logou meter (xviii, 7). 


21167: bemaž paliečia tikslą — plg. paaišk. 212a 


211c: Pateikiama 2102-21 1b santrauka. Vietoj epistémai (210c- 
€) vartojama mathémata — vėlesne prasme tai reiškia ,matema- 
tikos mokslus“, ber čia šios specializuotos prasmės dar nėra. 


211d-e: Diotima aiškiai pasako, kad tikrasis meilės tikslas nėra 
toks, kokį vaizduojasi Agatono svečiai (plg., be kita ko, kaip 
atmetama Aristofano mintis 211d5-7). Žmogus yra nuolat 
tampanti ir stokojanti būtybė, todėl jis negali įgyti pastovu- 
mo / amžinumo ir patenkinti stokos besirandančių ir žūvan- 
čių daiktų dėka. Pamatęs gryną grožį, žmogus atranda tikrą 
mylimąjį (plg. ir „Lisido“ proton philon), su kuriuo būdamas 
jis nebestokoja. „Filebe“ Sokratas daiktus suskirsto į esančius 
pačius savaime (auto kath’ auto; plg. paaišk. 211b2) ir į nuo- 
lat stokojančius kito (Phil. 53d3—4), atitinkamai į būrį ir į radi- 

masi. Perskyros nesuprantančiam klausytojui pasiūloma tiksli 
analogija (53d9—1 1): tai toks pat santykis kaip gražių ir taurių 
jaunuolių (paidika kala kai agatha) ir jų mylėtojų (erastai). 
Netenkančiam kantrybės pašnekovui dar karta paaiškinama: 
kai kas visuomet yra kitos būtybės dėlei, o kai kas yra tai, ko 
dėka randasi tai, kas randasi (plg. 53e4—7). (Tekstologijos 
klausimai: Bury, R. G. The Philebus of Plato, Cambridge: Uni- 
versity Press, 1897 ad loc.; komentaras: Platon, Philebos, 
Ubers. u. Kommentar von D. Frede, Goetinngen: Vanden- 
hoeck & Ruprecht (Platon, Werke, Bd. III 2), 1997, p. 309— 
313: „Prorarchas [Sokrato pašnekovas] nežino "Puotos' turi- 
nio“.) Sokratas pabrėžia kalbąs žaismingai (ereschélei), tačiau 
analogija su Diotimos mokslu nekelia abejonių. Šis rimtumo 
ir žaismingumo mišinys gali pridengti vieną radikalią Dioti- 
mos inovaciją: tradicinė graikų erotika (tiesą sakant, nesvarbu, 
ar hetero- ar homo-) rėmėsi partnerių nelygybe, vienas buvo 
aktyvus, dominuojantis (mylintysis), kitas — pasyvus, domi- 
nuojamas (mylimasis). Pasak Faidro, „mylintysis dieviškesnis 
už mylimąjį“ (180b4). Tačiau šis santykis apverčiamas ir 
būtent mylimasis tampa dieviškojo amžino grožio ir būties 
įvaizdžiu. Mylėtojas egzistuoja tik meilės objekto „dėka“. 
Diotima parodė, kad daimonas Erotas yra mylintysis, nuolat 
ieškantis dieviško mylimojo — grožio ir gėrio. „Olos alegori- 
ja“ mus skatina įsivaizduoti, kaip tradicinis dominuojančio- 
jo—dominuojamojo santykis keičiamas pagal tą patirtį, kurią 
suteikė kilimas Diotimos nusakytu keliu. (Čia tenka palikti 
iki galo neaptarca klausimą dėl gėrio ir grožio santykio, bet 
komentaro žanras neleidžia to padaryti.) 


211d2-3: verta gyventi — analogiškas posakis, bet kitokiame 
kontekste, randamas „Sokrato apologijoje“ 38a, plg. 28e. 


21223: regédamas grožį tuo, kuo jis regimas — čia ir al Platonas 

kalba labai glaustai, greičiau tai tik užuomina apie juslių 
netinkamuma grožiui savaime regėti; plg. „Faidoną“: „Na, 
ir teko tau kada nors savo akimis ką nors tokio [t.y. „gražu“ 
ir „gera“] matyti? — Niekados [...] Kiekvieną esybę [žmogus] 
imtųsi medžioti gryną pačią savaime, pasitelkęs vien gryną 
mąstymą savaime, neįpainiodamas į jo veiklą regos, ir jokios 
kitokios juslės neįtraukdamas į galvojimą“ (65d—e) 


21224: galės gimdyti ne dorybės pamekles- gr. eidola aretés. Geriau- 
siai žinomi eidola — mirusiųjų šešėlinės panašybės, neturinčios 
tikros būties, todėl nesugriebiamos. (Čia galbūt pasitelkiama 
aliuzija į Helenės istoriją — Trojon buvusi atgabenta ne ji pati, 
o tik jos eidolon (Eur. Hel. 27-36; plg. Resp. 586c1-3). Didžiųjų 
poetų ir jstatymdaviy darbai gali būti pripažinti tokiomis pa- 
mėklėmis — tik tikrovės panašybėmis. Tad malonūs Diotimos 
žodžiai apie Homerą ar Likurgą atėjus laikui isvirsta į jų kriti- 
ką. Poetų kūrybos kaip „atvaizdo atvaizdo“ išsamesnė kritika 
pateikta „Valstybėje“, įstatymų rašymas poezijos kūrimui pri- 
lygintas „Faidre“ 278c. 


Tikra dorybė gimdoma ne kiro žmogaus ar dalyko grožyje, 
bet tik Grožyje pačiame savaime. Dar kartą kyla klausimas, 
koks „mylinčiojo“ ryšys su kitu žmogumi. Atrodo, kad pas- 
kutinėse pakopose meilę žmogui pakeičia meilė abstraktiems 
dalykams — išminčiai ir grožio pavidalui. Tačiau reikia matyti 
ir kitą reikalo pusę — tai, ką regi ir liečia mylintysis, nėra abs- 
trakcija. Tai toks pilnatvės išgyvenimas, kurio negali duoti 
žmonių santykiai. Kritika „iš šalies“ čia būtų neteisėta, nes 
ji nesiremia analogiška patirtimi. Galų gale, tai, ką mylintysis, 
galima sakyti, neišvengiamai gimdo savo Mylimajame —,do- 
rybė“ — nėra egocentrinis dalykas, ex definitione ji siejasi 
su kitais žmonėmis ir jiems tarnauja. Šia prasme išminties ar 
paties grožio, gėrio... meilė nepanaikina ryšio su paskirais 

žmonėmis ir žmonių bendruomene, negana to, ji yra vaisin- 
gesnė dorybe negu įprastinė individų meilė. 


212a5: lies ne pamėklę, o tikrovę — priešprieša „atvaizdas / tikrovė“ 
išreiškia juslinio pasaulio santykį su pavidalų sritimi. „Pamėklė“ 
(atvaizdas) buvo tik regima, bet nesugriebiama, dabar regėji- 
mas pakeičiamas lytėjimu, kaip aukštesniu tikrovės patirties pa- 
vidalu. Įvairiose dialogo vietose iškylantis „lierimo(si)“ moty- 
vas čia pasiekia kulminaciją ir aiškumą. Meilės kelias veda į 
sąlytį su tokiu tikslu ir duoda tokių vaisių, apie kokius niekas 
iš svečių nė nemanė. 


212a7: nemirtingas — „Puotoje“ nekalbama apie sielos „substan- 
cinį“ nemirtingumą, tačiau „Faidono“ mintys gerai dera prie 
Diotimos samprotavimų: yra dvi būtybių rūšys — neregimos 
ir regimos. „Neregima rūšis visada tapati, o regima — nieka- 
da“ (79a). Regimoji būtybė yra kūnas, kurio netapatumas 
„Puotoje“ taip raiškiai nusakomas. Kai siela, atsisakiusi jusli- 
nio tyrimo, „imasi tyrinėti pati savaime, tada nueina pas tai, 
kas tyra, amžina, nemirtinga ir vienoda... Prisilierusi prie tokių 
esybių, ji ir pati nustoja klaidžioti, ir visada vienoda bei tapati 
lieka šalia jų“ (Phaed. 79d). Tad „Faidone“ siela vaizduojama 
kaip nemirtinga iš prigimties, kaip tokia ir giminiška amžino- 
sioms esybėms, o Diotima labiau išryškina „dinaminį“nemir- 
tingumo aspektą: stebėdama ir liesdama tai kas amžina, siela 
savo veikimu rodo esanti nemirtinga. 


212c5: Aristofanas mėgino kažką pasakyti — Sokrato kuriama iliuzi- 
ja išsisklaido, jokios Diotimos nebuvo. Tai Sokratas turi kvo- 
čiamas atsakinėti ir „duoti ataskaitą“. Tačiau autoriaus valia 
Aristofanas nutildomas. Gal taip skaitytojai provokuojami 
patys nuspręsti, kiek pagrįsta Aristofano kalbos kritika, ir pa- 
mėginti Diotimos mokslą įvertinti iš tos kalbos perspektyvos. 

212c staiga... suaidéjo... durys ~ rimtą, gal net kiek paterišką bai- 
giamyjy Diotimos / Sokrato žodžių sukurtą nuotaika suardo 
staiga (exaiphnes) pasigirdes girtutėlio Alkibiado beldimas. Tas 
„staiga“ atrodo kaip grožio apsireiškimo taip pat „staiga“ (2104 
ir paaišk.) parodija. Dar vienas „staiga“ nuskambės, kai Alki- 
biadas, pobūvyje pastebėjęs Sokratą, pasiskųs: „staiga pasiro- 
dai ten, kur mažiausiai tikėdavausi tave būsiant“ (213c1). 


212c8: pasigirdo ir aulininké — pažodžiui „aulininkės balsas 
(phoné)“. Komentatoriai nesutaria, ar kalbama apie merginos 
balsą, ar apie instrumento garsą. Dėl nuoseklumo tiketinesne, 
regis, antra prielaida: pasakotojas pirma iš už durų išgirdo 
aulo garsą, o tik paskui pamatė merginą. Tačiau vargu ar Čia esa- 
ma dilemos. Wilsonas, turėdamas galvoje tradicinį antikai „balso“ 
ir „žodžio“ supriešinimą, pastebi, kad „aulininkė kaip tokia yra 
grynas kūnas, be jokio logos, kitaip sakant, ji yra ne savo pa- 
čios balsų (phanaz) perdavėja“ (Wilson, Peter, „The aulos in 
Athens“, in: Performance Culture and Athenian Democracy, ed. 
by S. Goldhill and R. Osborne, Cambridge: University Press, 
1999, p. 58-95; cit. p. 84). Aulininkė turi balsą, kaip ir gy- 
vuliai, bet tas balsas — ne jos kalba, o instrumento garsai. Aulo 
garsas graikiškai apibūdinamas kaip bromos (lot. „raucus“) — 
šiurkštus, neskaidrus (Paterlini, Mariata, „Annotazioni in margi- 
ne all’ aulos“, Rivista di cultura classica e medioevale 42, 2000, 
p. 170-173). 


Alkibiado atvykimo scena remiasi kontrastu tarp i$ lauko 
sklindančio neartikuliuoto triukšmo ir pokalbio atmosferos 
pobūvio menėje, iš kurios, norėdami „pabendrauti kalbomis“ 
(paaišk. 176e6-8), vyrai aulininkę išsiuntė iškart po maldos. 
Kontrastq paryškina ir sąskambis aulion thyran... aulétridos phönen 
(„lauko durys... aulininkės balsas“), taip pat d5.9, aulo balsą 
sąmojingai susiejantis su išore, iš kurios jis atsklinda. 

Po šio susitikimo su Sokratu bus ir Alkibiadui, ir Atėnams 
reikšmingų įvykių. Dialoge jie tiesiogiai neminimi, bet atė- 
niečiai Platono skaitytojai negalėjo jų neprisiminti: Alkibia- 
das propaguos ekspediciją į Siciliją, kuri baigsis žlugimu. Jis 
su draugais bus apkaltintas Eleusino misterijų išniekinimu ir 
hermų daužymu, galų gale pabėgs iš Atėnų ir susidės su jų 
priešais — Sparta ir persais. (Apie šias bylas žr.: Furley, Wil- 
liam D., Andokides and the Herms: A Study of Crisis in fifth 
century Athenian Religion, London: Institute of Classical Stu- 
dy (BICS Supplement 65), 1996.) Kai kurie tyrinétojai 
(ypač iškalbiai - Martha Nussbaum) Alkibiado šnekas apie 
statulas ir misterijų užuominas aiškina kaip nuorodą į aukš- 
čiau minėtus įvykius. Šių įvykių šviesoje visą Alkibiado epi- 
zodą norint galima suprasti kaip mėginimą pateisinti Sokra- 
tą ir atriboti jį nuo netikusio mokinio. 


212el: gebenė ir žibuoklės — atitinkamai su Dionisu ir Afrodite 
siejami augalai. Alkibiadas, apsvaigęs nuo vyno, pasipuošęs 
gebene, atrodo kaip Dionisas, kurio teismo šaukėsi Agatonas 
(paaišk. 1759). 


213a1: kalbu tiesą — netrukus paaiškės, kad Alkibiadas prišnekė- 
jo dalykų, kuriuos mielai pasakytų apie Sokratą. O gal jis kiek 
šaiposi iš save labai vertinančio Agatono? 


213b2: kad... galėtų atsisėsti — taip viduramžių nuorašuose; pa- 
piruso tekste: „jį pamatęs“. 


213b8: o Herakli — šūksnis, dažnai pasitaikantis vad. anksty- 
vuosiuose dialoguose, tikėta nukreipiantis blogį. 


213c3: ne šalia Aristofano, ne prie kito kokio juokdario — kontras- 
tas tarp Aristofano, kuris yra geloios (juokingas), ir Agatono, 

kuris yra kallistos (gražiausias), remiasi ne tik Aristofano pro- 
fesija ir elgsena, bet ir išvaizda: jis buvo plikis (Pax 771-772). 
Alkibiadas supriešina komedijų ir tragedijų rašytoją, tuo tarpu 
Sokratas auštant sujungs gebėjimą rašyti abiejų žanrų veikalus. 


213e12-214a1: ša/diklis — didelis indas dviguba sienele su oro 
tarpu neleidžiančiu vyrui sušilti. 


aštuoni kotilai - maždaug du litrai — įspūdingas kiekis nec ir 
„alaus stiprumo“ gėrimo. 


214a7: Alkibiado žodžiai, kad Sokratas nenusigeria, kad ir kiek 
gertų, pasitvirtina dialogo pabaigoje. 


214b4: gydyti vyras mokgs... — „Iliadoje“ šie žodžiai taikomi Ma- 
chaonui — Asklepijo sūnui, achajų kariuomenės gydytojui (II. 
xi, 514), Čia jie pritaikomi Eriksimachui, kuris sakėsi esąs 
Asklepiadas (186e2-3 ir paaišk.). 


214d6: dėl Poseidono — priesaikos jūros dievu formulė Platono 
korpuse randama tik čia, tačiau dažna komedijose. 


21523 apsakyti tavo keistumą — apie Sokrato „keistumą“ (atopia) 
žr. paaišk. 175a. 


215a8-b2: panašus į silėnus drožėjų dirbtuvėse su siringomis ar 
aulais — archeologai nėra radę tokių statulėlių pavyzdžių. Ma- 
noma, kad jos turėtų būti panašios į rusiškas „matrioskas“. 
Frangois Lissarague, Un flot d'images: un esthétique du banquet 
grec, Paris: Adam Biro, 1987, p. 54-55 kaip tolimą analoga, 
„tos pačios klasės daiktus“, nurodo satyro, beždžionės ar pan. 
statulėles tuščiu vidumi ir užmaskuotu kakleliu; jos yra kas 
kita, negu atrodo: iš tiesų tai taurės, viduje slepiančios vyną. 

Rowe, sekdamas Peters (bibl. 215a-b), spėja, kad gal kalba- 


ma apie formas statulėlėms lieti. 


silėnai ir toliau minimi satyrai — arklio kojas ir uodegą turintys 
padarai, Dioniso palydovai. VI a. pr. Kr. jie suplakti draugėn ir 
praktiškai neskiriami, kaip matyti ir iš Alkibiado kalbos. Tai 
įžūlios, seksualios, mėgstančios vyną juokingos išvaizdos bū- 
tybės. Antra vertus, jie pasižymi nežmogiška išmintimi ir jų 
vyriausias — Silėnas („satyrų tėvo“ tikrinis vardas) buvo Dio- 
niso auklėtojas. Silenas Sokratui pavaizduoti itin tinka kaip 
tarpinė būtybė — tarp gyvulio ir dievo, paika ir išmintinga. 
„Įstatymuose“ (815c) Platonas mini su iniciacijomis susiju- 
sius bakchiškus šokius, kuriais vaizduojama satyrai, silėnai, 
panai ir nimfos, pusiau gyvuliai, pusiau dievai. Iki šiol nėra 
pakankamo paaiškinimo vazų siužetams, kuriuose silėnas susijęs 
su herma; paminėtinas silėno, daužančio hermą, atvaizdas (Lo- 
zanos archeol. ir ist. muziejus, apie 470—460 pr. Kr., žr. LIMC 
V, 2, p. 216, Nr. 179; plg. daug vėlesnį (II a. pr. Kr.) ta pat 
darantį Erota ibid., Nr. 180). 


drožėjai — gr. hermoglypheioi, t. y. ,hermy drožėjai“. Šis žodis 
buvo įgavęs tiesiog „skulptoriaus“ reikšmę, tačiau čia galima 
įžiūrėti subtilią užuominą į hermų išniekinimo bylą. 


siringos — pučiamasis muzikos instrumentas, atrodantis pa- 
našiai kaip skudučiai. 


215b4-5: išvaizda esi į juos panašus — ankstyviausi Sokrato atvaiz- 
dai tikrai turi silėnų ar satyrų bruožų (ypač buka nosis, iš- 
šokusios akys, plg. Theaet. 143e; plg. Xen. Symp. 4, 19; 5, 
7). Toks Sokrato portretas yra iššūkis pagrindinėms Atėnų 
visuomenės vertybėms bei jos identitetui. Tačiau silėniškai 
Sokrato vaizduosenai turi įtakos ir išankstinės ikonografi- 

nés schemos. Vélesnis Sokrato paveikslas priartintas prie 
pilietinio idealo (plačiau: Zanker, P., The Mask of Sokrates: 
the image of intellectual in antiquity, Berkley: University of 
California Press, 1995, p. 32—40; įvaizdžio revizija — Lisipo 
portretas: p. 57-62). Jau Ksenofontas „Puotoje“ (5, 5-7) me- 
gina neutralizuoti idealiam atėniečiui nederančią išvaizdą, ta- 
parindamas grožį ir naudingumą — pvz., išsprogusiomis aki- 
mis geriau dairytis aplink. 


215b7: esi įžūlus padaras— gr. hybristés (žr. paaisk. 175e7; 18827- 
8). Toks priekaištas keistokai skamba, sakomas žmogaus, gar- 
sėjusio kaip didžiausias Aybristés. Gill išreiškia ne vieno inter- 
pretatoriaus nuomonę, teigdamas, kad hybris čia sietina su 
satyrais bei silėnais, kaip nepasotinamo seksualumo padarais. 
Jau homeriniame himne (bene seniausias literatūrinis pami- 
nėjimas: Hymn. Ven. 262-263) jie vaikosi nimfas — yra „įžū- 
lūs“ prievartautojai. Sokratas, acvirkščiai, — „įžūlus“, atsisaky- 
damas priimti Alkibiado siūlomą fizinę meilę (žr. 2192-d). 
Toks požiūris gerokai supaprastina reikalą. Sokratas yra „įžū- 
lus“ ne tik nekreipdamas dėmesio į siūlomą artumą, kurio 
trokštų daugelis Alkibiado gerbėjų. Įžūliai trikdantis visas sok- 
ratiškasis bendravimas: kupinas apsimetinėjimų, erzinimų, ne- 
prognozuojamų poelgių, dažnai nerimtas, bet drauge keliantis 
kažko be galo rimto nuojautą. 


215b8: negroji aulu? Dargi nuostabiau už ang Marsiją — Alkibia- 
das užsimena apie mita, išpopuliarėjusį Arenuose apie V a. 
vidurį. Miesto globėja Atėnė išradusi aulą, norėdama pamėg- 
džioti Gorgoniy aimanas dėl jų sesers Medūzos žūties. At- 
spindyje pamačiusi, kaip bjauriai pučiant aula išsikraipo vei- 
das, ji išmetė instrumenta. Tą deivės atmestajj instrumentą 
ir paėmęs satyras Marsijas. Akropolyje — vienoje šlovingiausių 
Atėnų viery — apie 450 m. buvo pastatyta Mirono skulptüri- 

nė grupė, vaizduojanti „Atėnę, suduodančią Marsijui už tai, 
kad jis ima aulą, kai deivė, gero norėdama, jį baudėsi išmesti“ 
(Paus. i, 24). Satyras mėginęs varžytis meistriškumu su Apo- 
lonu, tačiau pralaimėjęs ir už bausmę jam buvusi nudirta oda 
(teberodoma Herodoto laikais: vii, 26). Tad aulas Atėnų gy- 
venime kūrė dviprasmes situacijas: skambėjęs veik visur: apei- 
gose, vaidinimuose (beje, ir tragedijose), pasilinksminimuose, 
jis drauge buvo iššūkis atėniečių branginamam kūno integra- 
lumui ir savikontrolei. Negana to, grojimas aulu, užimdamas 
burną, simboliškai konkuravo su viena svarbiausių atėniečio 
vertybių — galia laisvai kalbėti. 


215c2: Olimpas — frigas, gyvenęs VII a. pr. Kr., buvęs Marsi- 
jo mokinys ir „berniukas“ (Leg. iii, 677d, vii, 790d; Ps.-Pl. 
Min. 318b). Pasak Aristotelio, Olimpo melodijos, „kaip pripa- 
žįstama, uždega sielas“ (Arist. Pol. viii, 5, 134028; M. Stroc- 
kio vert.). 


215c3: geras aulininkas ar menka aulininkė — profesionalių aulinin- 
kų socialinis statusas buvo menkas. Pasak Aristotelio, laisvasis 
žmogus aulą gali paimti tik juokaudamas arba išgėręs (Pol. 
viii, 1339b9-10). Aulininkai (grodave, pvz., ir aukojimams) 
kartais gal būdavo ne tik vergai, bet ir laisvi svetimšaliai. Pobü- 
vių aulininkės buvo dvigubai atribotos nuo piliečių statuso — 
ir kaip vergės, ir kaip moterys. „Menka“ (phaulé) čia gali 
reikšti ir techninį lygį, ir socialinę padėtį (Wilson, „The aulos“, 
p. 82-83). 


215d 2-5: klausantis... perpasakojamų tavų kalbų — Alkibiado 
teiginį turėtų iliustruoti pats „Puotos“ tekstas — keliapakopis 
„kalbų“ perpasakojimas. Antra vertus, pagrindinis žinių apie 
Agatono puotą šaltinis — Aristodemas — Sokratui kalbantis it 


niekur nieko užsnūsta ir praleidžia svarbias mintis. 


194 


215e1-2: Alkibiado savijauta primena lyrinės poezijos aprašy- 
mus (plg. Sapfo 31[2] Voigt). Koribantai — įšventinimo apei- 
gu dalyviai, apeigos vykdavo skambant aului. 


215e3: klausydamasis Periklio — įžymus Atėnų politikas ir orato- 
rius Periklis augino Alkibiadą, mirus šio tėvui. Pats mirė 429, 
didžiojo Atėnų maro metu. 


216a5: seirenės — Od. xii, 37-54; 154-200. 


216b: jaučiu gėdą... pasiduodu garbei — Alkibiadas apverčia tra- 
dicines atėniečių vertybes — gėdą jis pripažįsta pozityvia, tuo 
tarpu garbę — sumenkina. Sokrato veikiamas jis šio to išmoko, 
tačiau tai tėra žodžiai, nes iš tiesų nuo garbės troškimo gėda 
jo nesulaiko (plg. paaišk.178d1-2, 180a1). 


216b5: beglys - Rowe ir Gill mano, kad lyginama su pabėgusių 
vergu, Brisson — su dezertyru. 


216e5: apsimetinėja — gr. eirūneuoumenos sulaukė daugelio inter- 
pretacijų. Komentare neįmanoma aptarti net pagrindinių Sok- 
rato ironijos (eirėneia) sampratų. Iki Sokrato „ironija“ buvo 
suprantama kaip apgavystė ir laikoma tik neigiamu dalyku. 
Jo ironija — sudėtingesnė, negu paprastas apsimetinėjimas. Pvz., 
sakydamas nieko nežinąs, Sokratas apsimetinéja paikas bendra- 
piliečių akyse, kai prašosi jų pamokomas. Antra vertus, jis iš- 
ties žino nieko nežinąs ir tik todėl yra pranašesnis už kitus 
aténiecius. Nutares, kad ką nors žino, jis liktų toks pac, kaip 
ir jie. Panašiai jis veržiasi prie gražių jaunuolių ir kalba nuolat 
apie meilę, bet jo tikslas — ne fiziškai suartėti, bet ugdyti 
geresnius žmones. Kitaip tariant, kalbėdamas ironiškai Sokra- 
tas kalba ne atvirkščiai, negu mano, — jis ir sako, ir nuslepia 


savo mintį. 

216e7: atvaizdai — gr. agalmata. Jie kartais kelia kerintį žavesį; 
plg. Charm. 154c; Phaedr. 251a, 252e. 


217al: „Alkibiadas, ir taip jau neblaivus būdamas, dabar labai 
sujaudintas baigia mintį kiek palaidai“ (Račkauskas). 


217c5-7: kietai pulti šį žmogų — Alkibiadas laužo įprastą tvarką 
ir elgiasi kaip erastés, o Sokratą paverčia mylimuoju. Per vėlai 
atėjęs į pobūvį, Alkibiadas taip ir nesužinojo, kad Erotas nėra 
erömenos. 


217e3—4: vynas ir su vaikais, ir be vaikų... tiesa — pasak helėnis- 
tinio istoriko Filochoro (340-260), „geriantieji ne tik acsklei- 
džia save pačius, kas jie tokie yra, bet ir visus kitus dalykus 
kalboje nesivaržydami atveria“ (FGrH 328 F 170). Komenta- 
toriai nurodo Fotijo paliudyta patarlę „Vynas ir vaikai sako 
tiesą“ — t. y. išgėrę vyrai iš neapdairumo, o vaikai — iš naivu- 
mo nemeluoją. Kadangi pais gali būti verčiama ne tik „vai- 
kas“, bet ir „vergas“, Alkibiadas prijungiąs kita patarlę „apie 
girtų vyrų atvirumą, kai jų nestebi vergai“ (Gill 1999). Kitaip 
tariant, Alkibiadas norėtų pasakyti, kad papasakos visą tiesą, 
net jei klausysis Agatono vergai. Toks įprastinis aiškinimas nėra 
visai patenkinamas: „Šiaip ar taip, šitos vietos interpretacija 
kiek paini“ (Račkauskas). Tačiau naujesnė Rösler, 1995 (bibl. 
ad loc.) interpretacija, pagrįsta ikihelėnistinių graikų puotų 
kontekstu, regis, patikimesnė. Pais čia turi būti suprantama 
būtent kaip „berniukas, paauglys“. Pirmas, kiek žinoma, vyną, 
pais („berniuką“) ir tiesą susiejo VII a. pr. Kr. poetas Alka- 
jas (fr. 366 Voigt): oinos, à phile pai, kai alatbea. Galbüt jis 
citavo patarlę, gal atvirkščiai — jo posakis virto patarle. (Plg. 
helėnistinę reminiscenciją: „Sako, mielas berniuk, kad teisybė 
vyne yra. / Kai apsvaigsim nuo vyno, tai būsime teisūs mes. 
/ Kas giliai širdyje, pasakysiu aš tau tada.“ — Teokritas, idilė 

xxix, 1-3; A. Kudulytės-Kairienės vert.) Graikų archajinis 
simposijas buvo paauglių lavinimo vieta, kur klausydamiesi 
puorautojų pokalbių bei poezijos jie perimdavo aristokratines 
vertybes ir normas. Ne tik atpalaiduojantis vyno poveikis, 
bet ir ugdytino jaunimo buvimas puota darė vieta kalbėti 
tiesą. „Akivaizdu, kad lavinimas ir tiesa glaudžiai sujungti: 
negalima mokyti meluojanc... Galime tarti, kad graiko akyse 
‘sakyti tiesq’ ir ‘lavinti’ buvo beveik tas pac“ (ž542., 110). Pla- 
tono laikais eudukacinė simposijo funkcija buvo jau sumen- 
kusi. Alkibiadas sakosi kalbėsiąs tik tiesą „ir be vaikų“ — t. y. 
net jei ir nėra lavintinų jaunuolių, vergams (beje, čia vadi- 
namiems oiketai) juokaudamas liepia užsikimšti ausis. 


218b4: elg — plg. „Faidrą“, 245b. 


218b7-6: užkelkite savo ausis... vartais — Čia pirmąsyk paliudyta 
orfikų frazė (= OF 13 Kern), gausiai minima vėlesnėje litera- 
tūroje. Greičiausiai taip prasideda ir orfinė poema, komen- 
tuojama Derveno papiruse (vii, 8). 


218d6-219a5: apsimetėliškai — geras Sokrato apsimetimo, mi- 
néto 216e5 (plg. paaišk.), pavyzdys. Alkibiadas, trokšdamas 
Sokrato išminties, yra nekvailas, jei tiesa, kad Sokratas gali 
ji padaryti geresnį. Sokratas jį galėtų padaryti geresnį, jei Alki- 
biadas suprastų, kuo skiriasi tai, ką jis siūlo Sokratui, nuo to, 
ko jis tikisi mainais. Jaunuolis tikisi visai ko kito, negu Sok- 
ratas iš tiesų turi. Todėl Sokratas tuometiniam Alkibiadui ne- 
turi ko pasiūlyti mainais už jo dailumą ir iš tiesų nieko nėra 
vertas. Tenka pripažinti, kad Alkibiadas yra kvailas. Pats jis 
situaciją regi kitaip — ironiją supranta kaip apsimestinį kuk- 
lumą. Sokratas galėdamas jį padaryti geresnį, dedasi neturįs 
tokios galios. Mastydamas binarėmis opozicijomis (Sokratas 
arba neišmanėlis, arba išmintingas) Alkibiadas negali įsivaiz- 

duoti „tarp“ srities, kuriai atstovauja Erotas. Todėl Sokraras 
esas apsimetélis, kuris žeidžia žmones, nesidalydamas su jais 
savo išmintimi. Iš esmės visas pokalbis Alkibiadui tuo metu 
tėra žaismingas kokeravimas, iš kurio neplaukia jokių išvadų. 
Užuot mąstęs, jaunuolis griebiasi veiksmo. Apie šio epizodo 
sąlyginę ironiją žr. Vasiliou, J., „Conditional irony in Socra- 
tic dialogues“, Classical Quarterly 44, 1999, p. 456472. 


219al: auksas į varį — plg. Il. vi, 232-236; patarle tapes posakis, 
iš „Iliados“ epizodo — Dzeusas sudrumsčia protą trojiečiui 
Glaukonui ir šis savo auksinius ginklus iškeičia į Diomedo 
varinius (bronzinius). Epizodas mįslingas — pasak tyrinėtojų, 
tai „amžinas galvosūkis Homero raštuose“. Pats posakis virto 
„Elegantiška nuoroda į nesąžiningą sandėrį“. Homero scholias- 
tas jausdamas situacijos keistuma siūlo vietoj „atėmė nuovoką“ 
suprasti „pakylėjo mintis“ (171. 96-97 Erbse). Žr. Calder III 
W. M., „Gold for bronze: Iliad 6. 232-36", in: Studies pre- 
sented to Sterling Dow on his eightieth birthday, Durham: Du- 
ke University (Greek, Roman and Byzantine Monograph 10), 
1984, p. 31-35. 


219d3: kokios buvau po to nuotaikos? — Alkibiado įsiskaudinimas 
dar aiškesnis, atsimenant, ką Sokratas liudija „Pirmajame Alki- 
biade“ (103b-104c): Alkibiadas atstumdavęs visus gerbėjus, 
nes laikęs save panašesniu už visus ir grožiu, ir gabumais, ir 
kilme tiek, kad manęs, jog jam nebereikią nė vieno iš žmonių. 


Meistriškai pasekta istorija, kaip Alkibiadas mėgino suvilioti 
Sokratą, leidžiasi labai skirtingai interpretuojama. Porfyrijas 
„Plotino gyvenime“ paliudija gal pirmą viešą sankirtą dėl Al- 
kibiado: „Kai oratorius Diofanas skaitė Alkibiado iš Platono 
*Puotos' apologiją, tvirtindamas, jog tam, kad išmoktum do- 
rybės, reikią atsiduoti mylinčiam ir sueities trokšrančiam mo- 

kytojui, Plotinas ne sykį pašoko, norėdamas pasitraukti iš su- 
sirinkimo, bet vis susitvardydavo, o klausytojams išsiskirsčius 
paliepė man, Porfyrijui, parašyti paneigimą. Kadangi Dio- 
fanas savo rašinio man duoti nenorėjo, paneigimą aš parašiau 
remdamasis atmintin įstrigusiais teiginiais ir, perskaitęs susi- 
rinkus tiems patiems klausytojams, taip pradžiuginau Plotina, 
kad net skaitymo metu jis be perstojo kartojo: ‘Saudyki juos, 
jei esi tu šviesa tarpe vyrų" (UL viii, 282)“ (Porph. Vita Plor. 15; 
Rasos Motiejiinaités vert.). Paskutiniais dvidešimto amžiaus 
dešimtmečiais sukilo nauja aiškinimų banga. Joje išsiskiria isto- 
rizuojantys skaitymai — jų autoriai, pasidavę pasakojimo įtai- 
gai, visa, ką Alkibiadas dėsto „Puotoje“, priima už gryną pinigą 
ir šį epizodą paverčia vienu iš lemiamų ,slaptojoje" klasikinių 
Atėnų istorijoje. Pateiksime tik porą pavyzdžių. Pasak Gaga- 
rin, 1977 (bibl. 214a—222a), „Puota parodo, kad kai sėkmingas 
mylėtojas / filosofas, toks, kaip Sokratas, pasiekia tikrąjį 
Grožio pažinimą ir šitaip campa išminčiumi, savo pranašumu 
jis lieka atskirtas nuo kirų žmonių, tebesančių ankstesnėse mei- 
lės ir filosofijos pakopose, dėl šio atsiskyrimo, drauge dar 
būdamas ir patrauklus jų geismo objektas, jis taip pat frustruo- 
ja ir slegia jų geismą. Negana to, jei Sokratas stengiasi atsisto- 
ti į kitų lygį ironiška nežinojimo pretenzija, ši melaginga 
pretenzija lengvai atskleidžiama ir taip par žalingai paveikia 
kitus“ (p. 35-36). Tad bendraudamas su Alkibiadu Sokratas 
jaunuolį įskaudinęs ir atstūmęs nuo filosofinio gyvenimo. 
Šis, kaip ir Platono dėdė Charmidas, pasukęs politinio avantiü- 
rizmo keliu, atnešusiu Atėnams tiek nelaimių (p. 37). Martha 
Nussbaum, 1979 (bibl. ibid.) net hermy išdaužymą supranta 
kaip pasąmoninį atstumto jaunuolio frustracijos proveržį (p. 
196). Be abejo, tokie kontroversiški skaitymai duoda naujų 
teksto įžvalgų, tačiau, reikia pasakyti, juose Alkibiadas supran- 
tamas kaip pasyvi klastingo filosofo auka — maždaug taip būtų 
galėję argumentuoti ir Sokrato kaltintojai teisme, jei būrų 

buvę tiek rafinuoti. Kitokią poziciją užimantis Gregory Vlastos 
daugeliu atžvilgių įžvalgiame straipsnyje („Socratic irony", Clas- 
sical Quarterly, 37, 1987, p. 79-96) klausia, ar Sokratas, ma- 
tydamas, kas dedasi berniuko galvelėje, neturėjo išsklaidyti 
jo apsigaudinėjimo? „Dar kartą ir dar kartą prieš tą naktį 
Sokratas turėjo turėti gausybę progų išaiškinti, kad Alkibia- 
das pats save verčia kvailiu, klaidinamas savo paries nusiteiki- 
mo norima priimti už esama. Bet Sokratas nepasakė nieko. 
Diena iš dienos Sokratas stebėjo ir laikėsi ramiai. Kodėl taip? 
Vienintelis protingas atsakymas — jis norėjo, kad Alkibiadas 
rastų tiesą pats pačiam sau (himself for himself). Ironija jo mei- 
lėje Alkibiadui, erzinanti nuo pat pradžių, išliko, kol berniu- 
kas rado atsakymą rūsčiu keliu — ilgoje skaudaus pažeminimo 
naktyje, nuogas šalia Sokrato, Sokrato — ledo luito“ (p. 93). 
Nightingale, 1995 (bibl. Viso dialogo studijos) ryžtingiau pa- 
suko nuo „istorijos“ prie „literatūros“. Jos analizei nėra lemia- 
ma, kokio pobūdžio buvo „tikrųjų“ dialogo veikėjų santykiai. 
Nightingale, nagrinédama retorines personažų strategijas, pa- 
rodė, kaip Alkibiadas, nuolat vadovaudamasis garbės ir galios 
kategorijomis esmiškai negalėjo suprasti Sokrato. „Sokrato 
atsisakymą būti manipuliuojamam Alkibiadas interpretuoja 
kaip arogantiska pastanga dominuoti“ (p. 125). 


219e2: Ajantas (Ajaksas) — „Iliados“ karžygys, labai sunkiai su- 
žeidžiamas, mat buvo įgudęs kovotojas ir turėjo didžiulį evir- 
tą skydą. 


219e5—220e7: Poteidaja, buvusi Korinto kolonija ir Atėnų są- 
junginkė, Korinto remiama sumaišravo prieš Atėnus. Aténie- 
čių kariuomenės ji buvo apgulta dvejus metus, Peloponeso 
karo pradžioje (432-430/29). Jau Aténajas pastebėjo, kad 
Alkibiado liudijimą apie Sokrato karinius nuopelnus sunku 
suderinti su Tukidido pasakojimu (Athen. 215c-216c). Atrodo, 

kad Platonas nesirūpina pranešti tikslių istorinių detalių — tai 
ne jo tikslas. Sunku suderinti Charm. 153-156 informaciją 
su „Puotos“ pasakojimu. Pasak Planeaux, iš Alkibiado žodžių 
(220e7) galima daryti išvadą, kad kalbama ne apie vieną mūšį 
netoli Poreidajos. Alkibiadas galėjo būti sužeistas anksčiau, 
negu įvyko 432 m. mūšis. Sokratas su Alkibiadu galėjo likti 
kampanijoje iki pac 429 m. gegužės. Sokratui kampanijos 
pradžioje buvo trisdešimt septyneri, Alkibiadui — dvidešimt 
metų. (Plg. bibl. 219e7-220d8) 


220c-d: Sokrato sustojimai jau seniai apibūdinami kaip „paga- 
va“, „transas“, „ekstazė“ (žr., pvz., svarbioje knygoje Taylor, 
A. E., Socrates, Edinburgh: Peter Davies Ltd., 1932, p. 44). 
Palyginti neseniai Joly, H., Le renversement platonicien. Logos, 
episteme, polis, Paris: J. Vrin, 1985, p. 67-70, Sokratą pavadi- 
no „paskutiniu šamanu ir pirmu filosofu“, siedamas sokraciš- 
ką — platonišką savistaba bei rengimasi mirčiai su diafragmos 
kontrole (kvėpavimo pratimais), arvedančia arba į karaleptine 
būklę, arba į ypatingą koncentraciją, sukeliančią anamnezę. 
Bene įtakingiausias tokios pažiūros šalininkas Doddsas savo 
garsioje knygoje The Greeks and the Irrational, Berkeley: Cali- 
fornia University Press, 1951, p. 209-210; 225) rašė: „Šama- 
no transas, jo laisvai nutartas okultinio „aš“ atpalaidavimas 
nuo kūno, tapo protinio pasitraukimo ir koncentracijos prak- 
tika, apvalančia sielą... Okultinis pažinimas, kurį šamanas įgyja 
transe, tampa metafizinés tiesos vizija“. Jo ir Burkerto „ša- 
manišką“ interpretaciją apžvelgdamas Rappe, Guido, Archais- 
che Leiberfahrung: der Leib in der frühgriechischen Philosophie 
und in aussereuropaischen Kulturen, Berlin: Akademie Verlag 
(Linkeus 12), 1995, p. 239-241 ackreipia dėmesį, kad ji ne- 
pagrįsta vien todėl, kad nei „Puotoje“, nei kituose dialoguo- 
se nekalbama apie kokio nors okultinio „aš“ atsiskyrimą ir 
klajojimą už kūno ribų. 

Alkibiadas sako Sokratą taip ilgai stovėjus, kadangi pastara- 
sis kažin ką mąstęs (juo tikintis Doveris teigia: „Sokrato elgesys, 
manding, rodo ne mistinę patirtį, bet sukauptą intelektualinės 
problemos nagrinėjimą“). Vis dėlto vargu bau Sokratas savo 
jaunajam bičiuliui pasakojosi, ką patyręs tą naktį. Verta pri- 
siminti, kad Aristodemas, daug artimesnis Sokraro mokinys, 
nesiima aiškinti, kodėl jo mokytojas sustojęs gaišuoja (175b). 
Diotimos kalbos išklausiusiems turėtų ateiti į galvą žodžiai, 
pritaikytini žmogui, išvydusiam patj grožį (211d-212a): „ne- 
valgyti, negerti, bet vien žiūrėti ir būti kartu“. Tačiau išoriškai 
filosofas, regintis Pavidalus, tampa nesuprantamas. Jis gali 
stebinti (kaip atopos — žr. paaišk. 175a) ir traukti dėmesį, ca- 
čiau stebėtojai neatpazins jame Eroto (plg. paaišk. 178d1-2). 


220c2: kokį dar nuveikė darbą... — kiek pakeista citata iš „Odisė- 
jos“ iv 242, 271 | 


220d1: keli jonénai... stebėjo Sokratą — nėra tikrai žinoma, ar jo- 
nėnai buvo atėniečių sąjungininkai tame žygyje. Manantieji, 
kad nebuvo — rankraščių tekstą įvairiai taiso (plg. Račkaus- 
ko vert.: „vienas kitas iš jaunesniųjų“ — vietoj Jónón skaito- 
ma neön sekant Mehlerio pataisa). Labiau tikėdami rankraš- 
čių variantu, galime spręsti, kad jonénai — matyt, vieni iš 
Tukidido minimų gausių atėniečių sąjungininkų (Thuc. i, 61, 
4) — buvo smalsesni už atėniečius, nes pastariesiems. toks 
Sokrato elgesys nebuvo neregėra naujiena. 


220d5: pasimeldė saulei — „Sokrato apologijoje“ (26d) Sokratas 
pajuokia Meleto kaltinimą, kad nelaikąs saulės dievybe („saulė 
esanti akmuo“), tačiau to kaltinimo ir nepaneigia. Mėnuo ir 
saulė Atėnuose (kaip ir daug kur Graikijoje) nebuvo viešai 
garbinami, tačiau „kiti“ atėniečiai (plg. Ap. 28d2) juos pri- 
pažino dievais. Vaizduodamas Sokratą besimeldžiantį saulei 

Platonas paneigia savo mokytojui mestus kaltinimus bedie- 
vyste. Tačiau dionisiškame dialogo kontekste šį maldos epi- 
zoda galima traktuoti ir kaip pridengta nuorodą į Apolono 
reikšmę Sokratui. (V a. saulė vis dažniau tapatinta su Apolo- 
nu, pirmą karta tai randame Euripido kūrinyje — Phaethon 
225 Diggle.) Kita garsi Sokrato malda — „Faidre“ Panui 
(279b8-c3). Plačiau apie besimeldžiantį Sokratą: Jackson, 
B. D., „The prayers of Socrates“, Phronesis 16, 1971, p. 14-37. 


221al: kariuomenė bėgo traukdamasi nuo Delijo — kalbama apie 
atėniečių pralaimėjimą Bojotijoje 424 m. (Žr. Thue. iv, 89— 
101, 2. Plg. Ap. 28e.) 


22144: Lachetas — karo vadu (strategu) išrinktas 427 ir 418 — šiais 
metais ir žuvo mūšyje prie Mantinėjos. Savo vardu pavadin- 
tame Platono dialoge Lachetas pasakoja apie Sokrato drąsą 
tame pat mūšyje (Za. 181a-b). 


221b3: puikuodamasis ir skersakiuodamas — citata iš Aristofano 
„Debesų“ (eil. 362). Plg. „Faidono“ 86d ir Tatjanos Alek- 
nienės paaišk. ad loc. 


221c7-8: Brasidas — iškilus spartiečių karvedys, žuvęs mūšyje 
prie Amfipolio 422, lyginamas su šauniausiu „Iliados“ kovoto- 
ju. Periklis lyginamas su Homero minimais geriausiais kalbétojais: 
Nestoru — graikų (JL i, 248) ir Anténoru — uojiečių (iii, 148-151). 


221e3: įžūlaus satyro kailį - užuomina apie Marsijo kailį, nu- 
dirtą Apolono? 

221e4-5: kalba apie nešulinius asilus... — plg. „Gorgiją“ (490c- 
491a), kur Sokrato pašnekovas piktinasi panašiu kalbėjimo 
būdu, taip pac Ksenofonto „Atsiminimus“ (i, 2, 32-37), kur 

nepasitenkinimą rodo Trisdešimties tiranijos atstovai: „tau 
teks visiškai liautis minėjus batsiuvius, dailides ir kalvius“. 
Sokratas ir savo teisme kalbėjęs panašiai — žr. Apol. 25b. 


222b1-2: Charmidas— Platono dėdė, gražuolis, jaunystėje žavė- 
jes Sokratą (Charm. 154e-155a). Jis, drauge su Trisdešimties 
tiranijos vadovu Kritiju, dalyvavo 404 m. oligarchų pervers- 
me ir 403 žuvo mūšyje. Eutidemas (kiras asmuo, negu „Euti- 
demo“ dialoge minimas sofistas) — taip pat grožiu ir gabu- 
mais išsiskiriantis atėnietis iš aukštuomenės (plg. Xen. Mem. 
i, 2, 29; iv, 2, 1), Kritijo mylimasis. 


222b7: kvailys patyręs suvokia — žr. IL xvii, 32; xx, 198; Hes. Op. 
218; Aesch. Ag. 177. 


222d3~4: satyrų drama (nepainiotina su komedija) klasikiniu 
laikotarpiu tragikų buvo rašoma rodyti po trijų tragedijų cik- 
lo Didžiosiose (Miesto) Dionisijose. Jos choras sudarytas iš 
satyrų, vadovaujamų „satyrų tėvo Silėno“ (papposilenos). Visa 
išliko tik viena — Euripido „Kiklopas“. Satyry aplinka, jų 
juokai ir vitaliikumas net tragiškas situacijas (kartais ir iš 
ilgų fragmentų neaišku, ar tai tragedija, ar satyrinė pjesė) nu- 
šviesdavo netiesiogine ironija. (Žr. Satyrspiel, hrsg. von B. 
Seidensticker, Darmstadt: Wissenschaftliche Buchges., 1989. 
223b2: staiga — dar vienas „staiga“ žymi naują pobūvio tarpsnį, 
kuriame nebelieka nieko iš gerų Agatono svečių ketinimų. 


223c1: naktys buvo ilgos — tai rodytų, kad veiksmas vyksta žie- 
mą, Lėnajų metu (plg. paaišk. 173a5-6), nors Alkibiadas 
atėjo pasipuošęs žiedais. 


223d3—4: tas pats žmogus turi mokėti kurti komedijas ir tragedijas — 

penktame šimtmetyje pr. Kr. nebuvo nė vieno graikų poeto, 
rašiusio ir komedijas, ir tragedijas. Sokrato pastangos trage- 
dijų rašytoją Agatona ir komedijų — Aristofang jtikinti, kad 
vienas žmogus galįs atstoti juos abu, platesniame Platono mąs- 
tymo kontekste atrodo gan mįslingos. Gal dėl to kai kurie 
„Puotos“ aiškintojai (užteks paminėti Jaeger; ir Alleną) jos bai- 
giamąją sceną išvis pamiršta — anot šmaikštaus Clay, 1979 pa- 
sakymo, tiesiog užmiega kaip tie paskutiniai svečiai Agatono 
menėje. „Valstybėje“ į Sokrato lūpas dedamas atvirkščias teigi- 
nys: „Vargu ar kas galėtų dirbti kokį nors labai svarbų darbą 
ir kartu vykusiai pamėgdžioti daugelį dalykų. Juk net rų dviejų 
dalykų, kurie, atrodo, yra tokie artimi vienas kitam — turiu 
galvoje tragediją ir komediją — negali kurti pamėgdžiodamas 
tas pats poetas. [...] Atrodo, Adeimantai, jog žmogaus pri- 
gimus yra suskaldyta į tiek smulkių dalelių, kad ji nejstengia 
daug ką gerai pamėgdžioti [...]" (395a—b J. Dumčiaus vert.; 
plg. „Įstatymus“ 816e-817d). Antra vertus, iš „Filebo“ dialogo 
galima maždaug rekonstruoti Sokrato argumentaciją „Puoto- 
je“. „Filebe“ atkreipiamas dėmesys, kad komedijos keliančios 
ir jausmų, būdingų tragedijoms, taip par, kaip tragedijos — kome- 
dijoms. Taip esą ne tik scenoje, bet ir „visoje gyvenimo tra- 
gedijoje ir komedijoje“ (plg. 47e-50c; cit. 50b3). Tad galima 
įsivaizduoti poeta, galintį kurti ir viena, ir kita. Komentato- 
riai, galima sakyti, vienu balsu sutaria, kad toks žmogus esas 
Sokratas, o kūryba, aprėpianti tragediją ir komediją — filosofija. 


Jau Wilamowitz-Moellendorfas nurodė dar vieną kūrėją, pajė- 
gusį kurti ir komediją, ir tragediją — patį „Puotos“ autorių. 
Jei „Puota“ atstovauja komedijai, tai, žinoma, „Faidonas“ yra 
tragedijos pavyzdys. „Puota“ papildanti „Faidoną“ (p. 356; plg. 
Gauss, 1958, p. 81-82: Bibl. Leidimas). „Faidone“ Platonas 
parodęs ecce quomodo moritur iustus, tuo tarpu „Puotoje“ išmin- 
čius įvedamas kaip žmogus tarp žmonių. ,Faidonas" nutapy- 

tas tamsiais tonais, „Puota“ Zérinci šviesa, tačiau „Sokratas 
yra nugalėtojas abiejuose — nugalėjęs kitus, nugalėjęs pasau- 
lį, galop nugalėjo ir pars save, į herojus iškeltas Platono po- 
ezijos dėka. Tragedija ir komedija papildo viena kitą“ (p. 
323, 392). 


Vis dėlto lieka klausimų, kuriuos iškelti lengviau, negu rasti 
atsakymą: kaip kilo tokia kalba, regis, tolima nuo pirmykštės 
temos? ar ji turi ką bendra su Erotu? kodėl autoriaus valia 
nesužinome, ką kalbėjo, kaip 'i$ tikrųjų" argumentavo Sokra- 
tas? gal jis ne siūlė naują poetiką, bet rezgė naują aporiją? 
pagaliau, koks baigiamosios scenos santykis su visu dialogu? 


223d9: Likėjas — Apolono Likėjo (Vilkiškojo) šventovė, prie ku- 
rios buvo gimnasijas. Tai būta Sokrato mėgstamos vietos, kur 
jis susitikdavęs pasikalbėti vertų jaunuolių (plg. Zuthphr. 2a; 
Lis. 203a; Eurbid. 271a). Drauge čia galima įžvelgti dar vieną 
arsargią apolonišką užuominą. 


223d10: apsiprausė — Sokratas prausiasi prieš mirtį „Faidone“... 

Eroto veikla (191d-193c) 
Lytinés orientacijos tipologija (191d-192b) 
— vyrus traukia moterys (191d) 
— moteris traukia moterys (191e) 
— vyrus traukia vyrai (191e-192b) 

Sielos geismas (192b-e) 
Erotas - mūsų vadovas į laimę (193a-c) 
Išvada (193d-e) 


Intermedija: Sokratas klausinėja Agatona (193e-194e) 


Agatono kalba (194e-197e) 


- [anga (1946-1952) 
Dėstymas (195a-197e) 
Eroto prigimtis: 
— iš dievų jauniausias (195a-c) 
- švelniausias (195d-e) 
— lankstus (196a) 
— gražus (196a-b) 
Eroto šaunumas (dorybės): 
— teisingumas (196b-c) 
— santürumas (196c) 
— narsa (196d) 
— išmintis (196d-197b): 
müziska küryba (196e) 
gyvų būtybių kūrimas (1972) 
menai ir atradimai (197a-b) 
Erotas — visų gėrybių teikėjas (197b-e) 
Užbaiga (197e) 


Reakcija į Agatono kalbą: 
Pagyrimai (197e) 
Sokrato kritika (198a-199b) 
Sokratas klausinėja Agatona (199c-201c) 


Sokrato kalba (201d-212c) 


Įžanga (201d-201e) 

Diotimos pristatymas (201d) 

Įprastinė nuomonė apie Erota klaidinga (201e) 
Nauja pažiūra į Erorą (201e) 

Erotas yra tarpinė būtybė (201e-202d) 

Erocas yra daimonas (202d-203e) 
Eroto kilmė ir prigimtis (203a-206a) 

Pasakojimas apie Eroto gimimą (203a-c) 

Eroto prigimtis (203c-204a) 

Meilė yra gėrio ir grožio troškimas (204a-206a) 

Meilė iš tikro yra nemirtingumo geismas: 
— gimdant grožyje (206b-208b) 
— siekiant šlovės (208c-e) 
Nėštumas kūne (208e) 
Nėštumas siela (209a-e) 
Didieji meilės slėpiniai (210a-212a) 
Sielos kilimas į Grožį (210a-211e) 
Tikrosios dorybės gimdymas (212a) 
Išvada (212b-c) 


Intermedija: Alkibiado atvykimas (212c-215a) 


Alkibiado kalba (215a-222a) 

Įžanga (215a) 

Sokrato prigimtis: panašus į silėną (215b-217a) 
— išvaizda (215b) 

— poveikiu (215c-216c) 
~ vidiniais lobiais (216d-217a) 

Sokrato dorybės (217a-221b) 
Santürumas (217a-219e) 
Ištvermė (219e-220d) 

Narsa mūšyje (220d-221b) 

Nepalyginamasis Sokratas (221c-222a) 
Nepanašus į jokį kitą žmogų (221c-d) 
Sokrato kalbose paslėpta išmintis (221e-222a) 

Užbaiga (222a-223a) 


Sokrato, Agatono ir Alkibiado meilė (222c-2232) 
Epilogas (223b-223d) 
Ateina nauji lėbautojai (223b-c) 


Sokratas kalba apie tragedijos ir komedijos vienybę (223c) 
Visi suminga. Sokratas išeina (223b) 

